
PREFATA 


Lucrarea de fajd e rezultatul unor studii indelungate asupra 
Renaşterii italiene, începute la Paris cu o teză de doctorat asupra 
istoricului florentin Francesco Gutcciardini, apărută in 1926, si 
continuate prin cursuri universitare si articole de reviste asupra 
Reformei, asupra formärii Statelor nationale, asupra descoperirilor 
geografice si asupra inceputurilor capitalismului modern. Dela 
1921 încoace, autorul a avut prilejul să facă cercetări in Italia 
aproape din doi în doi ani şi să ia contact direct cu monumentele 
literare şi artistice ale Renașterii. Descrierea operelor de artă, 
analizate în acest volum, s'a făcut după original, 

Experiența personală, verificată şi completată cu ceea ce s'a 
scris mai de seamă asupra subiectului, explică încercarea temerară 
a autorului de a da o nouă interpretare despre epoca Renaşterii. 

Autorul ar mai putea invoca o justificare, de ordin particular 
românesc, Cu excepția câtorva specialişti, publicul nostru a rămas, 
în ceea ce priveşte originea si caracterul Renaşterii, la concepția 
lui Pierre Bayle, care, in Dictionnaire historique et critique, 
explica Renașterea prin influenţa savanților greci, refugiați in 
Italia după căderea Constantinopolului, Că un fenomen de impor- 
tanja si amplitudinea Renașterii nu putea fi rezultatul unui Simplu 
accident, că deja Voltaire a căutat originea Renaşterii în bogăția 
și libertatea Republicelor italiene, că istoricii civilizației medievale 

au arătat că studiul antichității clasice n’a fost niciodată întrerupt 
în cursul evului mediu si că la Universitatea din Florenţa profesori 
greci predau greaca încă din 1397, m niciuna din aceste conside- 
ratii nta putut clinti convingerea că reînvierea antichităţii clasice 
a fost cauza originară si conţinutul esenţial al Renaşterii. 

Problema Renașterii a format în apus, mai ales în Germania, 
obiectul unor discuţii aprofundate, al căror rezultat îl vom da în 
primul capitol al acestui studiu. Dacă discuţiile n'au adus încă 
o soluție definitivă -n dar cine poate vorbi în istorie de soluţii de- 
finitive ? -n au arătat cel putin că factorii determinanti ai Rena- 
șterii si ai Reformei sunt multipli şi complecși. Curente general 
europene, vechi de mai multe secole, cum au fost formarea sta- 
telor nationale în sânul Imperiului medieval, desvoltarea rationa- 
lismului în filosofia scolastică, descoperirea naturii şi a omului în 
artele plastice, mai ales în sculptura gotică, progresul spiritului 
laic în literatura « vulgară », stau combinat în secolul al XV-lea 
cu forțele proaspete, ieşite din mijlocul burgheziei, pentru a pro- 
duce o nouă civilizație, civilizația modernă. 

Burckhardt a văzut esența acestei civilizaţii în triumful indivi- 
dualismului, care şi-a găsit expresia cea mai desăvârșită in litera- 
tură şi artă. El a urmărit manifestările acestui individualism in 
toate domeniile, in vieata publică si privată, în artă şi literatură, 
în domeniul religiei și al moralei. Pretutindeni a descoperit ace- 
leasi caractere: încredere în forțele sale, indiferență în materie 
de morală, sete nepotolită de plăcere, voință de dominare şi indi- 
ferență totală față de mijloacele care duc la scopul, invariabil 
același: afirmarea propriei sale personalităţi. Consecința acestei 
concepţii a fost că adepții lui Burckhardt au considerat orice ma- 
nifestare de conștiință personală, de iubire de vieatd si indiferenţă 
religioasă sau morală ca semn prevestitor al Renașterii. Rând pe 

rând, Frederic al II-lea, Dante, Francisc dela Assisi, poeții vaga- 
bonzi din evul mediu şi sculptorii gotici au fost consideraţi ca pre- 
cursori ai Renașterii. In chipul acesta, limitele Renaşterii au fost 
împinse necontenit, încât întreg evul mediu a devenit un fel de 
Prerenastere. 

Același lucru s’a întâmplat când a fost vorba să se determine : 
conținutul Renașterii. Renașterea a fost definită: iubire de vieatd, 
cultul antichității, spirit anti-crestin. Aceste elemente se întâlnesc, 
în adevăr, în timpul Renaşterii, dar se pune întrebarea dacă ele 
sunt noui sau o simplă moștenire medievală şi ce rol au jucat în 
pregătirea lumii moderne ? Vieaţa din secolul al XV-lea era mai 
veselă decât în secolul al XIV-lea? Faptul nu e sigur. Un savant 
olandez, Huizinga, a arătat că sfârşitul evului mediu a fost um- 
brit de melancolie şi de tristeţe. Imaginea morţii din frescele cimi- 
firelor aruncă o umbră întunecată asupra peisagiilor vesele din 
Flandra si Toscana. « Dansul macabru» e o temă favorită a poe- 
ziei şi a picturii din secolul al XV-lea. 

Nici cultul antichităţii nu poate fi considerat ca un semn distinc- 
tiv al Renașterii. Aristotel si Platon au fost venerayi în evul mediu 
ca si Părinţii bisericeşti, Virgiliu, Statius si Seneca au fost procla- 
mati creștini, iar Socrate si Pitagora au fost izbäviti de fericitul 
Ieronim si de Dante. Nu cultul, al căror obiect au fost autorii cla- 
sici în secolul al XV-lea, e un fenomen nou, ci spiritul în care au 
fost studiati. Studiul antichității în evul mediu a fost un mijloc de a 
dovedi credința pe cale rațională si de a combate erezia. Pen- 
tru umaniști, studiul antichității a fost un scop in sine. Cultura 
umanistă era pentru ei un instrument incomparabil de emancipare 
intelectuală şi morală. Erasm şi Rabelais nu caută în operele lui 
Platon şi Cicero probe pentru existența lui Dumnezeu, ci norme 
de conduită si de judecată. 

Metoda de cercetare de asemenea e alta. Călugării medievali 
se mulțumeau cu compendii si cu fragmente din operele clasice, 
păstrate în manuscrise defectuoase şi, în ceea ce priveşte autorii 
greci, în traduceri. Umanistii se adresează textului original, si, 
când nu-l au, caută să-l restabilească după regulile criticei filo- 
logice. Apoi, ei studiază autorii clasici cu dorința de a le pătrunde 
spiritul şi de a descoperi elementele originale din ei. 

Spiritul critic şi metoda de cercetare nu sunt nici moştenire 
medievală, nici articole de import bizantine. Ele sunt ca si « Or- 
lando furioso », « Principele », Santa Maria del Fiore, « Scoala 
din Atena » sau « Moise» produsul unei societăţi ajunse la un anu- 
mit grad de desvoltare intelectuală si artistică. A explica Rena- 
sterea prin descoperirea antichităţii înseamnă a comite un contra- 
sens: nu descoperirea antichităţii clasice a provocat Renașterea, 
ci Renașterea a dat vieață nouă antichității clasice. 

Din admiraţia umanistilor pentru antichitate si din răspândirea 
unor forme de cugetare antică, ca stoicismul, epicurismul si cinis- 
mul, s’a tras concluzia că, în opoziţie cu Reforma, Renaşterea a 
fost profund areligioasä. Istoricul elvețian Walser a arătat că așa 
zisul păgânism al Renaşterii a fost un element formal și super- 
ficial. Atacurile contra lăcomiei, avaritiei şi ignoranței călugărilor, 
care se întâlnesc in pamfletele, satirele si nuvelele umanistilor, 
continuă o veche tradiţie medievală si exprimă mai mult o opo- 
zitie de clasă decât o pornire contra Bisericii. Inferioritatea socială 
a laicului se răzbună contra situaţiei privilegiate a clerului, care 
calcă principiile ordinului său. Nici criticii textelor sacre, care 
aveau să făurească Reformei armele cele mai redutabile contra 
autorității pontificale, nu sunt fnsufletifi de sentimente antireli- 
gioase. Chiar si Erasm e convins că, îndreptând textele Sfintei 
Scripturi, pregătește o mai bună înţelegere a cuvântului lui Cristos. 

şi astfel contribue la întărirea credinței. Crificismul umanist nu 
s'a indreptat contra credinţei, ci contra justificării ei scolastice si, 
dacă au fost umanisfi indiferenți in maferie de credință, numărul 
lor n'a fost mai mare în timpul Renasterii decâţ în evul mediu. 

Inflorirea liferelor si arfelor, expansiunea liberă a personali- 
țății, răspândirea culfurii umanisțe si desvolțarea simțului critic 
sunt inconfesfabil elemențe caracferistice ale Renasterii, dar nu 
definesc esența mişcării si nu-i pot delimita confinuful în spaţiu 
și în timp. Ele sunt fenomene de ordin secundar, efecte, nu cauze 
ale Renasterii. Condiţiile de exisfenfä noui au creat o nouă con- 
știință, nu invers. Pentru ca o nouă concepție despre lume si vieaţă 
să triumfe a fosf nevoie ca vechea organizaţie economică, socială 
și politicd, în care a trdit omul medieval, să dispară. Aceasfa a 
fost opera capițalismului. Nouile forme de vieaţă s'au manifesfat 
pretutindeni unde legäfura feudală dinfre oameni a fost ruptă, si 
forța care, rupând fngrädirile regimului feudal, a fnlocuif ordinea 
sțațică a evului mediu cu una esențial dinamică si a fransferat 
cenfrul de vieafä dela ţară la oraş, unde, după un dicton medieval 
« suflă vant de libertate», a fost capitalismul. Nu e o simplă în- 
tamplare că primele manifesțări ale Renasferii se produc în Flandra 
şi Italia, îndeosebi la Florenţa, unde apar şi primele simptome 
ale capitalismului si se sfârșesc cu deplasarea axei comerciale a 
lumii în Oceanul Aflantic si cu sțabilirea sțăpânirii spaniole asupra 
Peninsulei. Renagferea ițaliană coincide cu epoca de supremație 
economică si cu independența politică a Italiei. Prefăcând fotul 
în marfă — produsele pämänfului si ale indusfriei, ca şi produsele 
spirifului si ale imaginației, ma capițalismul smulge omul din izo- 
larea regimului feudal si, silindu-l să producă peste indestularea 
nevoilor familiare, pentru piaţă, transformd repaosul în mişcare, iner- 
tia în activitate fără odihnă, neprevederea în geniu calculațor și rece, 

Puterea de expansiune a capitalismului supune toate celelalte 
manifestări de vieafd ritmului şi legilor sale. Individul, legat de 
sol în economia naturală şi dependent de grupul său, se emanci- 
pează si devine liber. In locul schimbului de servicii care lega pe 
om de comunitate, se introduce necrutätoarea plată în bani. Ra- 
portul de muncă ia forma unui contract liber, cel putin în sens ju- 
ridic, si fiecare parte nu urmărește decât exploatarea fără crufare 
a avantajelor sale. Raporturile dintre oameni, personale si directe 
în evul mediu, se materializează acum si economia se separă de 
gospodărie. 

Activitatea industrială şi comercială dă naștere unei clase noui, 
burghezia, care, pretutindeni unde triumfă, surpă supremaţia poli- 
ticd si economică a nobilimii feudale şi supune intereselor comer- 
țului politica comunităţii. Din mijlocul corporațiilor se ridică, o 
categorie de negustori si de industriasi care nu mai lucrează cu 
braţele, ci se mărginesc să organizeze si să conducă. Corporatiile, 
cu spiritul lor de rutină şi cu politica prețului just, nu mai sunt 
pentru ei decât cătuşe, pe care caută să le sfărâme. Tipică în 
această privință e desvoltarea Florenței. Popolo grasso, format 
din bancheri, negustori si fabricanți de stofe, după o aprigă luptă 
care umple secolul al XIII-lea, doboară « superbia » nobililor feu- 
dali, le dărâmă castelele şi-i sileste să se aşeze în oraș, sub suprave- 
gherea autorităţilor comunale, apoi exclude din vieata publică pe 
toti aceia care nu sunt înscriși într'o corporație. Constituţia din 
1293 — faimoasele Ordinamenta justitiae — asigură controlul « po- 
porului gras » asupra nobililor şi asupra poporului mic (popolo mi- 
nuto), adică asupra micilor meseriași şi asupra muncitorilor, des- 
poiați de proprietate și de drepturi politice. Nobilimea învinsă e 
deposedată de toate privilegiile care derivă din stăpânirea pămân- 
tului şi din monopolul războiului. Ea pierde chiar și atribuţiile ei 

militare: « cavăleria » feudală devine la Florența un simplu titlu 
de paradă. 

Regimul feudal, anarhic, violent, risipitor şi neprevăzător e 
incompatibil cu interesele industriei şi comerțului, de aceea e înlă- 
turat pretutindeni, unde triumfă burghezia. Politica devine o sti- 
ință sau o artă, în care calculul rece ia locul « onoarei » feudale. 
Deciziile politice sunt inspirate de interesele economiei. Admini- 
stratia, justiţia, finanţele, sunt reorganizate în sensul intereselor 
burgheze. Puterea si prestigiul Statului sunt întrebuințate în același 
scop. Florenţa caută să cucerească Pisa şi Livorno, pentru a do- 
bândi ieşire la mare. Veneţia conduce cruciata a patra contra 
Constantinopolului pentru a înlătura concurența genoveză si pentru 
a-și asigura monopolul comerţului în Marea Neagră si în Medi- 
terana orientală. Religia pierde orice acțiune asupra politicii, care 
face din raţiunea de stat legea supremă. 

Statul e pus astfel în serviciul nouilor realități economice si 
sociale, şi politica lui se exercită în opoziţie directă cu politica me- 
dievală inspirată de nobilime si cler. Administraţia -dislocă vechea 
constituție pe ordine, şi justiția respinge noţiunea de privilegiu. 
Războiul însuși ia caracterul unei întreprinderi comerciale, în care 
prada e împărțită după prorata participării la capital. « Emanci- 
parea individului » devine astfel, în republicile comunale, o reali- 
tate sanctionatd de lege. 

Constituirea unei puteri suverane, deasupra fardmitirii feudale, 
a dus, în Franţa, Anglia şi Spania, la formarea primelor state 
naţionale, unificate şi centralizate. Desfacerea Imperiului medieval 
în State naţionale e unul din primele simptome ale epocii moderne. 

In locul corpurilor reprezentative din evul mediu, regele, intru- 
chipare vie a Statului, devine adevăratul reprezentant al voinţei 
și aspirațiilor naţionale. El servește interesul obstesc menţinând 

‘ordinea contra vräjmasilor din afară şi contra turburdtorilor din- 
läuntru, promovând economia naţională şi favorizând prosperitatea 
generală. Creatorii şi conducătorii statului modern au fost pretu- 
tindeni burghezii care aveau nevoie de o autoritate puternică pen- 
tru a înfrâna instinctele anarhice ale nobililor. Burghezia a pus 
la dispoziția monarhiei aptitudinile sale administrative şi resursele 
sale financiare, iar Statul a sprijinit desvoltarea comerțului si indu- 
Striei înlăuntru prin măsuri protecţioniste, iar în afară printr’o 
politică de cucerire. Teritoriul regatului tinde să constitue cadrul 
și baza economiei: din locală, economia devine naţională. Desco- 
peririle geografice si expansiunea colonială au găsit în statele mo- 
derne o bază de acțiune si un principiu de organizare metodică, 
fără de care war fi putut izbuti. 

Transformarea societății aduce cu sine o radicală schimbare 
în idei si sentimente. Nobilimea cu cultul ei pentru onoarea cava- 
lerească apare ca un anacronism şi nu mai stârneşte, în societatea 
burgheză, decât compdtimire sau râs. Noua societate nu cunoaşte 
decât un mobil, interesul, si o singură sancțiune, succesul. O clasă 
care nu mai poate invoca, pentru a-şi susține privilegiile, decât 
tradiția, e condamnată, Orice revendicare ce nu se sprijină pe forţă 
e inoperantă şi naivă. Machiavelli enunță maxima, care rezumă 
crezul epocii, că profeţii înarmaţi au triumfat, iar cei desarmati 
au fost înfrânți. 

Puterea burgheziei stă în munca organizată raţional. Senti- 
mentalismul care leagă pe ţărani de moșie si violența — războiul 
si jaful — la care recurge nobilul pentru a-şi acoperi nevoile, sunt 
străine deopotrivă de mentalitatea capitalistă. Burghezul e mândru * 
că nu e nevoit să recurgă la asemenea mijloace. El se bizue pe 
spiritul lui de întreprindere, pe activitatea neobosită şi metodic 

- organizată şi pe calculul rece pentru a-şi atinge scopul. 

Profitând de luptele sângeroase care au decimat nobilimea feu- 
dală, regele transformă -monarhia, devenită ereditară, în monarhie 
absolută. Sprijinit pe burghezie, care are nevoie de ordine şi de 
pace, el îşi impune autoritatea peste datinele locale. Din local, 
dreptul devine teritorial: un roi, une loi. 

Frontierele încep să se precizeze și, înlăuntrul lor, monarhia 
tinde sd substitue administraţiei locale o birocrafie centralizată, 
dependentă direct de rege. Dreptul roman reînviat pune în circu- 
latie ideea romană a omnipotenjei Statului si face din rege perso- 
nificarea vie a suveranităţii. Regele nu mai e șeful ierarhiei feudale, 
ci dominus, stăpânul. Marii seniori, care în evul mediu erau suve- 
rani aproape independenți în ducatele şi comitatele lor, devin simpli 
supuşi. Autoritatea regală e nivelatoare si unificatoare. Regele 
Franței nu cunoaște nici Normanzi, nici Burgunzi, nici Flamanzi, 
nici Provensali, nici Gasconi, ci numai Francezi. 

In statele moderne, limba Curţii inlocueste treptat limba latină 
si dialectele locale. Ordonanţa regală din 1539 declară limba fran- 
ceză limbă oficială, si celelalte state imită exemplul. Reforma 
protestantă introduce limba « vulgară » şi în Biserică. Pentru a fi 
intelesi de popor, predicatorii protestanți se folosesc de limba 
poporului şi, afirmând că crestinul are dreptul de a se adresa lui 
Dumnezeu in limba sa, ei nationalizeazä rugăciunea si conferă 
limbii populare un prestigiu pe care nu-l avusese decât limba latină. 

Formarea statelor nationale duce în chip fatal la emanciparea 
societății de sub autoritatea Romei — cu sau fără schismă — şi 
la constituirea unor biserici naţionale. Existenţa Statului laic e 
incompatibil cu sistemul de imunităţi şi de privilegii ale bisericii 
catolice si cu amestecul papei în afacerile interne ale statului. 
Autoritatea publică, concentrată în mâinile suveranului, caută să-și 
întindă controlul asupra tuturor supusilor şi să-i scoată de sub 

orice dependență externă. Statul modern a favorizat apoi desvol- 
rarea unei culturi nationale si autonome, care a restrâns si în dome- 
niul spiritual acțiunea Bisericii. 

Dreptul de liberă cercetare, proclamat de umaniști, implică, 
în materie de credință, dreptul de liberă interpretare a Bibliei, 
inclusiv dreptul de a greşi. Impunând fiecărui creştin datoria de 
a citi Biblia si de a-și face o idee personală despre adevărurile cu- 
prinse într'însa, reformatorii au făcut din credință o chestie indi- 
viduală. Luther si Calvin n'au urmărit să desrobească conștiința 
individuală, şi doctrina lor s'a cristalizat în sisteme teologice tot 
așa de inexorabile ca şi cel catolic, dar, făcând din religie o che- 
stiune personală, au pus, fără să vrea, principiul autonomiei con- 
științei individuale. 

Războaiele religioase din Germania şi Franţa au relevat im- 
portanja practică a acestui principiu. Protestantii au fost siliți 
să-şi apere credința cu spada. Invingdtori, ei n'au putut refuza 
adversarilor lor avantajele unui principiu pentru apărarea căruia 
ridicaseră armele; învinşi, ei erau prea numeroși pentru a putea 
fi exterminați. Si cei mai fanatici au trebuit să se închine “în fata 
adevărului că o credință nu poate fi stârpită cu forța. Pacea dela 
Augsburg și Edictul dela Nantes consacră această experienţă si 
proclamă libertatea conştiinţei si a cultului. Coexistenta a două 
sau mai multe confesiuni nu mai apare incompatibilă cu unitatea 
statului. Ideea de toleranță se impune prin forța împrejurărilor. 

Morala de asemenea se laicizează şi se umanizează. Procla- 
mand că omul e măsura tuturor lucrurilor si că toate problemele 
trebue examinate în raport şi în funcțiune de om, umanismul a 
coborit noţiunea moralei în sfera vieţii de toate zilele. Conside- 
rând profesiunea, oricare ar fi ea, ca o stare si un fel de trai legi- 
lime, iar inactivitatea ca ofensă adusă lui Dumnezeu, care e 

principiu de activitate, protestantismul a sfințit si glorificat munca. 

entru el, datoria consistă în îndeplinirea scrupuloasă a functiunii 
care ne-a fost încredințată. Astfel s’a introdus in vieafa modernă 
un nou ascetism, ascetismul muncii şi al vocației profesionale, 
die Berufsaskese, care pune mai presus, de orice virtute munca 
raţională si metodică, munca disciplinată si fără repaos, munca 
săvârşită de dragul muncii, care e cea mai puternică afirmare a 
valorii personale. In această proslăvire a muncii a găsit noua socie- 
tate justificarea morală a aspirațiilor sale la un rol preeminent 
in stat. 

Pentru evul mediu lumea este creaţia lui Dumnezeu, pentru 
Renastere, ea este opera muncii, prevederii şi organizării omeneşti. 
Această concepţie atinge, după inginer, în primul rând pe artist. 
De altfel, în timpul Renaşterii, inginerul şi artistul sunt una şi 
aceeaşi persoană: Leon-Battista Alberti, Leonardo da Vinci, Mi- 
chelangelo au fost ingineri, arhitecti, sculptori, pictori, scriitori. 

Arta devine profand prin destinafia si temele ei. Pentru a sa- 
tisface nevoile de confort si de eleganţă ale nouei societăţi, arta 
se laicizeazä. Artistii impodobesc orasele cu monnumente care atestd 
bogăţia si puterea nouei clase burgheze si traduc în forme plastice 
noul ideal de vieajä. Monumentele Florenței au fost monumente 
ale mândriei burgheze. Ca si umanistii, artiştii nu mai consideră 
lumea în funcţie de ideea mântuirii, ci ca un câmp de activitate 
„şi de plăcere pentru om. Arta nu mai urmăreşte scopul de propa- 
gandă religioasă, ci de proslăvire şi de reprezentare a vieţii prezente. 

Reprezentarea nudului e un indiciu neîndoielnic al progresului 
spiritului laic şi democratic. Ideea că individul e o forță autonomă 
care poartă în sine atât motivele cât și mijloacele de realizare ale 
acțiunilor sale, a dus la glorificarea forței şi frumuseţii corporale. 
Clerul si nobilimea feudală erau potrivnice reprezentării nudului 

în artă. Noua societate burgheză vrea să vadă corpul omenesc, 
fără costum deosebitor, în jocul liber al forţelor sale naturale, 
« Nudul, ca si moartea, e democratic », 

Cultul artistic al nudului corespunde, în literatură, ideii de 
umanitate, prin care burghezia şi-a justificat aspiraţiile ei politice 
şi sociale. Idealul unei culturi pur umane duce logic la. negarea 
tuturor privilegiilor care diferenţiază pe oameni după naştere si rang. 

Dar pentru a combate « filosofia supranaturalului », umanistii 
au nevoie de sprijinul unei noui autorităţi pe care s’o poată opune 
autorității bisericești. Funcţia aceasta a îndeplinit-o antichitatea 
clasică. Umanismul oferi baza unei culturi laice, în acord cu sta- 
diul la care ajunsese burghezia. Antichitatea a dat idealurilor 
burgheze girul autorităţii ei și a oferit modelul unei culturi laice, 
întemeiate pe rațiune. Dar, cu tot respectul ei pentru antichitate, 
Renaşterea n'a atribuit moștenirii antice o valabilitate canonică. 
Gândirea greco-latină reprezenta maximum din ceea ce se putea 
realiza, până în vremea aceea, cu ajutorul raţiunii. Renașterea 
nutrea ambiția de a ajunge, si chiar de a depăşi, antichitatea. 

Astfel, pornind dela transformările politice si sociale determi- 
nate de apariţia capitalismului se poate ajunge, credem, la o inter- 
pretare unitară şi organică a Renașterii şi Reformei. 

Spiritul laic, pozitiv si rationalist, care deosebeşte omul modern 
de omul medieval si pe care-l regăsim in toate domeniile vieții 
moderne, e produsul nouei societăţi burgheze şi nu al culturii uma- 
niste. Literatura clasică ar fi rămas literă moartă, dacă spiritul 
Renașterii nu i-ar fi insuflat o nouă vieaţă, Renașterea si Reforma 
sunt expresia nouei societăţi pe care a produs-o capitalismul la 
începuturile sale. 

Demonstrarea acestei propoziții constitue scopul esenţial al 
acestei cărți şi-i explică forma, diviziunile si limitele. După primul 

capitol care pune si defineste problema Renasterii, expunerea pro- 
priu zisă începe cu Renaşterea economică, adică cu apariția capi- 
talismului, care a condiționat celelalte « Renasteri», politică, so- 
cială, literară, ştiinţifică, artistică si religioasă. Lucrarea fiind 
concepută ca un tot, faptele m'au fost expuse decât în măsura în 
care ilustrau şi dovedeau această concepție. 

Dacă o asemenea carte ar comporta o învăţătură pentru vre- 
murile noastre, învățătura ar fi aceasta: pentru a realiza omul 
nou pe care toți îl dorim şi pentru a ridica societatea românească 
la înălțimea problemelor care o așteaptă, trebue modificate con- 
ditiile de existență ale naţiunii. Din nouile condiţii de existenţă, 
mai drepte si mai înțelepte, noua conștiință va răsări ca o recoltă 
îmbelşugată dintr'un ogor bine lucrat si răsplătit ca toate bine- 
facerile Cerului. 


Iași, 24 Octomvrie 1940. 


INTRODUCERE 


In momentul în care popoarele din sud-estul Europei cădeau 

unul după altul sub stăpânirea turcească și aveau să fie reduse, 
pentru patru secole, la o luptă desperată pentru apărarea ființei 
lor naţionale, popoarele din apus ajungeau în posesiunea unor 
noui forte, materiale și morale, care aveau să le schimbe radical 
felul de a concepe vieata și natura, societatea şi politica, arta si 
ştiinţa. : 
Dela începutul secolului al XIV-lea până la mijlocul secolului 
al XVI-lea, un curent de înnoire străbate lumea occidentală. 
Cugetarea rupe cadrele înguste ale filosofiei medievale, se des- 
bară de metodele sterpe ale scolasticei, proclamă suveranitatea 
rațiunii împotriva tradiţiei si ia din nou în cercetare marile pro- 
bleme ale existenței și ale moralei. 

Stăpânirea absolută pe care Biserica o exercitase asupra con- 
științelor începe să fie contestată, și vieata intelectuală tinde spre 
o activitate independentă. Clerul pierde direcția mișcării culturale ; 
arta, literatura şi ştiinţa scutură tutela Bisericii și-și propun ca 
obiect de studiu omul și natura. Un ideal pur uman, care-și 
găsise expresia cea mai desăvârșită în arta și literatura antică, 
înlocuește misticismul medieval, care vedea idealul perfecțiunii 
omeneşti în supunerea călugărului și în contemplarea misticului, 


22 RENASTEREA SI REFORMA 


Socjetatea lajcä respinge jdeea tristă a corupţiei și neputinței 
omenești sj începe să organizeze vjeata pe baze nouj, nu pentru 
fericirea de dincolo de mormânt, cj în vederea mulțumirii pe 
pământ. , 

Industria sj comerțul înfjoresc, oamenjj jes din izolarea in 
care jj tjnuse feudaljtatea, raporturile dintre grupurjle sociale se 
înmulțesc, orizontul se lărgeşte. Burghezia restabjleste securitatea 
în orașele [taljej sj ale Flandrei, în timp ce monarhia pune capăt 
anarhjei feudale în Franța, Spanja sj Anglja si, unde domneşte 
linişte, se desvoltä artele sj meserjjle, creşte bunăstarea si, pe mă- 
sură ce bunăstarea crește, se deşteaptă în oameyj gustul de vieatä 
si încrederea în propriile jor puteri. 

Navjgatorjj, aruncându-se pe toate drumurile mărjj, desco- 
pera Indja si America sj deschid activităţii omenești posibilităţi 
nebanujte, jar oamenjj de ştiinţă determină forma pam4ntuluj 
şi sistemul cosmic, pun bazele stijntelor naturale, întemejază filo- 
logia și jstorja modernă, inventează tipografia sj dau un nou 
jmbold literelor. 

Cele două jnstjtutjj unjversale, Papalitatea sj Imperjul, care © 
au stăpânjt lumea medjeva]ä, își pierd puterea Jor de atracţie. 
Republica creştină se desface în state naţionale. Franţa, Spanja 
si Anglia, rezolvându-și problemele [or jnterne, își îndreaptă 
privigea înafară. Din naţională, politica devine internaţională. 

Pretentijle Bisericii de a conduce societatea lajcă nu sunt 
contestate numaj în domepju] temporal, cj sj în domenjul spiritual. 
Poporul aspiră la o vjeatä reljgjoasă maj simplă, maj spontană 
şi maj adâncă, jar umaniștii visează un creştinism ratjona] și 
tolerant, care să respecte principiul liberej cercetări. Autorităţile 
lajce, principi şi oraşe, vor să-și întindă stăpânişea şi să contro- 
leze toată activitatea supușilor Jor. Aceste forte sunt destul de 

puternice pentru a clatina prestigiul milenar al Bisericii catolice 
si a o reduce la rolul unei institutii de educatie şi de moralizare. 
Reforma a venit deci să completeze şi să lărgească opera de eman- 
cipare întreprinsă de Renaștere. 

In toate domeniile activității omeneşti se constată o adâncă 
prefacere care anunţă sfârșitul evului mediu și începutul erei 
moderne. Această perioadă de transitie se numeşte Renaștere. 


CAPITOLUL I 
PROBLEMA RENASTERII 


Problema trebue pusă într'o formă 
în care să poată fi rezolvată. 
H. Abel 


Termenul de « Renastere », atât de sugestiv prin amintirile, 
aspiratiile si nädejdile pe care le evocä, a avut, din secolul al 
al XVI-lea până azi, acceptiile cele mai variate. Fiecare epocă 
i-a dat un conținut deosebit. Istoria noțiunii rezumă evoluţia 
studiilor care au fost consacrate Renașterii. 


I. ORIGINEA NOȚIUNII DE + RENASTERE » 


In înțelesul actual de epocă istorică, cuvântul « Renaștere » 
e de dată recentă. Primul care l-a întrebuințat în acest sens a 
fost Jules Michelet, în volumul VII, din Istoria Franței, consacrat 
secolului al XVI-lea si întitulat La Renaissance (1855). | 

Caracteristica esentialä a acestei epoci e, pentru Michelet, 
« descoperirea lumii, descoperirea omului ». | 

Succesul prodigios al termenului si al definiţiei lui Michelet 
se datorește însă operei istoricului elvețian Iacob Burckhardt, 
publicată în 1860, sub titlul: Die Cultur der Renaissance in Italien. 
Burckhardt adoptă textual definiția lui Michelet, dar o pre- 
cizează si o lărgește. El identifică esența Renașterii cu indivi- 
dualismul, ale cărui manifestări le urmăreşte în toate domeniile 

vieţii — social, politic, religios, moral si intelectual — dar mai 
ales in litere si arte. Umanismul şi arta au rămas dela Burckhardt 
elementele fundamentale care caracterizeazä epoca Renasterii. 


Expresiile renaissance, rinascita, reformatio erau curente 
încă înainte de secolul al XIX-lea, dar se întrebuințau în sens 
deosebit şi cu totul restrâns, aplicate la o disciplină sau la o 
formă de vieatä particulară. 

Beatus Rhenanus vorbeşte de « renașterea evlaviei », iar Zwingli 
de « nădejdea în renașterea lui Cristos » (spes renascentis Christi), 
Lefévre d’Etaples de «reforma creștinismului » (reformatio rei 
christianae), iar Melanchton exclamă, în lecţia sa de deschidere 
dela Universitatea din Wittenberg, în 1518: « O nos felices, si 
recta studia detim favore renascantur !» 

Primul biograf al artiştilor italieni, Giorgio Vasari, el însuşi 
pictor, isi propune să scrie istoria artei italiene, dalla rinascita 
di questi arti sino al secolo che noi viviamo, dela renașterea artelor 
până în vremea artistului (1560). Vasari începe istoria artelor 
cu Cimabue şi cu Giotto, prin care, la sfârşitul secolului al XIII-lea, 
« maniera bizantină .s’a stins şi a început una nouă». Giotto 
«redeșteaptă şi reînvie arta aproape moartă », imitând natura, 
deaceea « a meritat să fie numit discipolul naturii şi nu al altora ». 
Pasajul acesta, de însemnătate capitală, dovedește că Vasari nu 
atribuia renașterea artelor influentii antichității: după el, Giotto 
a reînnoit pictura studiind natura, nu imitând pe cei vechi. 

' In Franţa, de asemenea, cuvântul Ja renaissance era răspândit 
înainte ca Michelet să-l fi aplicat secolului al XVI-lea. Montes- 
quieu a vorbit de « renașterea vechiului drept francez » (Ja renais- 
sance de notre vieux droit francais), iar Voltaire a salutat în epoca 
lui Francisc I «renagterea literelor până atunci despretuite » 

(la renaissance des lettres jusqu’alors méprisées). Toate aceste 
expresii se raporteazä la un gen de activitate particularä si re- 
strânsă (religie, arte, litere, stiinte) si înseamnă restaurare, reîn- 
florire, reinviere, impuls nou de vieatä. 

Imaginea care se află la baza tuturor acestor expresii derivă, cum 
a arătat-o Konrad Burdach, din fondul mistic-religios, care a sădit 
în sufletul omului credința în revenirea vârstei de aur si a creat 
mitul păsării Phoenix, legenda apei tinereţii și diversele forme 
ale unei renasteri după moarte. Noul Testament, prin episodul 
învierii lui Iisus din mormânt, prin făgăduinţa unei noui vieți 
după moarte și prin ideea că moartea e condiția necesară a rena- 
şterii (« Numai cine se va naște din nou va intra întru împărăția 
lui Dumnezeu »), a făcut din «renaștere» o noţiune familiară 
pentru orice creştin. Aplicarea ei la renașterea antichității s'a 
făcut prin simplă extensiune. S’a vorbit de renașterea literelor 
şi artelor antice, cum s'a vorbit de reînvierea lui Cristos. 

Un pas mai departe s'a făcut când Italia a secularizat termenul, 
dându-i o acceptie politică și națională. Italienii nu pierduseră 
niciodată amintirea faptelor giorioase ale Romei. Nici chiar în 
timpul republicilor urbane din secolul al XII-lea si al XIII-lea, când 
oamenii se deprinseseră să reducă totul la interesele și prestigiul 
orașului lor, nu se stinsese ideea că, în timpul Romanilor, a 
existat o altă vieatä, mai largă, mai puternică si mai glorioasă, 
atestată de ruinele monumentelor și de amintirile scriitorilor. 
Această vieatä a fost distrusă de Barbari; artele, literele si știin- 
tele au fost părăsite si Italia a trecut printr’o epocă de decădere, 
până când descoperirea literelor antice în secolul al XIV-lea 
a împrăștiat intunecimile « gotice ». Flavio Biondo, unul din cei 
mai învățați istorici din secolul al XV-lea, începe istoria decli- 
nului Imperiului roman cu anul 410, când Roma a fost ocupată 

de Goti. Machiavelli, de asemenea, își începe istoria cu invazia 
Barbarilor, dar el nu se interesează atât de efectele căderii Impe- 
riului roman, cât de însemnătatea nouilor puteri, ca Imperiul şi 
Papalitatea, care se ridică, şi de care Italia trebue să ţină seamă. 

Noţiunea de renaștere apare deci în corelație cu ideea evului 
mediu, considerat ca o perioadă de barbarie si de întuneric, 
care desparte antichitatea de prezent. 

Ideea că gloria trecutului, întunecată de barbaria « gotică », 
poate fi adusă din nou la lumină, și credința că vechile comori 
de frumuseţe şi adevăr pot fi reconstituite din manuscrisele vechi, 
a dat un nou şi puternic imbold studiilor clasice. Dela Petrarca 
încoace, învățații s'au întors cu încredere si cu insufletire spre 
scriitorii antici și, din contactul cu literatura antică, înțeleasă tot 
mai bine din generaţie în generaţie, a rezultat conştiinţa deosebit 
de prețioasă că timpurile se schimbă şi că icoana adevărată a 
unei epoci poate fi reconstituită din documentele ei contempo- 
rane. Aşa s'a născut concepția istorică modernă, 

Tot ca o urmare a acestei noui experiențe, prezentul s'a à înfă- 
tisat sub forma unei restaurări. După perioada de decădere, care 
durează dela invazia Barbarilor, prezentul trebue să fie o perioadă 
de reînnoire, de reînflorire, de renaştere. Desvoltarea sentimen-. 
tului national si evoluţia intelectuală a Italienilor întâlnesc ideea 
biblică de reînnoire și de reînviere. 

Nu e de mirare dacă umanistii din secolul al XIV-lea $i XV-lea 
s'au servit de această imagine ori de câte ori voiau să exprime 
transformarea care se petrecea sub ochii lor. Insufletirea lor in 
fata antichității regăsite era atât de mare, încât și-au închipuit 
că o nouă eră începe cu ei, că o lume întreagă răsare din anti- 
chitatea regăsită. « Cu zilele noastre începe o nouă epocă», 
scrie Fichet lui Gaguin în 1472, pentru a se felicita de avântul 

pe care l-a luat studiul literelor clasice, iar Nicolas de Bourbon 
avea impresia că, după o epocă de întuneric si de rătăcire, « Cristos 
s'a îndurat de neamul omenesc şi a restaurat universul ruinat », 
Monstrii ignoranței şi nebuniei au fost räpusi, « şi pe căi minunate, 
adevărul s'a coborit din nou pe pământ». 

Reinflorire, restaurare, reînnoire, revelație, reformă, renaştere, 
iată termenii de care se servesc de cele mai multe ori martorii 
oculari ai revoluţiei care se săvârşeşte la sfârșitul secolului al 
XV-lea. Amintiri biblice, legendare şi politice se combină pentru 
a forma şi răspândi concepția unei treceri brusce dela o stare 
de lucruri la alta cu desăvârşire nouă. Această concepție a acre- 
ditat, până în secolul al XIX-lea, ideea că evul mediu n'a fost 
decât o epocă de barbarie din care nimic nu s'a continuat în epoca 
modernă şi ideea că cultura modernă nu datează decât dela 
Renaștere. Concepţia aceasta a fost acceptată până când a apărut 
studiul lui Burckhardt. 


JI. TEORIA LUI BURCKHARDT 


Iacob Burckhardt a lărgit noțiunea Renaşterii la sfera si 
însemnătatea unei perioade culturale, i-a accentuat caracterul 
unitar şi i-a definit conținutul prin două elemente principale: 
umanismul și arta. Ideea originală a lui Burckhardt e că Renaşterea 
s'a produs, în Italia, din unirea geniului italian cu spiritul antic. 
Rezultatul cel mai însemnat al acestei uniri e individualismul, 
care deosebeşte omul modern de tipul medieval. Omul modern 
e individualist, fiindcă nu se bizue decât pe propriile sale puteri 
pentru a-și realiza scopul în vieaté; omul medieval nu se poate 
afirma decât în cadrul unei colectivități, corporatia, biserica sau 
statul. In formarea şi emanciparea omului modern, antichitatea 

a jucat, după Burckhardt, un rol însemnat, deaceea « Cultura 
Renaşterii in Italia » acordă o atenţie deosebită studiilor clasice. 
Dar ceea ce, după același autor, constitue adevărata superio- 
ritate a culturii Renașterii e faptul că s'a exprimat mai ales în 
artă. Burckhardt a studiat Renașterea din punctul de vedere al 
istoricului artei, care consideră arta ca suprema încoronare si 
justificare, a oricărei culturi. După criterii artistice s'a făcut și 
delimitarea in timp a epocii: Renaşterea lui Burckhardt tine dela 
Giotto și Dante până la Michelangelo, adică dela începutul 
secolului al XIV-lea până la mijlocul secolului al XVI-lea. 

Burckhardt a descris în colorile cele mai vii elementele origi- 
nale si moderne ale Renașterii și, opunându-le evului mediu, 
„le-a scos puternic în relief. Dar, în grija lui de a sublinia ceea ce 
e constant şi tipic, a ajuns la un tablou static, compus din reali- 
täti imobile, şi istoria e un proces de acte veșnic noui care nu se 
repetă niciodată. In concepţia, cu totul antiistorică, a lui Burck- 
hardt, o prăpastie separă Renașterea de evul mediu si Italia 
de restul Europei. Burckhardt a nesocotit aportul evului mediu 
în formarea Renaşterii și solidaritatea culturală care lega Italia 
de celelalte țări occidentale. El n'a văzut că vieata medievală 
continuă în Italia Renașterii tot așa de intens ca în Franţa și 
Germania. Cultura Renașterii în Italia nu e rezultatul unor cer- 
cetări migăloase, ci produsul unor impresii artistice si proectia 
în trecut a valorilor şi aspirațiilor autorului. Burckhardt a fost 
un diletant de geniu, care n'a căutat în spectacolul pe care îl 
oferea Renaşterea decât un prilej de desfătare estetică, 

Cu toată ambiția lui de-a înfățișa întreaga civilizație italiană 
din secolul al XV-lea şi XVI-lea, adică de-a ţine seamă de toate 
elementele care au constituit vieata poporului italian timp de două 
secole (vieata publică si privată, obiceiurile, religia, știința $i 

filozofia), Burckhardt n’a făcut decât să continue vechea concepţie 
tradițională care reducea esența Renașterii la manifestările ei 
literare și artistice. El a rămas credincios tradiţiei și atunci când 
menţine Renașterea italiană în splendida ei izolare, și față de 
epoca anterioară si față de celelalte țări europene. Burckhardt 
nici n'a atins problema originei. Pentru el, Renașterea rămâne 
«0 floare răsărită brusc in desert ». 

In felul acesta, e de neînțeles cum de s'a răspândit Renașterea 
în celelalte țări europene. Dacă mișcarea se datora unor cauze 
specific italiene, s’ar fi mărginit la Italia. Dar Renaşterea a fost 
un fenomen general care, sub forme deosebite, s'a produs în 
toate ţările Europei occidentale. Tot așa de stranie e teoria lui 
Burckhardt după care « tirania » ar fi prima manifestare a indivi- 
dualismului. In realitate, principatul absolut n'a apărut la Florenţa 
decât târziu, când declinul individualismului şi al vieţii eco- 
nomice care l-a produs era deja vizibil. 

Cu toate rezervele acestea, puţine opere istorice au exercitat 
o influență mai puternică decât a lui Burckhardt. Cultura Re- 
naşterii în Italia a fost luată ca bază pentru cercetările ulterioare. 
Istoricii s'au deprins să privească epoca Renașterii cu ochii lui 
Burckhardt şi să considere concluziile lui ca fapte definitiv câ- 
ştigate pentru ştiinţă. 


III. CONSECINȚELE TEZEI LUI BURCKHARDT 


La un rezultat asemănător a ajuns, în același timp şi indepen- 
dent de Burckhardt, filologul german Georg Voigt. In cartea sa, 
apărută în 1859, Die Wiederbelebung des klassischen Altertums 
(Renasterea antichitätii clasice), al cärei titlu nu e decât circum- 
scrierea germanä a termenului Renaissance, Voigt explică cultura 

Renaşterii prin descoperirea antichității clasice. Evenimentele 
economice și politice nu prezintă pentru el nici un interes. Cartea 
sa se întemeiază exclusiv pe documentele literare, mai ales latine, 
ale umanistilor, interpretate după regulile criticei filologice, din 
punctul de vedere al autenticităţii si exactitătii textului. Concepţia 
lui, deşi asemănătoare cu a lui Burckhardt, n'a avut înrâurire. 
decât asupra unui cerc restrâns de învățați. 

Concepţia lui Burckhardt, care vedea în triumful individua- 
lismului esența Renașterii, postula ca orice semn de vieatä nouă 
în artă, literatură şi politică, să fie considerat ca o manifestare a 
spiritului modern. Walter Pater, Emile Gebhart, Henry Thode, 
Paul Sabatier, Louis Courajod s'au conformat exact acestui 
postulat. 

Walter Pater cuprinde în volumul său, 7he Renaissance 
(1877), analiza nuvelei franceze Aucassin şi Nicolette, dela 
sfârşitul secolului al XII-lea, în spontaneitatea si gratia căreia vede 
o manifestare a Renașterii. 

Emile Gebhart, in Les origines de la Renaissance en Italie 
(1879), susține că artele s'au reînnoit în arhitectură și în sculptură 
încă din secolul al XII-lea si al XIII-lea, iar în Italie mystique 
(1892), face din Ioachim de Floris şi din Francisc de Assisi punctul 
de plecare al întregii mişcări intelectuale moderne. 

Henry Thode a studiat mișcarea franciscană din punct de 
vedere al influenței exercitate asupra artelor. In cartea sa Franz 
von Assisi und die Anfânge der Kunst der Renaissance (Francisc 
de Assisi şi începutul artei Renașterii, 1885), Henry Thode ad- 
mite că aportul esenţial al Renaşterii a fost emanciparea indivi- 
dului, dar o explică prin transformarea religioasă care s'a produs 
în secolul al XIII-lea și pe care o personifică Francisc de 
Assisi. 

Individualismul puternic al Sfântului Francisc de Assisi s'a 
manifestat sub forma unei arzătoare iubiri de Dumnezeu, de oa- 
meni şi de natură. «Il Poverello », cum îi spunea poporul italian, 
devine centrul de cristalizare a tendințelor care duc la emanci- 
parea individului, la crearea unei noui poezii şi la presimtirea liber- 
tăţii gândirii. Natura nu mai e socotită ca un obiect de ură, ci 
ca revelarea vizibilă a divinității. Sentimentul mistic al naturii 
a creat condiția necesară pentru desvoltarea artei noui, în care 
noul curent şi-a găsit expresia cea mai înaltă. Sensul intim al fra- 
ternitatii universale, misticismul, sentimentul şi realismul naiv 
liberează arta de influenţa bizantină şi o îndreaptă spre observarea 
naturii și a omului. Arta e expresia cea mai înaltă a Renaşterii, 
dar literatura şi ştiinţa îşi au, deasemenea, izvorul în mișcarea 
franciscană. Tendinţa misticismului franciscan de a ieși din sfera 
pur religioasă, pentru a atinge esența omului și idealul unei cul- 
turi mai libere, a format mentalitatea care singură permitea oame- 
nilor să înțeleagă spiritul critic. 

Emanciparea spiritului laic nu se datoreşte deci, cum susține 
Burckhardt, influenței antichităţii -clasice, descoperite în timpul 
Renaşterii, ci desvoltării creștinismului. Influenţa antichităţii asu- 
pra artei Renașterii n'a fost decât exterioară si s'a redus la o 
instrucţie formală. 

Cartea lui Thode n'a depăşit cercul istoricilor artei. Vie de 
Saint François d'Assise (1893) a lui Paul Sabatier a răspândit 
cultul franciscan în păturile largi ale intelectualilor. 

Fără să se preocupe de raportul mișcării franciscane cu Rena- 
şterea, Sabatier a descris, cu simplitate și căldură, vieata Sfântului 
dela Assisi, iubirea lui pentru făpturile lui Dumnezeu şi pentru 
frumuseţile naturii, independența lui faţă de autorităţile laice 
si eclesiastice, intensitatea vieţii interioare care se revarsă în poezie 

si evlavie. Dar calităţile pe care Sabatier le atribue lui San Fran- 
cesco sunt tocmai acelea pe care istoricii se obisnuiserä sä le cu- 
prindä in notiunea de Renastere. Sabatier a contribuit astfel, 
mai mult decât oricine, să lărgească noțiunea Renaşterii, accen- 
tuând elementul emotiv în dauna celui intelectual și aruncând 
pe planul al doilea descoperirea antichității. 

Un singur pas mai rămânea de făcut pentru a disolva noţiunea 
tradițională a Renaşterii: negarea influenței artelor și literelor 
clasice. Louis Courajod, în Leçons professées à l’école du Louvre 
(1888), susţine că stilul gotic s'a regenerat dela sine, prin intoar- 
cerea la natură, fără să fi avut nevoie de influența Italiei si a 
antichităţii. Incă din secolul al XIV-lea, formele noui își fac 
apariţia în diferitele țări ale Europei. In Franţa, germenii nouei 
arte au fost aduși de Flamanzi, al căror realism rezumă tot așa 
de bine esența Renașterii nordice, ca individualismul pe a Re- 
nașterii italiene, 

K. Neumann și J. Nordstrôm merg și mai departe: ei neagă 
Italiei orice merit de a fi creat civilizaţia Renașterii și atribue 
acest merit popoarelor din nordul Alpilor. 

Karl Neumann, în Byzantinische Kultur und Renaissance 
(Stuttgart, 1903), consideră instituţiile Barbarilor si cultura cre- 
ştină din evul mediu ca adevăratele forte creatoare ale Renaşterii. 
Realismul, care a transformat arta si literile, s'a manifestat, in 
hordul și sudul Alpilor, independent de influența antichităţii și 
a fost rezultatul civilizaţiei medievale și creștine. 

‘ Pentru suedezul I. Nordstrăm (Moyen âge et Renaissance, 
Paris, 1933), Renasterea adeväratä s’a produs nu in Italia, ci 
in Franta, si epoca cea mai fecundä din punct de vedere cultural, 
au fost cele două secole și jumătate (XII—XIV) din istoria Franței, 
în cursul cărora s'au format cele mai multe elemente ale civilizaţiei 

europene si care apoi, prin mijlocirea Renașterii italiene, 
s'au răspândit în toată Europa. Nordstrôm n'a putut însă con- 
vinge pe nimeni. E greu de admis că Dante, Petrarca, Laurenţiu 
Valla şi Machiavelli, Leonardo, Michelangelo şi Raffael n’ar fi 
fost decât continuatorii unor obscuri eruditi si artişti medievali, 
ca Hildebert Lavardin, Gui de Bazoche, Jean de Mireille etc., 
a căror însemnătate pentru lumea modernă a fost nulă. 

Ernest Walser (Studien zur Renaissance, Basel, 1932) se ridicä 
împotriva împărțirii schematice şi arbitrare a istoriei în perioade, 
dintre care fiecare ar poseda o forma mentis specială. El relevă 
continuarea, în epoca Renașterii, a tendințelor spirituale proprii 
evului mediu si descopere, în această epocă, sentimente, idei si 
atitudini caracteristice epocii moderne. Walser a demonstrat mai 
ales insuficiența teoriei lui Burckhardt care identifică spiritul Rena- 
sterii cu pägânismul, ateismul si scepticismul, mai mult aparent 
decât real, al unor umaniști. Meritul lui Walser e de a fi dovedit 
puterea conştiinţei religioase la umaniști ca Petrarca, Boccaccio, 
Salutati si chiar la Valla. 

Rezultatul acestor studii a fost, pe de oparte, că limitele 
Renașterii au fost atât de mult lărgite, în timp și spaţiu, încât 
noțiunea a pierdut orice valoare şi semnificație proprie, iar pe 
de alta, că evul mediu a devenit un fel de Prerenaștere: reven- 
dicând mereu, ca germeni ai Renașterii, toate fenomenele carac- 
teristice ale evului mediu, evul mediu și Renașterea. au ajuns a 
se contopi. 


IV. BAZA ECONOMICĂ A RENAȘTERII 


Nici nu se putea ajunge la un alt rezultat, atâta timp cât Re- 
naşterea a fost considerată numai din punct de vedere artistic şi 
literar. Umanismul şi arta sunt, fără îndoială, trăsăturile cele mai 

caracteristice ale Renașterii, dar, în vieata unui popor, care e adevä- 
ratul purtător al oricărei culturi, arta si literatura joacă un rol mai 
puţin însemnat decât se crede, In al doilea rând, cultura însăși 
e produsul anumitor condiții generale și al unei structuri sociale 
determinate. Inflorirea artei, rafinarea personalităţii, lărgirea. 
culturii umaniste sunt fenomene de ordin secundar, produse 
accesorii, rezultate ale unor fapte de altă natură. Condiţiile de 
ordin natural şi material, economic și social au exercitat și aici 
o influență covârșitoare, dela care trebue să pornească orice ex- 
plicatie. Or, în această privință, cercetările au rămas la suprafață. 
Deși studiile lui Schmoller, Sombart, Davidson, Ehrenberg, 
Strieder, Villari, Volpe, Caggese, etc., au arătat însemnătatea 
transformărilor economice pentru începutul epocii moderne 
şi, în deosebi, a ivirii capitalismului, urmașii lui Burckhardt au 
continuat să vadă în indivualism calitatea dominantă a Renașterii, 
motivul unic, a cărui manifestare au urmărit-o în toate domeniile 
de activitate: artă, literatură, filozofie, morală, religie și politică, 
Dar ei nu şi-au pus întrebarea, dacă acest individualism nu e 
el însuşi produsul unor forte mai adânci si al unor condiții de 
existență deosebite, Pentru ca o nouă mentalitate să se afirme, 
era nevoie ca piedicile, pe care condiţiile medievale de vieatä le 
opuneau liberei desvoltări a personalităţii, să fi fost înlăturate. 
Si aceste condiţii. au fost realizate pentru prima dată în orașele 
comerciale și industriale ale Italiei, ale Ţărilor de Jos şi ale Ger- 
maniei meridionale, în primul rând la Florența. Aici se creează 
mai întâi o vieatä economică independentă de suzeranitatea feu- 
dală, care nu mai urmărește exclusiv îndestularea nevoilor comu- 
nitatii, ci produce pentru piaţă, pentru vânzare si are ca stimulent 
câștigul personal. Din rândurile meseriașilor și negustorilor, care 
reprezintă noua formă de producţie, se ridică, începând cu secolul al 

XIII-lea, o categorie de capitalisti care organizează industria 
şi comerțul pe baze noui și formează o nouă clasă de 
oameni energici, întreprinzători si fără scrupule. Nu e o 
simplă întâmplare că Renașterea începe, în Italia, odată cu 
desvoltarea comunelor şi a burgheziei, care pun capăt regi- 
mului feudal si stăpânirii imperiale, și se sfârşeşte cu stabi- 
lirea stăpânirii spaniole asupra peninsulei. Renașterea italiană 
coincide cu epoca de supremație economică si de indepen- 
dentä politică a Italiei. Principatul absolut (Signoria), în care 
Burckhardt vedea fenomenul caracteristic al politicii italiene, 
n’a fost decât simptomul de desagregare si de decăderea 
instituţiilor comunale, în cadrul cărora s'a desvoltat societatea 
Renaşterii. 

Vieata politică a Renaşterii a fost greșit înțeleasă de 
Burckhardt şi de continuatorii săi. Ei n'au văzut în lupta dintre 
Ghibelini şi Guelfi decât manifestarea temperamentului indivi- 
“dualist al Italienilor, pe când, în realitate, Guelfii reprezentau, 
împotriva nobililor ghibelini, burghezia comercială şi industrială 
care năzuia spre putere și care, pretutindeni unde a cucerit pu- 
terea, a sfărâmat fără milă legăturile dintre oameni, ordinea 
economică patriarhală, sentimentalismul religios si entuziasmul 
cavaleresc, pentru a nu lăsa altă legătură între oameni decât 
calcului rece și necrutätoarea plată în bani. Burghezia a supus 
orașului satele si în locul economiei naturale, în care necesitățile 
populaţiei erau limitate la produsele locale, a creat noui necesități, 
care nu puteau fi îndestulate decât cu produsele țărilor celor mai 
îndepărtate. Răspunzând acestor nevoi, comerțul internaţional 
se desvoltă și formează o clasă de oameni îndrăzneți și intreprin- 
zători, care înlocuesc nobilimea feudală şi iau în mână conducerea 
vieţii economice şi politice. 

In Anglia, Franta si Spania, burghezia a centralizat mijloacele de 
producţie si a facut din teritoriul acestor țări o unitate economicä. 
Consecința fatală a acestor transformări a fost concentrarea politică 
şi formarea primelor monarhii moderne unificate. 

Italia şi Germania, din cauza tendințelor divergente ale prin- 
cipalelor centre economice, au rămas împărțite intr’o sumedenie de 
principate si republici comunale si nu s'au putut constitui ca state 
unitare. Tendintele de unificare au fost mai slabe decât cele de 
descentralizare. 

In fata Germanilor, Francezilor, Englezilor, Spaniolilor și 
Arabilor pe care-i exploatau, negustorii şi bancherii italieni au putut 
să se simtă frați, oricare ar fi fost locul lor de origină. Sentimentul 
unității s'a manifestat, cu toată diviziunea politică, în răspândirea 
cuvântului Italia, pe care Inocenţiu al III-lea, încă din 1200, îl 
propune tuturor locuitorilor peninsulei ca un simbol de unire împo- 
triva agresorului german. Italia mia a lui Petrarca imbogateste rezo- 
nanta sentimentală a cuvântului prin toate resursele artei, iar uma- 
nistii, în frunte cu Machiavelli și Guicciardini, precizează noţiunea 
prin referința la trecut și la exemplul marilor monarhii vecine. 

Dar conştiinţa naţională a Italiei n'a fost destul de puternică 
pentru a învinge particularismul diferitelor republici şi principate 
care o compuneau şi a le uni în fața năvălitorilor străini. 
Florentinii, care dintre toţi Italienii au atins cel mai înalt grad 
de desvoltare culturală şi naţională, preferau să ajungă Sub stă- 
pânire străină decât să accepte suveranitatea altui stat italian. 
Particularismul a fost mai puternic decât sentimentul unității, 
fiindcă economia italiană era organizată pe baze particulariste 

„şi antagoniste. Interesele esențiale ale Veneţiei erau în Orient, 
ale Florentinilor în Franţa şi în Regatul napolitan, ale Genove- 
zilor în Orient si în Spania, ale Milanezilor în Elveţia, Germania 

si Spania, ale Papilor în toată lumea catolică. Iată dece, în marile 
conflicte internationale care încep cu expediţia lui Carol al VIII-lea 
(1494), Italia divizată oferă spectacolul haotic al unui mare 
popor care se pierde în intrigi, trădări şi crime. « Crima ca operă 
de arti», in care Burckhardt vede altă manifestare caracteri- 
stică a individualismului italian, nu e decât consecința acestei 
sfasieri interne, care ia politicii italiene orice claritate şi orice 
justificare superioară. De ce ar fi mai moral să lupţi alături de 
Veneţia împotriva Imperiului, decât alături de Milano împotriva 
Franţei? De aceea condottierii trec din tabără în tabără, fără 
a avea sentimentul că săvârșesc un act de trădare de țară. 

Particularismul local, care-şi are”temelia în particularismul 
economic, explică și slăbiciunea Italiei din timpul Renaşterii. 
Instinctul politic şi interesul pasionat al Italienilor pentru pro- 
blemele de organizare a statului si pentru ceea ce privește rapor- 
turile dintre oameni se explică nu prin « geniul naţional », ci prin 
condiţiile de existență ale republicilor comunale, în care toți 
cetăţenii erau chemaţi să se pronunţe asupra problemelor de rezol- 
virea cărora depindea prosperitatea sau ruina fiecăruia dintre 
dânşii. Florentinii puteau spune, cu Machiavelli, că «iubesc statul 
mai mult decât sufletul lor », fiindcă superioritatea lor materială, 
intelectuală si artistică nu se datora vechilor instituții medievale, 
Imperiul şi Papalitatea, ci Republicii florentine. , 

Spiritul laic, realist si practic, care deosebeşte omul modern de 
omul medieval, e produsul acestui mediu și nu al culturii umaniste. 
Literatura clasică ar fi rămas și mai departe literă moartă, dacă 
spiritul pozitivist, care s’a desvoltat în republicile italiene,“exact 
ca în republicile greceşti, nu i-ar fi însuflat o nouă vieatä. In dorința 
lor de a-şi făuri un nou ideal de vieatä, mai în armonie cu reali- 
tätile timpului, Italienii Renaşterii s'au întors spre antichitatea, 

clasică si au găsit în operele ei programul de gândire si acţiune, 
modelul de urmat si o nouă concepție de vieatä, tocmai fiindcă 
le-au căutat şi le-au simţit nevoia. Antichitatea clasică făuri- 
toare a spiritului modern e un contrasens: nu antichitatea a 
format spiritul modern, ci maturitatea spiritului modern a desco- 
perit antichitatea. De asemenea limba populară, care constitue 
fără îndoială afirmaţia superioară a geniului naţional şi prin- 
cipalul instrument de cultură al fiecărui popor, nu e creaţia uma- 
nistilor, ci a poporului. Capitalismul care a unificat teritoriul, 
a centralizat mijloacele de producţie şi al concentrat populaţia 
sub o singură direcţie, a creat condiţiile indispensabile pentru 
desvoltarea si unificarea limbii si pentru trezirea constiintii natio- 
nale. Apariţia capitalismului a fost condiţia prealabilă a oricărei 
desvoltări culturale superioare, şi observația aceasta se poate 
verifica in toate țările, unde a apărut capitalismul. Dacă Rena- 
şterea s'a desvoltat mai de vreme si mai strălucit în Italia, ea nu 
e un fenomen exclusiv italian. Fenomenele ei caracteristice s'au 
produs în toate țările occidentale, unde capitalismul a creat o 
puternică societate burgheză. 

Punând la baza expunerii noastre principiul că marile trans- 
formări care au pregătit epoca modernă se datoresc apariţiei 
capitalismului, putem, pentru comoditatea şi claritatea expunerii, 
să vorbim de Renaşterea politică, intelectuală, artistică, morală 
şi religioasă. Nu trebue însă să uităm nici o clipă că acestea sunt 
efectele secundare ale fenomenului central, care e naşterea capi- 
talismului. Renaşterea economică, datorită apariţiei capitalis- 
mului, a produs condiţiile materiale şi morale pentru emanciparea 
spiritului în toate domeniile de activitate, politică, ştiinţifică, 
literară artistică și religioasă. Cum a spus-o Halvan Koht, « Rena- 
şterea e vieata intelectuală a unei societăţi noui » 


CAPITOLUL II 


RENASTEREA ECONOMICA 
Not kennt kein Gebot 


Societatea medievală era întemeiată pe o ordine statică, in 
care locul fiecărui om era fixat de natură şi de Dumnezeu, şi sanc- 
tionat de Biserică. Incercarea cuiva de-a se ridica peste condiţia 
sa constituia un act de revoltă contra ordinei instituite de Dum- 
nezeu, 

Centrul de greutate al vieții medievale era la tara, si princi- 
piul întregii activităţi economice era îndestularea nevoilor locale. 
Condiţia oamenilor era legată de pământ, aproape unica avere 
a timpului. Cine avea pământ era liber şi puternic, cine n'avea 
pământ era la discretia aceluia care avea. O infimă minoritate 
de mari proprietari, laici şi ecleziastici, posedând aproape tota- 
litatea pământului arabil, deţinea puterea socială și autoritatea 
publică; restul populaţiei, plugari și meseriași, erau reduși la 
condiţia de serbi. Societatea feudală nu cunoștea decât două 
clase: nobili şi șerbi, 

In evul mediu, vieata economică era subordonată principiului 
îndestulării nevoilor elementare de hrană, îmbrăcăminte şi locuință, 
adică de subsistentä. Circulaţia averilor si schimbul de mărfuri 

erau reduse la minimum. Fiecare mosie tindea sä producä toate 
lucrurile de care aveau nevoie locuitorii de pe ea. Seniorul insusi 
nu cumpära din afarä decât câteva articole de lux, ca: stofe 
fine, coloniale si aromate, aduse din Orient. Dar in raport cu 
totalitatea activităţii economice a vremii, comerțul reprezenta 
o ramură neînsemnată. Idealul, foarte aproape de realitate, era 
autarchia fiecărei moșii. 

In acest regim, producţia era riguros subordonată consumatiei. 
Cantitatea produselor se măsura după nevoile fiecărui grup social, 
iar nevoile persoanelor care constituiau grupul, după condiţia lor 
socială. Seniorii aveau dreptul la o existență largă, independentă 
şi fără muncă, si, în adevăr, ei duceau o vieata de plăceri, cheltuiau 
fără: socoteală, şi n'ajungeau niciodată să-și acopere cheltuelile. 
Serbii, dimpotrivă, erau siliți să-şi câştige traiul cu sudoarea fruntii 
şi să-şi potrivească nevoile după cantitatea de produse disponibile. 
Dar, cu toată deosebirea de condiţie și de trai care-i separa, nobilii 
şi serbii se asemănau prin mentalitatea lor economică: şi unii 
si alții nu urmăreau decât îndestularea nevoilor lor. Intreaga 
organizare economică a evului mediu e subordonată ideei de 
subsistentä. 

Din sfera vietii rurale, ideea de subsistentä ca scop al activi- 
tatii econonomice s'a întins si asupra orașelor medievale. Ca si 
plugarii, meseriasii și negustorii nu muncesc decât atât cât trebue 
pentru a-şi întreţine familia, potrivit cu condiţia lor socială. 
Industria şi comerțul nu cunosc încă puterea de expansiune care 
răstoarnă toate piedicile din cale, ci se mărginesc să satisfacă 
un anumit nivel de necesități, determinate de ideea de subsistenta, 
Rostul meseriei, în concepţia medievală, era să asigure traiul 
aceluia care o exercita, iar rostul corporației era să vegheze 
ca nicio meserie să nu încalce sfera altei meserii. Meseriașii 

care căutau să-și sporească necontenit câstigul erau o ex- 
ceptie, şi näzuinta lor era în contradicţie cu etica medievală. 
Regula generală era ca atât țăranii cât si meseriașii să se mulfu- 
mească cu câștigul care le asigura traiul. ; 

Urmarea a fost ritmul extrem de lent al vieţii economice. Timpul 
n'avea nicio valoare intr’o societate astfel organizată. Munca se 
făcea fără grabă, fără sfortare, fără invenție, fiindcă niciun motiv 
nu îndemna la o producţie cât mai mare, săvârşită în termen cât 
mai scurt, pentru un câștig cât mai mare. Oamenii lucrau încet, 
după procedee tradiționale, așa cum au apucat din bătrâni, con- 
siderând orice inovaţie ca un act neleal sau primejdios. Tradiţia 
exercita o autoritate suverană asupra societății medievale. Inertia, 
tembelismul şi neprevederea, așa de des imputate omului medieval, 
sunt produsul condiţiilor sale de existență. « Cu cât e mai putin 
desvoltat omul, cu atât acceptă mai ușor forța modelului, tradiţiei, 
autorităţii, sugestiei ». Pentru aceleași motive, omul medieval 
căuta să-şi procure înainte de toate răgazuri. Pasiunea si interesul 
pentru muncă lipsind, orice prilej de sărbătoare era binevenit. 
De aceea calendarul medieval cuprindea aproape tot atâtea săr- 
bätori, câte zile de lucru. Idealul medieval era repaosul intr’o 
vieatä asigurată. 

Forţa care a transformat repaosul în neliniște, inertia în acti- 
vitate, tembelismul în geniu calculator și ambiţie nepotolitä, 
forţa care a înlocuit o ordine statică cu alta esenţial dinamică 
şi a transportat dela ţară la oraș centrul de gravitate al vieţii 
forţa care a aruncat în aer toate îngrădirile societății medievale 
a fost capitalismul. 

Incepând cu secolul al XI-lea, regimul economic întemeiat 
pe proprietatea agricolă e înlocuit treptat de altul întemeiat 
pe credit şi pe bani. In secolul al XIV-lea, capitalul mobiliar e 

destul de insemnat pentru a organiza un nou sistem de productie 
care transforma conditia producätorilor si, prin aceasta, intreaga 
civilizaţie. «Secolul al XIV-lea, spunea Michelet într'una din 
formulele lui sintetice, e începutul domniei aurului ». 

De unde vine acest capital care conţine în el puterea de a 
revoluţiona lumea ? Din comerțul mare, din comerțul bancar 
şi din industria mare. 


I. COMERȚUL MARE 


Werner Sombart a explicat formarea marilor averi burgheze 
prin acumularea rentei funciare $i prin indeletnicirea marilor 
proprietari feudali cu comertul. Teoria aceasta n’a fost însä 
acceptatä de economisti. 

Fiii mezini ai familiilor nobile au putut intra în comerț, 
dar cu singurantä n’au adus capitaluri. Pe de altă parte, cercetările 
particulare făcute în centrele cele mai însemnate ale precapita- 
lismului, la Augsburg, Florenţa şi Veneţia, au dovedit că marile 
averi burgheze provin din comerț si anume din comerțul mare, 
care s'a desvoltat în unele orașe favorizate de împrejurări. Co- 
mertul, nu renta funciară, a permis acumularea marilor averi 
burgheze care au pus bazele capitalismului. 

Un alt izvor al capitalului a fost câştigul realizat din strân- 
gerea dărilor şi din exercitarea unor meserii privilegiate. Argin- 
tarii şi aurarii se serveau de o materie primă scumpă, care implica 
posesiunea unui capital însemnat. Negustorii de pește din Ţările 
de Jos trebuiau de asemenea să dispună de capitaluri pentru 
a-și procura corăbiile de pescuit. La fel stau lucrurile cu negustorii 
de coloniale, de aromate şi de stofe, care operează cu mărfuri 
de valoare. Din mijlocul acestor meseriaşi şi negustori s'au ridicat, 

după o generaţie sau două, organizatorii şi purtătorii comerțului 
mare. Negustorii imbogätiti din comerţ și-au învestit apoi capi- 
talul in mine si în afacerile principilor laici și ecleziastici și au rea- 
lizat beneficii enorme. Așa s'a constituit capitalul, ca izvor de 
câștig independent de pământ si de muncă. 

Industria minieră a jucat, în economia germană din secolul 
al XV-lea, un rol atât de însemnat, încât s'a pus întrebarea dacă 
averile mobiliare pe care s'a întemeiat precapitalismul german 
n’ar putea fi explicate prin venitul minelor. Iacob Strieder a 
arătat că cine voia să se ocupe cu exploatarea minelor sau cu 
vânzarea produselor miniere trebuia să fie deja în posesia unor capi- 
tajuri considerabile. Industria minieră a contribuit la mărirea 
unor capitaluri deja existente, dar nu la formarea acestor capi- 
taluri. Si în acest domeniu rămâne valabilă propoziţia lui Strieder : 
« La început a fost comerțul ». Naşterea capitalismului se confundă 
cu renașterea comerțului. 

Incepând cu secolul al XI-lea, vieata economică se înviorează 
şi comerțul ia din nou avânt. Oraşele italiene: Amalfi, Bari, 
Veneţia, care recunoșteau autoritatea Imperiului bizantin, între- 
ţineau cu Bizanțul un comerț activ, pe care Arabii l-au stânjenit, 
dar nu l-au putut împiedeca. Comerțul maritim întreţine în aceste 
orașe o populaţie de marinari, de meseriași și de negustori, 
şi desvoltă o clasă de negustori bogaţi şi indrazneti, care își întind 
operaţiile asupra întregului basin oriental al Mediteranei. Vene- 
țienii, după ce au curățat Adriatica de pirați si și-au asigurat 
ieşirea liberă în Mediterană, întemeiază baze navale şi stațiuni 
comerciale în toate punctele dominante ale Imperiului bizantin. 
In 1082, obţinând scutirea de impozite şi de vămi în tot cuprinsul 
Imperiului, Venețienii isi asigură o situaţie Bucse chiar 
şi față de Bizantini. 

In acelaşi timp, Genova si Pisa smulg Arabilor supremația 
Mării Tireniene. Insulele, a căror posesiune le garantează această 
supremație, cad una câte una în mâinile creștinilor: Sardinia in 
1022, Corsica în 1091 şi Sicilia între 1058 şi 1090. In 1052, Pisanii 
si Genovezii forțează intrarea portului Palermo si distrug arse- 
nalul arab, apoi vin în Orient să conteste Venetienilor monopolul 
comerțului oriental. 

Cruciatele au dat un nou și decisiv impuls desvoltării orașelor 
italiene. Pisa, Genova și Veneţia au finanțat, echipat și trans- 
portat cetele de cruciați în Siria și Egipt, iar după întemeierea 
statelor creștine din Asia Mică au continuat să le aprovizioneze. 
Dar cruciatele n'au oferit negustorilor italieni numai noui ocazii 
de câștig, ci le-au permis să evite piața bizantină şi să restabilească 
relaţiile directe cu Orientul. Incă din 1098, Genova primește, 
pentru serviciile flotei sale, dreptul dea întemeia pe coasta Siriei 
o stațiune comercială; în 1104, colonia genoveză din Acca obţine 
dela regele Baldovin un cartier întreg si însemnate privilegii 
comerciale. Exemplul ei e urmat de celelalte orașe maritime ita- 
liene care, începând cu secolul al XII-lea, își stabilesc 4 scalele » 
lor pe coastele Asiei Mici, ale Palestinei și ale insulelor Egeei. 
După luarea Constantinopolului, în 1204, nicio piedică nu mai 
stă în calea expansiunii orașelor italiene. 

Cererea de mărfuri orientale crește în raport direct cu des- 
voltarea culturii și luxului în Franța, Anglia si Germania, si 
Italia, care le furnizează, ajunge prima națiune comercială din 
lume. 

Renașterea comerțului maritim provoacă, prin produsele in- 
dustriale și agricole pe care, în cantități tot mai mari, le exportă 
în Orient, reînvierea comerțului și industriei continentale. Pros- 
peritatea Pisei, de pildă, se răsfrânge asupra orașelor Florenţa 

şi Lucca, care încep, încă din secolul al XII-lea, să fabrice vestitele 
lor stofe de lână şi de mătase. Din Italia, mișcarea industrială 
şi comercială se întinde spre nord şi, prin pasurile Alpilor, atinge 
valea Rinului și sudul Germaniei. Milanul, așezat la încrucișarea 
drumurilor care leagă Venetia cu sudul Franţei, si centrul Italiei cu 
sudul Germaniei, ia un puternic avant prin desvoltarea acestui trafic. 

Orașele germane din nord au jucat, în Marea Baltică şi în 
Marea Nordului, un rol asemănător cu acela al orașelor italiene 
în Marea Mediterană. Negustorii germani importau din Rusia, 
din Polonia si din Țările Scandinave lemn de construcţie, grâu, 
blănuri, miere și gudron si exportau în schimb produsele sudului, 
stofele Flandrei și « spiteriile » Orientului. Valea Niprului servea 
de legătură între Marea Baltică, Constantinopol si Bagdad. Când 
invazia Pecenegilor si a Tătarilor a întrerupt această cale comer- 
cială, legătura între nordul şi sudul Europei răsăritene s'a făcut 
pe valea Vistulei, a Siretului si a Nistrului, prin Liov, Chilia şi 
Cetatea Albă. Dealungul acestei căi comerciale au apărut primele 
orașe moldoveneşti: Baia, Siretul si Suceava. 

Din comerțul baltic au profitat mai ales’ orașele Flandrei: 
Gand (Gent), Ypres, Bruges (Briigge) şi Arras. Stofele de lână 
din Flandra se bucurau de un renume universal și erau atât de 
căutate încât, în secolul al XIII-lea, Flandra a devenit o ţară de 
tesätori. Situaţia geografică îi pemitea să-și procure mai ieftin 
si în cantitate mai mare lâna engleză, de excelentă calitate, şi să 
alimenteze comerțul nordului cu un articol fără concurență. 


II. COMERŢUL BANCAR 
Desvoltarea comerțului s'a izbit în evul mediu de două piedeci 
pe care i le ridicase în cale Biserica: teoria « preţului just » si 
interdicția împrumutului cu dobândă. Biserica dorea ca mărfurile 

să se vândă cu «prețul just », adică la un curs foarte apropiat 
de preţul de cost. Beneficiul negustorului trebuia să se reducă 
la atât cât era necesar pentru întreținerea « onestă » a familiei sale, 
Ceea ce trecea peste acest «necesar», constituia furpe lucrum, 
câştigul nepermis. Lăsând însă necesarul la aprecierea negustorului, 
Biserica risca să ia restrictiei orice valoare practică. 

Mult mai gravă era prohibirea împrumutului cu dobândă. 
Biserica asimila dobânda cu camăta şi o condamna pe motiv 
că «banii nu fac pui ». Evanghelistul Luca a spus: « Daţi cu îm- 
prumut fără nădejdea de a trage folos ». Sfinţii Părinți, sinoadele, | 
papii au infierat dobânda ca o nelegiuire, si «cämätarul » care 
nu se pocăia pe patul de moarte şi nu restituia măcar o parte din 
averea câștigată prin cămătărie nu putea fi înmormântat cre- 
ştineşte. 

Cum opreliştea era în armonie cu interesele și cu spiritul 
timpului, atitudinea Bisericii a fost aprobată si de public si de auto- 
ritätile laice. Când economia dominantă era cea naturală și 
banul juca un rol neînsemnat în producţie, capitalul împrumutat 
nu putea fi întrebuințat decât pentru scopuri de consumatie, 
Interzicând împrumutul cu dobândă, Biserica apăra proprietatea 
feudală de ruină. 

Dar Biserica a voit să menţină oprelistea si atunci când creditul 
devenise o necesitate și un factor de progres şi, cum necesitatea 
nu cunoaşte lege, rezistența Bisericii a fost înfrântă. Comerciantii 
au recurs mai întâi la diferite expediente pentru a eluda legea. 
Ei treceau în actele lor o sumă mai mare decât aceea pe care au 
dat-o debitorului. Diferenţa reprezenta dobânda. Alteori înscriau 
dobânda sub forma de cadou. Marfa nu se plătea de obiceiu 
în momentul cumpărării, ci la un termen anumit. Dacă debitorul 
nu plătea la termen, i se cerea o despăgubire. Fie că, din cauza 

întârzierii, creditorul a suferit o pagubă (de pildă n'a putut respecta 
un angajament), fie că a pierdut ocazia unui câștig (ar fi putut 
cumpăra o moșie sau un stoc de mărfuri ieftine), el avea drept la 
o compensație, care nu e altceva decât dobânda. Alt exemplu: 
în comerţul maritim, mai mulţi financiari se asociau pentru a 
încărca o corabie. La întoarcere, dacă expediţia a fost norocoasă, 
asociaţii împărțeau câştigul în raport cu contribuţia fiecăruia. 
Beneficiul reprezenta compensatia pentru riscul la care s'au 
expus. 

Când dobânda nu se putea ascunde sub aparenţa unor ope- 
raţii comerciale, ca în cazurile de mai sus, se recurgea la împrumutul 
pe gaj. Cine dorea să se împrumute încredința creditorului său 
un obiect de valoare (arme, bijuterii, blănuri sau stofe de preţ) 
şi primea drept garanţie o sumă de bani. După un timp, gajul era 
retras si garanția restituită, dar depozitarul primea, în afară de 
suma împrumutată, o diferență în plus, care reprezenta cheltue- 
lile de pază. Dobânda se strecura în cazul acesta sub forma 
recompensei pentru pază. Alteori împrumutul se ascundea sub 
forma unei vânzări fictive, etc. 

Prin aceste procedee, bancherii serveau nevoile economiei 
şi realizau averi enorme. Cele mai însemnate familii fiorentine, 
milaneze, venețiene se îndeletniceau cu acest negot. « Florenţa 
îmbogăţită prin câştiguri nepermise », spunea cronicarul Dino 
Compagni. 

Dar lovitura de geniu a bancherilor italieni a fost aceea de a 
fi făcut din marii demnitari ai Bisericii, în frunte cu papii, auxi- 
liarii si complicii afacerilor lor. 

Biserica dispunea de venituri colosale, la care contribuiau 
toate țările catolice. Aceste venituri erau, la început, colectate de 
oamenii Bisericii, care depuneau sumele încasate spre păstrare în 

mânästiri. Banii, astfel depusi, nu numai cä nu produceau niciun 
venit, dar riscau să fie confiscafi de principii laici, totdeauna lipsiţi 
de bani. De aceea, în secolul al XIII-lea, papii încep să recurgă 
la serviciile bancherilor italieni, care aveau sucursale în toate ţările 
catolice și se ofereau să plătească, prin băncile lor din Roma, 
toate sumele pe care Camera apostolică le avea de încasat în 
Germania, Anglia, Franța, etc. Bancherii executau pe riscul lor 
operaţiile de transport si plăteau si o dobândă pentru depozitele 
ce le erau încredințate. In afară de aceasta, când papii aveau 
nevoie urgentă de bani, bancherii le ofereau sumele dorite $i 
primeau ca garantie concesiunea unora din veniturile Bisericii. 
La randul lor, bancherii câstigau din fructificarea depozitelor care 
le erau incredintate, din schimbul monetei in care era platita 
dijma şi din transferul ei la Roma. O strânsă solidaritate se sta- 
bileste astfel între Bancă și Curie, spre. cel mai mare folos al 
bancherilor. Papa pune la dispoziţia aliaților săi fulgerele ecle- 
ziastice pentru a-și încasa creantele din străinătate. Primii ban- 
cheri ai papei sunt Ricciardi din Lucca, Chiarenti din Pistoia, 
Tolomei și Bonsignori din Siena, principalele firme din Genova, 
Pavia și Piacenza. La mijlocul secolului al XIII-lea, toţi sunt înlocuiți 
de bancherii florentini care ajung cei mai bogaţi şi mai puternici 
bancheri din Italia. Graţie legăturilor lor’ cu „papii, Florentinii 
isi întind operaţiile financiare asupra Europei întregi. 

Ca aliaţi ai papei Urban al IV-lea, Florentinii ajutaseră pe Carol 
de Anjou să cucerească regatul Neapolului. Drept recunoștință, 
regele îi înzestrează cu cele mai largi privilegii. Acciaiuoli, Bardi, 
Peruzzi întemeiază fabrici, deschid magazine, obțin monopolul 
de a exporta grâul, vinul, untdelemnul și vitele, şi de a exploata 
salinele şi minele de fier ale regatului. Creditori neplätiti, ei isi 
asigură concesiunea vămilor interne Şi externe, baterea monetei 


4 


50 RENASTEREA SI REFORMA 


si controlul finanțelor publice. Nicio ţară n'a fost stoarsă mai 
cumplit decât regatul napolitan de fjnanciarii și negustorii florentini. 
Controlul lor asupra vieţii economice era atât de desăvârșit încât, 
când Angevinii au fost alungaţi din Sicilia de Aragonezi, negu- 
storii florentini au rămas: Coroana nu se mai putea lipsi de ei. 


Dar relaţiile cele mai strânse şi cele mai trainice le-au încheiat 
financiarii florentini cu Franţa, unde s'au introdus mai întâiu 
ca vizitatori ai bâlciurilor din Champagne. De aci s'au răspândit 
în toată tara si, în secolul al XIII-lea, Bardi, Peruzzi, Frescobaldi, 
Spini, Guadagni sunt menționați în toate centrele comerciale 
mai însemnate. Negustori, creditori pe gaj, cămătari, colectori 
‘de dări în contul papei sau al regelui, oameni de afaceri ai orașelor, 
nobililor si ai Coroanei, Florentinj, se insinuiază pretutindeni 
şi înlătură concurența Evreilor si Lombarzilor propriu gjsi. Ave- 
rile pe care le-au strâns, înverșunarea cu care-și urmăreau debi- 
torii şi disprețul pentru prescriptiile Bisericii stârnesc, contra 
« cămătarilor » străini, revolte de care Coroana profită pentru a-şi 
procura venituri. Ei scapă de persecuție prin darurile voluntare care 
seamănă cu împrumuturile forțate. Decretele de expulzare sunt 
în general atenuate de rezerva, «afară numai dacă plătesc suma 
de...». Oricât de mare ar fj fost suma aceasta mw în 1277 a fost 
fixată la 600.000 livre pariziene mm « Lombarzii p, preferau să 
plătească decât să părăsească regatul. Camăta, care la început 
a fost motiv sincer de persecuție, a devenit apoi yn mijloc 
obișnuit de a procura vistieriei fonduri. 

Bancherii italieni pe care i-am întâlnit în Franţa, apar încă 
din secolul al XIII-lea și în Anglia, de unde exportă lâna și unde 
importa stofe fine, mătăsuri si aromate. Dar afacerile cele 
mai însemnate le făceau cu Coroana. Intre 1294 și 1302, bancherii 

italieni împrumută regelui 50.000 mărci, şi, cum regele nu 
poate plăti în bani, plăteşte în privilegii: concesionându-le anu- 
mite ramuri ale veniturilor publice, permițându-le să exporte 
lâna fără să achite taxe de ieşire, acordându-le dreptul de a se 
aşeza în ţară si de a dobândi proprietăți. Persecutiile contra lor 
(1235, 1248, 1251, 1278) se intetesc pe măsură ce cresc creantele 
lor și se întărește clasa mijlocie engleză. La începutul războiului 
de o sută de ani, în 1345, regele Angliei refuză să plătească 
sumele datorate băncilor Bardi si Peruzzi, provocând astfel 
falimentul acestor bănci. 

Prin activitatea negustorilor şi bancherilor ei, Florenţa ajunge 
cel mai însemnat centru financiar și comercial dela sfârșitul 
evului mediu, şi joacă un rol asemănător cu acela pe care îl are 
azi Parisul, Londra sau New-York. Puterea ei economică se în- 
tinde asupra celor mai mari si mai bogate tari ale Europei, dar 
lipsindu-i baza teritorială și militară, Florenţa nu-și poate susţine 
creantele cu armele; prosperitatea ei e la discretia debitorilor, 
Când aceștia refuză să plătească, Florența n'are mijloace de con- 
strângere contra lor. 

Capitalurile acumulate din comerțul maritim și din comer- 
tul bancar sunt învestite în industrie, unde transformă condiţiile 
de muncă. 


III. CAPITALUL INDUSTRIAL 


Capitalul apare ca modest instrument de producție odată cu 
economia urbană. Maistrul posedă o mică sumă de bani cu care 
cumpără sau închiriază un atelier, isi procură uneltele si materia 
primă de care are nevoie si isi plăteşte calfele. El produce o canti- 
tate aproape constantă de obiecte identice pe care le vinde el 

însuşi consumatorului. Economia urbană nu cunoaşte interme- 
diar (negustor) între meseriaş și consumator, 

In secolul al XIV-lea se ivesc, mai întâiu si sub formă spora- 
dică, în industria textilă din Flandra si din Italia, in industria 
minieră din Tirol şi din Slovacia, în industria metalurgică din 
Ţările de Jos, din sudul Germaniei (Nirnberg), şi din Italia 
(Milan), forme de organizare în adevăr capitaliste. In aceste 
industrii apare, pentru prima oară, între producător şi consumator, 
intermediarul capitalist, negustorul fabricant. 

Manufacturile de postav din Florenţa, de pildă, erau silite 
să aducă lâna de departe, din Spania, din Portugalia, din Provensa, 
şi din Anglia, iar materiile colorante din Asia Mică. Funcţia 
aceasta n’o puteau îndeplini decât marii negustori. Numai ei 
aveau legăturile și capitalurile necesare pentru un comerț aşa de 
însemnat. La început, corporatia marilor negustori din Florența, 
celebra Arte di Calimala, aducea postavul gata ţesut din Flandra 
şi din sudul Franţei şi se mărginea să-l pieptene, să-l vopsească 
şi să-l rafineze. Apoi, ei au căutat să-și mărească beneficiile luând 
asupra lor fabricaţia întreagă. Așa s'a desprins din Arte di Cali- 
mala, încă din 1212, Arte della lana, corporatia tesätorilor de lână. 

Noua corporație s'a desvoltat atât de repede încât, la sfârșitul 
secolului al XIII-lea, a ajuns în fruntea celorlalte corporaţii flo- 
rentine. Cum însă lâna indigenă era insuficientă si de calitate 
mediocră, iar maistrii tesätori nu puteau aduce lâna direct din sträi- 
nătate, ei au căzut sub dependenţa negustorilor care le-o procurau. 
Negustorii importatori de lână ajung astfel să îndeplinească toate 
funcţiile capitalului care dirijează producția. 

Ei procură tesätorilor lâna, le avansează banii care le permit 
să trăiască până îşi încasează salariul, la nevoie le pun la dispo- 
zitie războiul, determină calitatea şi cantitatea stofelor de ţesut 


RENASTEREA ECONOMICA 53 


si, in sfârsit, se însărcinează cu desfacerea produselor, rezervân- 
du-și toate riscurile și beneficiile operațiilor. Acest sistem de pro- 
ductie reduce pe tesätori, piuari, vopsitori, pieptănători, scär- 
mănători etc., care până atunci erau meseriași independenți, la 
rangul de simpli salariați, 

Activitatea industrială, împărțită sub regimul economiei ur- 
bane în mai multe ateliere independente, se concentrează acum, în 
unele ramuri industriale, în mâinile unui număr restrâns de capi- 
talisti care dispun de materia primă, de instrumentele și de bra- 
tele de muncă. In industria textilă se constitue un grup de mari 
postăvari care asumă direcția producției. Ei îşi unesc capitalurile 
şi formează societăţi în nume colectiv și cu răspundere nelimitată. 
Lâna importată aparține exclusiv corporației, care nu permite 
să fie vândută particularilor. Corporatiei îi aparțin și spălătoriile, 
uscătoriile si cazanele uiase în care se spală, se usucă, se vop- 
seste lana. In aceste ramuri de producție, munca se făcea în mare, 
în condiţiile manufacturilor moderne. Torsul și țesutul se faceay 
la domiciliu. Muncitorii care căutau de lucru luau fuiorul dela 
negustorul-fabricant şi i-l aduceau tors; firul tors era împărțit 
altor lucrători, la domiciliu, care-l teseau. Exploatarea muncii la 
domiciliu în industria textilă rămâne, până la începutul secolului 
XIX-lea, forma dominantă de organizare a capitalismului, 


Nicăeri însă capitalismul n'a pătruns mai adânc si n'a operat 
transformări mai radicale decât în industria minieră. Industria 
minieră și comerțul cu metale preţioase au constituit ramura cea 
mai însemnată a economiei germane dela sfârşitul secolului al 
XV-lea si prima jumătatea a secolului al XVI-lea. Producţia 
de metale (aur, argint, aramă, zinc, plumb, cositor) a Imperiului 
german a fost evaluată, într'un decret din 1525 al lui Carol» 

Quintul, la douä milioane florini aur. Pânä la descoperirea minelor 
de argint dela Potosi (1545), productia germanä de argint intrecea 
productia celorlalte continente. Si mai covârsitoare e superio- 
ritatea Germaniei in cupru. Orase si provincii intregi datoresc 
prosperitatea lor industriei miniere. Tirolul, Saxa, regiunea mun- 
tilor Harz s’au desvoltat prin exploatarea minelor de argint si 
de cupru. Stiria s'a îmbogăţit din exportul piritei. Ridicarea 
Habsburgilor la rangul de mare putere, la sfârșitul secolului al 
XV-lea, se datorește bogățiilor miniere din provinciile lor ereditare. 

Capitalul german nu s'a mărginit să exploateze minele Impe- 
riului, ci şi-a întins activitatea și asupra altor ţări. Fuggerii au 
jucat un rol covârşitor în exploatarea minelor de mercur și de 
argint din Spania, iar Welserii au participat la valorificarea 
minelor din coloniile spaniole. Marii comercianți din sudul Ger- 
maniei şi-au întins operaţiile asupra minelor din Suedia, Anglia, 
Polonia, Boemia şi Ungaria. 

In urma intervenţiei capitalului german, industria minieră 
din Slovacia a luat o mare desvoltare la sfârșitul secolului al 
XV-lea. Un industriaș originar din Cracovia, Ioan Thurzo, izbu- 
tise, cu ajutorul unor pompe, să pună din nou în lucrare minele 
de mult părăsite. In 1490, Thurzo s'a asociat cu Fuggerii pentru 
exploatarea minelor de cupru si de argint din Neusohl (Banska 
Bistrica), si asociaţia lor a durat până in 1525, cand Fuggerii au 
obtinut singuri concesiunea exploatärii minelor slovace. Câstigul 
realizat de Fuggeri intre 1459 si 1525 a fost evaluat la un milion 
şi jumătate de florini. 

Insemnătatea industriei miniere pentru începutul capitalis- 
mului german e atât de mare, încât s'a pus întrebarea dacă pri- 
mele averi capitaliste nu s'au format în industria minieră. Strieder 
a dovedit că, pentru a pune în valoare o mină, e nevoie de un 

mare capital initial, a cärui origine e tocmai nevoie sä fie expli- 
cată. Industria minieră a mărit, n’a creat capitalul. In Flandra 
şi in Italia, unde capitalismul s'a desvoltat mai întâiu, n’a existat 
industria minieră. Capitalul învestit în mine provine din comerţ, 
ca si acela plasat în industrie, 

Industria minieră nu e interesantă numai pentru desvoltarea 
ei extensivă, ci si pentru formele ei de organizare specific capi- 
taliste. Antreprenorii industriali concentrează în mine un mare 
număr de muncitori, care trăesc exclusiv din salariu si care nu 
posedă nimic în afară de braţele lor. Aceşti muncitori prezintă deja 
toate caracterele proletariatului modern: nesiguranța existenței 
agravată de crize periodice de șomaj; nomadismul, rezultând din 
nesiguranța existenţei, care împinge pe minierii germani să cutreere 
provincii și tari în căutarea lucrului, intrebuintarea femeilor si 
copiilor în mine; criza de locuinţe; plata salariilor în natură, 
care permite antreprenorilor să realizeze beneficii şi asupra 
hranei muncitorilor și, în sfârşit, grevele prin care muncitorii caută 
să obţină condiţii de muncă mai bune, La revolta muncitorilor, 
patronii răspund intelegandu-se să nu plătească niciunul salarii 
mai mari decât altul si să nu dea de lucru agitatorilor concediati. 
Astfel, în 1520, principii din Saxa s'au unit cu proprietarii de 
mine din Boemia pentru a împiedeca pe muncitori de a trece dela 
o mină la alta. E vorba deci de un cartel patronal, încheiat cu scopul 
de a controla piața muncii şi de a influenţa cererea şi oferta în sensul 
intereselor proprietarilor de mine. 


IV. EMANCIPAREA ŢĂRANILOR 


Desvoltarea comerțului și industriei a transformat și condiţia 
claselor rurale. Dela sfârşitul secolului al XI-lea până la mijlocul 
secolului al XIV-lea, populația Europei occidentale creşte 

necontenit. Vechea organizare feudală începe să nu mai corespundă 
nevoilor populaţiei sporite. Excedentul populației, care nu-și 
găsește rostul în satul natal, e silit să caute alte mijloace de traiu. 
Unii emigrează la oraș, alții se înrolează în cetele cruciaților sau 
în expedițiile de cucerire ale Normanzilor, cei mai mulți încep 
defrişarea pădurilor sau asanarea regiunilor inundabile. Urmarea 
acestor mişcări a fost transformarea condiției economice şi juri- 
dice a țărănimii. In regiunile inculte si în oraşe, vechii şerbi se 
bucură de un regim de libertate asemănător cu al burghezilor. 
In tot cuprinsul fostului Imperiu carolingian, populaţia 
devenită mai deasă întemeiază o mulțime de centre noui, în care 
munca se bucură de garanții de libertate. In Țările de Jos și în 
Germania, mari întinderi de mlaștini şi de terenuri inundabile 
fură transformate, prin îndiguirea mării şi fluviilor, în terenuri 
roditoare, unde coloniştii nu mai erau supuşi decât unor rede- 
vente in bani sau în natură, asemănătoare impozitelor din zilele 
noastre. 

Creşterea şi înmulțirea orașelor au produs asupra țăranilor 
un efect analog. Populația orașelor, care trăia din industrie și 
comerţ, a fost silită să-și procure din afară produsele agricole 
de care avea nevoie. Țăranii au fost deci solicitati să producă 
un surplus pentru alimentarea orașelor. Grâul a devenit astfel 
un articol de comerț, si banii au pătruns în cantitate mai mare 
şi la sate. Rezultatul a fost că țăranii au putut să răscumpere 
cu bani multe corvezi si unele redevente in nafură, cu atât 
mai mult cu cât desvoltarea comerțului a sporit nevoile de con- 
fort si de lux ale marilor proprietari. Fixarea obligatiilor feudale 
în bani a restrâns arbitrariul seniorial si a îmblânzit asprimea regi- 
mului feudal. Emanciparea täranilor s’a facut paralel cu desvol- 
tarea comerțului și a fost mai pronunțată in Flandra, valea 

Rinului, sudul Franței si nordul Italiei, regiuni cu oraşe mari si 
comerţ intens. 


V. STATUL ȘI DESVOLTAREA CAPITALISMULUI 


Intre Stat și capitalism s'au stabilit dela început legături de 
strânsă solidaritate. Așa cum s'a constituit în secolul al XV-lea, 
monarhia naţională prezintă aspectul paradoxal al unui stat 
centralizat și modern care e redus să trăiască din veniturile unui 
stat feudal. Războaiele. necontenite și nevoile unei administrații 
tot mai complicate reclamă venituri regulate si însemnate, iar 
visteria nu dispune decât de venituri eșalonate la epoci și locuri 
îndepărtate. Când are nevoie de resurse imediate, guvernul e 
silit să sconteze disponibilitätile sale viitoare, adică să recurgă 
la credit. Expeditiile lui Carol al VIII-lea, Ludovic al XII-lea 
şi Francisc I in Italia ar fi fost imposibile fără concursul su- 
cursalelor lyoneze ale băncilor italiene. Proverbul pecunia nervus 
belli circula in Italia încă din secolul al XIII-lea. 

Prin nevoile sale permanente şi uriașe de bani, statul stimu- 
lează desvoltarea unor forme de organizare specific capitaliste, 
cum sunt băncile, cartelurile, monopolurile. Primele bănci și 
societăți pe acțiuni din Italia s'au constituit pentru a acoperi 
mai ușor împrumuturile publice și pentru a repartiza riscurile 
asupra unui număr mai mare de creditori. 

Răspândirea marilor întreprinderi capitaliste în industria mi- 
nieră se datorește de asemenea, și în primul rând, statului, care 
realiza beneficii mai mari prin exploatarea intensivă a minelor 
de către o mare întreprndere, decât prin vechile procedee ale 
corporațiilor miniere. 

Dar nicăieri nu se vede mai clar legătura între fiscalism și capita- 
lism decât în formarea cartelurilor și monopolurilor, al Caro] II-lea, 

regele Neapolului, care poseda salinele din Provensa, gi Filip cel 
Frumos, regele Franţei, care era proprietarul salinelor din Aigues- 
mortes, silesc în 1301 pe bancherii şi fermierii florentini, care le 
luaseră cu arendă, să încheie un cartel pentru a nu provoca, prin 
concurenţa lor, scăderea preţurilor. Papa Paul al II-lea încheie 
în 1470 cu Ferrante, regele Neapolului, un cartel menit să înlă- 
ture concurența pe care și-o făceau minele lor de alaun de la 
Tolfa și din insula Ischia. 

Ca și cartelurile, cele mai însemnate monopoluri dela sfâr- 
şitul evului mediu si din timpul Renașterii sunt, nu atât creaţii 
ale negustorilor, cât mai ales produse ale politicei fiscale a statului. 

Suveranii veşnic lipsiți de bani, pentru a obține împrumuturi 
cât mai mari, acordă negustorilor monopolul vânzării unor măr- 
furi de care dispun în virtutea drepturilor lor regale. Așa s'a 
format, încă din secolul al XII-lea, monopolul comerţului de 
sare în regatul Siciliei; monopolul comerţului de lână în Anglia 
secolului al XIV-lea; monopolul comerțului de alaun în Statele 
pontificale din secolul al XV-lea, şi, mai ales, monopolul comer- 
tului de coloniale și aromate în Portugalia si al comerțului de metale 
în Germania secolului al XVI-lea. Această politică fiscală e cu 
atât mai remarcabilă cu cât era mai violent combătută de popor. 
Dieta dela Colonia-Trier (1512) s'a făcut ecoul sentimentului 
popular pedepsind cu confiscarea averilor pe « acaparatorii » care 
stocau marfa pentru a o vinde mai scump. Dar când, în virtutea 
acestei hotäriri, procurorul fiscal a pornit acţiune contra marilor 
comercianți monopolizatori din Augsburg (Fugger, Welser, Rem, 
Grander, etc.), aceştia au făcut apel la toţi principii, care erau 
debitorii lor, la electorul de Saxa, la arhiducele Ferdinand și, 
‘mai ales, la Carol-Quintul. Iacob Fugger, care angajase 850.000 
florini în alegerea Jui Carol-Quintul, reamintește acestuia că 

«fără mine Maiestatea Voasträ n’ar fi putut obține Coroana 
romană ». Rezultatul e că Impăratul ordonă, dela Burgos, pro- 
curorului fiscal să înceteze orice urmărire (15 Sept. 1523). 

Inläturând primejdia care-i amenința din partea Dietei, Habs- 
burgii și-au asigurat favoarea marilor financiari si comercianți. 
Comunitatea intereselor care-i leagă explică extensiunea mișcării 
_ de monopolizare. Cartelul cuprului din 1498 s'a format din ordinul 
împăratului Maximilian I, pentru a permite negustorilor din Augs- 
burg sä domine piata Venetiei. Mai mult, prin mandatul din 13 
Mai 1525, Carol Quintul declarä cä contractele incheiate pentru 
vinderea metalelor nu trebue considerate ca monopoluri. Negu- 
storii puteau deci vinde aceste metale cu preturile cele mai urcate. 

Nevoia constantä de bani sileste pe Carol Quintul, ca si pe 
ceilalți suverani, să calce principiile medievale ale « prețului just » 
şi să considere capitalismul ca un fenomen natural al evoluţiei 
vieţii economice, 


VI. FORMAREA TEHNICEI CONTABILE 


Comerţul, industria și banca n’ar fi putut funcţiona și nu 
s’ar fi putut desvolta fără un sistem de contabilitate regulată. 
Din această necesitate a economiei capitaliste s'au născut arta de a 
tine în ordine socotelile si spiritul de preciziune. 

In economia naturală din epoca feudală, transactiile erau 
rare şi se lichidau pe loc, de aceea nwera nevoie de acte scrise. 
Pe măsură ce transactiile se înmulțesc, negustorii sunt siliți să 
facă. însemnări pentru a-și fixa datele şi pentru a se înarma 
contra eventualelor contestaţii. Primele registre comerciale, da- 
tând dela începutul secolului al XIII-lea, sunt simple memorande. 
Insemnările se succed în ordine cronologică, fără nicio demar- 
care între posturile creditoare şi debitoare. 

Desvoltarea afacerilor determină firmele comerciale să in- 
troducă mai multă ordine in socoteli si să înlocuiască memo- 
randul cu registre speciale pentru fiecare gen de operaţie. Şi 
în domeniul tehnicei contabile, Italienii ocupă locul intdiu. Incă 
din secolul al XIII-lea, bancherii italieni încep să împartă con- 
turile în debite și credite. Bonsignori din Siena ţineau mai multe 
registre dintre care cele mai însemnate erau un registru de cassă 
(Libro dell’entrate e dell’uscite) si un registru de conturi curente 
(Libro dei creditori e dei debitori). Registrul de cheltueli al co- 
munei din Florenţa, pentru anul 1303, arată că sistemul conta- 
bilitatii simple era desăvârșit in toate amănuntele, 

Venețienii adoptă forma de diptic a conturilor (debit vis-à-vis 
de credit). Contabilitatea în partidă dublă care consistă în tran- 
scrierea fiecărui articol în două posturi: unul creditor şi altul 
debitor, a apărut mai întâiu în secolul al XIV-lea. Cel mai vechiu 
exemplu cunoscut e un registru genovez din 1340. 

Perfectionat la Venetia, sistemul s'a răspândit în toată Italia 
şi în factoriile italiene din străinătate, favorizând desvoltarea 
capitalismului şi constituirea unor puternice companii mercantile. 
Călugărul Luca Pacioli a publicat, în 1494, primul tratat de con- 
tabilitate în limba italiană. 

Pentru formarea negustorilor, Florenţa şi Veneţia au înte- 
meiat şcoli de calcul comercial. In secolul al XIV-lea, Florența 
poseda șase școli comerciale, frecventate de 1200 elevi. Primul 
tratat de aritmetică a fost publicat la Florenţa, în 1202: e Liber 
Abbaci de Leonardo Pisano. Invenţia tipografiei a înmulțit nu- 
mărul tratatelor de aritmetică. 

In general sumele se exprimă în cifre romane. Cifrele 
arabe, deşi cunoscute încă din 1228, nu se răspândesc totuși decât 
mai târziu, în secolul al XVI-lea, fiindcă autorităţile le găseau 

mai usor de falsificat decât pe cele romane si de aceea inter- 
ziceau intrebuintarea lor in registrele comerciale. 

Operatiile comerciale au dat nastere si altor inventii care 
dovedesc gradul de preciziune, de claritate si independenta la 
care, sub presiunea necesitätilor practice, s’a ridicat spiritul laic 
in cercurile comerciale ale Italiei. 

Pentru judecarea proceselor între comercianţi s'au creat tri- 
bunalele de comerţ, cu judecători care aveau cunoștințe speciale 
şi judecau după o procedură accelerată si raţională. Regulile 
după care se conduceau au format începutul dreptului comercial 
modern. Normele observate de corăbieri si negustori în afacerile 
maritime, redactate în secolul al XIII-lea, au pus bazele dreptului 
maritim. Coloniile de negustori stabilite în tari străine erau repre- 
zentate pe lângă autorităţile locale de consuli, care aveau si 
însărcinarea de-a guverna pe connationalii lor. Aşa s'au născut 
consulatele. 

Pentru plățile la mare distanță, bancherii italieni au inventat 
cambia. In schimbul unei sume de bani depusă la un bancher, 
negustorul primea o scrisoare pe care o prezenta corespon- 
dentului din alt oraş al băncii şi primea, în schimb (in cambio), 
suma depusă. Acest procedeu a primit numele de cambie 
sau lettre de change. Intre clienţii aceleiaşi bănci, plățile se 
făceau prin viriment, adică prin transcrierea unei sume din 
contul unuia în contul altuia. 

Pentru a înlesni operaţiile comerciale cu țările îndepărtate 
s'a inventat contractul de comandită care repartizează riscurile 
şi beneficiile între asociaţi, după suma cu care au contribuit. In 
sfârșit, negustorii puteau face împrumuturi garantate cu mărfu- 
rile lor. Bancherii care acordau aceste credite fiind italieni, ope- 
ratia a păstrat numele de lombardare. 

Aceste invenţii s'au răspândit în toată Europa si au consti- 
tuit elemente esențiale ale economiei capitaliste. Ele dovedesc 
că spiritul de preciziune și de ordine, observația și calculul 
rece, care sunt trăsăturile esențiale ale spiritului modern și care 
aveau să creeze științele exacte, nu sunt produse ale antichităţii 
descoperite, ci ale nouilor condiții de activitate economică. 


VII. NOUA CLASĂ CAPITALISTĂ 


Prin înmulţirea afacerilor si prin desvoltarea mijloacelor de 
producţie și de schimb s'au constituit averi imense şi o clasă nouă 
de capitalisti, care au exercitat o influență decisivă asupra desvol- 
tării civilizației. 

Printre marile puteri financiare din timpul Renașterii, Flo- 
rentinii ocupă un loc de frunte. Pe cand puterea economică a 
Genovei și a Veneţiei se întemeia pe comerțul oriental, bogăția 
Florenței își avea izvorul în afacerile bancare. Fără acces la mare, 
Florentinii n'au putut juca un rol internaţional decât prin băncile 
lor, de aceea s'au specializat în comerțul de bani și în chestiunile 
de credit. Pela 1470, existau la Florența 32 bănci, dintre care 
cele mai însemnate erau ale familiilor Medici şi Pazzi. 

Medicii, originari din Mugello (valea Arnului), s'au așezat 
la Florenţa pela 1200 şi s'au îmbogăţit repede prin comerţ şi 
prin bancă. La începutul secolului al XV-lea, Giovanni de’ Medici 
ajunge bancherul papei Ioan al XXIII-lea si cel mai mare financiar 
al Florenței. Fiul său Cosimo il Vecchio (cel Bătrân), îşi întinde 
afacerile asupra Europei întregi si, adevărat Rothschild al vremii 
lui, cheltuieşte o avere cu care s’ar fi putut cumpăra o ţară pentru 
încurajarea literelor şi artelor. In 1434, el ajunge stăpânul Florenței 
si, respectând formele republicane, institue principatul absolut, 
fără să-şi neglijeze afacerile (1431—1464). Nepotul său, Laurenţiu 

cel Maret (1469—1492), nici nu mai simte nevoia dea respecta 
formele republicane. Cei mai mari suverani ai timpului îl tratează 
ca egalul lor, iar în Italia e recunoscut ca arbitru al păcii şi al 
războiului. Poet, orator, mecenat, Laurenţiu e unul din cei mai 
desävârsiti reprezentanți ai Renașterii. In același timp, el se ocupă 
de băncile sale din Bruges și din Lyon, dar pierde în afacerile 
cu Carol Temerarul și cu Maximilian, ginerele acestuia, sume 
atât de mari, încât e silit să închidă sucursala dela Bruges. Pela 
1480, Medicii își pierd situația predominantă pe care o aveau 
în finanţele internaționale, 

Locul lor îl iau Frescobaldi, Gualterrotti, Guadagni si Strozzi. 
Girolamo Frescobaldi si Filippo Gualterotti au fost printre cei 
dintâi financiari care au prevăzut viitorul Anversei. Amândoi se 
ocupă cu distribuirea colonialelor la Lisabona și cu afaceri 
de bancă. Ei sunt printre cei mai mari creditori ai Curţii bur- 
gunde și ai oraşelor flamande, Bruges și Anversa. Gualterrotti 
participă la finanțarea expediției lui Almeida în Indiile Orientale, 
iar Frescobaldi primește dela Enric al VIII-lea mari sume de 
bani pentru a desvolta comerțul extern al Angliei. Pentru motive 
care nu se cunosc, — dispoziţii secrete ale lui Enric al VIII-lea, 
înțelegerea între Frescobaldi și Francisc I, sau incapacitate de 
plată — Frescobaldi n'a putut transfera în 1516 subsidiile pe 
care Enric al VIII-lea le acordase lui Maximilian I, si acest fapt a 
pricinuit eșecul lamentabil al expediției imperiale și falimentul 
casei Frescobaldi, în anul 1518. | 

Casa Gualterrotti s’a mentinut pânä la moartea lui Filippo, 
in 1523, când a fost lichidată. Cu ea a dispărut ultima casă flo- 
rentină din Ţările de Jos. Soarta bancherilor florentini depindea 
de poziția internațională a Franței, după cum a Fuggerilor si a 
Genovezilor era legată de politica lui Carol Quintul. Rivalitatea 

dintre cei doi suverapi a silit pe cei dintâi să părăsească Anversa, 
iar pe cei din urmä Lyonul. 

Ultimul mare reprezentant al finantei florentine, Filippo 
Strozzi, fiind căsătorit cu sora lui Leon al X-lea, a ajuns visti- 
erpic al Camerei apostolice si a exercitat o mare influentä asupra 
politicii pontificale in timpul celor doi papi mediceeni, Leon al 
X-lea si Clemente al VII-lea. Bäncile lui din Lyon, Roma si 
Florenta treceau drept cele mai sigure case de depuneri. Dar 
împrumuturile acordate regelui Franţei si căderea Romei în 
1527 l-au dus pe Filippo Strozzi la pragul falimentului. 

Anul 1527 înseampă o cotitură decisivă în istoria Florenței 
şi a Repaşterii italiene. Ocuparea şi jefuirea Romei de către tru- 
pele imperiale au cauzat bancherilor florentini pierderi enorme. 
Revoluţia din 1527 şi întreruperea comerțului cu Franța si cu 
Neapolul, din cauza războiului, a desăvârșit ruina economiei 
şi finantei florentine. 


Genova fusese, pe lângă Venetia, cel mai însempat oraş comer- 
cial dela sfarsitul evului mediu. In afarä de relatiile lor cu Orientul; 
unde ocupau o pozitie de mare putere, Genovezii faceau comert 
cu Spania, cu Tärile de Jos si cu Anglia. Institutiile lor de credit 
si de asigurare, in special celebra « Casa di San Giorgio », erau 
considerate ca modele de organizare, dar isi märgineau activi- 
tatea la finantarea intreprinderilor genoveze. 

In secolul al XVI-lea au început să exploateze pouile drumuri 
de comerț spre Indiile orientale si occidentale, dar au fost elimi- 
nati de Portughezi si de Spanioli. Atunci s'au aşezat la Anversa 
si au luat parte la comertul de distributie a colonialelor aduse 
de Portughezi, s'au indeletnicit cu comerțul de sclavi şi şi-au 
asigurat partea leului din producția de metale preţioase a Americii. 

Cei mai de seamä financiari genovezi au fost Agostino Grimaldi 
si Agostino Vivaldi, 

Până în secolul al XV-lea, când şi-a întins stăpânirea asupra 
părţii din nord-estul Peninsulei, Veneţia abia putea fi considerată 
ca un stat italian. Puterea şi bogăţia ei s'au întemeiat pe legă- 
turile cu Orientul. Flotele ei stăpânesc Mediterana orientală și 
comerțul de coloniale si aromate din Alexandria. Prin trecătorile 
Alpilor, Veneţia face legătura între Orient pe de o parte şi Germa- 
nia, Boemia, Polonia și Ungaria, pe de alta, Comerţul ei extern 
a fost evaluat, la începutul secolului al XV-lea, la 10 milioane 
de ducati, dar capitalul ei nu servea decât la întreţinerea comer- 
tului venetian. ” 


Dintre bancherii germani, cei mai însemnați au fost Fuggerii. 
Strămoșul familiei, Hans, fusese tesätor intr’un sat din Bavaria. In 
1367 s'a aşezat la Augsburg, unde, pe lângă tesätorie, s'a ocupat 
şi cu comerţul. La moartea sa a lăsat o avere, considerabilă pentru 
vremea aceea, de 3.000 florini. Urmașii lui au continuat să se 
ocupe cu ţesătoria si cu comerțul si au ajuns fruntași ai corpo- 
ratiilor celor mai însemnate din Augsburg. Ei aveau un magazin 
permanent în Fundaco dei Tedeschi, la Veneţia, de unde importau 
bumbacul necesar pentru fabricarea tesäturilor de barchet. Iacob al 
II-lea Fugger părăsește comerțul cu aromate, mătăsuri si lenjuri, si 
se dedică operaţiilor mult mai bănoase ale comerțului bancar și 
ale extractiei miniere. In 1488, el împrumută arhiducelui Sigis- 
mund 150.000 florini, şi primește în schimb concesiunea minelor 
de argint din Schwaz (Tirol). 

Odată porniţi în această direcție, Fuggerii ajung să joace un 
rol covârșitor în industria minieră din Tirol şi din Carintia, își 
întind operaţiile asupra Slovaciei, unde, împreună cu Joan Thurzo, 

exploatează minele de cupru din Neusohl (Banska Bistrica) si alte 
localități slovace, asupra Poloniei, Angliei, Italiei, Spaniei. 

Adevăratul întemeietor al bogăției si gloriei familiei e Iacob 
Fugger cel Bogat (1459—1525). La sfârşitul secolului al XV-lea, 
el intră în legături de afaceri cu papalitatea, iar la începutul seco- 
lului al XVI-lea, timp de două decenii, e cel mai de seamă om de 
afaceri al papilor în nordul si estul Europei. Si mai însemnate 
sunt afacerile financiare pe care le încheie cu Habsburgii. Rolul 
lui Jacob Fugger a fost decisiv în alegerea lui Carol Quintul 
ş tot el mobilizează resursele care permit lui Maximilian I și 
Carol Quintul să-și tind curtea și armata gi să se ridice pe primul 
plan al politicii internaționale. Iacob Fugger nu întrece numai pe 
financiarii germani, ci și pe cei italieni. Afacerile lui se întind 
din Slovacia până în Anglia, din Neapol si Andalusia până la 
Dantzig. 

« Numele lui Jacob Fugger si al nepoților săi, scrie cronicarul 
din Augsburg, Clemens Sender, e cunoscut în toate regatele si 
tärile, chiar si în cele pägâne. Impärati, regi, principi si seniori 
i-au trimes ambasadori, papa l-a îmbrățișat si l-a sărutat ca pe 
fiul său cel mai scump, iar cardinalii s'au ridicat în picioare 
înaintea lui ». | 

Capitalurile acumulate din comerțul cu Venetia îndeamnă 
şi pe alti negustori germani să caute câștiguri mai mari în aface- 
rile bancare si in industria minieră. Cei mai însemnați, după 
Fuggeri, sunt Welserii, originari din Augsburg și innobilati în 1532. 
Creditori ai Habsburgilor, amestecați în toate afacerile legate 
de politica acestora, Welserii n'au renunțat nici la comerțul de 
mărfuri. Dimpotrivă, cu un admirabil spirit de adaptare, au tras 
toate consecințele descoperirilor geografice care au mutat căile 
comerciale din Mediterana în Oceanul Atlantic. Astfel, în 1503, 


RENASTEREA ECONOMICA 61 


ii vedem la Lisabona, unde agentul lor incheie cu dom Manuel, 
un tratat de comert prin care se asigurä comerciantilor germani 
privilegii vamale si dreptul de a participa la comertul cu Indiile 
orientale. La expeditia lui Francisco Almedia din 1505, organi- 
zatä de financiarii germani si italieni, Welserii reprezintä contri- 
butia cea mai însemnată (20.000 fl., Fuggerii 7.000 fi., Genovezii 
si Florentinii împreună 29.400 fl.). Beneficiul realizat a fost de 
175%. Descurajati însă de sicanele pe care Coroana portugheză 
le face la plata dividendei, Welserii se specializeazä in comertul 
de distributie a aromatelor, pe care Portughezii, din lipsä de vase 
si de capital, nu le pot transporta in nordul Europei. 

Cu o îndrăsneală care întrece si pe a Fuggerilor, Welserii 
caută să asigure capitalului german un loc cât mai însemnat 
în coloniile spaniole. Ei dobândesc întinse plantaţii de trestie de 
zahăr în insulele Canare (1509), iau cu arendă minele de cupru 
din San Domingo, obțin pentru patru ani monopolul importului 
de sclavi negri si încep, în 1528, exploatarea Venezuelei, care le-a 
fost concesionată pentru garantarea unor împrumuturi. In trei 
generații, Welserii s'au ridicat la însemnătatea unei puteri finan- 
ciare internaţionale. 


A treia casă de comerţ și de bancă germană a fost a Hôchstet- 
terilor, originari, ca şi Welserii, din Augsburg. Ei au fost printre 
primii financiari germani care s'au așezat la Anversa, în centrul 
de distribuție al comerțului portughez. Conducătorul firmei, 
Ambrosie Hôchstetter, a participat cu 4.000 florini la expediția 
lui Francisco Almeida din 1505. Dar specialitatea lui e specula 
asupra mărfurilor celor mai căutate. Ambrosie Hôchstetter a fost 
unul din cei mai urgisiti monopolizatori ai timpului său. El a 
încercat să acapareze grâul, vinul şi lemnul, si să răpească 

Fuggerilor monopolul cuprului și al mercurului. Pentru a-și procura 
fondurile necesare acestor uriaşe speculaţii, a făcut apel la econo- 
miile particulare. El primea depozite oricât de mici şi servea o 
dobândă de 5%. «La Ambrosie Hôchstetter, scrie Clemens 
Sender, principi, conti, nobili, burghezi, servitori și servitoare 
au depus banii pe care-i aveau și el le-a plătit cinci la sută. Mulţi 
argati, care n’aveau mai mult de zece florini, i-au depus la banca 
lui, convinşi că-i depun în mâini bune. Se crede că într'o' vreme 
a plătit dobânzi la un capital de un milion». 

Concurența mercurului spaniol i-a pricinuit însă pagube atât 
de mari, încât, în 1528, banca Hôchstetter a încetat plățile. Fali- 
mentul «regelui mercurului » a provocat prima dintre marile 
crize de credit ale epocii moderne. 

Pe lângă Fuggeri, Welseri şi Hôchstetteri, se întâlnesc in toate 
centrele de afaceri o serie de alti financiari germani, ca Herwart, 
Rehlinger, Grossemprot, Paumgartner, Rem, Haug, Imhoff, etc. 

Victoria Habsburgilor asupra Frantei si intinderea stäpânirii 
spaniole asupra Italiei au insemnat sfarsitul puterii internationale 
a finantei florentine. Bancherii florentini au fost alungati de 
Genovezi dela Roma si dela Neapol, de Germani si de Genovezi 
din Tärile de Jos, de Englezi din Insulele britanice. Câmpul de 
actiune al finantei florentine s’a redus aproape exclusiv la Franta. 
In schimb, bancherii germani si genovezi au trebuit sä pärä- 
seascä Lyonul. Victoria Habsburgilor a aruncat capitalul genovez 
in tabära imperialä, iar capitalul florentin in tabära franceza. 


VIII. FORMAREA SPIRITULUI MODERN 


Inmultirea si desvoltarea intreprinderilor au creat un spirit 
nou care, prin opozitie cu cel feudal, s’a numit capitalist. Intre- 
prinderile mari si comerțul international au rupt vechile îngrădiri 

morale si religioase si au scos activitatea economicä din fagasul 
tradiţiei si al empirismului, pentru a o așeza pe baze rationale 
şi pentru a o îndrepta spre scopuri mai îndepărtate decât satis- 
facerea imediată a unor necesități locale. | 

Negustorii si meseriasii care constituesc populatia oraselor s’au 
emancipat de orice legătură de dependență cu pământul. Munca 
lor e liberă și a făcut din ei oameni liberi. Dar ei nu constituesc 
încă o clasă capitalistă. In marea lor majoritate sunt mici produ- 
cători şi negustori independenţi, care-și câștigă pâinea de toate 
zilele prin munca lor proprie. Idealul care-i insufleteste e să-și 
asigure un trai modest şi sigur, în conformitate cu condiţia lor 
socială, Mentalitatea lor e încă medievală. 

Pentru ca o nouă mentalitate economică să poată triumfa, a 
fost nevoie ca vechile condiții de producţie, în primul rând mono- 
polul industrial al oraşelor şi sistemul corporatist, care se opuneau 
desvoltării nouilor forte de producție, să fie suprimate. Industria 
rurală la domiciliu, realizând această condiţie, prezintă forma cea 
mai veche a capitalismului liber și în sânul ei se manifestă pri- 
mele simptome ale noului spirit capitalist. Urmează apoi indu- 
stria minieră, si noile industrii ale Renaşterii, librăria și industria 
de războiu. 

O mare întreprindere, ca cele de mai sus, nu se poate crea, 
şi odată creată nu poate trăi, dacă nu e organizată după un plan | 
rational, bine conceput, care sä tind seamä de scopul urmärit 
si de mijloacele disponibile si sä stabileascä un raport avantajos 
între cheltueli si venituri. Acest raport se exprimă prin câștig. 
Castigul sau beneficiul e condiția esenţială a succesului unei între- 
prinderi. Fără câştig nu există proprietate industrială si comercială. 

In vechiul regim corporatist câștigul era limitat la îndestularea 
nevoilor familiare si individuale ale producătorului. Economia 

capitalistă e întemeiată pe câștigul nelimitat, fiindcă nu există 
câştig, oricât de mare, dincolo de care să nu se poată concepe 
unul și mai mare, De aci rezultă că o întreprindere, odată por- 
nita, nu se mai poate opri fără a declina. Antreprenorul.capitalist 
é silit să-și desvolte necontenit întreprinderea, să câștige tot mai 
mult, şi să sacrifice acestui scop orice altă consideraţie, Interesul 
întreprinderii e suprema lege a conduitei lui. Toate lanțurile care 
stânjenesc libertatea comerțului și a industriei sunt sfärîmate. 
Toate scrupulele morale, sentimentale sau etice cad în fața inte- 
resului comercial, Interdictia împrumutului cu dobândă e călcată 
din momentul în care devine dăunătoare producţiei. Fiindcă 
fărâmițarea feudală menținea anarhia, îngreuia întreținerea dru- 
murilor și stânjenea comerţul, noua clasă capitalistă a combătut 
feudalitatea si a susținut näzuintele de concentrare si de abso- 
lutism ale monarhiei, 

Condiţiile de succes ale antreprenorului capitalist au devenit 
virtuțile societăţii burgheze. I libri della famiglia de Leon B. 
Alberti (1465) dovedesc cä morala negustorilor si industriasilor 
florentini dela mijlocul secolului al XV-lea e pätrunsä de spiritul 
de intreprindere. 

Principiul fundamental al activității burgheze e excedentul 
veniturilor asupra cheltuelilor. Burghezul nu:se mai mulțumește 
să nu cheltuiască mai mult decât câştigă, ci caută să facă şi economii. 
Crutarea liber acceptată, nu impusă, e pentru el o virtute. Orice 
cheltuială de prisos e considerată ca un act de nebunie, ca o pri- 
mejdie de moarte; iar crutarea ca un titlu de glorie. «Un ban 
cruțat îţi face mai multă onoare decât o sută de bani cheltuiţi », 
spunea un proverb florentin citat de istoricul Guicciardini. 

Principiul economiei se aplică nu numai la bani, ci la orice 
formă de energie. « Nu mă folosesc, spune Alberti, de corpul, 

de sufletul si de timpul meu decât rational; caut să le crut cât 
mai mult si să le risipesc cât mai putin». 

Omul medieval nu pretuia timpul, fiindcă n’avea ce face cu el. 
Omul modern, copleșit de afaceri, a constatat că timpul e scurt 
şi preţios, de aceea caută să-l utilizeze rațional. După risipă, 
ceea ce burghezia condamnă mai sever e inactivitatea, «mama 
tuturor viciilor ». In secolul al XIV-lea, apare în Italia orologiul, 
care măsoară timpul și reglementează activitatea orășenilor. 

Onestitatea burgheză se exprimă prin respectul contractelor 
şi convențiilor, fiindcă susține creditul si e deci avantajoasă. 

La începutul secolului al XVI-lea, noua mentalitate se afirmă 
biruitoare nu numai în orașele italiene, ci în toate țările care par- 
ticipă la comerțul internațional, și urmarea e că toate raporturile 
sociale, tradiţionale şi patriarhale, cu cortegiul lor de credințe 
şi de idei venerate din vechime, se disolvă pentru a fi înlocuite 
cu alte idei si credințe care să fie în conformitate cu nouile forte 
economice și sociale. 


CAPITOLUL III 


RENAȘTEREA POLITICĂ 
FORMAREA STATELOR MODERNE 


Un roi, une lot. 


Idealul cel mai înalt al evului mediu a fost să unească, peste 
deosebirile etnice, sociale şi culturale, întreaga lume creștină. 
într'o monarhie universală (Ecclesia universalis sau Respublica 
christiana), care să pună economia, politica, știința si arta în ser- 
viciul Bisericii. 

Unul din simptomele principale ale epocii moderne a fost 
slăbirea sentimentului de solidaritate creștină şi formarea monar- 
hiilor naţionale, unificate și centralizate. Incepând cu secolul al 
XIV-lea, cele două instituții universale ale evului mediu, Papali- 
tatea și Imperiul, isi pierd prestigiul și puterea de atracţie. « Re- 
publica creştină » se desface în state nationale, care se întăresc 
progresiv prin asimilarea formațiilor particulariste și prin con- 
stituirea unei puteri suverane deasupra forțelor feudale, 

+ Evoluţia aceasta n'a prezentat aceleași faze şi n’a ajuns pre- 
tutindeni la aceleași rezultate. Centralizarea monarhică a fost 
mai completă și mai timpurie în apusul Europei, în Franţa, 
Anglia și Spania. Popoarele din centrul Europei, Germanii şi 
Italienii, s'au oprit la jumătate drum. Faţă de voința dârză a 

marilor feudatari de a-și transforma feudele în principate inde- 
pendente si absolute, Impăratul nu izbutește să facă din zecile 
de Germanii un Imperiu unitar. La fel, republicile si principatele 
italiene nu renunță nici în fața năvălitorului străin, la particu- 
larismul lor îngust. In nordul şi estul Europei, feudalitatea rămâne 
stăpână pe guvern, fiindcă acolo lipseşte monarhiei forța cen- 
tralizatoare care e burghezia. 

Modelul cel mai desăvârșit și cel mai precoce al monarhiei 
moderne îl oferă Franţa, de aceea vom insista mai mult asupra 
formării monarhiei și unității franceze. 


I. FRANŢA 


Inceputul monarhiei franceze a fost dintre cele mai modeste. 
Intemeietorul dinastiei Capetingilor, Hugo Capet, era cel mai 
sărac şi mai slab dintre marii seniori. Domeniul regal, cuprins 
între Compiégne şi Orléans, nu era mai mare decât două depar- 
tamente (judeţe) de azi, şi în afară de domeniul regal regele nu 
exercita nicio autoritate. Si totuși, unificarea Franței s'a făcut 
prin mărirea acestui domeniu si prin întinderea autorităţii regale 
peste tot cuprinsul regatului. 

Cum s'a săvârșit acest «miracol»? Tocmai din cauza slăbi- 
ciunii lor, Capetingii nu s'au putut gândi, ca împărații germani, 
la o politică universală, care ar fi istovit puterile Franţei si ar fi 
abătut politica franceză dela scopurile ei naționale. Așa se explică 
realismul și oportunismul primilor Capetingi. Apoi, tara a fost 
ferită de efectul luptelor pentru tron si de neajunsurile minori- 
tätilor, deoarece Capetingii au putut transmite coroana din tată 
în fiu până în 1328, iar în linie colaterală până în 1848. Nici istoria 
Egiptului n'a prezentat asemenea cazuri de stabilitate dinastică, 
Principiul monarhiei ereditare în ordine de primogenitură, cu 

excluderea femeilor, care ar fi putut trece coroana unei dinastii 
sträine, era un fapt câstigat pela 1200 si a dat politicii franceze 
o continuitate și o stabilitate pe care nicio ţară din Europa n'a 
cunoscut-o. 

In al doilea rând, elementele galo-romano-germane s'au con- 
topit ușor în națiunea franceză, fiindcă nicăeri granițele marilor 
feude nu coincideau cu graniţele etnice. Elementele componente 
ale naţiunii franceze, în afară de Celtii din Bretonia, care şi-au 
păstrat individualitatea până în ziua de azi, nu formau nicäiri 
grupuri compacte si distincte, ci erau împrăștiate pe întreg teri- 
toriul Galliei. Contopirea acestor elemente s'a făcut ușor, și 
unitatea naţională a înlesnit triumful unităţii politice. 

In sfârșit, în lupta lor cu marii feudali, regii Franţei au fost 
ajutaţi de Biserica romano-catolică şi de burghezie. Rivalitatea 
între Papalitate si Imperiu a silit Biserica să caute, împotriva 
împăraţilor germani, dacă nu alianţa, cel puţin neutralitatea bine- 
voitoare a Capetingilor. Clerul francez a devenit astfel, în toate 
provinciile, pionerul autorităţii regale. 

Dar cei mai credincioși si mai pretiosi servitori ai regelui 
au fost burghezii, fiindcă interesele lor erau identice cu ale mo- 
narhiei. Instituţii stabile şi o autoritate puternică în stare să menţină 
ordinea și liniștea internă erau condiţii indispensabile pentru des- 
voltarea industriei și comerțului. De aceea burghezii au susţinut 
dela început centralizarea monarhică, au organizat administraţia 
și au finanțat întreprinderile militare ale regilor. In sfârșit, din 
mijlocul lor s'au ridicat inspiratorii politicii monarhice, legistii. 

Profitând de aceste împrejurări favorabile, Capetingii şi-au 
mărit domeniul si şi-au întins necontenit autoritatea. 

La începutul dinastiei Capetingilor, regatul Franței cuprindea 
toată Gallia situată la vest de Rhône, Saône, Meuse şi Escaut, 

şasezeci și trei din cele optzeci şi nouă de departamente de azi, 
Dar autoritatea efectivă a regelui nu se întindea decât asupra 
domeniilor sale particulare, aşezate între Compiégne și Orléans 
pe o întindere de două departamente, Restul regatului se com- 
punea din principate ereditare, în care principii, duci sau conți, 
erau suverani independenţi. Ei nu erau supușii, ci vasalii nomi- 
nali ai regelui. Ducii de Normandia, de Bretonia, de Burgundia, 
de Aquitania, conții de Flandra, de Champagne, de Anjou sau 
de Toulouse se întitulau duci si conti «din mila lui Dumnezeu », 
băteau monetă cu efigia lor, strângeau dări, ridicau trupe şi ad- 
ministrau justiția ca niște adevăraţi suverani, 

Ducatul Normandiei era de trei ori, al Aquitaniei de cinci 
ori mai mare decât domeniul regal. Marii seniori nu recunoșteau 
în rege decât pe suzeranul ales, căruia nu-i datorau decât serviciile 
feudale derivând din omagiu. Şi totuși, la începutul secolului 
al XIV-lea, cele mai multe dintre feudele independente făceau 
parte din domeniul regal si formau o singură Frantä în jurul 
regelui. Prin ce mijloace s'a ajuns la acest rezultat? 

Prevalându-se de calitatea sa de suzeran universal, regele a 
lărgit necontenit hotarele domeniului regal si, în același timp, 
şi-a transformat în. suveranitate efectivă autoritatea de suzeran. 
Când un vasal murea fără moștenitori naturali, feudul lui revenea 
regelui considerat ca proprietar eminent al tuturor feudelor 
din cuprinsul regatului. Astfel prin moartea lui Alfons de Poi- 
tiers, jumătate din sudul Franţei — comitatele de Poitiers, Tou- 
louse, Albigeois, Auvergne —a ajuns sub stăpânirea directă a 
regelui, Când un vasal se făcea vinovat de felonie, feudul lui era 
confiscat în favoarea regelui. In urma unei sentinţe de condam- 
nare pentru nesupunere, Filip-August a confiscat, în 1206, feudele 
franceze ale lui loan-färä-Tarä (Normandia, Anjou, Touraine, 

Maine si Poitou). Prin acelasi procedeu, Filip cel Frumos a 
dobândit pentru un timp Aquitania. 

Unii seniori laici si ecleziastici gäseau avantajos sä-si asigure 
protecţia regală făcând din rege conseniorul feudelor lor. Pro- 
cedeul acesta, numit pariage, permitea funcţionarilor regali să 
pătrundă într'un mare număr de feude și să pregătească anexarea 
lor la domeniul regal. 

Capetingii şi-au mărit domeniile şi prin căsătorii norocoase. 
Isabella de Hainaut a adus ca zestre lui Filip-August Artois şi 
Vermandois (1182). Căsătoria lui Filip cel Frumos cu fiica con- 
telui de Champagne a mărit domeniul regal cu acest comitat. 
Căsătoria lui Carol al VIII-lea cu Ana de Bretonia a pregătit 
alipirea acestui ducat la domeniile regale. 

In sfârşit, Capetingii au câştigat teritorii însemnate prin cum- 
părare. Ludovic al VIII-lea a cumpărat Languedoc și a împins 
granițele Franţei până la Mediterana. Mama lui Ludovic cel 
Sfânt, Blanca de Castilia, a cumpărat Blois. 

Astfel, prin cucerire, moştenire, zestre, cumpărare, Capetingii 
au mărit necontenit domeniul regal, încât în 1328, când s'a stins 
ultimul descendent direct al acestei dinastii, domeniul regal atin- 
sese limitele regatului şi începuse chiar să se întindă dincolo de 
graniţele politice ale regatului, asupra provinciilor franceze care 
depindeau nominal de Imperiu: Lyon, Lyonnais, Dauphine. 

La începutul războiului de o sută de ani, regatul francez era 
atât de închegat încât nici cele mai mari dezastre nu l-au putut 
dobori. In lupta contra năvălitorului.străin, energiile nationale 
s'au strâns în jurul regelui, simbolul şi personificarea unității 
statului. Teritoriul national a crescut necontenit, chiar și în timpul 
războiului; Aquitania şi Bordeaux au fost realipite şi, la sfârșit, 
Englezii n’au mai păstrat în Franţa decât Calais, Ludovic al XI-lea: 

(1461—1483) a desăvârşit opera înaintaşilor săi doborind rezi- 
stenta ultimului mare vasal, ducele de Burgundia, Carol Teme- 
rarul (1467—1477) şi anexând la Franţa ducatul Burgundiei. 
La sfârșitul secolului al XV-lea, Franţa forma un teritoriu omogen 
şi compact, care oferea o bază sigură pentru o politică de expan- 
siune. 


Paralel cu intinderea domeniului regal s’au desvoltat insti- 
tutiile regatului si s'a constituit un sistem de funcţionari solid 
organizaţi, adică o birocratie. 

Centrul guvernului era Curtea, care însoțea, cu birourile si 
arhivele ei, deplasările necontenite ale regelui. Dar pe măsură 
ce domeniul regal creştea, s'a simţit tot mai mult nevoia unei 
capitale fixe. Dela sfârşitul secolului al XIII-lea, Parisul a rămas 
capitala regatului, chiar și atunci când regele prefera să-și aleagă 
reședința aiurea. 

Sub primii Capetingi, guvernul era reprezentat de Curia regis, 
Curtea, regală, care se compunea dintr'un număr de seniori, 
servitori și auxiliari personali ai regelui, cum îi indică numele: 
sénéchal (stolnic), bouteiller (paharnic), connétable (comes stabuli, 
comis), chancelier (logofăt) etc. Curia se ocupa deopotrivă de afa- 
cerile curţii și de cele ale statului, şi proceda fără nici o regulă fixă. 

Pe măsură ce autoritatea regelui se întinde, afacerile se com- 
plică şi o diviziune a muncii se impune. In timpul lui Ludovic cel 
Sfânt (1226—1270), Curia regis se împarte în trei secţii, cores- 
punzând principalelor ramuri de activitate publică : 1. Parlamentul; 
2. Camera conturilor; 3. Consiliul cel mare. 

Parlamentul era un tribunal de apel pentru procesele civile si 
criminale, instanță supremă pentru judecarea marilor feudatari 
și agenţilor administrativi si paznic al unităţii regatului. Parlamentul 

tinea registrul legilor pe care avea misiunea să le aplice 
si, prin dreptul de a le înregistra, a contribuit să mențină unitatea 
legislativă. In sfârşit, Parlamentul din Paris a ajuns Curtea capi- 
tală si suverană de justiție pentru întreg regatul. Intrepretând ordo- 
nantele legale după aceeași doctrină, Parlamentul a stabilit, 
deasupra datinilor locale, o jurisprudentä uniformă. Principiul 
unităţii legislative a regatului era asigurat: un roi, une loi. 

După exemplul regelui, principalii feudatari au creat şi ei 
Parlamente în provinciile lor. Când aceste provincii au intrat 
în domeniul regal, Parlamentele lor au rămas și au contribuit 
să usureze sarcina, din ce în ce mai copleşitoare, a Parlamentului 
din Paris. 

Camera conturilor avea sarcina să administreze veniturile sta- 
tului, să asigure echilibrul bugetului, să controleze gestiunea ser- 
viciilor financiare şi să judece apelurile în materie fiscală. 

Consiliul cel mare juca rolul guvernului de azi. Adevărat creer 
al Franţei, hotăra toate chestiunile însemnate: cifra impozitelor, 
efectivele armatei, conducerea administraţiei si politicei generale, 
redactarea ordonantelor si edictelor, negocierea tratatelor, de- 
clararea războiului, concesionarea beneficiilor etc. Competinta 
lui era universală, fiindcă reprezenta pe rege deliberand. Hotäri- 
rile lui erau expresia voinței regale. 

Autoritatea regelui nu era limitată de nici o instituție, de niciun 
corp social. Biserica era' solidară cu regele, nobilimea despoiată 
de puterea ei politică, iar poporul, lipsit de organe prin care ar 
fi putut să-și manifeste voința. 

E adevărat că în momente critice, când simțea nevoia de a se 
sprijini pe toate forțele naţiunii, regele convoca pe fruntașii țării 
în adunare şi le cerea sfatul sau ajutorul material. Filip cel Frumos 
convocă astfel, în 1302, pe reprezentanţii celor trei state — nobilime, 

cler si burghezie — din domeniul regal, pentru a le cere sprijinul in 
lupta cu Bonifaciu al VIII-lea. La fel a procedat, în 1308, cu ocazia 
procesului contra Templierilor. Dar de cele mai multe ori, regii 
convocau statele când aveau nevoie de bani. Marii feudatari au 
imitat exemplul regelui și au convocat si ei statele provinciei lor. 
Când aceste provincii s'au alipit la domeniul regal, statele provin- 
ciale au rămas. Adunarea care cuprindea pe reprezentanţii celor 
trei state din întregul regat s'a numit Statele generale. Statele 
generale s'au întrunit pentru prima oară în 1484, cu prilejul mino- 
ritatii lui Carol al VIII-lea. 

Competența Statelor generale se întindea asupra tuturor che- 
stiunilor care priveau Statul și Coroana. Dar cum regele fixa 
nu numai data si locul adunării, ci și obiectul deliberării lor, 
Statele generale n'au putut limita puterea regală şi în loc să se 
transforme, ca în Anglia, într'o Adunare reprezentativă, au 
rămas un simplu instrument fiscal. 

Din momentul în care guvernul central s'a fixat la Paris, regele 
nu şi-a mai putut exercita direct autoritatea asupra domeniului 
întreg. El a fost silit să delege o parte din puterea sa unor repre- 
zentanti ai săi. Asa s'a constituit administraţia locală. Incă de pe 
timpul lui Filip-August (1180—1223), apar asa numiții prévôts, care, 
reprezentanți permanenţi ai regelui în provincie, administrează 
domeniile regale, împart dreptatea, supraveghează orașele şi 
aristocrația locală și se străduesc să întindă necontenit puterea 
regală. Paza cetăților a fost încredințată unor ofițeri speciali, 
numiți castelani sau guvernatori. 

Pentru a întări acțiunea administraţiei locale, regele a delegat 
din sânul Curţii sale un număr de comisari și i-a însărcinat să 
inspecteze pe prévots şi să îndrepteze abuzurile. Aceşti ins- 
pectori s'au numit baïllis în nordul Franței și seneschalles 

(sénéchaux) în sud. La sfârşitul secolului al XIII-lea, misiunea lor 
din temporară a devenit permanentă şi circumscripțiile lor, 
flotante la început, au devenit fixe. La mijlocul secolului al XV-lea, 
Franţa era împărțită în șaptezeci si cinci de baillages și séné- 
chaussées, şi diviziunea aceasta administrativă avea să se păstreze 
până la Revoluţia franceză. 

Competinta lor era foarte largă. Adevärati vice-regi, ei com- 
pletau prin ordonante locale ordonantele regale, supravegheau 
administratia, vieata economicä, lucrärile publice, asistenta sociala, 
învățământul, organizarea armatei, Inainte de apariţia intenden- 
tilor (sec. XVII), baillis-ii si seneșalii sau, mai bine zis, locotenenfii 
lor, au fost cei mai buni servitori ai centralizării și unificării mo- 
narhice. 


Membrii guvernului central si reprezentanţii administrației 
provinciale erau nobili care detestau lucrările de birou și au tre- 
buit să recurgă la serviciile unor specialiști. Așa s'a ridicat din 
sânul burgheziei o clasă de funcţionari de profesie care pregăteau 
procesele si sentintele ca judecători, procurori și avocaţi, condu- 
ceau administraţia ca locotenenti ai baillis-ilor și senesalilor, şi 
girau finanţele ca vistiernici, colectori de dări și controlori finan- 
ciari. Magistraţii și avocaţii purtau haină lungă (robe), şi se numeau 
«gens de robe» sau «legistir. Formaţi la universităţi, prin 
studiul dreptului roman, legiştii au introdus în justiția feudală 
procedee şi principii care au schimbat dreptul. 

In regimul feudal, fiecare om era judecat după condiţia sa: 
nobilii de curtea seniorilor, burghezii de tribunalul municipal, 
clericii de justitiile ecleziastice, Fiecare jurisdicție proceda după 
datini care variau dela un loc la altul. 

Fără să desființeze datinile, legistii au introdus o serie de norme 
inspirate din dreptul roman, care avea asupra tradiţiei orale, nesi- 
gure și vagi, avantajul de a fi scris, uniform, coerent şi ușor 
de aplicat. Legistii au supus şi procedeele de guvernare la princi- 
piile dreptului roman si, în consecință, au combătut pretutindeni 
tendințele particulariste și privilegiile de clasă. 

Principiul feudal care făcea din rege judecătorul suprem a 
fost aplicat într'un spirit nou, care a făcut din justiţia regală un 
puternic mijloc de unificare. Luând sub ocrotirea sa comunită- 
tile, bisericile şi persoanele care vroiau să se sustragă jurisdicției 
senioriale, rezervandu-si, sub numele de cazuri regale, un număr, 
din an în an mai mare, de cauze care priveau siguranța Coroanei 
şi a Statului, introducând în locul judecății lui Dumnezeu proce- 
dura scrisă şi cercetarea prin martori, regele a restrâns necon- 
tenit competinta jurisdicției senioriale care nu putea întreține 
un aparat judecătoresc specializat; atribuind părţilor dreptul de 
a apela la tribunalele regale a găsit mijlocul de a opri acțiunea 
justiţiei feudale. și de a atrage la sine toate procesele regatului, 
Regele devenea astfel judecătorul universal, 

La ideea feudală care făcea din rege judecătorul suprem, legi- 
ştii au adăogat doctrina puterii absolute și de drept divin. Din 
axioma imperială: quidquid principi placuit legis habet vigorem, 
au tras concluzia că legea e opera regelui, iar suveranitatea e 
una, inalienabilă și absolută. Formula: si veut le roi, si veut la loi 
e din secolul al XIII-lea. 

Teoria romană despre puterea absolută a întărit și completat 
concepţia canonică despre dreptul divin al monarhiei. Regele nu 
depinde direct decât de Dumnezeu, spune un legist din secolul 
al XV-lea; el n'are să dea socoteală de faptele sale decât lui 
Dumnezeu; puterea şi voința lui sunt mai presus de legi si de 

instituţii. Lucru si mai remarcabil, ei au tras din aceste prin- 
cipii concluzia că nicio putere de pe lume, temporală sau spiri- 
tuală, n’are vreun drept asupra regatului Franței. Aceasta e de- 
claratia de independență a monarhiei franceze in fata Papali- 
tatii și a Imperiului. 


Sub regimul feudal, fiecare senior era, în principiu, stăpân 
pe veniturile senioriei lui. Regele, ca orice senior, era deci obligat 
să se mulțumească cu veniturile ordinare ale domeniilor lui. 

Aceste venituri n’ajungeau, mai ales în timp de războiu, să aco- 
pere toate cheltuelile regatului. Necesitätile administraţiei si ale apă- 
rärii nationale au silit monarhia să recurgă la diverse expediente. 

Filip cel Frumos a fost deopotrivă de inventiv și de lipsit de 
scrupule când era vorba să umple visteria statului. El a pus o 
taxă pe vânzări (poporul a numit-o maltôte, «luată pe nedrept »); 
a alterat moneta, adică a făcut inflaţie; a dijmuit pe bancherii 
evrei si italieni; a confiscat averea Templierilor; a chemat sub 
arme pe burghezi ca să-i silească să răscumpere serviciul militar 
cu bani; a stors dela laici și dela clerici subsidii și a prelevat o 
parte din capitalul si din venitul particular. 

Pe lângă aceste expediente, regii au obținut dreptul de a per- 
cepe unele din birurile pe care seniorii le scoteau dela șerbii lor. 
Cele mai însemnate erau: Ja taille si les aides. 

La taille 1) era un bir pe venit plătit de persoane şi pe avere, 
cu caracter militar. Fiind strânsă pentru războiu, la taille cruța 


1) Cuvântul n'are echivalent în limba românească. Dintre diferitele eti- 
mologii care s'au propus, niciuna nu e satisfăcătoare. Unii filologi explică 
cuvântul prin acţiunea de a împărţi, de a tăia între mai multi contribuabili 
o sumă dată; alţii, prin crestăturile pe răboj cu care colectorii ar fi însemnat 
sumele încasate (Cf. M. Marion, Dictionnaire des Institutions de la France 
aux XVILe et XVIII-e siècles, Paris, 1923). 

nobilimea, a cärei functie era sä facd personal räzboiul, si clerul, 
care prin menirea sa era scutit de serviciul militar, si atingea 
exclusiv masa muncitoare, ca o räscumpärare dela conscriptie. 
In secolui al XV-lea, când regele și-a întins autoritatea asupra 
seniorilor, Ja taille a fost strânsă în folosul regelui şi, devenind 
permanentă, a constituit unul din principalele izvoare ale buge- 
tului. 

Aides se numeau toate ajutoarele băneşti pe care vasalul le 
datora seniorului său, în cazurile determinate de datini. Aides 
s'au numit și taxele impuse de guvern în 1360, pentru räscumpä- 
rarea regelui Ioan cel Bun, asupra obiectelor de consumatie, 
mai ales asupra băuturilor. De atunci cuvântul aides a păstrat 
sensul de impozite indirecte, și se aplica în deosebi acciselor. 

Dreptul de a strânge dările a fost arendat la început pe un 
un an și separat pentru fiecare taxă. Incepând cu secolul al XIII-lea 
a fost arendat în bloc și pe mai mulți ani. Același procedeu a 
fost aplicat monopolului sării, instituit în 1345, sub numele arab 
de gabelle. 

Exceptionale la început, impozitele au devenit permanente, si 
Statele generale n’au mai fost convocate pentru a le vota. Regele 
impune dări pe toată întinderea regatului, și nobilii pierd treptat 
dreptul de a percepe impozite pe moșiile lor, pentru a nu îngreuia 
perceperea birurilor regale. 


Sub regimul feudal, armata se compunea din vasalii echipați 
pe cheltuiala lor. Aceste miliții, suficiente pentru apărarea unui 
feud, nu ajungeau pentru securitatea regatului. Varietatea contrac- 
tului de vasalitate și termenul scurt al serviciului zădărniceau orice 
încercare de organizare unitară și eficientă. Milițiile unor feude 
nu puteau fi ţinute sub drapel nici patruzeci de zile, altele nu puteau 


g* 


84 RENASTEREA SI REFORMA 


fi intrebuintate decât în anumite limite. Regele a căutat să evite 
aceste neajunsuri proclamând ridicarea gloatelor (la levée en 
masse). In timpul războiului de o sută de ani, însă, milițiile 
s'au dovedit incapabile de a lupta cu trupele engleze. 

Caroi al VII-lea a luat cu simbrie ostași de meserie pe care-i 
tinea sub arme până la sfârşitul războiului. Intre 1445 si 1449 au 
fost organizate companiile de ordonanță, compuse din călăreţi an- 
gajati voluntar, care primeau o soldă, Cuvântul soldat e sinonim 
cu acela de lefegiu, care se întâlneşte în cronicele noastre. Solda 
a contribuit să răspândească ideea că armata e a regelui, fiindcă 
el o plătește. Incepând cu secolul al XIV-lea, nobilii pierd dreptul 
de a mai ridica trupe: acest drept aparține exclusiv regelui. 


Regalitatea franceză a întreținut cele mai bune relații cu Biserica, 
atâta timp cât aceasta a sprijinit aspiraţiile naţionale. Când 
Bonifaciu al VIII-lea a încercat să oprească pe Filip cel Frumos 
(1285—1314) de a impune clerul și de a cita pe episcopi în faţa 
jurisdictiilor regale, conflictul a izbucnit. La vestita bulă « Cle- 
ricis laicos » care înăsprea interdicţia canonică de a impune clerul, 
Filip cel Frumos răspunde interzicând exportul metalelor pre- 
tioase si al obiectelor de valoare. Lovind Curia în interesele ei 
vitale, Filip cel Frumos şi-a atras fulgerele papei, dar în același 
timp a ajuns exponentul nemulțumirii populare împotriva exploa- 
tării fiscale a Papalității. Citat în fata sinodului de la Roma, 
Filip cel Frumos a convocat Statele generale care au respins în 
termeni violenti pretenţiile papei la supremația universală 
și au interzis prelatilor francezi să participe la Sinod (1302). 
Papa publică Unam sanctam, o bulă și mai violentă contra lui 
Filip. Sfetnicul regelui, Guillaume de Nogaret, organiză atunci, 
cu ajutorul dușmanilor italieni ai papei, atentatul dela Anagni 

(1303). Aceste evenimente au o însemnătate epocală: ele dove- 
desc că Statul naţional era mai puternic decât biserica universală, 

Urmașul lui Bonifaciu al VIII-lea, Benedict al XI-lea (1303— 
1304) l-a deslegat pe Filip cel Frumos de afurisenie, iar la moartea lui 
Benedict al XI-lea, conclavul terorizat de Guillaume de Nogaret 
alese papă pe arhiepiscopul de Bordeaux, Bertrand de Goth care, 
sub numele de Clemente al V-lea (1305—1314), şi-a fixat reședința 
la Avignon, unde papii aveau să rămână până în 1375. Biserica 
romană a numit această perioadă «Robia babilonică ». 

Victoria forțelor naționale asupra pretențiilor papilor la stă- 
pânirea universală a fost desăvârșită: papa înceta de a mai fi 
un adversar al regalității franceze, pentru a deveni servitorul ei. 
Papii au fost aleşi dintre Francezi, colegiul cardinalilor a fost 
umplut cu Francezi, Biserica franceză a fost stoarsă fără crutare 
de fiscalismul regal. Iar pentru ca umilirea papalității să fie desă- 
vârsitä, Clemente al V-lea a recunoscut ca îndreptăţit procedeul 
lui Filip cel Frumos contra lui Bonifaciu al VIII-lea, a pronunțat 
desființarea ordinului Templierilor şi a permis regelui să con- 
fişte averea ordinului. Papalitatea pierdea chiar și prestigiul 
moral, care i-ar fi permis să exercite în fata forței desläntuite o 
acțiune de moderare şi de pace. 


Alungarea Englezilor din Franţa a avut ca urmare restabi- 
lirea ordinei interne și întărirea autorității regale. Izbânda contra 
năvălitorului străin n'a fost posibilă decât prin unirea tuturor for- 
telor nationale în jurul regelui. Sentimentul national, născut din ura 
contra Englezilor, s'a confundat cu lealismul față de Coroană. 

Pe lângă prestigiul moral, războiul de o sută ani a sporit 
si forţa materială a monarhiei. Companiile de ordonanţă, create 
pentru durata războiului, au fost menținute si după încheierea 

pacii. In afarä de cavaleria grea pe care i-o furniza nobilimea $i 
de armata permanentă, compusă din mercenari germani, scoțieni, 
elveţieni si francezi, regele dispunea de cea mai bună artilerie 
din Europa. Impozitele « extraordinare » (aides şi taille) votate 
în 1439 pentru nevoile excepționale ale războiului, au devenit 
impozite « ordinare », fiindcă Statele generale n'au profitat de 
strâmtoarea monarhiei pentru a limita puterea regală. Veniturile 
regulate și armata permanentă au liberat Coroana de orice control 
si au asigurat triumful absolutismului. 


Statele generale n’au constituit, în Franța, o primejdie pentru 
monarhie, fiindcă nu se întemeiau, ca în Anglia, pe o organi- 
zatie de clasă. Nobilimea franceză iesise din războiul de o sută 
de ani decimată, sărăcită şi discreditată. Indisciplina, nepreve- 
derea şi vanitatea ei pricinuiseră cele mai mari dezastre ale răz- 
boiului şi au împins nu o dată monarhia la marginea prăpa- 
stiei. Nobilimea franceză era apoi divizată: marii feudatari se 
duşmăneau, iar nobilii din sudul si din nordul țării erau izolaţi. Ea 
n'avea nici autoritatea, nici forța necesară pentru a atrage după 
sine națiunea întreagă în lupta contra absolutismului monarhic. 

De aceea, după experiența nenorocită a primilor Valois, care au 
încercat să guverneze cu ajutorul nobilimii, Carol al V-lea s’a întors 
la vechea colaborare a Capetingilor cu burghezia. Carol al VII-lea şi 
Ludovic al XI-lea, au continuat cu atât mai mult această tradiţie, cu 
cât burghezia dăduse, în timpul războiului, dovadă de nezdrunci- 
nată credință față de monarhie, de rezistență eroică in fata ina- 
micului şi de neclintită statornicie în nenorocire. 

Burghezia franceză era solidară cu monarhia contra nobilimii, 
nu cu nobilimea contra monarhiei. Forţele nationale tindeau spre: 
monarhia absolută, nu spre regimul reprezentativ. 

Restaurarea țării cădea deci în sarcina monarhiei. Carol al 
VII-lea a realizat-o cu ajutorul burgheziei. Elemente burgheze pun 
stăpânire pe toate serviciile publice, mai ales pe finanțe si pe Justiţie, 
si reduc la un simplu rol de paradă pe reprezentanţii nobilimii si 
clerului din consiliul regal. Legiştii reorganizează administraţia, 
justiţia, finanțele si armata. Spiritul în care se săvârşesc aceste 
reforme e hotărît conservator. Legistii nu caută atât să inoveze, 
cât să restaureze vechile instituţii şi să le adapteze nouilor necesi- 
titi ale timpului. Astfel guvernul central cu cele trei secţii şi 
administraţia provincială, cu ai săi prévots, baillis şi sénéchaux, 
a fost menţinut. Reforma financiară n'a creat noui izvoare de 
venit, ci s'a mulțumit să sporească produsul impozitelor deja 
existente. Nobilimea şi comunele au fost oprite de a mai percepe 
dări pentru a nu scădea venitul impozitelor regale. Reforma a 
întărit autoritatea regelui și a sporit veniturile statului, dar n'a 
izbutit să realizeze egalitatea tuturor supușilor în faţa impozi- 
telor. Nobilimea și clerul au fost scutite. Inegalitatea în fata sar- 
cinilor publice avea să rămână, până la Revoluţia franceză, unul 
din viciile fundamentale ale monarhiei. 

Opera principală a domniei lui Carol al VII-lea a fost restaurarea 
vieţii economice, aproape complet ruinată în timpul războiului 
de o sută de ani. Bâlciurile din Champagne, care jucaseră rolul 
unor burse internaţionale, fuseseră părăsite, comerțul maritim 
şi comerțul intern întrerupte, legăturile cu statele străine suspen- 
date. Guvernul reinsufleti comerțul încheind tratate de comerț, 
construind şosele, poduri și porturi novi, creând o monetă sănă- 
toasă și reducând taxele vamale, întemeind industrii noui. Sufletul 
acestei politici energice a fost un negustor din Bourges, Jacdues 
Coeur, care, prin împrumuturile sale, aduse servicii însemnate 
Coroanei în timpul războiului de o sută de ani... După încheierea 

păcii, el a restabilit relaţiile comerciale cu Levantul si a întemeiat 
mai multe fabrici în Franţa și în Italia. Averea imensă pe care 
o dobândise prin mijloace nu totdeauna cinstite şi autoritatea pe 
care o exercita la Curte l-au pierdut. Nobilii l-au denunțat pentru 
malversatii si regele, care râvnea la averea lui, a lăsat să fie executat. 


Carol al VII-lea şi-a întins autoritatea şi asupra Bisericii. Adu- 
narea clerului francez, convocată de Carol al VII-lea la Bourges, 
a votat în 1438 constituţia bisericească cunoscută sub numele de 
Pragmatica Sanctiune. Intemeindu-se pe hotăririle Sinodului dela 
Basel (1431), Pragmatica a proclamat că sinoadele sunt superioare 
papilor şi a restabilit regulile canonice pentru alegerea epis- 
copilor de către canonici și a egumenilor de către călugări. Dar 
regele era autorizat să recomande alegătorilor persoanele de merit, 
Prin aceste dispoziţii s'a luat papei dreptul dea conferi beneficii 
şi s’a împiedecat introducerea străinilor în marile demnități 
ecleziastice, Papa nu mai putea dispune de resursele materiale 
ale Bisericii franceze. Pragmatica sancțiune a întemeiat, în fața 
Papalității, o Biserică națională franceză si a'pus-o sub scutul 
regelui, Pragmatica a rămas, până în. secolul al XIX-lea, charta 
libertăţilor galicane (adică franceze). 

Concordatul din 1516, încheiat de Francisc I cu Leon al X-lea 
la Bologna, a înlocuit alegerea canonică prin numirea demnitarilor 
ecleziastici de către rege. Episcopatul, constituit după bunul plac 
al regelui, a devenit un organ al politicii monarhice, iar averea 
Bisericii un mijloc de a răsplăti serviciile sau fidelitatea nobilimii 
faţă de Coroană, 

Prin reforma administraţiei, reorganizarea armatei, asanarea 
monetel și refacerea vieţii economice, guvernul lui Carol al VII-lea 
a restabilit ordinea internă și a întărit autoritatea monarhică. 

Absolutismul birocratie al lui Carol al VII-lea continua si sub 
Ludovic al XI-lea, El a înfrânt ultimele revolte feudale si a reunit la 
Coroană în afară de ducatul Burgundiei, Bar, Anjou, Maine si 
Provensa. La moartea sa, limitele domeniului regal și ale regatului se 
confundau. Dar Ludovic al XI-lea a fost un rege burghez, mai ales 
prin solicitudinea pe care a arătat-o industriei si comerțului. El 
a întemeiat la Lyon un bâlciu permanent, a introdus în Franța 
industrii noui, mai ales tesätorii, şi, întemeind o flotă în Medi- 
terana, a încercat să abată spre Marsilia comerțul oriental. Lu- 
dovic al XI-lea e unul din marii precursori ai mercantilismului. 

In sfârşit, Ludovic al XI-lea a doborit rezistența ultimului mare 
vasal, Carol Temerarul, ducele Burgundiei (1467—1477). Fiul lui loan 
cel Bun, Filip cel Indräsnet, primise ca apanaj, în 1363, Burgundia. 
Urmaşii săi au adăugat la aceasta Ţările de Jos, Luxemburgul 
şi Franche-Comté. Carol Temerarul voia să cucerească Lorena 
şi Champagne si să facă din posesiunile sale disparate un bloc 
compact. El visa apoi să rupă legătura de vasalitate cu Franța 
şi să obţină dela împăratul Germaniei titlul de rege. Pentru 
aceasta, nu s'a mulțumit să stârnească două revolte nobiliare contra 
lui Ludovic al XI-lea — prima s'a numit la Ligue du Bien Public — 
dar a încercat să formeze cu Imperiul, Spania şi Anglia, o adevărată 
coaliție contra Franței. Ludovic al XI-lea a învins nu atât prin forța 
armelor, cât prin bani si diplomaţie. Disolvă liga prin concesii 
şi favoruri, cumpără retragerea regelui Angliei, şi împinse tempe- 
ramentul impulsiv al ducelui în expediţii aventuroase contra ducelui 
de Lorena si contra Elvetienilor pe care Ludovic al XI-lea, aliatul 
formal al ducelui de Burgundia, ii ajutä cu bani. Batut de Elvetieni 
la Granson si Morat, ducele atacä Nancy, dar isi gäseste moartea 
sub zidurile orasului (1477). Burgundia si parte din Flandra trec 
sub stăpânirea franceză, iar Ţările de Jos ajung in mana 

Habsburgilor prin căsătoria Mariei, fiica unică a lui Carol Teme- 
rarul, cu Maximilian, viitorul împărat al Germaniei. 

Aproape în același timp cu ducele Burgundiei, au murit ducii 
de Bretonia, de Berry si Anjou. Posesiunile lor au fost sechestrate. 
Burgundia și Berry au fost anexate ca feude ale Coroanei, iar 
Provensa, Maine si Anjou au fost lăsate regelui prin testament. 
Alipirea Bretoniei a fost pregătită prin căsătoria Delfinului, vii- 
torul Carol al VIII-lea, cu Ana, mostenitoarea ducatului. Prin aceste 
anexiuni s’a dat o lovitură de moarte înaltei aristocrații franceze. 
Ludovic al XI-lea nu mai avea de întâmpinat nicio rezistenţă. El 
era «adevărat împărat în regatul său ». 

La sfârşitul secolului al XV-lea, Franța prezenta deci toate 
caracterele unui stat modern organizat, cu ierarhia lui de functio- 
nari, cu serviciile lui specializate si riguros centralizate, cu orga- 
nele lui de control şi de revizie, cu munca divizată după natura 
problemelor de rezolvat, cu generalizarea procedurii scrise. Biro- 
cratia, justiţia, finanțele şi armata au permis regelui să despoaie. 
nobilimea de drepturile ei politice și să-și întindă stăpânirea in 
afară de domeniile sale, peste întreg regatul. Cu suprafaţa ei de: 
450.000 kmp., cu resursele ei variate, care o făceau independentă. 
de vecini, cu cele 16 milioane de locuitori, Franța era statul cel 
mai compact si cel mai solid din Europa, cel mai pregătit pentru 
o îndrăzneață politică externă. 


Il, ANGLIA 


La sfârșitul secolului al XV-lea, Anglia formează o monarhie 
solidă, conştientă de avantagiile poziţiei sale insulare şi însu:* 
fletiti de un puternic sentiment national. Dar monarhia engleză 
se întemeiază pe baze cu totul deosebite de ale Franţei, şi triumful 
ei a- fost mult mai anevoios. 

‘In Franţa, regele a avut de luptat cu principi feudali indepen- 
denti, pe care i-a doborit sau supus unul câte unul. In Anglia, regii 
normanzi mentinuserä unitatea statului si împiedecaseră formarea 
unor principate feudale, ca în Imperiul carolingian. De aceea rega- 
litatea engleză s'a găsit în faţa unei nobilimi unitare care, biruind 
tendințele particulariste ale feudalitätii continentale, a căutat să 
cucerească puterea ca clasă și să atragă după sine restul națiunii. 
Desvoltarea politică a Angliei a luat forma unei lupte între Coroană 
și reprezentanții națiunii constituiți în Parlament. 

Nobilimea izbutise, în 1215, să smulgă Coroanei dreptul de 
a vota dările. Magna Charta organiza în fata regelui o nouă pu- 
tere, a naţiunii, și puse bază constituţiei engleze. Nobilimea nu 
s'a mulțumit cu această cucerire. In unire cu clerul și cu burghezia 
oraşelor, a căutat să exercite puterea executivă pentru a limita 
şi mai mult puterea regală și pentru a întemeia regimul parla- 
mentar modern. La rândul lor, regii s'au străduit să restabilească 
regimul absolutist. Lupta între cele două puteri a durat până la 
1500, când absolutismul a biruit. 

Incercarea lui Enric al III-lea (1216—1272) de a suprima Magna 
Charta a provocat răscoala baronilor care, sub conducerea lui 
Simon de Monfort, au impus regelui Proviziunile dela Oxford 
(1258). O comisiune de cincisprezece, aleasă din sânul aristocrației 
înalte, avea să exercite puterea executivă și să institue un regim 
oligarhic din care mica nobilimea, orășenii și clerul erau excluşi. 

Regele a voit să anuleze Proviziunile, dar a fost bătut si silit’ 
să admită un consiliu permanent.de nouă membri desemnați 
de Parlament, care să exercite împreună cu el puterea executivă 
şi să lărgească baza reprezentării naționale. 

In Parlamentul cel mare, convocat în 1264, au hiat parte cate’ 
doi reprezentanți de fiecare oraş şi de. fiecare district. şi câte doi 

reprezentanți ai cavalerilor de fiecare comitat. Această solida- 
ritate a tuturor claselor sociale dovedește că Normanzii învin- 
gători și Anglo-Saxonii învinşi nu mai formau decât o singură 
națiune, 

Eduard I (1272—1307) a reconciliat dinastia cu națiunea. El 
a fost primul Plantagenet care se simțea englez, purta un nume 
specific englez si stătea de preferință in Anglia. El a încercat să 
restaureze puterea regală, dar crizele externe l-au silit să respecte 
Magna Charta şi Parlamentul. Pentru a putea rezista lui Filip 
cel Frumos, care anexase Aquitania și, în unire cu Scoţia, se pre- 
gătea să näväleascä in Anglia, Eduard I a avut nevoie de concursul 
întregii naţiuni si, pentru a-l obţine, i-a .respectat libertăţile. 
«Parlamentul exemplar » din 1295 cuprinde pe reprezentanții celor 
trei stări, (nobilime, cler și orașe). Dar regele a respins cu hotă- 
rire orice încercare de a supune puterea regală controlului Parla- 
mentului. Printr’o politică de reforme, care avu ca efect să 
restrângă puterea nobililor, să favorizeze vieata economică şi să 
îmbunătăţească administraţia justiţiei, Eduard I a cucerit simpatia 
poporului. Burghezia, în deosebi, nu i-a precupetit ajutoarele 
băneşti, care i-au permis să recucerească Aquitania și să anexeze 
Wales. Sub Eduard I, un fericit echilibru s'a stabilit, spre binele 
țării, între prerogativele regelui și drepturile Parlamentului. 

Eduard al II-lea (1307—1327) prin desfraul, risipa şi incapacitatea 
sa, a compromis rezultatele obținute de tatăl său. Baronii s'au revol- 
tat în 1309 și au impus regelui o adevărată comisie de control. Re- 
gele pierdu dreptul de a numi funcţionari, de a declara räzboiu, de a 
părăsi regatul, și căzu sub tutela nobilimii. Rivalitatea dintre con- 
ducătorii nobilimii şi gelozia comunelor contra baronilor, permi- 
seră regelui să recucerească puterea, să abroge ordonantele și 
să învingă oligarhia. Dar înfrângerile pe care le-a suferit din partea 

Scotienilor si Francezilor l-au pierdut. Depus si internat din ordi- 
nul Parlamentului, Eduard al II-lea a murit asasinat în temniță. 

Eduard al III-lea (1327—1377) apără cu succes puterea regală 
contra Parlamentului care voia să supună controlului său toată 
administraţia țării, să controleze numirea principalilor demnitari 
ai statului (cancelar, vistiernic si judecătorul suprem) si să ia jură- 
mântul acestora. Parlamentul s'a înclinat în fata voinţei regelui. 
Astfel, la izbucnirea războiului de o sută de ani, constituția 
parlamentară intrase în moravuri, dar monarhia izbutise să apere 
puterea executivă de controlul Parlamentului. 

Războiul de o sută de ani a dovedit soliditatea constituţiei 
engleze. Parlamentul a susținut energic politica imperialistă a 
regelui, si Anglia n'a avut să sufere, ca Franţa, de defectiunea 
marilor săi vasali. Sistemul comitatelor a permis Coroanei să 
utilizeze raţional resursele militare și financiare ale regatului. 
Principala bogăţie a ţării, lâna, care forma materia primă a indu- 
striei textile flamande, a fost pusă la dispoziția regelui, care a 
obținut si dela cler plata unor decime. Aceste resurse au fost 
completate prin împrumuturi obţinute dela bancherii străini, 
cărora le-a concesionat produsul vămilor, 

Tot atât de superior pregătită era Anglia din punct de vedere 
militar, Drepturile cetăţeneşti, garantate prin Constituţie, com- 
portau obligaţia serviciului militar. Acest sistem făcea din Englezi 
un popor înarmat. Toţi oamenii, dela vârsta de 15 până la 60 de 
ani, trebuiau să presteze serviciul și să se echipeze pe socoteala 
lor. Cei mai bogați serveau în cavalerie, cei mai săraci în infanterie. 
Forţa armatei o constituiau vestitii arcași englezi, ale căror arcuri 
perfecţionate trăgeau de cinci Gri mai repede decât cele franceze 
şi băteau la o distanță de 500 m, Formati în luptele cu Scotienii 
și cu Galii, arcașii au asigurat Angliei celebrele victorii dela 

Crécy (1346), Poitiers (1456) şi Azincourt (1415), care au dovedit 
superioritatea infanteriei supra cavaleriei nobile. Franța n’avea 
să câștige, în cele din urmă, războiul decât reorganizindu-si 
armata, 

Rezultatul cel mai însemnat al duelului franco-englez a fost 
acela de a fi pus capăt himerei unui stat 'anglo-francez si a 
revelat Franței și Angliei vocaţia lor naturală. La capătul 
luptei, Anglia a descoperit că e un arhipelag şi că destinul ei e 
pe mare, iar Franța a putut să-și desävârseascä unitatea terito- 
rială. 

Pentru Anglia, războiul de o sută de ani a fost o perioadă 
de putere, de glorie şi de prosperitate. In toate domeniile, dar 
mai ales în domeniul economic și cultural, poporul englez a 
realizat progrese decisive. Cultura engleză s'a emancipat de sub 
tutela Franţei. Prin decretul din 1362, limba engleză a înlocuit 
franceza în justiție, iar la sfârşitul secolului în școli. Literatura 
engleză își începe, în același veac, cariera glorioasă cu Chaucer. 

Dar cele mai însemnate cuceriri au fost de ordin economic. 
Sub Eduard al III-lea, Anglia a încetat de a mai fi exclusiv o ţară 
exportatoare de materii brute. Fabricanti din Țările de Jos au 
introdus industria textilă în Anglia și regele le-a asigurat con- 
diţiile favorabile de desvoltare, interzicând exportul lânii si im- 
portul stofelor străine. 

Industria textilă a pus o bază solidă comerțului englez și a 
înlesnit formarea unei clase de comercianți indrasneti care au eli- 
minat pe negustorii străini și s'au făcut pionerii expansiunii econo- 
mice engleze. Această expansiune a fost susținută dela început 
de o puternică marină de războiu și de comerţ. 

Eduard al III-lea a creat o flotă de războiu care, prin victo- 
riile câştigate asupra Francezilor şi Spaniolilor, a întemeiat 

‘ puterea maritimă a Angliei. El a favorizat desvoltarea flotei comer- 
ciale ordonând ca vinurile din Franţa să nu fie importate decât 
pe vase engleze. Această politică, urmată si de succesorii săi, 
a întărit puterea navală a Angliei. Pierderea posesiunilor sale 
continentale a revelat poporului englez avantagiile poziţiei sale 
insulare, i-a trezit vocaţia maritimă gi i-a întărit conștiința natio- 
nală. Liberată de provinciile sale franceze, Anglia devenea o 
națiune. In acest sens s'a putut spune că Ioana d'Arc a creat 
două națiuni: Franţa si Anglia. 

Urmările binefăcătoare ale războiului de o sută de ani n'aveau 
să se resimtă in Anglia, decât mai târziu, în secolul al XVI-lea, 
Efectul imediat a fost izbucnirea unui războiu civil care a durat 
treizeci și cinci de ani şi a pus vârf nenorocirilor provocate de 
războiu (1451—1485). 

Pierderea posesiunilor continentale și căsătoria regelui cu 
Margareta de Anjou au fost considerate in Anglia ca o umilire. 
Nemultumirile s'au întors împotriva dinastiei Lancaster, reprezen- 
tată prin incapabilul Enric al VI-lea şi sfetnicul său Suffolk. Familia . 
York, care se cobora din Enric al III-lea, s'a pus în fruntea nemultu- 
mitilor, cu gândul să cucerească tronul. Soldaţii întorși din Franța 
şi nedeprinsi să muncească au intrat în serviciul celor două familii 
rivale: Lancaster, care avea ca emblemă o roză rosie, si York 
care adoptase roza albă. De aci numele de războiul celor Două- 
Roze, care s'a dat războiului civil. 

Rivalitatea celor două familii a creat o atmosferă de ură şi 
de bănuială, care explică seria nesfârsitä de asasinate, violente și 
incendii. Nobilimea s'a împărţit în două tabere care s'au combătut 
cu o furie sălbatică. In cursul luptei, Enric al VI-lea a fost răsturnat 
de pe tron, restabilit şi răsturnat din nou, pentru a fi în cele din 
urmă aruncat în temniță și sugrumat împreună cu fiul său. Șeful 

familiei York, Eduard al IV-lea (1461—1483), care s'a urcat pe tron, 
era o personalitate energică și inteligentă. El a întrezărit forța 
reală a burgheziei “Şi a încercat s’o atragă de partea sa. Dar a 
comis gresala de a se căsători cu fiica unui simplu cavaler, și 
opinia publică nu i-a iertat-o. Cei doi fii pe care i-a lăsat n'au 
putut trezi o mişcare de lealism în favoarea lor, când unchiul 
lor, Richard al III-lea (1483—1485), i-a aruncat în temniță gi a 
pus să-i omoare. Dar nici regele uzurpator nu s'a putut menţine 
pe tron. Ultimul descendent al dinastiei de Lancaster, Enric 
Tudor, unit cu o fractie a partidului yorkist, a pus capăt dom- 
niei lui Richard al III-lea si întemeiat puternica dinastie a 
Tudorilor, care avea să restaureze pacea si să conducă Anglia, 
prin revoluţia religioasă, spre destinul ei glorios. 

Războiul celor Două-Roze a fost mormântul aristocrației 
engleze. Camera Lorzilor fusese aproape desființată prin dispa- 
ritia membrilor ei. La prima întrunire a Parlamentului lui Enric al 
"VII-lea, în 1485, pe lângă cei treizeci de lorzi ecleziastici, nu mai 
figurau decât optsprezece lorzi laici. Camera Lorzilor nu mai conta 
ca forță politică, fiindcă lorzii ecleziastici, numiţi după indica- 
tiile regelui, constituiau majoritatea. Nici Camera Comunelor 
nu mai era primejdioasă, fiindcă mica nobilime, care în secolul 
al XIV-lea formase centrul opoziţiei, fusese şi ea decimată în răz- 
boiul civil şi pierduse gustul de luptă, iar burghezia n'avea nici 
un interes să combată un rege care și-a întemeiat politica pe 
desvoltarea comerţului și industriei. 

De altfel Enric al VII-lea a putut ușor să se libereze de tutela 
Parlamentului, fiindcă o‘politicä de pace si de economii, si averile 
nobiliare confiscate în războiul civil în folosul Coroanei, i-au permis 
să se lipsească de subsidiile Parlamentului. In felul acesta a putut 
să exercite o autoritate tot aşa de absolută ca a regelui Franţei. 

Mult mai anevoioasä a fost restaurarea justitiei. Violenta si 
jaful intraserä in moravuri. Serifii, intimidati sau corupti, inchi- 
deau ochii, când personalități influente erau implicate în afaceri 
criminale, iar curţile cu jurati dădeau verdicte inspirate de frică 
sau de lăcomie, Primul Parlament al lui Enric al VII-lea disolvä 
organizaţiile nobililor, interzise apărarea vinovaţilor de înaltă tră- 
dare şi opri întrunirile nelegale. Apoi, pentru a inspira și celor 
mai puternici lorzi respectul legilor, institui în 1487 o Curte 
extraordinară de justiție, numită «Camera Instelatä» (Star 
Chamber) care, fiind formată din cei mai înalți demnitari ai statului, 
era capabilă să aplice legea cu severitate. «Camera Instelatä » 
a fost un puternic instrument de afirmare a autorității regale. 
Enric al VII-lea ajunse stăpân în regatul său, ca si regele Franței, 

Cu toată asemănarea . desvoltării interne, Anglia e departe 
de a se putea compara cu Franţa, în ceea ce priveşte întinderea 
teritoriului și numărul populației ei. Autoritatea lui Enric al 
VII-lea nu se întindea decât asupra Angliei propriu zise şi asupra 
provinciei Wales. Scoţia era independentă, iar Irlanda, legată cu 
Anglia prin uniune personală, nu conta în calculul forțelor reale 
ale națiunii. Numărul populaţiei era foarte redus: trei milioane 
sau trei milioane și jumătate, față de sasesprezece milioane ale 
Franței, . 

Anglia nu putea deci rivaliza cu marile puteri continentale. 
Poziţia ei insulară îi conferă o excelentă poziție defensivă, dar 
o împiedeca să intervină direct în conflictele continentale. 

Dacă totuși Anglia joacă în secolul al XVI-lea rolul unei 
mari puteri, faptul se datoreşte importanței ei economice. Până 
în secolul al XV-lea Anglia fusese o ţară exportatoare de materii 
prime. Enric al VII-lea interzice exportul lânei si al grâului si dă 
un impuls decisiv procesului început în secolul al XIV-lea, care 

tindea să transforme Anglia in exportatoare de produse indu- 
striale, mai ales de textile. Desvoltarea industriei textile provoaca 
o adevărată revoluție agrară. Proprietarii de pământ ademenifi 
de rentabilitatea producţiei de lână transformară terenurile 
arabile în păşuni si pentru a-și rotunji moşiile incorporară prin 
toate mijloacele, violență, fraudă sau cumpărare, proprietăţile 
țărănești din vecinătatea domeniilor lor. Țăranii proprietari fură 
transformați in proletari și vagabonzi, si o teribilă criză socială 
se abătu asupra Angliei, care se reflectează în Utopia lui Thomas 
Morus si se resimte în tot cursul secolului al XVI-lea. Enric al 
VII-lea încearcă să combată criza, dar procesul care tindea să 
supună agricultura industriei textile se dovedi mai puternic, 

Flota comercială, neglijată în timpul războiului civil, a 
fost reconstituită, astfel că a putut participa la descoperirea Lumii 
Noui. Sub conducerea genovezului Giovanni Caboto, Englezii 
au descoperit, în 1497, Terra Nova, inițiindu-se astfel în acti- 
vitatea colonială. 

Prin toate iniţiativele sale, Enric al VII-lea a favorizat desvoltarea 
Angliei în sensul intereselor sale adevărate, — comerţ, industrie 
si colonizare — și a meritat titlul de « părinte al Angliei moderne»). 


III. SPANIA 


Spania care, în secolul al XVI-lea, avea să devină principala 
putere militară a Europei, s'a unificat mai târziu decât Franța 
şi Anglia. La sfârșitul secolului al XV-lea, existau încă în Pe- 
ninsula Iberică, în afară de Portugalia, cinci regate distincte: 
Castilia (cu Leon), Aragonul, Catalonia, Valencia și Navarra. 
Dar din acest conglomerat de state, regii catolici sunt pe punctul 
de a alcătui o singură Spanie. 

In cursul evului mediu, poporul spaniol a dus o vieatä deose- 
bită de a celorlalte popoare occidentale. Puterea lui de expan- 
siune a fost absorbită de cruciata contra Maurilor stabiliți în 
sudul peninsulei. In această luptă s'au format însușirile dominante 
ale poporului spaniol: curajul militar, orgoliul de rasă, fana- 
tismul religios și disprețul pentru muncă. 

La mijlocul secolului al XIV-lea, posesiunile arabe se reduceau 
la regatul Grenadei, situat între Guadiana, Sierra Morena şi 
Mediterană. Unificarea desăvârșită a ţării a fost însă întârziată 
de luptele care au izbucnit între regatele creștine și între prin- 
cipalele familii nobile, de minoritățile anarhice și de revoltele 
de palat. 

Starea de anarhie a durat 124 de ani (1350—1474) şi urmarea 
ei a fost coruperea justiţiei si administraţiei, asuprirea țăranilor 
si orășenilor si dezorganizarea producţiei. Pentru a pune capăt 
acestor desordini, mai multe orașe au format asociaţii de apărare, 
numite Hermandade (fratii), care, la mijlocul secolului al XV-lea, 
cuprindeau orașele cele mai însemnate și constituiau o forță auto- 
noma, cu Junta (adunarea), bugetul și militia lor. Regele Casti- 
liei a făcut din aceste asociaţii instrumentul eliberării şi pacifi- 
cării țării. Unirea Coroanei si a burgheziei constitue deci, si în 
Spania, factorul esenţial al evoluţiei dela anarhia feudală la uni- 
tatea națională, | 

Procesul de unificare făcu un pas decisiv in 1469, când moste- 
nitorul Aragonului, Ferdinand, se cäsätori cu mostenitoarea 
Castiliei, Isabella. Unirea Castiliei si Aragonului era pur perso- 
nala; fiecare regat își păstra independența, suveranul si institu- 
tüle lui particulare, dar unitatea de vederi a celor doi suverani 
a dat țărilor lor o direcţie comună si a pregătit unirea desăvâr- 
sitä, care s'a realizat pe timpul lui Carol I. Lupta comună pentru 

cucerirea ultimului regat arab, al Grenadei, și stabilirea graniţei 
septentrionale la Pirinei, prin anexarea Navarrei, e urmărită cu 
aceeași pasiune si de Castilia si de Aragon, fiindcă securitatea 
amândurora depindea de succesul acestei politici. 

Ferdinand şi Isabella au atacat, în 1481, ultimul regat arab. 
In fiecare an, Spaniolii călcau teritoriul Grenadei, distrugeau recol- 
tele, ardeau satele și răpeau vitele. Apoi, profitând de discordiile 
familiei domnitoare arabe, cuceriră una câte una toate cetă- 
tile regatului si, în 1490, împresurară Grenada. Orașul cu 200.000 
locuitori și o mie de turnuri de apărare era inexpugnabil. Spaniolii 
l-au silit să capituleze prin foame (1492). Maurii au obținut însă 
promisiunea solemnă că averea, limba, datinele şi religia lor vor 
fi respectate. Căderea Grenadei a încheiat cruciata Spaniolilor 
contra Arabilor. 

Drept räsplatä pentru acest succes al catolicismului contra 
mohamedanismului, papa Alexandru al VI-lea Borgia a acordat 
regilor victoriosi titlul de «regi catolici », pe care suveranii Spaniei 
aveau să-l poarte până la revoluţia din 1931. 

In 1512, Ferdinand a cucerit partea Navarrei situată la sud 
de Pirinei, desăvârşind astfel unitatea Spaniei. 

Paralel cu politica lor de unificare teritorială, Ferdinand si 
Isabella s ‘au străduit să restabilească ordinea și disciplina internă. 

Ei au “găsit tara cufundată în anarhie, Marii seniori umblau 
înconjurați de nobili săraci pe care îi hrăneau $i îi conduceau 
la luptă împotriva altor seniori. Poruncile regelui nu erau ascul- : 
tate, fiindcă regele n’avea nici bani, nici armată, nici politie. 
Castilanii care, timp de secole, s'au luptat contra Maurilor si 
au trăit din prada de războiu, se considerau nobili și dispretuiau 

- munca. In timp de pace preferau să iasă la drumul mare decât să 
munceascä. In sfârsit, cele trei ordine militare, Sfântul Iacob, 

Alcantara si Calatrava, formate pentru a lupta contra Maurilor, 
au ajuns prin bogăţiile, cetăţile si forţele lor militare să constitue 
adevărate state în stat. Numai ordinul Sfântului Iacob dispunea 
de 700.000 de vasali. 

Ferdinand şi Isabella au transformat «Santa Hermandad > 
într'o vastă organizare de justiție si poliție, si au îndreptat-o 
contra nobililor prădalnici si rebeli. Unite contra dușmanului 
comun, Coroana şi burghezia au izbutit să restabilească ordinea 
şi siguranța publică. Castelele rebelilor au fost dărâmate şi nume- 
roşi cavaleri au fost siliți să părăsească regatul. 

Alianţa cu burghezia îi permise să-și recupereze domeniile şi 
drepturile înstrăinate în timpul anarhiei. Donatiunile făcute 
nobililor fură revocate, dreptul marilor seniori de a purta stema 
regală pe scutul lor și de a umbla însoțiți de escorte fu 
abrogat. Nobilimea fu riguros subordonată autorității regale. 
In consiliul de stat, în adunările Statelor generale şi provinciale, 
numite Cortes (Curți), în diferitele servicii, elementul burghez 
deveni preponderent. Curțile din Castilia, care erau cele mai insem- 
nate, ajunseră un corp reprezentativ aproape exclusiv burghez. 

Ferdinand şi-a întins autoritatea si asupra clerului. In 1482, 
papa Sixt al IV-lea se obligă să nu numească în fruntea mânăsti- 
rilor şi episcopatelor spaniole decât Spanioli şi autoriză pe « regii 
catolici » să intrebuinteze pentru scopurile lor politice obolul 
cruciatei. Papa făcu apoi monarhiei serviciul extraordinar de a 
numi pe Ferdinand mare maestru (comandant suprem) al ordi- 
nelor Sfântul Iacob, Alcântara şi Calatrava, conferindu-i prin 
aceasta dreptul de a dispune de forța militară şi de averea imensă 
a acestor. ordine cavalerești. 
| Mai mult chiar: papa a pus la died regilor spanioli 

armele spirituale ale bisericii, In 1478, Ferdinand și Isabella 


402 RENAŞTEREA ŞI REFORMA 


instituiră tribunalul Inchiziției şi făcură din el un instrument 
de guvernare si de unificare, Inchiziția fu întrebuințată mai întâiu 
pentru a urmări pe Marani (Evreii convertiți la creştinism) și 
pe Morisci (Maurii trecuţi la catolicism) care în ascuns practicau 
cultul strămoșilor lor. In al doilea rând, regii spanioli s'au servit 
de Inchizitie si pentru a supraveghea activitatea intelectuală, 
moravurile și credințele tuturor supușilor lor si pentru a sfärima 
rezistența tuturor adversarilor coroanei. Mii de Marani, Morisci 
şi chiar Spanioli suspectaţi de erezie au fost arsi pe rug, închiși 
sau exilați. 

Sistemul acesta, care subordona statului clerul și nobilimea, 
a fost primejduit, după moartea lui Ferdinand de o revoltă nobi- 
liară, dar Carol I a restabilit absolutismul. 

Din statele medievale, slăbite de anarhia internă și de luptele 
cu Maurii, Ferdinand si Isabella au făcut o singură tara, încă 
imperfect unificată, dar puternică. Monarhia a exercitat și aici 
un rol nivelator față de nobilime si educator față de popor. Regii 
catolici au căutat să introducă în Spania industria textilă, care 
dispunea de mare cantitate de lână, au încurajat industria minieră 
şi au favorizat desvoltarea flotei nationale interzicând comercian- 
tilor să se servească de vase străine, dacă găseau în porturi corăbii 
spaniole. Dar politica lor economică n'a izbutit să facă din Spania 
o ţară exportatoare de produse industriale, fiindcă împrejurările 
naturale și istoria orientaseră Spania în alte direcții, 

La o suprafață egală cu a Franţei, Spania avea abia 7 milioane 
locuitori, O bună parte a țării, mai ales podișul Castiliei, era nepo- 
trivită pentru cultura grâului, iar fluviile, în afară de Guadal- 
quivir, nefiind navigabile, nu permiteau repartizarea cerealelor 
aduse pe mare pentru o populație numeroasă. Producția internă 
era insuficientă. Industria si comerțul exercitate de necredincioși 

sau de sträini, nu stârneau decât dispret in sufletul adeväratilor 
Spanioli, care preferau să se înroleze pentru o soldă mică sau să 
servească, cu mii de necazuri și de umiliri, un mare senior decât 
să se dedice comerțului sau unei meserii! 

Aceste împrejurări care au împiedecat pe Spanioli să devină 
o naţiune de comercianţi si de industriasi au fost foarte prielnice 
pentru constituirea unei puternice armate naţionale. Sterilitatea 
solului, disprețul populaţiei pentru muncă si păstoritul, care lăsa 
mai multe brațe disponibile, au înlesnit recrutarea armatei. Cu 
puţini bani, Ferdinand Catolicul a putut constitui o armată redu- 
tabilä, mai ales după ce transformarea artei militare atribuise 
infanteriei rolul decisiv. Soldaţii spanioli erau vestiți pentru dâr- 
zenia, rezistența, sobrietatea şi cruzimea lor. 

Armata a permis regilor catolici să cucerească supremația 
Europei pentru o sută cincizeci de ani. 


Același proces de unificare și de centralizare îl întâlnim în 
Polonia sub Cazimir cel Mare, în Rusia sub Ivan al III-lea « Culegă- 
torul de țări », în Ungaria sub Matei Corvinul, în Tara Românească 
sub Mircea cel Bătrân, în Moldova sub Stefan cel Mare. Pre- 
ponderenta nobilimii feudale si invazia turcească împiedică însă 
evoluția normală a acestor tari spre tipul statului modern. 

Germania,- cu toate încercările lui Maximilian I de a tran- 
sforma imperiul electiv în monarhie ereditară si centralizată, 
n’a putut învinge tendințele particulariste. Imperiul german 
era prea vast şi prea eterogen ca să poată fi supus unei 
singure autorităţi. Ţările de Jos, Italia, Cantoanele elveţiene și 
Boemia nu făceau parte decât cu numele din Imperiu. Dar chiar 
şi în provinciile pur germane nu exista nici o unitate. Coroana 
germană n'avea nici armată, nici venituri regulate, iar domeniile 

imperiale fură de mult înstrăinate. Impăratul nu dispunea 
decât de veniturile domeniilor sale particulare. El era incapabil 
să împiedice războaiele private si să păstreze ordinea. Situaţia 
normală a Germaniei era anarhia. 

In mijlocul acestei anarhii câteva case princiare — Hohen- 
zollern în Brandenburg, Wittelsbach în Bavaria, Wettin în Saxa, 
Zähringen în Suabia — profită de slăbiciunea împăratului pentru 
a crea din statele lor organisme politice mai puternice. Mai 
presus de toți,: arhiducele Austriei, care de fapt e ales in mod 
ereditar împărat al Germaniei, încercă să impună Imperiului 
instituțiile austriace şi să realizeze unitatea imperială. Astfel 
chiar si in anarhia germană se manifestă tendințe spre unitate și 
centralizare, 


« Concertul italian » se compunea din cinci state principale: 
Milanul, Florenţa, Veneţia, Statele pontificale şi regatul Neapo- 
lului. Pe lângă aceste state, mai existau o serie de seniorii, ca du- 
catele de Ferrara, de Urbino, de Savoia, marchizatul de 
Mantova si Republica genoveză. Mai mult decât oricând, la 
începutul secolului al XVI-lea, Italia era «o simplă expresie 
geografică ». 

Pretentiile împăraţilor germani de a considera Italia ca parte 
integrantă a Imperiului a fost o simplă ficţiune. Italia n'a fost 
niciodată supusă efectiv autorității imperiale şi n'a avut nicio- 
dată un guvern comun cu Germania. 

Italia n’a putut forma, din statele care o compuneau, o singură 
tara, fiindcă burghezia n’avea aceleaşi interese, şi fiindcă, cum a 
remarcat-o Machiavelli, papii au fost prea slabi pentru a unifica 
Italia în folosul lor, dar destul de puternici pentru a împiedeca 
pe alţii s’o facă, 

Intre statele principale s’a stabilit o stare de echilibru la sfar- 
situl secolului al XV-lea. Toate statele italiene s'au declarat 
de acord să nu permită ca vreunul dintre ele să devină prea pu- 
ternic şi să domine Italia. Principiul echilibrului era cunoscut 
în Italia înainte de a fi fost aplicat în politica internațională. 


CONCLUZIE 


La sfârșitul secolului al XV-lea apare în apusul Europei o 
nouă formă de organizare politică — statul modern — care se carac- 
terizează prin concentrarea tuturor forțelor naţionale în jurul rege- 
lui. Monarhia pune capăt anarhiei feudale, desființează drepturile 
politice ale nobilimii, autonomia oraşelor și privilegiile clerului. 
Controlul Parlamentului asupra politicii fiscale și generale a monar- 
hiei e restrâns chiar şi în Anglia. In Franţa si în Spania, Statele 
generale au fost mai mult aliate decât adversare ale monarhiei. 

In locul corpurilor reprezentative din evul mediu, regele, 
întruchipare vie a statului, devine adevăratul reprezentant al 
voinţei şi aspirațiilor nationale. El serveşte interesul obstesc men- 
ţinând ordinea contra vrăjmașilor dinăuntru şi din afară, pro- 
movând economia naţională și favorizând prosperitatea generală. 

Mijloacele de care s'a servit pentru atingerea acestui scop 
au fost impozitele regulate, armata permanentă si birocraţia 
specializată. Creatorii și conducătorii statului birocratic modern 
au fost pretutindeni burghezii, care aveau nevoie de o autoritate 
puternică pentru a înfrâna instinctele anarhice ale nobililor. 
Burghezia a pus la dispoziţia statului aptitudinile sale admini- * 
strative şi resursele sale financiare, iar statul s'a făcut apără- 
torul intereselor economice: înlăuntru, prin desvoltarea comer- 
tului și industriei; în afară, printr’o politică de cucerire. Monarhia 
și burghezia au luptat împreună, fiindcă interesele lor coinçideau. 


CAPITOLUL IV 


DESCOPERIRILE GEOGRAFICE ȘI INCEPUTUL 
EXPANSIUNII EUROPENE 


Navigare necesse est, 
vivere non est necesse. 
Deviza Hansei 


Dintre evenimentele care au inaugurat epoca modernă niciunul 
n'a avut urmări mai însemnate decât descoperirile geografice. 
Cu descoperirea noului continent al Americei și a nouilor căi 
transoceanice începe expansiunea europeană care avea să impună 
celorlalte continente stăpânirea rasei albe şi supremația civili- 
zatiei europene. Până la Războiul mondial, Europa a stăpânit 
lumea cunoscută şi a lărgit necontenit limitele acestei lumi. 
Ştiinţa, munca, iniţiativa şi capitalul Europei au organizat, în 
folosul exclusiv al popoarelor europene, producţia întregei pla- 
nete și au constrâns popoarele extraeuropene să accepte divi- 
ziunea muncii, care făcea din Europa uzina specializată a uni- 
versului și reducea celelalte continente la rolul de producătoare 
de materii prime şi de cliente ale industriei europene, 

Explorările geografice, care culminează cu descoperirea Ame- 
ricei, n’au fost decât încoronarea unor lungi sfortäri care au 

început cu civilizația mediteraneană si s'au intensificat în secolul 
al XVI-lea sub acţiunea unor cauze economice, politice, inte- 
lectuale și religioase. 


I. CAUZELE DESCOPERIRILOR GEOGRAFICE 


Renaşterea industrială și comercială dela sfârşitul evului 
mediu a provocat o mare lipsă de instrumente de schimb, adică 
de aur și de argint. Cu toată activitatea intensificată a minelor 
din Germania si din Ungaria, producţia eiropeană n'a putut 
satisface nevoile comerțului. Sfârșitul secolului al XV-lea a fost 
o epocă de monetă rară și scumpă, deci de preţuri scăzute. Nevoia 
de a spori circulația metalică a fost un puternic imbold pentru 
căutarea țărilor pe care legenda le considera ca bogate în aur. 

Preţul urcat al aromatelor şi «spiteriilor » orientale a fost al 
doilea imbold. La sfârşitul evului mediu, Europa occidentală im- 
porta o mulțime de articole preţioase din Orient: stofe de mătase 
şi covoare orientale, pietre scumpe (turquoise din Persia, lapis 
lazuli din regiunea Oxusului, smaragde, safire, diamante din India) 
perle din Ceylon, medicamente și materii colorate din India, 
aromate și «spiferii» din Arabia si din Moluce. Acestea din 
urmă au jucat un rol considerabil în bucătăria si farmacopea 
medievală. 

Singurul mijloc cunoscut în evul mediu de a conserva alimen- 
tele era sarea. Alimentul principal în timpul iernei era carnea 
sărată. Inainte de a cunoaște rotația culturilor şi cultura sfeclelor, 
agricultorul nu putea ierna decât un mic număr de animale. Restul 
era tăiat în Noemvrie, pus la sărat şi apoi consumat în timpul 
iernii. Regimul acesta sever, pentru a fi suportat, avea cu atât mai 
mare nevoie de condimente, cu cât cartofii și roşiile erau necu- 
noscute și zarzavaturile mai puține decât azi, Vinurile bune erau 

rare şi accesibile doar celor bogaţi. Pentru a da gust vinului, 
berei şi altor băuturi, oamenii de rând recurgeau la condimente 
şi aromate. Medicii şi bolnavii atribuiau acestor « spiterii », 
pentru gustul si aroma lor, virtuţi curative, care le făcea foarte 
căutate. In sfârşit, în oraşele medievale cu străzi strâmte si mur- 
dare, bântuite de epidemii, populaţia simțea nevoia parfumurilor 
tari, fie pentru a suporta mai uşor duhoarea aerului, fie pentru 
a preveni infecția. In toată Europa occidentală se făcea deci o 
enormă consumatie de piper, cuisoare, scorţişoară, ghimber, 
nucă tămâioasă, cazie, camfor, tămâie, santal, etc., aduse din 
Arabia, India, Ceylon și din Arhipelagul malez. 

Aceste articole veneau prin mijlocirea Arabilor prin golful 
Persic sau prin Marea Roşie. Dela golful Persic, caravanele 
urcau Eufratul până la Bagdad, de unde se îndreptau peste deșert 
spre Damasc şi Alep, sau, urmând mai departe cursul Eufratului, 
străbăteau munţii Armeniei si ajungeau la Trebizonda sau la 
alte porturi meridionale ale Mării Negre. Pe văile Nistrului şi 
ale Niprului, colonialele atingeau porturile Balticei. In apusul 
Europei, distribuţia se făcea prin mijlocirea Venetienilor, Geno- 
vezilor si, într'o măsură mai mică, a Provensalilor si Catala- 
nilor. Veneţia îndeosebi a jucat, între secolul al XII-lea și al 
XVI-lea, rolul unei piețe internationale pentru desfacerea aroma- 
telor şi colonialelor. 

Al doilea drum trecea prin Marea Roşie. Negustorii arabi 
aduceau marfa până la coasta egipteană, de unde caravanele o 
transportau până la Nil, iar corăbiile până la Alexandria. 

Înaintarea Turcilor în regiunea Mării Negre primejduieste 
comerțul transasiatic si dă o desvoltare covârșitoare comerțului 
maritim prin Marea Roșie. Porturile Mării Negre se închid după 
căderea Constantinopolului si în a doua jumătate a secolului, 

al XV-lea porturile Siriei si ale Asiei Mici au aceeași soartă. 
Alexandria ajunge să beneficieze de o stare de monopol. 

Trecând prin mâinile atâtor intermediari, aromatele erau de 
trei ori mai scumpe la Veneţia şi de cinci ori în Anglia de cât 
la Alexandria. Ce răsplată pentru navigatorii care, izbutind 
să descopere căi de comunicaţie directe cu «ţara aromatelor », ar 
răpi Arabilor si Venetienilor monopolul acestui comerţ bănos! 
Ispita unui câştig atât de mare a susținut strădania exploratorilor 
celor mai indräzneti. 

Cauza principalä a descoperirilor geografice trebue deci cäu- 
tată în nevoia de produse exotice si de metale preţioase. 


Exploatările geografice au găsit în puterea de expansiune a 
nouilor state moderne, unificate şi centralizate, o solidă bază 
de acţiune și un principiu de organizare metodică. Odată cu în- 
tinderea autorităţii regale asupra întregului teritoriu naţional, 
economia urbană face loc economiei naţionale. Unitatea econo- 
mică formează condiţia și baza unităţii politice. Economie na- 
tionalä nu înseamnă însă economie închisă. Comerţul intern 
oricât de desvoltat ar fi, nu poate satisface toate nevoile popu- 
laţiei. Franţa si Imperiul otoman puteau, la nevoie, să se lip- 
sească, în ceea ce privește articolele alimentare, de ajutorul. altor 
ţări. Dar pentru produsele exotice erau si ele tributare comerțului 
oriental. Cu atât mai puţin se poate vorbi de « autarchie » în legă- 
tură cu celelalte țări. 

Statele naţionale caută să-şi asigure, prin toate mijloacele de 
care dispun, o cât mai largă independență economică. In locul 
concurenţii între negustori apare concurenţa între naţiuni. Ludovic 
al XI-lea creează « bursa » dela Lyon, nu numai pentru a putea 
negocia mai uşor împrumuturile de care are nevoie monarhia, 


110 RENASTEREA ŞI REFORMA 


ci şi pentru a abate pe teritoriul Franţei căile comer- 
ciale care duceau din Italia în Germania occidentală și în 
Flandra. 

Monopolul venetian asupra comerțului de coloniale a îndemnat 
statele moderne să susțină explorările geografice menite să pună 
capăt acestui.monopol. Pe baza cunoştinţelor de atunci, legătura 
directă cu Indiile putea fi căutată în două direcţii: spre vest și 
spre sud-est. Atenţia navigatorilor se fixează asupra Atlanticului, 
şi astfel Peninsula iberică, de unde cercetările: puteau porni în 
ambele direcţii, apare pe primul plan a lactualitätii. Exploratorii 
italieni, care nu mai găseau întrebuințare în tara lor isi oferă ser- 
viciile Spaniei şi Portugaliei. 

Descoperirile Portughezilor au fost pregătite de marile navi- 
gatii medievale în Oceanul Atlantic. Vikingii norvegieni atinserä 
pela anul 1000 Groenlanda, Labrador, Terra Nova şi America 
de Nord (Vinland). La sfârşitul secolului al XIII-lea, Genovezii 
organizarä o expediţie în jurul Africei. Crucea genoveză figurează 
pe o hartă catalană din 1339. Dela ei învăţară Portughezii si 
Spaniolii arta de a naviga în largul mării. Un Genovez de ori- 
gine franceză, Lancelot de Maloisel, vizită în 1312 insulele Canare 
pe care Normandul Jean de Bethencourt avea să le ocupe în 
1402 pentru regele Castiliei. La rândul lor, Arabii explorară, 
între secolul al IX-lea si XII-lea, coasta Africei orientale, Mada- 
gascar și Malesia. 

Aceste navigatii au fost însă întreprinderi izolate, făcute la 
întâmplare, fără metodă şi fără continuitate. Ele n'au dus la 
nicio descoperire reală, fiindcă le-au lipsit motivele economice, 
care, singure, puteau susține si răsplăti o sfortare îndelungată. 
Meritul lor e dea fi menţinut tradiția explorărilor îndrăzneţe 
şi credința în succes. 

Descoperirile geografice au fost înlesnite de răspândirea cuno- 
stintelor geografice si de o seamă de invenţii capitale pentru arta 
navigaţiei. Geografii arabi cunoşteau, încă din secolul al VII-lea, 
teoria lui Ptolemeu, care susținea că pământul e sferic şi că o 
Terra australis incognita asigură echilibrul lumii cunoscute. In 
timpul cruciatelor, geografia arabă a ajuns la cunoştinţa Italie- 
nilor și Gherardo din Cremona a tradus în latineste versiunea 
arabă a lui Ptolemeu. Conceptia medievală, care-şi închipuia 
pământul sub forma unui disc înconjurat de ape, în mijlocul 
căruia se află Ierusalimul, a trebuit să dea înapoi în faţa teoriei 
sfericității pământului. Mari filosofi scolastici ca Albert cel Mare, 
Roger Bacon si Vincent de Beauvais au îmbrățișat noua teorie 
si au apărat-o contra doctrinei Părinților bisericeşti. 

Umanismul a întărit autoritatea cosmografiei antice și a 
contribuit să răspândească o seamă de idei care nu erau totdeauna 
exacte, dar care au exercitat totuşi o influență fecundă asupra 
exploratorilor. Astfel, antichitatea presupunea pământul mult 
mai mic decât e în realitate. America şi Oceanul Pacific erau necu- 
noscute, iar din descrierile lui Marco Polo se deducea că Asia 
se prelungeşte mult mai departe spre răsărit, încât Europa occi- 
dentală nu e separată de Extremul Orient decât prin Oceanul 
Atlantic. Pe baza acestor idei, proiectul dea atinge, plutind 
mereu spre vest, Kithai (China) si Cipangu (Japonia) a început, 
la mijlocul secolului al XV-lea, să prindă consistență. Concepţia 
greşită că Europa occidentală nu e separată de Asia orientală decât 
de un mic ocean a dat curaj exploratorilor şi a înlesnit desco- 
perirea Americei. Sfericitatea pământului, subestimarea supra- 
feţei planetei noastre, existența emisferei australe și inexistența 
Americei și a Oceanului Pacific au fost postulatele ştiinţifice 
ale descoperirilor geografice. 

Explorările geografice au fost înlesnite de invenţii care au 
perfecţionat arta navigaţiei. In antichitate și în evul mediu, navi- 
gatia se reducea la cabotaj (plutire dealungul coastei). Numai 
în "Mediterană si în Oceanul Indian corăbiile se îndepărtau de 
tärmuri. Cauza era lipsa instrumentelor de manevră si de orientare. 

Din cele mai vechi timpuri si până în secolul al XIII-lea, toate 
popoarele maritime, — Egipteni, Fenicieni, Greci, Romani şi 
Normanzi, — se foloseau pentru cârmuirea corăbiilor, de aceleași 
instrumente : lopeti, prăjini sau pânze, care serveau și la propul- 
siune. De cele mai multe ori, lopata-cârmă era fixată la marginea 
bărcii și manevrată de un singur cârmaciu. La corăbii, numărul 
lopetilor pentru cârmit se ridica, după mărimea corăbiei, la 
6—8—10. Mijlocul acesta era putin eficace, fiindcă lopata nu 
rezista la bătaia valurilor. Insuficienta cârmei explică progresele 
neînsemnate pe care le-a făcut arta navigaţiei din cea mai înde- 
părtată antichitate până în secolul al XIII-lea. Corăbiile erau mici, 
fiindcă cele mari n’ar fi putut fi manevrate. Capacitatea de 300 
tone era o excepție chiar şi în secolul al XVI-lea; media curentă 
era de 100 tone. 

Corăbiile erau construite din lemn si, cu mici variante, s'a 
păstrat deosebirea clasică între vasele de războiu lungi şi mânate 
de lopeti, și vasele de comerţ, rotunde și purtate aproape exclusiv 
de vânt. Din lipsă de cârmă, corăbiile nu puteau utiliza pânza 
decât la vânt din spate; din lipsă de instrumente de orientare, 
nu puteau pluti decât ziua și dealungul coastei. Navigatia se măr- 
ginea vara la cabotaj, iar iarna înceta cu desăvârşire. 

Invenţia cârmei înlătură aceste neajunsuri şi navigația face 
în două secole (XIII—XV) progrese mai mari decât în trei mil 
de ani. Cârma scufundată în apă nu era expusă valurilor, se ma- 
nipula ușor cu ajutorul unei roţi si eficacitatea ei putea fi mărită 

în raport cu dimensiunile vasului. In sfârşit, cârma permitea coră- 
biei să utilizeze vântul din orice direcție ar fi bătut. Volumul, 
siguranţa și iuteala corăbiilor cresc necontenit. Galerele cu lopeti 
nu mai circulă decât în Mediterană, unde vânturile sunt slabe. 
In largul oceanului, pânzele inlocuesc lopetile. Corăbierii se de- 
prind să plutească și contra vântului, în loc să se întoarcă în 
porturi «din cauza vântului defavorabil ». 

Busola, perfecționată în secolul al XIV-lea, vine tocmai la 
timp pentru a permite navigatorilor să se orienteze și sub cerul 
acoperit. Proprietatea acului magnetic de a arăta nordul era cu- 
noscută de Chinezi încă dela începutul erei creștine. Marinarii 
Chinezi care navigau în Oceanul Indian au transmis invenția 
Arabilor, care au comunicat-o Italienilor, în timpul cruciatelor. 
Acul magnetic plutea pe o bucată de plută într'un vas. Pela 
mijlocul secolului al XIII-lea, un Francez, Pierre Pélerin de Mari- 
court, avu ideea să aşeze acul pe un pivot de aramă şi să-l închidă 
intr’o cutioară rotundă cu capacul de sticlă. Busola deveni astfel 
un obiect de întrebuințare ușoară gi practică. 

Arabilor li se datorește perfecționarea și răspândirea astro- 
labiului inventat de Greci. Instrumentul acesta nautic, înlocuit 
mai târziu cu sextantul, permitea navigatorilor să determine 
înălțimea astrelor deasupra orizontului. Ei puteau să noteze 
regiunile descoperite și nu se mai expuneau să le descopere de 
mai multe ori. Inzestrate cu cârmă, busolă si astrolabiu, coră- 
biile se puteau avânta în largul oceanelor pentru cucerirea nou» 
ilor drumuri de comerţ. 


Printre cauzele care au provocat descoperirile geografice, cro- 
nicarii pun în locul întâiu prozelitismul religios. In realitate, 
motivul acesta ocupă un loc infim în preocupările exploratorilor 

portughezi si spanioli. Cristofor Columb oferea reginei Isabella 
insule bogate in aromate, iar Bisericii cuceriri spirituale. Cortez 
îşi îmbărbăta soldaţii amintindu-le că sunt campionii crucii, iar 
Francisc Pizarro prezentă regelui Incașilor, înainte de a-l de- 
clara prizonier, «rechizitia » de a se converti la creștinism. Dar 
aceste motive n'au împiedecat despoierea, mutilarea, măcelă- 
rirea, robirea unor populații paşnice. S'ar putea chiar pretinde 
că le-au înlesnit. « Campioni ai crucii », conquistadorii spanioli 
isi atribuiau un scop care justifica toate mijloacele. 

Cum a arătat-o Sombart, explorările geografice n'au fost 
decât o varietate a pirateriei, care nu urmărea decât jefuirea 
țărilor de dincolo de mări. Fictiunea motivelor desinteresate fu 
definitiv părăsită, după ce Cristofor Columb adusese din călă- 
toriile sale praf de aur adevărat și legenda minunată a prințului 
acoperit cu aur (Eldorado = «cel Aurit»), în tara căruia aurul se 
putea aduna cu lopata. Scopul mărturisit al expedițiilor maritime 
devine căutarea aurului şi a aromatelor care valorau greutatea 
lor în aur, 


II. CIRCUMNAVIGATIA AFRICEI 


Din momentul în care traficul international avea să se mute 
din Mediterană în Oceanul Atlantic, Spania şi Portugalia erau 
predestinate, prin însăşi poziţia lor geografică, să devină centrul 
activităţii coloniale și comerciale. Cu dubla ei faţadă spre Medi- 
terană și spre Oceanul Atlantic, Peninsula iberică forma pe de 
o parte scala necesară a tututor corăbiilor ce treceau prin strâm- 
toarea Gibraltarului si se îndreptau spre coastele Flandrei sau 
ale Angliei, iar pe de alta puntea de legătură între Europa occi- 
dentală si Africa musulmană. Spania si Portugalia erau cu atât 
mai indicate să ia orașelor italiene direcția explorărilor oceanice 

şi să dea acestora toată amplitudinea cuvenită, cu cât ele ofereau 
navigatorilor sprijinul și continuitatea unor state centralizate si 
unificate. 

La sfârşitul secolului al XV-lea, Portugalia devine prima pu- 
tere maritimă din Europa. Teritoriul ei poseda deja limitele pe 
care avea să le păstreze până în zilele noastre. Coasta, lungă 
de 800 km, adăpostește o serie de porturi bune, printre care Li- 
sabona, la gura Tagului, e unul din cele mai frumoase din lume. 
In văile aluvionare şi expuse vânturilor umede care bat dinspre 
ocean, pământul Portugaliei e prielnic pentru culturile cele mai 
variate, $i agricultura a jucat totdeauna un rol primordial în vieata 
economică a țării, dar suprafaţa cultivabilă— jumătate din supra- 
fata totală — era prea mică pentru a hrăni un milion de locuitori 
câţi avea în secolul al XV-lea. Pentru cereale, ca şi pentru produ- 
sele industriale, Portugalia era tributară sträinätätii, în schimb 
vinul si untdelemnul întreceau nevoile locale și exportul lor, 
forma baza relaţiilor comerciale între Portugalia si țările Nordului. 
Locuitorii de pe țărmul mării trăiau din pescuit și din extra- 
gerea sării marine. Portugalia mai poseda însemnate bogății 
miniere (cupru, fier, plumb, cositor si zinc), dar aceste bogății 
nu erau exploatate. Agricultura constituia deci baza economiei 
portugheze, dar trebuia întregită printr’o activitate maritimă si 
comercială. Portugalia întreținea, încă dela începutul secolului al 
XIII-lea, relaţii strânse cu țările Nordului. Negustorii portu- 
ghezi sunt autorizaţi, încă din 1203, să trafice în Anglia, iar fac- 
toria lor dela Bruges se bucura, la mijlocul secolului al XIV-lea, 
de cele mai largi privilegii. Ei exportau celebrele lor vinuri, 
numite «de Porto», după portul de îmbarcare, şi importau în 
schimb articolele industriale (stofe, arme şi sticlării) care le 
lipseau. 

Imboldul decisiv care a făcut din Portugalia o putere maritimă 
a pornit dela monarhie. Alungarea Maurilor și înfăptuirea unităţii 
politice au permis monarhiei să ia iniţiativa construirii unei 
flote de războiu, menite să ocrotească și flota comercială. Regele 
Dionisie (1279—1325) puse bazele industriei de construcţii na- 
vale, si de atunci Portugalia putu să facă un comerţ din ce in ce 
mai activ cu Anglia și cu Flandra, La sfârșitul secolului al XIV-lea, 
Lisabona ajunse unul din principalele orașe comerciale ale Eu- 
ropei. | 

Primele expeditii de recunoastere a coastei africane au fost 
dé asemenea organizate de monarhie. Enric Navigatorul (1394— 
1460), fiul lui Ioan I, concentrase in castelul său dela Sagres, pe 
platoul stâncos al capului San-Vincenzo, povestirile de călătorie, 
hărţile nautice și instrumentele de navigaţie si a organizat expe- 
ditiile maritime care într'un secol aveau să ducă la cucerirea insu- 
lelor Asore, Madera și Canare și la recunoașterea întregei coaste 
africane. Italienii au servit și în acest domeniu de precursori. 
Genovezii descoperiseră insulele Canare în 1312, Madera în 1320 
și Asorele in 1331. 

Expansiunea colonialä a Portugaliei incepe in 1415 cu ocu- 
parea Ceutei, pe coasta africanä. Cucerirea aceasta n’a fost 
decât un epilog al cruciatei contra Maurilor. Dar făcând din 
Portughezi campionii creştinătăţii contra Maurilor din Africa 
si asigurându-le o posesiune extraeuropeană, expediţia din 1415 
a exercitat o puternică influență asupra politicii externe a Por- 
tugaliei. Flota creată în secolul al XIV-lea s'a dovedit capabilă 
de expediţii transoceanice. Enric Navigatorul a dat acestor expe- 
dit o direcţie unitară si o continuitate de acţiune. La început, 
el n'a căutat decât să continue cuceririle începute cu ocuparea 
Ceutei. Pentru a dobândi un punct de sprijin contra Maurilor, 

el a început recunoaşterea coastei atlantice a Marocului și a 
căutat să intre in raporturi cu Preotul Ioan. Așa a incoltit, la 
mijlocul secolului al XV-lea, ideea de a atinge India înconju- 
rând Africa. 

Explorarea litoralului oceanic al Africei a fost îngreuiată 
de teama stâncilor cu care este presărată coasta și de teama 
zonei fierbinți care începea la sud de tropic și unde se credea 
că încetează orice vieatä. Expeditiile metodic organizate de Enric 
Navigatorul și prada: aurul, fildeșul, aromatele și sclavii, care 
răsplăteau riscurile navigatorilor, înving toate greutățile. In 1434, 
Portughezii ating capul Bojador, iar în 1446 Capul Verde. După 
moartea lui Enric Navigatorul, în 1460, expedițiile se răresc până 
în 1481, când regele Ioan al II-lea le dă o nouă impulsiune. 

In 1485, Diego Cam atinge gurile Congului și ocupă coasta 
în numele regelui. In anul următor, Bartolomeo Diaz continuă 
drumul spre sud până când, intr’o zi, constată cu mirare că avea 
uscatul nu la est, ci la vest, dovadă că trecuse de vârful meri- 
dional al Africei. Urcând mereu spre nord ajunge la actualul 
golf San Sebastiano. Echipajul îl silește să se întoarcă în Portu- 
galia, unde debarcă după 18 luni de navigaţie. Surprins de furtună 
la capul sudic al Africei, Diaz îl numește capul Furtunilor, dar 
regele Ioan al II-lea nu vrea să-i lase acest nume de rău augur 
şi-l botează Capul Bunei Speranţe. 

In același timp, Pietro Covilham, însărcinat de rege să desco- 
pere tara Preotului Ioan, străbate Egiptul, se îmbarcă la Aden 
pe o corabie arabă si ajunge în India, la Goa și Calicut, iar de acolo 
pe coasta Zanzibarului, în Africa. Raportul pe care-l trimite regelui 
arată că din golful Guineei se poate ajunge în Indii. Rămânea ca 
punctul atins de Diaz să fie unit cu drumul descoperit de Covi-. 
lham. Problema a fost rezolvată de Vasco da Gama. 

Vasco da Gama plecă dela Lisabona, la 7 Iunie 1497, cu trei 
corăbii conduse de pilotul lui Bartolomeo Diaz; in Noemvrie, 
trecu de capul Bunei Sperante si in ziua Cräciunului, ajunse la 
Natal. Infruntând curentele din golful Mozambic şi revoltele echi- 
pajului, Gama ajunse, la 15 Aprilie, la Melinda, de unde, cu aju- 
torul unui pilot arab, atinse coasta Malabarului, lângă Calicut, 
apoi la Goa (20 Mai 1498). In Septemvrie 1499, Vasco da Gama 
s’a întors la Lisabona cu o încărcătură care risipi orice îndoială 
cu privire la folosul comerțului cu Indiile. 

In 1502, el a fost însărcinat cu o nouă expediţie, In fruntea 
unei escadre de 20 vase, care transporta 800 soldați, Vasco da 
Gama ajunge la Calicut, bombardează orașul, pune mâna pe 
o flotă încărcată cu orez, o pradă şi-i dă foc, apoi impune radja- 
hului un tratat de comerţ, prin care-l obligă să întrerupă comer- 
ful cu Alexandria si să-și vândă marfa cu pret fix. Aceleași 
condiţii au fost impuse radjalelor din Cananor, Cochin și 
Chiloa. Dela început, Portughezii se consideră stăpânii Ocea- 
nului Indian si isi rezervă monopolul comerțului cu «țara 
aromatelor ». 

Vasco da Gama arătă însă că Arabii se opun la înființarea 
factoriilor portugheze și că principii locali preferă să facă comerț 
cu Arabii. Portughezii vor trebui să cucerească cu armele comerțul 
oriental. Regele Emanuel (1495—1521) armă treisprezece corăbii 
şi le fncredintä, împreună cu 1200 de oameni, lui Alvarez Cabral. 
Escadra plecă în Martie 1500, dar pentru a evita calmul din golful 
Guineei, Cabral o luă în direcţia sud-vest şi ajunse pe coasta Bra- 
ziliei, pe care o boteză Santa-Cruz. Apoi, după ce trimise o 
corabie să ducă la Lisabona vestea descoperirii, își urmă drumul 
spre Indii si, în August, ajunse la Calicut, marele debuşeu al aro- 
matelor din Ceylon şi Moluce. Un conflict izbucnit între Maurii 

orașului si Portughezi se termină cu victoria acestora: orasul 
fu bombardat si 15 corăbii arabe scufundate. 


III, IMPERIUL COLONIAL PORTUGHEZ 


Portughezii n’au căutat dincolo de mări o patrie nouă, nici 
pământ pentru o populație prea numeroasă, nici debușee pentru 
produsele unei agriculturi si industrii echipate pentru export. 
Motivul expedițiilor a fost setea de câștig stimulată de exemplul 
Venetienilor. 

Dându-și seama de enorma disproportie între metropolă și 
teritoriile descoperite, ei nu s'au gândit să întemeieze colonii pe 
care n’ar fi putut să le populeze, ci au căutat să-şi asigure mono- 
polul comercial. Toată politica lor în Indii decurge din aceste 
condiţii primordiale. 

Vasco da Gama și Alvarez Cabral izbutiră să încheie tratate 
de alianță şi de protectorat cu principii locali şi să smulgă Arabilor 
monopolul comerțului cu aromate. Pentru a apăra și a desvolta 
acest comerţ, Portugezii au fost nevoiţi să trimită an de an corăbii 
tot mai numeroase în Oceanul Indian, să păstreze supremația 
maritimă, să taie Arabilor comunicațiile cu Marea Rosie și cu Golful 
Persic, să ocupe punctele strategice mai însemnate, să stabilească 
pe coastă un lanţ de puncte de aprovizionare și de factorii întă- 
rite, să distrugă vasele concurente si să păstreze secretul itine- 
rariilor: cu un cuvânt să practice politica « mării închise ». Un 
astfel de program nu putea fi realizat decât prin concentrarea 
tuturor forțelor în mâinile unui singur om. Deaceea Ioan al il-lea 
a însărcinat, cu titlul de vice-rege, pe Francisc Almeida să coordo- 
neze operaţiile militare, negocierile diplomatice şi transactiile 
comerciale. 

Almeida a plecat în 1505, cu o flotă de douăzeci de cbrabii 
care ducea 1500 de soldati si un mare numär de negustori, 
printre care genovezi, florentini si germani. Expeditia = finan- 
tata de un consorţiu italo-german. Almeida era convins Că, atât 
timp cât va fi stăpân pe mare, India va fi la discretia lui. De aceea 
voia să-şi concentreze toate forțele pe mare şi să păstreze pe coastă 
numai punctele de aprovizionare și de refugiu indispensabile. 
Dar evenimentele l-au împins mai departe decât ar fi dorit el 
şi i-au impus o politică de cuceriri teritoriale. 

Arabii, Venețienii, Egiptenii si principii din Malabar, amenin- 
tati de înaintarea Portughezilor, caută să reziste. Almeida bom- 
bardează oraşele arabe, ca Mombassa, scufundă vasele concurente, 
sileşte pe principii din Malabar să rupă relațiile comerciale cu 
Arabii şi, în 1509, distruge flota arabo-egipteană la Diu. Supe- 
rioritatea de manevră şi de armament a flotei lor asigură Portu- 
ghezilor supremaţia navală în Oceanul Indian. Prin posesiunea 
Socotorei şi Ormuzului, ei pot tăia Arabilor legătura cu Marea 
Rosie şi Golful Persic. In 1509, galerele venețiene se întorc goale 
dela Alexandria. 

Urmașul lui Almeida, Alfons Albuquerque (1509—1515) nu 
se mulțumește să pună capăt monopolului arab şi să asigure 
Portugaliei supremaţia în Oceanul Indian, ci vrea să ajungă până 
la insulele producătoare de coloniale şi de aromate, la Malaca, 
şi să ocupe intrarea Mării Roșii şi a Golfului Persic. Realizarea 
acestui plan însemna războiul permanent. 

Incă înainte de a fi numit vice-rege, in August 1507, Albuquer- 
que cucerise insula Socotora, în Golful Bab-el-Mandeb, Mascat, 
pe coasta sud-est a Arabiei şi «Perla Orientului », Ormuz, care 
comanda intrarea în Golful Persic. In 1510, el ocupă Goa, din 
care face capitala Imperiului portughez. Apoi trimite flotele sale 

spre insulele Sonde. Portughezii supun Ceylonul și cuceresc, în 
1511, Malaca, supranumită cheia Orientului, şi « piaţa celebră, 
unde toate provinciile mării celei mari își trimit produsele lor cele 
bogate », Dela Malaca, Portughezii încep explorarea insulelor 
Sondei şi ating în 1512 Molucele, insulele extrem orientale ale Arhi- 
pelagului malez. Sahul Persiei și regele Siamului încheie alianță 
cu Portugalia. Albuquerque muri în 1515, după ce întemeiase 
Imperiul colonial portughez. Urmașii lui au mai înregistrat câteva 
succese: în 1520 Portughezii au atins Peking, în 1542 s'au sta- 
bilit în Japonia, iar în 1557 au întemeiat o factorie la Macao, 
în sudul Chinei. 

Această cucerire înseamnă limita expansiunii portugheze în 
Extremul-Orient. Redusi la defensivă, Portughezii nu pot impiedeca 
pe Spanioli să atingă, dinspre vest Filippinele, să întemeieze 
Manila şi să stabilească, peste Oceanul Pacific, comunicații regu- 
late între Mexic şi Indiile orientale. 

In secolul al XVI-lea, imperiul colonial portughez cuprindea 
coasta Braziliei, dela fluviul Amazon până la Rio de la Plata; coasta 
occidentală a Africei dela Ceuta până la Capul Verde, apoi 
golful Guineei şi capul Bunei Speranţe; coasta orientală a Africei 
cu Sofala, Mosambic, Chiloa şi Melinda; coasta Malabarului, 
insulele Sonde și Molucele în Oceanul Indian și Macao la sud de 
Canton, în China. Dar posesiunile portugheze se reduceau la un 
lant de factorii si de cetăţi aşezate pe coastă. Imperiul portughez 
era mai mult maritim decât colonial. 


Imperiul era organizat sub forma unei întreprinderi comerciale 
de stat. Direcţia supremă aparţinea unui consiliu, Casa da India, 
cu sediul la Lisabona. Casa da India organiza caravanele care, 
în fiecare an, plecau spre Indii, încărca şi arma corăbiile, recruta 

trupele coloniale, acorda negustorilor licenţele de comerţ, controla 
factoriile comerciale si stațiunile navale, si, după ce defalca partea 
cuvenită statului, împărțea comanditarilor beneficiile expediției. 

Călătoria, dus și întors, dura între 15 şi 18 luni. In fiecare an, 
între lunile Februarie şi Aprilie, o flotă de 13—15 corăbii părăsea 
Lisabona si se întorcea în lunile Mai și Septemvrie ale anului 
următor, Flota a doua pornea la drum înainte de întoarcerea 
primei, iar a treia stationa în permanenţă în apele Indiei. Portu- 
galia trebuia deci să întreţină trei flote, ceea ce reprezenta o sar- 
cină grea. 

Dintre cele 13—15 unităţi ale flotei, numai 4—5 erau încărcate 
cu mărfuri. Celelalte formau escorta militară. In afară de arme 
şi muniții, corăbiile duceau în Indii metale, stofe si monete pentru 
plata produselor exotice şi se întorceau cu 1800—3000 tone de 
aromate şi coloniale, dintre care trei sferturi sau două treimi 
piper, iar restul ghimber, scorţişoară, nucă de muscată, etc. 

Consortiile particulare erau admise să participe, cu capitalul 
şi: cu agenţii lor, uneori chiar cu corăbii echipate pe cheltuiala 
lor, la riscurile și beneficiile expediției. Dar căpitanii şi echi- 
pajul vaselor trebuiau să fie Portughezi. Cumpărăturile în India 
se făceau sub supravegherea factorilor regali și la preţurile 
fixate de ei, iar la întoarcere mărfurile erau depozitate în maga- 
ziile Casei da India, şi vândute de un inspector regal la prețul 
fixat de rege, 

Deşi cantitatea produselor aduse la Lisabona era relativ mică, 
iar transportul lor împreunat cu riscuri mari, beneficiile realizate 
erau enorme. Piperul, scortisoara si camforul care costau la Cana- 
nor 314, 3, 234 ducati chintalul, se vindeau la Lisabona cu 22, 
25, 100 ducati chintalul. Marfa adusă de Vasco da Gama, în a 
doua expediţie, a fost cumpărată cu 100.000 ducati și vândută 

cu un milion. Scăzând partea regelui, care era de 30% din tota- 
litatea transportului, şi cheltuielile expediției, rămânea un bene- 
ficiu net de 300 la sută. Expediția Almeida, din 1505, s'a soldat 
cu un beneficiu net de 175%. 

Pela mijlocul secolului al XVI-lea, cantitatea şi varietatea măr- 
furilor importate a crescut. In afară de aromate, corăbiile portu- 
gheze încep să aducă mătăsuri și portelanuri din China, parfumuri, 
pietre scumpe (rubine, diamante) şi perle din Indii și covoare 
din Persia. Valoarea acestor articole a mărit si mai mult benefi- 
ciile comerțului oriental. Pela 1572, numai regele realiza un câ- 
stig de 500.000 ducati pe an. 

Sistemul monopolului de stat, aplicat la comerțul maritim, 
impunea cele mai grele sacrificii militare si navale. Pentru menti- 
nerea supremaţiei maritime şi apărarea unei coaste lungi de 
20.000 km., Portugalia avea nevoie de o flotă numeroasă şi puter- 
nică, de şantiere de construcție navală și de manufacturi de arme. 
Intre 1497 si 1504, din 104 vase plecate în Indii, nu s'au întors 
decât 72. Celelalte 32 au fost scufundate de Arabi sau de furtuni, 
avariate sau rătăcite. Santierele navale trebuiau să lucreze intens 
pentru a repara pierderile şi a desvolta flota în raport cu nevoile 
mereu sporite ale comerțului. Pe malul Oceanului Indian s'au 
construit cetăţi și s'au înființat garnizoane, iar în larg o flotă de 
războiu stationa în permanență pentru menținerea supremaţiei 
maritime. Expansiunea portugheză a avut dela început un caracter 
militar și comercial. In afară de sacrifiicile extraordinare pe care 
le impuneau statului, aceste procedee mențineau o stare de răz- 
boiu permanentă cu Arabii si cu principii locali, de care aveau 
să profite rivalii europeni ai Portugaliei. 

In afară de aceasta, blocarea Oceanului Indian n'a putut fi 
menținută şi monopolul n'a funcţionat în condiţii absolute. 

Guvernul central era reprezentat in colonii de un vice-rege 
care stătea la Goa și avea sub ordinele sale şase guvernatori. 
Primejdia acestui sistem, care concentra administraţia si comerțul 
în aceleași mâni, era corupția. Cu tot controlul Casei da India, 
vice-regii si guvernatorii fac ce vor si se imbogatesc făcând co- 
mert pe cont propriu. Dar chiar onesti și desinteresati fiind, ei 
nu pot reprima venalitatea şi lăcomia subalternilor lor. Căpitanii 
de corăbii se imbogatesc din rechizitii, contrabandă si comerț, si 
disciplina suferă cu atât mai mult cu cât marinarii nu primeau sol- 
da regulat. Lucru şi mai grav, căpitanii însărcinați cu paza intrării 
în Marea Rosie și în Golful Persic se lasă mituiti, si astfel, după o 
scurtă perioadă de întrerupere, aromatele apar din nou pe piața 
Alexandriei. 

Aceste fapte constitue simptome îngrijorătoare pentru stăpâ- 
nirea portugheză. Imperiul pune probleme prea grele pentru 
resursele metropolei. Portugalia avea prea puţini oameni si o 
economie prea înapoiată pentru a transforma imperiul maritim 
într'un adevărat imperiu colonial. Stăpânirea ei teritorială, 
redusă la câteva puncte de sprijin pe coastă, era prea slabă 
pentru a rezista redutabilelor rivalități la care era expusă. 
Numărul mic al populaţiei nu i-a permis să pătrundă în- 
lăuntrul teritoriilor descoperite si să-și consolideze stäpä- 
nirea asupra coastelor. Disproportia între suprafața metro-. 
polei şi întinderea imperiului nu explică însă fragilitatea im- 
periului portughez. Olandezii n'aveau o bază teritorială mai 
mare si totuşi au izbutit acolo unde au fost înfrânți Por- 
tughezii. 

Cauzele profunde ale decadentei coloniale portugheze trebue 
căutate în poziţia geografică, în structura economică si în 
urmările unirii Portugaliei cu Spania (1580—1640), 

Atâta timp cât Mediterana era încă centrul principal al comer- 
tului mondial, poziţia geografică asigura Portugaliei rolul de initia- 
toare în traficul oceanic. Dar când desvoltarea Angliei, Franţei, 
Olandei si Ţărilor Scandinave a mutat centrul activităţii economice 
mondiale în Marea Nordului, Portugalia se găsea într'o poziție 
excentrică fata de marile curente internationale — cu atât mai 
mult cu cât monarhia n'a izbutit să facă din Lisabona un centru 
economic internațional. 

In al doilea rând, Portugalia nu s'a transformat, nici în perioada 
celei mai intense expansiuni coloniale, din țară agricolă în tara 
industrială. Şi numai o puternică industrie națională putea să 
susțină o politică de expansiune colonială şi să consolideze impe- 
riul colonial stabilind o solidaritate de interese între metropolă 
şi colonii. 

Dar, mai presus de orice, decadenta puterii coloniale a Portu- 
galiei se datorește pierderii independenţei sale (1580—1640). Prin 
unirea sa cu Spania, Portugalia a fost târîtä în războaiele lui Filip 
al II-lea cu Olanda, Anglia și Franţa. Flota ei a trebuit să ia parte 
la expedițiile navale spaniole și să îndure efectele dezastrelor sufe- 
rite. Infrângerea flotei « invincibile », în 1588, a avut ca urmare 
distrugerea flotei de războiu portugheze. Apoi starea de războiu 
a permis rivalilor Portugaliei să intrebuinteze toate mijloacele 
pentru a ruina comerţul portughez şi a-i răpi posesiunile colo- 
niale. Corăbiile Portughezilor au fost urmărite, prădate si scu- 
fundate, factoriile lor bombardate, vasalii și aliaţii lor indigeni 
îndemnați la revoltă, posesiunile lor contestate. In secolul al 
XVII-lea, Olandezii ocupă coloniile portugheze din Arhipelagul 
malez; în secolul al XVIII-lea Francezii și Englezii se stabilesc 
în Indii. Din imperiul colonial portughez n'a mai rămas în Oceanul 
Indian decât Diu, Damao (nord de Bombay), Goa, Macao şi 

© parte din insula Timor. Imperiul colonial portughez a trait 
abia un secol. 


O soartă deosebită a avut Brazilia care, descoperită la întâm- 
plare si multă vreme nesocotită, avea să ajungă creaţia cea mai 
însemnată si capodopera colonială a Portugaliei. Spre deosebire 
de celelalte posesiuni portugheze, Brazilia a devenit o tara de 
imigrație şi de colonizare europeană. Alfonso de Sonza, trimis 
în 1532, ca guvernator, împarte pământul în feude ereditare şi 
le dăruieşte unor nobili, pe care-i învesteşte cu drept de juris- 
dictie asupra locuitorilor de pe feudele lor. Pentru a le popula, 
Sonza atrage toată drojdia Lisabonei: ocnasi, faliti, femei pier- 
dute şi-i ajută să întemeieze ferme care pregătesc drumul colo- 
nilor viitori. Dealungul coastei apar plantaţii înfloritoare de 
zahăr, iar mai târziu de cafea şi, pentru a feri populaţia indigenă 
de munca silnică, guvernul favorizează introducerea sclavilor 
negri. In opera de ocrotire a Indienilor, guvernul a fost ajutat 
de ordinul Jezuitilor, ai cărui membri au creat înlăuntrul 
continentului teritorii rezervate, numite «reductiuni», unde 
Indienii au fost creștinați, deprinși cu vieata sedentară şi 
feriti de contactul cu colonii si creolii. Deși sistemul nu 
şi-a atins decât în parte scopul, în regiunile depărtate 
de coastă controlul autorităţilor fiind aproape imposibil, 
soarta indigenilor a fost mai puţin grea decât în coloniile 
spaniole, i - 

Apoi bogăţia pământului si libertatea de care se bucurau 
colonii în aceste ţinuturi au atras din ce în ce mai multi coloni 
și comercianţi. Brazilia s'a ridicat astfel la un grad excepţional 
de prosperitate, iar când, la începutul secolului al XIX-lea, s'a 
proclamat independentă, fosta colonie s'a despărțit de metropola 

ei «așa cum fructul copt șe desprinde de pom, fără violență, fără 
mânie si fără resentiment ». 


IV. DRUMUL SPRE VEST SI DESCOPERIREA AMERICEI 


Circumnavigatia Africei a fost rezultatul unei sfortäri inde- 
lungate si metodice. Descoperirea Americei se datoreste « unei 
greşeli norocoase », Pe baza credinţei că pământul e rotund şi 
că apusul Europei nu e separat de Extremul Orient decât prin 
Oceanul Atlantic, Cristofor Columb a pornit, în 1492, să desco- 
pere drumul Indiilor spre vest şi a nimerit, fără să-și dea seama, 
în America, 

Cum rezultă din documentele recent descoperite în arhivele 
Genovei, Cristofor Columb s'a născut între 26 August şi 31 Oc- 
tomvrie 1451, dintr’o familie de tesätori genovezi, care tinea și 
un debit de vinuri. N’avea deci strămoși nobili, n'a făcut studiile 
universitare strălucite, nu putea avea cultura științifică, nici relaţiile 
savante, nici experiența maritimă «de patruzeci de ani», cu care 
avea să se laude mai târziu. După ce a urmat un timp meseria 
tatălui său, a făcut ca marinar câteva călătorii în Mediterană şi 
a luat parte la o expediţie în Anglia, apoi s'a stabilit la Lisabona, 
unde trăia, împreună cu fratele său Bartolomeu, din copierea härti- 
lor maritime si unde s'a căsătorit. Descoperirile portugheze, care 
făceau necontenite progrese, l-au atras într'atât încât s'a dus 
si el până în Guinea portugheză. Povestirile navigatorilor, care 
pretindeau c’au văzut la vest de Asore, plutind pe ocean, sculp- 
turi de lemn, trestii uriașe şi lemne necunoscute în Europa, con- 
firmau indicaţiile multor hărți care arătau existența unor insule ase- 
zate în largul oceanului neexplorat. Pe de altă parte, Columb a 
cunoscut harta si scrisoarea celebrului medic și astronom florentin 
Toscanelli, trimise unui preot portughez in 1474. Scrisoarea, care 

s'a păstrat, vorbeşte de un drum scurt spre Indii si-spre insula 
Cipangu (Japonia). « Insula aceasta e bogată în aur, în perle şi 
în pietre preţioase; templele şi palatele sunt acoperite cu aur 
masiv ». Indicatiile lui Toscanelli, care reduceau cu o treime cir- 
conferenta pământului, întăriră credinţa lui Columb că, plutind 
spre vest, «ar descoperi Cipangu și alte insule necunoscute ». 

In 1483, Columb ceru regelui Ioan al II-lea al Portugaliei trei 
caravelle aprovizionate pentru un an. La avisul consiliului său, Ion 
al II-lea declină propunerea. Prin fratele său Bartolomeu, Columb 
făcu aceeași cerere regelui Angliei şi regelui Franţei, dar fu refuzat 
si de aceştia. Atunci s'a stabilit în Spania, unde şi-a asigurat pro- 
tectia ducelui Medina Celi si a altor demnitari dela Curte. Pro- 
punerea lui fu supusă unei comisii, ai cărei membri în unanimitate 
o găsiră imposibilă. La intervenţia confesorului său, Isabella primi 
totuşi pe Columb și, după căderea Grenadei, îi acceptă con- 
ditiile. 

Prin conventia dela Santa-Fé, Columb primea titlul aproape 
princiar de amiral, vice-regalitatea tuturor pământurilor pe care 
le-ar descoperi si a zecea parte din produsul comertului cu aceste 
ţări, 

La 3 August 1492, Columb părăsi portul Palos cu trei caravelle 
şi 120 de oameni. După ce atinsese insulele Canare, se avântă 
în necunoscut. Impinse de un vânt favorabil, corăbiile mergeau 
atât de repede încât, în zorii zilei de 12 Octomvrie, marinarii, 
zăriră la marginea orizontului o fasie de pământ. Columb credea 
că se află în fata Cipangului. In realitate, se afla în fata insulelor 
Bahama. Peste câteva zile el descoperi insula Cuba pe care o luă 
drept Cipangu, apoi insula Haiti pe care, din cauza climei sale 
asemănătoare cu a Spaniei, o boteză Hispaniola. Toate aceste 
insule erau locuite de oameni bruni, aproape goi, dar impodobiti 

cu obiecte de aur. Convins că a ajuns în Indii, Columb i-a numit 
Indieni. După ce din resturile uneia din corăbiile sale naufragiate 
a construit prima întăritură spaniolă în Haiti, Columb a ordonat 
întoarcerea și, la 15 Martie 1493, a sosit în Spania, cu doi Haitieni 
şi câteva mostre de aur, încredințat că a descoperit fara 
aurului, 

Columb a mai făcut încă trei călătorii în America. In cursul 
celei de a doua (Sept. 1493—Iunie 1496), a descoperit o serie de 
insule din grupul Antilelor mici, locuite de Caraibi sălbatici, 
dar inteligenți, a ajuns apoi la Hispaniola, unde a găsit fortul 
de lemn distrus si garnizoana măcelărită; iar în drum spre Cuba 
a descoperit Jamaica. Convins că la Cuba a atins continentul 
asiatic, s'a întors la Cadix. 

Expediția a treia (Mai 1498—Noemvrie 1500) l-a condus la 
gura Orinocului si i-a permis să atingă pentru prima oară conti- 
nentul nou; iar în cursul călătoriei a patra (Mai 1502—Noem- 
vrie 1504), a explorat litoralul Americei centrale şi a venit în con- 
tact cu civilizaţia din Yucatan. 

Columb n'a corespuns sperantelor pe care Spania le pusese 
în el. Coloniștii care l-au însoţit au descoperit țări roditoare, dar 
n'au găsit comorile de aur la care se așteptau. Ei au început să 
se certe între dânșii și să trimită în Spania plângeri contra lui 
Columb. Pentru a pune capăt acestor conflicte, amiralul însuși 
a cerut reginei Isabella să trimită un comisar care să verifice 
plângerile îndreptate contra lui. Comisarul a pus pe Columb 
în lanţuri și l-a trimis în Europa. Regina l-a eliberat, dar nu l-a 
mai lăsat stăpân pe ţările descoperite. In ultima sa expediţie 
Columb și-a pierdut corăbiile pe coasta Americei centrale şi s'a 
întors bolnav în Spania (1504). Columb a murit, în 1506, sărac 
şi aproape uitat, fără să ştie că a dat Castiliei o Lume Nouă. 


9 

Primul care anunță lumii descoperirea unui nou continent 
fu Amerigo Vespucci. Originar din Florența, Vespucci ajunse 
în Spania, pela 1490, ca agent al Băncii Medici. In 1497—1498 
şi 1499—1500, el întreprinse două călătorii, care-l conduseră 
pe coasta nord-est a Americei de Sud, numită de el Vene- 
zuela (« Venetia Mica»), din cauza locuințelor construite de 
Indieni pe apă. In descrierile sale de călătorie, Vespucci a 
susținut că pământul explorat de el aparține unui continent 
nou. Umanistul german Ringmann a propus, şi posteritatea 
a aprobat, ca Lumea Nouă descrisă de Vespucci să fie numită 
America. Numele acesta s'a generalizat la mijlocul secolului 
al XVI-lea. 


Descoperirea lui Columb risca să aducă pe Spanioli în conflict 
cu Portughezii. In 1473, papa Martin al V-lea atribuise Portugaliei 
privilegiul exclusiv al descoperirilor. La cererea Spaniei, Alexandru 
al VI-lea Borgia revizui sentința predecesorului său si împărți! umea 
colonială între Spania şi Portugalia. Prin bula din 4 Mai 1493, 
toate teritoriile descoperite la est de meridianul care trece la 100 
mile de Asore fură atribuite Portugaliei; iar Spaniei, teritoriile 
descoperite sau de descoperit la vest de această linie. La protestul 
Portugaliei, linia de demarcare a fost împinsă cu 170 mile spre 
vest (Tratatul dela Tordesillas, 7 Iunie 1494). Cum însă traseul 
liniei de demarcare nu era cunoscut în emisfera orientală, nu se 
ştia dacă Molucele sunt în zona spaniolă sau portugheză. Inte- 
meiat pe informaţiile că dincolo de pământul descoperit de 
Columb se află un ocean imens, care comunică cu Atlanticul prin- 
tr’o strâmtoare, situată de exploatatori în regiunea lui Rio dela 
Plata, Portughezul Magellan şi-a propus să verifice dacă pe acest 
drum se poate ajunge la Moluce. 

Spaniolii care, venind din Hispaniola, se stabiliseră in regiunea 
Panamei de azi, aflară dela Indieni că la apus se întinde o altă 
mare şi un ţinut mai bogat în aur decât Spania în fier. Vasco 
Nuñez de Balboa porni, in 1513, să descopere această mare. In 
fruntea unei cete de nouăzeci de Spanioli, Balboa își tăie drum 
prin pădurile seculare și în mijlocul triburilor dușmane și, după 
două zeci şi cinci de zile, ajunse în vârful unui munte, de unde 
văzu un nou ocean, Balboa îl numi Mar del sur, Marea de Sud. 
Descoperirea lui Balboa înseamnă a doua etapă decisivă, după 
Columb, în istoria explorării Lumii Noui, 

Gura râului La Plata, descoperită de Portughezi în 1516, 
fusese explorată de Diego Solis, care pieri într'o luptă cu indi- 
genii, convins că imensul estuar e strâmtoarea care leagă Atlan- 
ticul cu Mar del sur. Iluzia avea să fie risipită de Magellan. 


Magellan era un om de ştiinţă adevărat si expert in chestiu- 
_ nile maritime. In 1504, la vârsta de 25 de ani, se duse în Indii, 
se bătu, timp de șapte ani, pe toate coastele Oceanului Indian, 
contra Inzilor, Arabilor, Egiptenilor și Malezilor, fu rănit de 
mai multe ori şi dădu dovezi strălucite de curaj, iniţiativă și ho- 
tarire. După expediția din 1511, care explorase Molucele si 
adusese informatii exacte despre pozitia si natura acestor insule, 
Magellan se întoarse in Portugalia cu intenția de a descoperi 
stramtoarea de mult cäutatä intre Oceanul Atlantic si Mar del 
sur şi de a atinge spre vest Extremul Orient si țara aromatelor. 
Negăsind înţelegere și sprijin la regele Emanuel, s'a « denaturalizat » 
si şi-a oferit serviciile Spaniei, care i le-a primit, 

La 20 Septemvrie 1519, Magellan a părăsit, cu cinci corăbii, 
portul San Lucar, a coborit dealungul coastei atlantice a Ame- 
ricei de Sud şi a stabilit că gura râului La Plata nu e strâmtoarea 

cäutatä. Dupä ce a iernat pe coasta Patagoniei si a înăbuşit Tăs- 
coala echipajului de pe trei vase, în Octomvrie 1520, expediţia 
intră în strâmtoarea care serpuieste. printre munţi înalți, acoperiţi 
de ghețari. Cinci săptămâni avură corăbiile de luptat cu furtuna 
şi cu stâncile până ce ajunseseră la marea deschisă, care le apăru 
atât de liniştită încât o numiră El Mar Pacifico, Oceanul Paci- 
fic. O corabie renuntase la luptă si se întoarse în Portugalia. 
Celelalte patru se îndreptară spre nord-vest si, împinse de 
vânturi regulate, după nouăzeci și opt de zile, atinseră arhipelagul 
Filipinelor. In ultimele săptămâni echipajul nu mai avea de 
mâncare decât pesmeti mäcinati de viermi. « Mâncarăm rumeguș 
de lemn, iar sobolanii erau o mâncare atât de aleasă încât o plă- 
team cu o jumătate de ducat», spune Pigafetta în jurnalul său 
de bord. Dar scopul lui Magellan a fost atins. Peste partea nouă 
a globului, el a tras o linie care I-a.condus, pe drumul de vest, 
‘la meridianul atins de Portughezi dinspre est. Succesul s'a trans- 
format însă repede în tragedie. Magellan a fost omorit intr’o 
luptă cu indigenii, douăzeci și șapte din ofiţerii lui au fost atraşi 
intr’o cursă și măcelăriți; una din cele patru corăbii era atât de 
avariată încât a trebuit să fie arsă; alta care voia să se întoarcă 
la Panama pieri intr’o furtună ; dintre celelalte două, una singură, 
Vittoria, izbuti, sub conducerea lui Sebastian del Cano, să se în- 
toarcă la Lisabona pe la capul Bunei Speranţe. Din cei 250 tova- 
räsi ai lui Magellan n’au mai rămas în vieatä decât 17, si Vittoria 
abia se mai ţinea la suprafața apei, când, la 8 Septemvrie 1522, 
intră în portul Sevillei. Aromatele pe care le aduse din Moluce 
plătiră cheltuielile întregii expediții. Magellan dovedise că se poate 
ajunge la insulele aromatelor fără a atinge ţările și mările Portu- 
ghezilor și, în 1527, Spaniolii izbutiră să stabilească legături 
directe între coasta occidentală a Mexicului şi Arhipelagul malez. 

Expeditia lui Magellan e poate cea mai glorioasä si mai mä- 
reatä faptä din istoria descoperirilor maritime. Magellan a des- 
coperit drumul de vest pe care în zadar îl căutase Columb si a 
condus prima călătorie în jurul pământului, care a revelat exi- 
stenta Oceanului Pacific si a revoluționat concepția geografică a 
lumii. 


V, CUCERIREA LUMII NOUI 


După prima generaţie a descoperitorilor, apare, la începutul 
secolului al XVI-lea, o nouă generaţie, a cuceritorilor — Conqui- 
stadores — care, împinși de setea de aur, în patruzeci de ani, 
aveau să întindă stăpânirea Spaniei dela California și Arkansas, 
până la Rio Maule, la sud de Santiago, in Chili. Cei mai vestiți 
sunt Hernando (Ferdinand) Cortez şi Francisc Pizarro, dar, 
în jurul lor sau în opoziţie cu ei, se ridică un mare număr de aven- 
turieri iesiti din clasa mijlocie, pe care lipsa de mijloace a impins-o 
să caute câştig în lupte şi aventuri: jurisconsulti ca Quesadas 
şi Enciso, foști soldaţi ai războaielor italiene ca Pedro de Valdivia, 
marinari ca Alvar Nuñez Cabez de Vaca, copii lepädati ca Diego 
de Almagro, boieri mici (hidalgos) ca Hernando de Soto, Pedro de 
Alvarado, Sebastian de Belalcazar, etc. Aceștia sunt gata să ia 
parte la toate expeditiile care oferă perspective de pradă si de 
îmbogăţire. Spiritul care-i insufleteste a fost rezumat intr’o frază 
de Cortez, când a debarcat în insula San Domingo: « N'am venit 
aici să muncesc pământul ca plugarii, ci să caut aur». 

Colonizarea spaniolă a început cu insulele Haiti (Hispaniola) 
şi Cuba. Diego Colon, fiul lui Columb, numit în 1509 guvernator 
al Hispaniolei, pregăti colonizarea Cubei. După nouăsprezece 
ani dela descoperirea lui, în 1511, Diego Velasquez ocupă insula 
şi o transformă în bază de operaţii pentru explorarea continentului. 

Intre 1517 si 1519, Velasquez organiză două expediții pentru 
recunoasterea Americei centrale. In Februarie 1517, vreo sutä de 
aventurieri ambitiosi, in frunte cu Hernandez de Cordoba, de- 
barcarä în peninsula Yucatan, unde fură surprinși să întâlnească 
oameni îmbrăcați în haine de bumbac vopsit, arături de porumb 
şi un oraş cu clădiri de piatră atât de monumentale și de ciudate 
încât l-au numit Cairo cel Mare. Atitudinea războinică a indi- 
genilor a silit pe Spanioli să se întoarcă în Cuba. 

A doua expediţie, condusă de Juan de Grijalva a explorat 
golful Caraib și a atins coasta Mexicului actual. Pretutindeni 
Spaniolii au fost primiţi prieteneste de indigeni, care se arătau 
bucuroși să schimbe podoabe de aur contra perlelor de sticlă ale 
oaspeţilor lor. Expediția se întoarse la Cuba cu mostre de aur 
şi cu povestiri minunate despre bogăţiile regelui aztec, Monte- 
zuma, care-și avea reşedinţa într'un oraș de piatră, zidit în mijlo- 
cul unui lac. 

Pe baza acestor stiri, Diego de Velasquez însărcină pe Her- 
nando Cortez cu conducerea unei noui expediţii, care să explo- 
reze interiorul continentului. Hernando Cortez (1485—1547) 
s'a născut dintr'o nobilă familie castilană, a studiat la universi- 
tatea din Salamanca, apoi, urmărit din cauza unui duel, a plecat 
să-şi caute norocul în Indii. Stabilit în Hispaniola s'a semnalat 
prin însuşirile sale de organizator si de conducätor .de oameni. 
Numit guvernator al Cubei, Velasquez l-a luat cu sine ca 
secretar şi, în 1519, l-a însărcinat cu conducerea expediției 
în Mexic, 

La 21 Aprilie, Cortez debarcă la Tabasco, pe coasta Mexi- 
cului cu cinci sute de voluntari, — printre care treizeci și doi de 
arbaletrieri si treisprezece pușcași, — șapte tunuri si șasesprezece 
cai. Populaţia indigenă îi primi cu o ploaie de săgeți. Intervenția 

cavaleriei și superioritatea armamentului asigură Spaniolilor o 
victorie decisivă si contribui la răspândirea legendei că sunt 
invulnerabili. Triburile se supun unul după altul si aduc învingă- 
torilor aur şi sclave. La nord de locul de debarcare, Cortez în- 
temeiază un oraş nou, Villa Rica de Vera Cruz, îl organizează 
după modelul orașelor castilane, cu un consiliu municipal, primar, 
etc., și primește dela noua municipalitate titlul de căpitan ge- 
neral. Prin acest ciudat procedeu constituțional, Cortez indică 
limpede hotărîrea sa de a nu recunoaște, în țările cucerite de 
el, alt stăpân afară de regele Spaniei. Situaţia aceasta satis- 
face deopotrivă lealismul său de cavaler și ambiția sa de 
conquistador. 

Inainte de a se îndrepta spre capitala Mexicului, Cortez s'a 
informat cu grijă asupra civilizației, organizării și caracterului 
popoarelor cu care avea să intre în contact. 


Podișul înalt al Mexicului era sub stăpânirea Aztecilor, un 
popor războinic care supuse toate triburile din jurul podișului 
şi îşi întinsese influența dela Colorado până la Panama. « Impe- 
riul » mexican era o confederație de triburi unite prin expediţii 
războinice comune. Regele, ales dintre membrii aceleiași familii 
a lui Montezuma, era asistat de un consiliu format din șefii prin- 
cipalelor familii. 

Triburile erau împărțite în clase. Nobilimea ereditară avea 
privilegiul de a nu plăti dări, de a locui în palate de piatră si de 
a alege din rândurile sale pe marii demnitari ai statului. Preoţii 
formau clasa a doua, puternic ierarhizată, sub conducerea 
unui preot suprem, şi foarte influentă. Ei intretineau cultul soarelui, 
al aștrilor și al strămoșilor, îndeplineau ritualul prin care asigurau 
poporului protecția divină si stabileau calendarul, 

Massa poporului era formatä din agricultori, meseriasi si 
negustori liberi, care intrebuintau pentru lucririle lor prizonieri 
de räzboiu redusi in stare de robie. 

Vieata economică se întemeia pe agricultură, Aztecii nu cu- 
nosteau animalele de muncă, nici uneltele de fer, dar practicau 
irigarea și îngrășarea ogoarelor. Pământul era lucrat cu sape și 
harlete de lemn, întărite uneori cu alamă. Plantele lor speciale 
erau porumbul, cartofii, roşiile, tutunul, bumbacul, palmierul, 
cacao, etc, In afară de bisonul stepelor, America precolombiană 
n’a cunoscut decât patrupede mici. Singurul animal care putea 
fi întrebuințat la cäräusie era lama, în America de Sud. Indienii 
nu cunoşteau nici roata, nici carul, 

Aztecii făceau un comerţ destul de activ cu perle, aur, pene, 
articole de îmbrăcăminte, arme, vase si produse alimentare, 
Meseriasii si negustorii erau organizați în corporații. 

Din punctul de vedere al tehnicei, Aztecii erau în faza inter- 
mediară dintre neolitic și epoca metalelor. Uneltele și armele lor 
erau din lemn, piatră sau obsidiană, Dintre metale nu cunoșteau 
decât aurul și cuprul, din care isi fabricau podoabe, Bronzul 
şi fierul le erau necunoscute. Armele lor consistau din: arcuri 
şi săgeți, lănci si sulițe, scuturi de lemn și platoșe de bumbac. 

Capitala Aztecilor, Tenochtitlan (Mexic), era zidită în mijlocul 
unui lac sărat și comunica cu uscatul prin şosele de piatră. Pala- 
tele şefilor, localurile publice și templele erau construite din piatră, 
iar locuinţele oamenilor de rând din cărămidă nearsă sau din 
vălătuci şi acoperite cu stuf. 


Inainte de a porni contra Aztecilor, Cortez a luat o măsură 
care a contribuit, mai mult decât toate victoriile, la formarea 
legendei lui: a distrus toate corăbiile cu care sosise din Cuba. 

Täind orice putință de retragere, a silit si pe cei mai soväitori să 
meargă înainte si a încorporat în trupele sale pe cei 100 membri ai 
echipajului. 

Corpul expediționar, se reduce la 400 fantasini, 15 călăreţi 
şi șase tunuri. Dar pe drum se măreşte cu trupele triburilor supuse 
de Azteci sau învinse de Cortez. Văzându-și vasalii și aliații 
incorporati în armata spaniolă, Montezuma încearcă mai întâiu 
să oprească pe Cortez trimitandu-i daruri bogate, apoi, neizbu- 
tind, îl invită în capitala sa. Spaniolii pătrund în Tenochtitlan, 
primiți cu onoruri particulare si gäzduiti împărătește. Dar 
Spaniolii se simt ca într'o cursă, Soselele care leagă orașul cu 
uscatul sunt întretăiate de poduri mobile şi purtarea lui Monte- 
zuma nu le inspiră prea multă încredere. După o săptămână 
de îngrijorare, Cortez luă o hotärîre extraordinară: îl face prizo- 
nier pe Montezuma, în propria sa capitală, şi guvernează Mexicul 
prin mijlocirea lui. Dar, în timpul unei expediţii contra lui Nar- 
vaez, trimis de Velasquez să-l aresteze pe Cortez, Aztecii se re- 
voltă şi după ce omoară pe Montezuma, silesc pe Spanioli să 
evacueze orasul (30 Iunie 1520). 

Cortez construeşte 13 corăbii pe care le transportă bucată 
cu bucată la Tenochtitlan, împresoară orașul, taie conducta de apă 
şi comunicațiile cu exteriorul, dar nu poate lua oraşul decât dupa 
ce-l dărîmă casă cu casă (12 August 1521). Spaniolii au cucerit 
Mexicul, dar n'au găsit comorile de aur la care se așteptau, 

Carol Quintul a răsplătit succesul lui Cortez numindu-l gu- 
vernator și căpitan general al Nouei Spanii (Oct. 1522), care se 
întindea dela Colorado până la istmul Panama. 


Spaniolii au căutat să cucerească si sudul Statelor-Unite. 
Dar în Texas şi Florida au întâlnit triburi primitive, care n’aveau 

rezerve de aur. Panfilo de Narvaez a condus in 1528 o expeditie 
in regiunea Mississipi, dar foamea, bolile si atacurile Indienilor 
i-au mistuit oamenii. Hernando de Soto, care a reînnoit experienţa 
în 1539—1542, n'a fost mai norocos. 

Dezamägiti, Spaniolii renunță la regiunile din nordul Nouei 
Spanii. Terenul rămâne liber pentru Francezi, Englezi si Olan- 
dezi. America centrală şi coasta septentrională a Americei de 
Sud fură recunoscute între 1498 şi 1502, dar colonizarea nu începe 
decât în 1508, când Alonso de Ojeda și Diego de Nicuesa înte- 
meiază Castilla del Oro şi Nueva Andalusia, pe teritorul cuprins 
între coastă septentrională a Colombiei și Nicaragua. Cu ajutorul 
aventurierilor veniţi din Antile să-și caute norocul pe Tierra firme, 
adică pe continent, ei întemeiară mai multe colonii: San Seba- 
stian (1510), Santa-Maria la Antigua (1510), Nombre de Dios, 
care serviră ca baze de operaţii exploratorilor Americei de Sud. 


După ce Vasco Nuñez de Balboa descoperise, in 1513, Mar 
del sur, Marea de Sud, atenţia căutătorilor de aur fu atrasă de 
povestirile Indienilor asupra coastei occidentale a Americei de Sud. 

In 1522, Pascal de Andagoya explorase coasta Mării de Sud 
şi aduse informaţii despre bogăţiile unei țări, Biru, din care Spa- 
'niolii au facut Peru. In 1524 si 1526, Francisc Pizarro si Diego 
Almagro organizează două expediții care ating insula Gallo, 
la nord de Equator, descoperă ogoare bine cultivate, oraşe mari 
şi şosele îngrijite, mărturii ale unei civilizaţii dezvoltate si ale unei 
țări populate. Intreprinderea pare atât de primejdioasă, încât 
guvernatorul Panamei dă ordin expediției să se întoarcă. 

Pizarro trage în jurul lui un cerc și invită pe aceia care vor 
să continue expediţia să intre în cerc. Treisprezece voinici, care 
aveau să fie înnobilați de’ Carol Quintul, s'au declarat gata să-l 

urmeze, Hotărîrea lui avea să dea Spaniei jumătate din America 
de Sud. 

Cu o corabie pe care le-o aduse Almagro, Pizarro și cei trei- 
sprezece tovarăși se îndreptară spre sud, aruncară ancora la Tum- 
bez, în golful Guayaquil, unde fură bine primiţi de șeful local. 
Pizarro mai vizită câteva orașe la sud, care-i confirmă cele auzite 
despre puterea şi bogăţia regatului Incasilor si se întoarse la 
Panama. Expediția durase optsprezece luni. 

Cucerirea regatului Incasilor, care se întinde dela Quito până 
la Rio Maule, pe mai mult de 35 grade de latitudine, reclamă 
forte însemnate. Guvernatorul Panamei refuzând să i le dea, Pi- 
zarro plecă în Spania și obtinu dela Carol Quintul o audiență, 
în urma căruia fu numit guvernator şi căpitan general al Nouei 
Castilii, iar Almagro comandant la Tumbez. : 

Cu 180 soldaţi și 27 cai recrutaţi în Panama, Pizarro debarcă 
la Tumbez, unde primește ceata de întărire a lui Hernando de 
Soto și ştirea despre desbinările din regatul Incasilor. 


Regatul Incasilor cuprindea țărmul Pacificului si podișul 
înalt al Anzilor, dela Columbia până la Chili. Regele era consi- 
derat ca reprezentant al Soarelui pe pământ și, pentru a asigura 
puritatea rasei sale, se căsătorea cu sora sa mai mare. Adorat 
ca un zeu, regele repartiza pământul si cirezile de lame, rezer- 
vând pentru întreținerea statului două treimi din toate produsele. 
Serviciul obligator îi procura o armată numeroasă, care i-a servit 
ca instrument de cucerire şi de răspândire a cultului Soarelui. 

Capitala, Cuzco, avea palate, temple și monumente de pro- 
porții uriaşe, împodobite cu basoreliefuri si plăci de aur, care 
au umplut de uimire pe conquistadori. Legătura între capitală 
și provincii era fnlesnitä printr’o rețea de şosele, «cum nici Carol 

Quintul, cu toată puterea lui, n'ar fi putut construi mai bune», 
Două căi paralele, legate prin altele transversale, străbăteau re- 
gatul dela nord la sud, una dealungul mării, alta peste podișul 
Anzilor. Marginea acestor şosele, largi de 3—4—12 m., era întărită, 
contra surpăturilor şi inundaţiilor, cu ziduri şi cu plantaţii de 
copaci. Poduri de piatră sau punți suspendate, construite din 
liane şi din lemn, duceau peste ape şi prăpăstii. Caravanseraiuri 
ofereau călătorilor adăpost şi hrană. Aceste căi de comunicaţie 
sunt cu atât mai uimitoare cu cât Incasii nu cunoșteau nici carul, 
nici animalele de tras, — Din punct de vedere tehnic, Incasii ştiau 
să extragă şi să lucreze aurul, argintul, arama, cositorul şi platina, 
din care fabricau podoabe și unelte artistice. Ceramica și stofele 
lor se distingeau prin varietatea motivelor decorative şi prin 
strălucirea culorilor. In agricultură practicau irigatia şi îngrăşarea 
cu guano. 

Şi totuși, Imperiul acesta așa de impozant ca înfăţişare s'a 
prăbușit la simpla atingere cu o mână de aventurieri. Cauze 
interne şi externe au contribuit deopotrivă la acest rezultat. 
Indrăzneala si perfidia conquistadorilor au fost ajutate de anarhia 
internă, Când Pizarro s'a prezentat în numele « atotputernicului 
împărat Don Carlos » la succesiunea Imperiului Inca, războiul 
civil dura de șapte ani. Huescar, fiul legitim al ultimului rege, 
fusese detronat şi arestat de fratele său vitreg, Atahualpa, care, 
după ce exterminase triburile credincioase lui Huescar şi pe 
toți membrii familiei regale, şi-a fixat capitala la Cajamarca si 
domnea prin teroare şi violență. 


Aflând aceste evenimente, Pizarro părăsi litoralul, în toamna 
anului 1532, cu o sută de soldați si sasezeci si doi de călăreţi, 
trecu Cordiliera occidentală si, la 15 Noemvrie, ajunse la Cajamarca. 

Orasul era päräsit, dar armata lui Atahualpa era concen- 
tratä in apropiere. Pizarro isi așeză oamenii în oraș si trimise lui 
Atahualpa o delegaţie să-l invite la « fratele său », în Cajamarca. 
A doua zi, 16 Noemvrie, Atahualpa veni insotit de o escortä nu- 
meroasä, dar neînarmatä și se opri în centrul orașului, în mijlocul 
pieţii goale. Un dominican, Valverde, ieși atunci înaintea lui, 
cu o carte de rugăciune într'o mână gi cu crucea intr’alta; prin 
mijlocirea unui interpret, îi arătă superioritatea religiei creștine 
şi îi ceru să recunoască suzeranitatea regelui Castiliei, căruia 
vicarul lui Cristos pe pământ, papa, îi concedase Lumea Nouă 
pentru a o converti la dreapta credință. Atahualpa trânti la pă- 
mânt breviarul și răspunse că nu vrea să fie vasalul nimă- 
nuia. 

Atunci Spaniolii, care stăteau ascunși năvăliră în mijlocul 
pietii, atacară cu pustile si cu săbiile escorta si făcură prizonier 
pe Atahualpa. « Cum Indienii erau fără arme, au fost învinși fără 
priemjdie pentru vreun creştin », spune Pizarro. Spaniolii evaluiază 
numărul victimelor între 2.000 si 10.000. A doua zi, tabăra Indie- 
nilor a fost prădată, vesela de aur şi de argint a casei imperiale 
confiscată, Indienii şi cirezile lor de lame împărţite între Spanioli. 

Atahualpa încercă să-și redobândească libertatea promițând 
că va umple cu obiecte de aur, până la înălțimea unui om, ca- 
mera în care era deţinut. La ordinul regelui lor, Indienii veneau 
în şiruri neîntrerupte, aducând în spate vasele, plăcile şi obiectele 
de aur ale templelor. Cantitatea necesară era aproape strânsă, 
când, sub pretextul de a fi atâtat poporul la revoltă, Atahualpa 
fu judecat de un simulacru de tribunal și condamnat la arderea 
de viu, Fiindcă în ultimul moment a trecut la catolicism, judecă- 
torii i-au făcut favoarea de a-l sugruma înainte de a-l arde pe 
rug (29 August 1533). 

Despotismul teocratic al Incaşilor s'a prăbușit odată cu stă- 
pânul. Regatul s'a destrămat; provinciile extreme s'au separat; 
pretutindeni societatea a căzut în anarhie, Favorizat de aceste 
împrejurări, Pizarro împinse cucerirea până la Cuzco, unde nu 
găsi însă aurul la care se aştepta, Principalele locuinţe fură ocu- 
pate de conquistadori, templul fu distrus si în locul lui fu construită 
o biserică catolică. După ce lăsă vechea capitală a Incasilor în 
seama fratelui său Ferdinand, Pizarro întemeie pe țărmul mării, 
într'o vale frumoasă, noua capitală, Lima (18 Ian. 1535). 

Acest act constitue punctul culminant al operei și al carierei 
lui Pizarro. Epopea cuceririi se termină cu războiul civil între 
cuceritori. Aurul a deslintuit patimi si rivalități, a distrus disci- 
plina si nu odată a primejduit cucerirea însăși. Almagro, care 
plecase să exploreze Chili, se întoarce în 1537, face prizonier pe 
Ferdinand Pizarro, şi bate armata lui Alonso d’Alvarado care 
venise în ajutorul lui Ferdinand. Francisc Pizarro strânge o armată, 
pune mâna pe Almagro, îl execută şi împarte fraţilor săi Ferdi- 
nand și Gonzalo imense domenii. Același spectacol în regiunea 
de nord, la Quito. Comandantul portului San-Miguel, Sebastian 
Belalcazar intervenise la cererea unor triburi indiene, în regiunea 
Equatorului, când află că guvernatorul Guatemalei, Pedro de 
Alvarado, se pregătea să atace cu forte considerabile Quito. Cons- 
tatând că nu s'au găsit aici comorile aşteptate, Alvarado cedează 
terenul lui Belalcazar în schimbul unei mari despăgubiri în bani. 

In 1539, Francisc Pizarro cuceri podişul Charcas (Bolivia) si 
întemeie mai multe aşezări. Descoperirea minelor de argint dela 
Potosi atrase o multimé de aventurieri care întemeiară alte ase- 
zări. In același timp, Pedro Valdivia exploră Chili şi întemie 
Santiago (1541). Numit 'guvernator, Valdivia își întinse autori- 
tatea spre sud şi puse baza orașelor Concepcién si Valdivia. 

Pe coasta orientală a Americei de Sud, regiunea cea mai 
bogată e aceea străbătută de Rio de la Plata, cel mai mare fluviu 
al Americei de Sud, după Amazon. Juan de Salis încercă s’o stră- 
bată în 1516, dar pieri într'o luptă cu Indienii. Peste zece ani, 
Sebastian Caboto și Diego Garcia izbutiră să creeze un comerţ 
înfloritor pe malurile fluviului. In 1536, Pedro de Mendoza înte- 
meie colonia Buenos-Aires. La mijlocul secolului, apărură alte 
cetăți pe cursul superior al fluviului: Asunciôn, Ciudad Reale 
şi Santa-Cruz, dar pătrunderea înlăuntrul continentului mergea 
greu. Principalul efort al Spaniei se îndrepta spre regiunile bogate 
în aur, 

Regiunea de nord-vest a Americii de Sud, Columbia de azi, 
bogată în aur si smaragde, si în ogoare mănoase, fu descoperită 
şi colonizată de Gonzalo Ximenes de Quesada care o numi Noua 
Grenada. Făcându-și drum cu securile prin pădurea tropicală, 
luptând unsprezece luni cu animalele sălbatice (şerpi, crocodili, 
jaguari) si cu foamea, cu inundaţiile și cu căldura indbusitoare, 
Quesada ajunse, cu 170 oameni din 900 câţi luase la plecare, în 
1537, în tara aurului și a smaragdelor şi o cuceri fără să întâmpine 
vreo rezistență. Cantitatea de aur găsită reamintea Cajamarca. 
Quesada fu ajuns aici de alte două expediţii: prima condusă de 
Belalcazar, care cucerise Quito si a doua de Federmann care venea 
din Venezuela. Cei trei conquistadori se uniră și întemeiară Santa 
Fé, care deveni leagănul viitoarei capitale a Columbiei. 

Venezuela — Veneţia Mică —fu descoperită de Columb. 
Carol Quintul cedă, în 1528, Welserilor proprietatea, administraţia 
şi jurisdicţia acestui tetitoriu, în contul datoriilor contractate cu 
prilejul alegerii imperiale. Welserii voiau să deschidă tara colo- 
nizării și să caute aur în interiorul continentului. Ehinger, agentul 
Welserilor din Haiti, fu numit guvernator și, în fruntea unei cete 

de 300 Spanioli, trimis să cucerească ţara şi să asigure dividendul 
capitalului plasat în întreprindere. Dar nu găsi nici minele de aur 
aşteptate, nici regiunile bogate si potrivite pentru colonizare și 
muri într'o ciocnire cu Indienii. Locotenentul său, Federmann, 
atinse, după o strădanie de trei ani, Bogota, pentru a constata că 
Ximenez de Quesada i-o luase înainte. Incercările ulterioare se 
terminară la fel, Proiectul de colonizare germană n'a izbutit, 
In 1546, Welserii vândură drepturile lor Spaniei. 


VI. IMPERIUL COLONIAL SPANIOL 


Scopul primelor expediții maritime spaniole, ca şi al celor por- 
tugheze, a fost comerțul cu aromate. Când însă nădejdea dea 
descoperi un drum mai scurt spre Indii s'a spulberat, Spaniolii 
"au trebuit să admită că numai organizând exploatarea agricolă si 
minieră vor putea trage folos de pe urma descoperirilor lor. Astfel, 
după perioada cuceririi începe, pela 1540, perioada colonizării. 

Spaniolii au găsit în America ţinuturi variate prin clima, resur- 
sele, locuitorii si civilizația lor. Ei au descoperit plante folositoare, 
legume (patlagele roșii, cartofi, porumb), cacao, tutunul, bumbacul 
şi palmierul. Fauna le-a oferit posibilități mai puţine. America 
nu cunoştea nici unul din animalele a căror îmblânzire şi utili- 
zare raţională a fost unul din factorii esentiali ai civilizaţiilor eu- 
ropene şi asiatice, 

Spaniolii au aclimatizat grâul, orzul, orezul, trestia de zahăr, 
portocalii, lămâii, măslinii, vita de vie si au introdus animale 
necunoscute în Lumea Nouă: calul, asinul, capra și oaia, care 
au reușit atât de bine, încât America a devenit cel mai mare re- 
zervor de materii prime și de articole alimentare din lume, 

Populaţia Americii, cuprinsă sub numele generic de « Indieni » 
sau « Piei-Roșii », era foarte inegal repartizată și prezenta, dela 

Caraibii antropofagi si sălbatici din peninsula Yucatan până la 
Aztecii din Mexic si la Incasii din Peru, o mare varietate de tipuri 
umane şi de civilizaţii. 

In perioada cuceririi, Spaniolii au distrus triburi fără apărare 
şi au redus popoare întregi la robie, după ce le-au răpit comorile, 
pământul, vitele şi casele. Dar şi Englezii cari, în același timp, 
întreprinseră cucerirea si colonizarea Irlandei n'au aplicat metode 
mai umane, cu toate că ei n'aveau ca Spaniolii, de luptat cu « fur- 
tuna, naufragiile, foamea, revoltele, căldura, frigul, molimele și 
lipsa extremă a tuturor lucrurilor necesare », care dispoaie pe 
om de toate deprinderile civilizației și-l lasă din ce în ce mai 
«indiferent față de distrugerea vieţii, fie vorba de vieata animalelor, 
adversarilor, tovarășilor sau de a sa proprie, lăsându-i totuşi 
destoinicia si perspicacitatea de om şi făcându-l crud, indrasnet 
şi lacom ca fiara cea mai sălbatică din codru». 

In sfârşit, Spaniolii n'au urmărit, ca alte popoare europene, 
distrugerea sistematică a Indienilor, în virtutea superiorității 
rasei și a civilizației lor. Dimpotrivă, dintre popoarele coloniza- 
toare, Spaniolii si Portughezii singuri au recunoscut in Indieni 
« oameni adevăraţi », pe care au căutat să-i creştineze şi cu care 
s'au amestecat, înlesnindu-le asimilarea la civilizaţia europeană. 
Nicăiri nu s'au păstrat mai multi Indieni decât în coloniile spa- 
niole. 

Solul si subsolul coloniilor au fost declarate proprietatea Co- 
roanei. Exploatarea minelor a fost cesionatä unor particulari 
sau societäti, care trebuiau sä dea Coroanei jumätate sau o treime 
din productie. 

Pământul a fost împărțit in latifundii si distribuit conquista- 
dorilor, curtenilor, favoritilor si ordinelor religioase. Aceste con- 
cesiuni prezentau toate caracterele feudelor castillane şi s'au numit 

encomiendas. Pentru a le pune în valoare, autorităţile au repartizat 
fiecărui Spaniol un număr de Indieni. Acest sistem, sancționat 
prin decretul din 1509, s'a numit repartimiento. Cu timpul, feudul 
(encomienda) şi serbii repartizați pentru a-l munci (repartimiento) 
au ajuns sinonime. In schimbul muncii lor, Indienii trebuiau să 
primească hrană, îmbrăcăminte, adăpost și învățătură creștină. 
Dar aceste obligaţii n'au fost respectate și Indienii au fost trataţi 
ca sclavi, 

Impotriva acestor abuzuri, s'au ridicat proteste chiar din sânul 
cuceritorilor. Cel mai elocvent a fost al dominicanului Barto- 
lomeo Las Casas care, în 1517, s'a adresat regelui. Induioșat, 
Don Carlos a ordonat ca Indienii să fie tratați omeneste si con- 
vertiti la creştinism. Dispoziţiile acestea, reînnoite an de an, n'au 

„fost observate, de aceea Coroana, prin regulamentul din 1542, 
a proclamat emanciparea Indienilor. Dar ceea ce, mai mult 
decât dispoziţiile legislative, a contribuit la îmbunătăţirea sorții 
Indienilor a fost înlocuirea lor cu sclavii negri aduși din Africa. 


Imperiul spaniol se întindea atunci din California și până în 
Chili, cuprinzând Mexicul, America Centrală, Venezuela, Co- 
lumbia (Noua Grenadă), Peru Chili, Rio de la Plata și Antilele. 
Aceste teritorii formau două vice-regate: Mexico (organizat în 
1534) si Peru (în 1542), la care aveau să s'adauge, în secolul 
a] XVIII-lea, Noua Grenadă (1717) şi Rio de la Plata (1776). 

Primele rudimente de organizare datează din timpul lui 
Columb, dar mările instituţii au fost create sub Carol Quintul. 

La început, coloniile s'au organizat spontan, după modelul 
orașelor castilane, cu ayuntamiento, alcade, regidores (Consiliu 
municipal, primar, consilieri). In colonii, aceste municipalități 
s'au numit cabildo. Membrii lor erau aleși de coloni, și isi întindeau 

autoritatea nu numai asupra orașului, ci şi asupra regiunii dim- 
prejur. | 

Autoritatea municipalitätilor a trecut treptat in mâinele unui 
tribunal si consiliu administrativ instituit in 1511 de guvernul 
metropolitan si numit audiencia incepand cu anul 1526. Prima 
audiencia a fost creată pentru Hispaniola, a doua pentru Mexic. 
In cursul secolului al XVI-lea, toate coloniile au fost înzestrate 
cu audiencias. Preşedintele audienței devine repede un agent exe- 
cutiv, care, în caz de vacanţă, tine locul guvernatorului; iar atri- 
butiile administrative si guvernative ale audienței întrec pe cele 
judecätoresti. In Mexic si Peru, presedintele, care e in acelasi timp 
guvernatorul colonial, poartă numele de vice-rege. 

Vice-regele, numit direct de rege, era învestit cu aceleaşi puteri 
pe care regele le executa în Spania. El guverna, administra şi 
conducea justiția; în caz de războiu, comanda flota şi armata. 
Dar, la expirarea mandatului său, care era de trei ani, trebuia să 
rămână în colonie şase luni, ca simplu particular, pentru a răspunde 
là eventualele reclamaţii ale foştilor săi administrati. In colo- 
niile de însemnătate mai mică, regele era reprezentat de un 
guvernator, înzestrat ca şi vice-regele cu atribuţii administrative, 
judecătorești, financiare şi militare. Provinciile de ordin secundar 
erau conduse de intendenti. Vice-regii, guvernatorii şi intendentii, 
trebuiau să-și lase familia în Spania, să nu se ocupe cu afaceri, 
să trateze bine pe Indieni și să depună la intrarea în funcţie o 
cauțiune care să garanteze executarea sentinței în caz că ar fi 
fost condamnaţi la expirarea mandatului lor. 

Instituţiile locale, răsărite spontan în perioada cuceririi, au 
fost deci subordonate autorităţii metropolitane. Coroana ia con- 
ducerea directă a coloniilor, considerate provincii transoceanice. 
Organul central e Consiliul Indiilor, creat de Ferdinand Catolicul 

în 1511, şi definitiv organizat în 1524 de Carol Quintul. Compus 
din opt consilieri, unul fiscal şi doi secretari şi prezidat de marele 
cancelar al Indiilor, Consiliul pregătea legile şi ordonantele pentru 
colonii, propunea candidaţi pentru toate posturile civile şi ecle- 
ziastice și supraveghea activitatea funcționarilor din colonii. 
Sediul Consiliului era la Madrid si nimeni, în afară de rege, nu 
putea interveni în deliberările membrilor lui. 

Organulul executiv al Consiliului a fost Casa de Contratacion, 
întemeiată în 1503, după modelul Casei da India din Lisabona, 
La început Casa de Contrataci6n a fost o societate particulară 
de negustori, la care guvernul a făcut apel pentru organizarea 
comerțului transoceanic. Reorganizată prin ordonantele din 
1534 şi 1543, a devenit un adevărat minister al Comerţului, care 
supraveghea aplicarea legilor relative la comerțul cu America, 
înregistra ieșirea si intrarea corăbiilor şi judeca diferendele între 
comercianţi. Casa fixa data plecării flotelor, navlul, tonajul şi desti- 
natia corăbiilor. Organizarea și administrația Casei se complicară 
astfel încât ajunse să monopolizeze întregul comerț colonial. 

Pentru înlesnirea controlului, traficul transatlantic a fost con- 
centrat la Sevilla. In 1529, Carol Quintul autoriză alte şapte 
porturi din Atlantic şi două din Mediterană să trimită corăbii 
în America, dar la întoarcere toate trebuiau să treacă prin Sevilla. 
In America, licența de a îmbarca şi debarca mărfuri a fost rezer- 
vată, în afară de Havana, porturilor Vera-Cruz (pentru Mexic), 
Nombre de Dios (pentru Columbia gi Venezuela), Panama şi 
Callao (pentru țările de pe malul Pacificului). 

Casa de Contratacion organiza două flote pe an, compuse 
din cel putin 10 vase de comerț si un bastiment de războiu. Prima 
flotă pleca în Martie spre Mexic, a doua în Noemvrie pentru Pa- 
nama. 'La întoarcere, cele două flote se uneau în Antille şi se 

întorceau împreună pentru a se apăra mai ușor împotriva piraţilor 
englezi, francezi şi olandezi, care le pândeau pentru a le prăda 
încărcătura de metale prețioase. 

Numărul corăbiilor care compuneau cele două flote a crescut 
necontenit până la sfârşitul secolului al XVI-lea, când a atins 
cifra de 100—120. Tonajul maxim n'a trecut de 9.000 tone. 
Firește, aceste cifre nu reprezintă volumul total al comerțului 
cu Indiile Occidentale. In afară de corăbiile izolate care făceau 
comerţ pe riscul lor, contrabanda a luat proporţii atât de con- 
siderabile încât, la sfârșitul secolului al XVI-lea, întrecea comerțul 
oficial. 


Comerţul cu coloniile era foarte variat. Spania exporta arti- 
cole alimentare (vin şi untdelemn), stofe, metale (aramă şi mercur), 
instrumente si arme de fier, mobile, articole de lux şi sclavi negri. 
Coloniile exportau metale prețioase, apoi: zahăr, bumbac, cacao, 
tutun, lemn de preţ, materii colorante. Locul cel mai însemnat 
îl ocupă însă metalele, mai ales argintul. 

In primii şasezeci de ani ai colonizării, cantitatea de aur si de 
argint importatä din America a fost evaluatä la circa 30.000 
kg de argint, fatä de 59.000 kg. produse in Europa. Cantitatea de 
aur era de 1.500 kg. pe an pentru Europa, 3.260 kg. pentru America 
si 2.400 pentru Africa. Producţia americană n'a sporit deci in 
mäsurä considerabilä stocul de metale pretioase al Europei. 

O schimbare radicală se produce abia începând cu anul 1545, 
când se descoperă minele de argint dela Potosi, în partea septen- 
trională a Perului. In timp ce producţia europeană se menţine, 
în a doua jumătate a secolului al XVI-lea, în jurul cifrei de 60.000 
kg. de argint, media americană atinge între 1545—1560 cifra de 
311.000 kg. pe an pentru a se ridica între 1581—1620 la 420.000 

kg. In același timp, producția anuală de aur se fixează în jurul 
cifrei de 4.000 kg., pe când Europa nu mai dă decât 1.000 kg. pe an. 

Producția masivă de argint răstoarnă echilibrul dintre metale. 
Aurul, care, în 1545, era de 10,75 ori mai scump decât argintul, 
ajunge la sfârșitul secolului, de 15 ori mai scump. Urmarea a 
fost urcarea bruscă a prețurilor, care începe să se resimtă la mij- 
locul secolului. 

Aducerea unor mari cantități de metale prețioase a permis 
lui Carol Quintul, mai ales după descoperirea minelor dela Potosi, 
să acopere deficitul bugetelor sale anuale, să susțină cheltuie- 
lile războaielor si ale Curţii si să gajeze împrumuturi urgente. 
Dar efectul asupra economiei spaniole a fost dezastruos. 

Descoperirile geografice n'au schimbat structura economică 
a Spaniei. Incercarea lui Ferdinand Catolicul de a crea o indu- 
strie spaniolă n'a dat decât rezultate parțiale. Industria textilă 
şi metalurgică din Sevilla, Toledo şi Valencia nu era destul de 
desvoltată pentru a libera Spania de produsele străine. Spania 
a rămas o ţară exportatoare de materii prime, în deosebi de lână 
şi de metale. Pentru a alimenta comerțul său cu coloniile, a tre- 
buit să făcă apel la industriile străine. Astfel cantitatea conside- 
rabilă de metale preţioase adusă anual din America a fost risi- 
pită fără folos pentru economia Spaniei. Partea negustorilor 
trecea granița pentru a plăti mărfurile pe care industria spaniolă 
nu era în stare să le producă; iar a cincea parte — el quinto — 
din producția de metale prețioase, care revenea regelui, era scon- 
tata de mai înainte la bancherii germani și italieni. Adesea trans- 
portul de aur nici nu ajungea să atingă pământul Spaniei și era 
deja expediat în Italia, Germania şi Flandra. 

Ambasadorul venețian Francesco Vandramin a calculat in 
1595, că din 260 milioane de ducati ajunşi în Spania, n'au rămas, 

sub formă de monetă şi argintărie, decât 56 milioane. Cum 
spunea un proverb spaniol, aurul american a căzut asupra Spa- 
niei ca ploaia pe acoperiș, pentru a se scurge repede mai departe. 
Exemplul Spaniei dovedește că nu aurul, ci munca e adevăratul 
izvor de bogăţie al unei ţări. 


VII. URMĂRILE DESCOPERIRILOR GEOGRAFICE 


Descoperirile geografice, noutatea şi abundența produselor 
importate în Europa, afluxul unor mari cantități de metale pre- 
tioase si începutul expansiunii coloniale, au avut repercusiuni 
adânci si multiple asupra desvoltării statelor europene. 

Descoperirile geografice au lărgit considerabil domeniul co- 
mercial, limitat până în secolul al XV-lea, la relaţiile Europei 
cu Siria şi Egiptul. Circumnavigatia Africei permite Europenilor 
să se aprovizioneze direct în «ţara aromatelor » şi să păstreze 
pentru dânşii tot beneficiul acestui comerț. Rezultatul e creşterea 
volumului afacerilor şi scăderea bruscă a preţurilor. O singură 
corabie portugheză de 500—600 tone cuprindea mai multă marfă 
decât o caravană întreagă şi marfa, venind direct, se vinde la 
Lisabona de 3—5 ori mai eftin ca la Venetia. Aromatele si colo- 
nialele încep să devie articole de consumafie curentă. 

Descoperirile geografice au deplasat căile și centrele comer- 
ciale. In locul Mediteranei şi Balticei, mări închise, Atlanticul 
devine centrul comercial al lumii. Țările de pe litoralul oceanului, 
Portugalia, Spania, Franţa, Anglia devin principalele puteri eco- 
nomice si comerciale. Venetia e silită să se mărginească la co- 
mertul cu Imperiul otoman, iar Hansa germană pierde supre- 
matia Balticei si se disolvă. 

Descoperirile geografice revelä Europei posibilitätile economice 
ale Americei, După perioada de cucerire, Spaniolii încep să pună 

în valoare solul coloniilor lor, aclimatizează plantele (grâul, 
orzul, orezul, trestia de zahăr, portocalii, lămâii, vita de vie, 
măslinii) si animalele (calul, asinul, boul, capra și oaia) necuno- 
scute în Lumea Nouă, gi trimit agricultori și muncitori experți 
în arta irigatiei. Ei răspândesc în Europa plantele specifice ale 
Americei: tutunul, porumbul şi cartofii. Colonizarea spaniolă a 
făcut din America centrul de aprovizionare cu alimente si cu 
materii prime al lumii și debuseul ideal pentru țările suprapopu- 
late ale Europei. Oceanul Atlantic a devenit axa comercială a. 
lumii. 

In sfârşit, descoperirile geografice au risipit iluzia cosmo- 
goniei medievale și, revelând omenirii măsura exactă a globului 
pământesc, «i-a permis, ca în limitele spaţiului pământesc bi- 
ruit, să recunoască cu mândrie si curaj propria sa mărire ». 


CAPITOLUL V 


LUPTA PENTRU SUPREMATIA ASUPRA ITALIEI 
SI FORMAREA SISTEMULUI POLITIC EUROPEAN 
(1494—1559) 


Cu expediţia lui Carol al VIII-lea începe o nouă perioadă in 
istoria politică a Europei. In cursul acestei perioade, dela 1494 până 
1a 1559, se constitue sistemul politic european; de atunci se poate 
vorbi de o Europă. Intrarea Francezilor în Italia determină inter- 
ventia Spaniei, Germaniei, Angliei şi a Turciei și provoacă primul 
conflict internațional. Spania și Germania contestă Franţei supre- 
matia asupra Italiei si, în vârtejul luptei, fiecare din puterile anta- 
goniste caută să-şi asigure concursul altor state. Italia nu devine 
numai câmpul de luptă, ci şi câmpul, de experiență al diplomaţiei 
europene. Combinatiile diplomatice, procedeele de propagandă și 
mijloacele financiare de luptă, aplicate de mult în Italia, sunt 
transpuse acum pe terenul diplomaţiei internaţionale. Ideea echi- 
librului, care va avea o soartă așa de strălucită în politica euro- 
peană, fusese aplicată cu succes în domeniul politicei italiene. 

Conflictul pentru supremaţia asupra Italiei se va complica 
prin lupta între Habsburgi şi Valois pentru moştenirea lui Carol 
Temerarul si, sub Carol Quintul, va lua proporţiile unei lupte 
pentru egemonia universală. Dar, cu toată lărgirea conflictului, 

obiectivul principal al luptei rămâne cucerirea supremaţiei asupra 
Italiei. Marile bătălii ale timpului sunt Ravenna, Marignan, 
Pavia, Roma. De aceea se poate spune că, până în 1559, războaiele 
europene sunt «războaie italiene ». 

In cursul acestei perioade se produc evenimente mai adânci 
şi mai durabile decât « războaiele italiene », ca de pildă descope- 
irile geografice, colonizarea europeană și deplasarea căilor co- 
merciale. Dar. consecințele acestor fapte nu se vor produce decât” 
mai târziu și însemnătatea lor scapă contemporanilor. Problema 
care, timp de şase decenii, preocupă cercurile diplomatice şi opinia 
publică europeană e problema italiană. 


I. EXPEDIȚIA LUI CAROL AL VIII-LEA 


Războaiele italiene sunt considerate de istoricii francezi ca 
«+ războaie de magnificentä », care au deviat politica franceză 
dela scopurile ei naționale — lărgirea granițelor până la Rin 
şi la Alpi— şi i-au istovit forţele în luptele sterile de dincolo 
de Alpi. 

Impotriva acestei concepții s'a ridicat în 1885 ducele de Chaul- 
nes, care a susținut că expediţia lui Carol al VIII-lea a fost «o 
necesitate națională », consecința inevitabilă si de altfel avan- 
tajoasă a politicei lui Ludovic al XI-lea, un episod al mişcării 
care, dela. Cruciate, împingea Occidentul spre Orient. 

Teza ducelui de Chaulnes a determinat o vastă operă de cer- 
cetare în arhivele Italiei si ale Franţei, care a lărgit considerabil 
. cunoștințele noastre despre această epocă, dar n'a confirmat 
ideile ducelui de Chaulnes. Expediția lui Carol al VIII-lea a putut fi 
pregătită, dar nu determinată, de politica predecesorilor săi. «E 
profund inexact să considerăm invazia lui Carol al VIII-lea ca un 

rezultat necesar al domniilor anterioare », scrie Joseph Calmette, 
cel mai bun cunoscător al epocii lui Ludovic al XI-lea. Cu toate 
încercările de reabilitare, războaiele italiene rămân «o aventură », 
care a abătut pentru sasezeci de ani politica franceză dela scopurile 
ei firești. 

Dintre toate aventurile care se ofereau nobilimii franceze, 
expediţia în Italia era cea mai ispititoare. Perspectiva unei caval- 
cade dealungul celei mai bogate și mai civilizate țări de atunci 
exercita o puternică atracție asupra unei nobilimi, care, după 
domnia burgheză a lui Ludovic al XI-lea, « se plictisea de moarte », 
fiindcă războiul rămase singura ei îndeletnicire. Revolta nobiliară, 
la Guerre folle, care a turburat minoritatea lui Carol al VIII-lea 
fu un avertisment. Carol al VIII-lea era înștiințat că, dacă vrea să 
domnească, trebue să dea satisfacţie nevoii de aventură a nobililor 
sau, sprijinit de burghezie, să reprime cu asprime neastâmpărul 
nobililor. Carol al VIII-lea, slab, desechilibrat, s’a lăsat sedus « de 
fumurile şi de gloriile Italiei ». 


Politica statelor italiene ar fi înlăturat, dacă ar mai fi fost 
nevoie, ultimele scrupule ale regelui Franței. Laurenţiu cel Maret, 
care stabilise un echilibru între ambițiile statelor italiene, murise 
în 1492. Puternicul regent al Milanului, Ludovic Maurul, dorind 
să uzurpe tronul nepotului său Giovan-Galeazzo Sforza, căsă- 
torit cu Isabella de Aragon, fiica ducelui de Calabria, se uni cu 
supușii nemulțumiți ai regelui Neapolului, şi solicită intervenţia 
Franţei. Bancherii florentini stabiliți la Lyon oferiră subsidii 
însemnate pentru răsturnarea domniei Medicilor din Florența. Ad- 
versarii lui Alexandru âl VI-lea Borgia cereau convocarea unui con- 
ciliu care să depună pe « papa simoniac » şi intervenția unei armate 
franceze care să-l alunge din Roma, Toate nemulţumirile aşteptau 

mântuire dela regele Franţei. Girolamo Savonarola, supe- 
riorul mânăstirii San Marco din Florenţa, vestea sosirea unor 
armate străine conduse de un nou Cirus ca să izbăvească Italia 
de păcatele ei. 

Aceste solicitări răspândiră în cercurile franceze credința că 
expediția în Italia nu va fi decât un marș triumfal. O singură 
îndoială turbura certitudinea succesului: atitudinea celorlalte 
puteri europene. Guvernul francez își dădea seama că intervenţia 
sa va transforma chestiunea italiană intr’o chestiune europeană, 
şi de aceea a căutat să-și asigure libertatea de acţiune plătind 
regelui Angliei suma, colosală pentru vremea aceea, de 745.000 
scuzi de aur (tratatul dela Etaples, 3 Nov. 1492), renunțând în 
favoarea regilor catolici la Roussillon şi la Cerdagne (tratatul 
de la Barcelona, 19 Ianuarie 1493) şi cedând lui Maximilian 
Artois, Charolais si Franche-Comté (tratatul dela Senlis, 23 Mai 
1493). 

In sfârsit, guvernul francez si-a constituit o bazä solidä de 
actiune in Italia, incheind, la 5 Mai 1492, un tratat de aliantä cu 
Milanul, prin care Franta isi asigurä concursul maritim al Ge- 
novei, infeudate Milanului in 1490. 


Pregătirile militare începură in Ianuarie 1494. Primele acte 
de dușmănie fätise au fost concedierea ambasadorilor napolitani 
şi alungarea bancherilor mediceeni din Lyon. Apoi ducele de 
Orléans plecă, în fruntea unui corp de armată, în Italia, să ocupe 
litoralul Genovei şi să stabilească comunicaţia pe mare între 
Franţa si Neapol. Carol al VIII-lea părăsi Lyonul, unde se făcuse 
concentrarea trupelor, și, la 27 Iulie 1494, se îndreptă spre Alpi, 
în fruntea unei armate de 30.000 de oameni. Cavaleria grea for- 
mată de nobili francezi, infanteria formată din 8.000 Elvetieni 

şi din 20.000 Bretoni şi Gasconi, şi artileria compusă din 140 
tunuri grele şi o mulțime de tunuri uşoare, constituiau cea mai 
bună armată din vremea aceea. 

Scopul expediției era cucerirea Neapolului. Desi regele luase 
la Lyon titlul de «rege al Siciliei şi al Ierusalimului », în procla- 
matiile guvernului francez nu se vorbeşte decât de Neapol. 
Proiectele de cruciată ajunseră o temă de propagandă în care 
nimeni nu mai credea, iar cucerirea Siciliei era în contradicție 
cu tratatul dela Barcelona si ar fi determinat in mod automat 
intervenţia Spaniei, care nu putea trăi fără grânele Siciliei. 

Pretentiile lui Carol al VIII-lea asupra Neapolului se întemeiau 
pe testamentul ultimului descendent al casei de Anjou, Charles du 
Maine, care lăsase lui Ludovic al XI-lea drepturile sale asupra Nea- 
polului, cucerit în secolul al XIII-lea de Carol de Anjou. Drepturile 
acestea erau mai mult decât contestabile, dar esentialul era că 
se putea da expediției o aparență de legitimitate. 


Principala armată franceză trecu Alpii la începutul lui Sep- 
temvrie si, fără să întâmpine vreo rezistență, străbătu Italia 
dela Alpi până la Neapol. Ludovic Maurul a venit la Pavia întru 
întâmpinarea regelui prea creştin; Florența şi Roma şi-au des- 
chis larg porţile, și Francezii în marsul lor triumfal n'au avut altă 
grijă decât să însemne cu cretă porţile caselor în care aveau să 
fie gäzduiti. Piero de’ Medici părăsi Florența înainte de sosirea 
regelui, iar Alexandru al VI-lea Borgia îndepărtă el însuşi armata 
napolitană, care venise până la Roma să taie drumul năvălitorilor. 
La 22 Februarie 1495, Carol VIII îşi făcu intrarea solemnă în 
Neapol. 

Francezii au fost primiţi ca salvatori de Pisani, de Florentini, 
de Colonna, de toți adversarii papei si ai Medicilor. Dar în curând 

Savonarola însuși a trebuit să se convingă că o armată de mer- 
cenari, pe care Brantôme o descrie ca « înspăimântătoare la vedere, 
plină de oameni buni de spânzurat, de clienţi ai justiţiei și de in- 
divizi infierati pe umăr cu semnul crinului» nu este o ceată de 
arhangheli coborîtă pe pământ să curețe biserica lui Cristos de 
desfrâu, de lăcomie si de nedreptati. 

Succesul fulgerător al expediției arătă superioritatea militară 
a Franţei şi primejdia egemoniei franceze. Spania amenințată 
în posesiunea Siciliei, Maximilian I neliniștit de soarta Țărilor 
de Jos, papa, Venetia si Milanul se uniră intr’o ligă semnată 
la Venetia (24 Martie 1495), Liga, încheiată pentru alungarea 
Francezilor din Italia, constitue prima coalitie contra Frantei si 
prima aplicare in domeniul international a principiului echili- 
brului. 

Indignarea de care fu cuprins guvernul francez, la aflarea 
acestei veşti, dovedește naivitatea si nepregătirea diplomatică a 
conducătorilor Franţei. In ceea ce priveşte diplomaţia, Francezii 
erau inferiori nu numai Italienilor, ci şi Habsburgilor, care aveau 
excelente servicii de informatie. Amenintat să fie izolat de Franța, 
Carol al VIII-lea luă calea întoarcerii înainte ca Liga să fi mobilizat 
forte suficiente. Armata franceză izbuti să treacă defileurile Ape- 
ninilor, cu toată artileria sa, dar la Fornovo se izbi de armata 
Ligii, care încerca să-i taie retragerea. A fost nevoie de toată 
furia francese, cum spuneau Italienii, pentruca armata să-și des- 
chidă drum spre Franța (Iulie 1495). Ultimele resturi ale armatei 
franceze au capitulat în 1496, si Neapolul a fost ocupat de regele 
Spaniei. Adevăratul câștigător al primei campanii italiene a fost 
Ferdinand Catolicul. Carol al VIII-lza, se pregătea să reia lupta, 
când muri, pe neașteptate, de urmările unui accident (8 
Aprilie 1498). 

Expediția lui Carol al VIII-lea dovedise că Neapolul nu putea fi 
păstrat fără Milano. Recucerirea Neapolului, la care nici noul rege 
Ludovic al XII-lea (1498—1515) nu voia să renunţe, trebuia să 
înceapă cu ocuparea Milanului. Franţa şi-ar fi asigurat astfel 
comunicarea și pe uscat şi pe mare, întrucât cine avea Milanul, 
avea și Genova, cea mai mare putere maritimă din Mediterana 
occidentală. 

Ludovic al XII-lea luă deci titlul de rege al Franţei şi duce al 
Milanului. Pretentiile lui se întemeiau pe faptul că bunica sa, Va- 
lentina Visconti, fusese fiiica ducelui de Milano, Giovan-Galeazzo 
Visconti. Drepturile lui asupra Milanului nu erau mai sigure decât 
ale lui Carol al VIII-lea asupra Neapolului, dar esentialul era ca 
revendicarea Milanului să poată fi întemeiată pe un titlu de drept. 

Campania militară fu precedată de o campanie diplomatică 
prin care Milanul fu izolat. Guvernul francez obtinu neutrali- 
tatea Angliei, Spaniei și a papei, şi încheie cu Veneţia un tratat 
de împărţire a Lombardiei. Cantoanele elveţiene, desi n’aveau 
niciun interes ca stăpânirea franceză să se întindă asupra Mila- 
nului, jurară Franţei alianță pe zece ani. Maximilian I rămânea 
ostil, dar diplomaţia franceză i-a neutralizat acţiunea obținând 
dela Filip cel Frumos neutralitatea Țărilor de Jos şi a Comi- 
tatului Liber (Franche Comté). | 

Astfel pregätitä, expeditia n’a fost decât o plimbare militarä. 
Armata franceză trecu Alpii în Iulie 1499 si, în douăzeci de zile, 
cuceri toată Lombardia. Dar Ludovic Maurul, refugiat în Ger- 
mania, se întoarse și, cu ajutorul lui Maximilian si al Elvetienilor, 
recuceri Milanul (Martie 1500). A fost nevoie de o nouă campanie, 
pentru care guvernul francez mobiliză noui trupe elveţiene si o 
artilerie considerabilă. Ludovic Maurul nu era în stare să lupte 
cu noua armată, mai ales că mercenarii săi elvețieni refuzară să 

lupte impotriva compatriotilor lor din tabära francezä. La Novara 
fu făcut prizonier si dus in Franţa, unde muri obscur, in 1508. 

Ducatul Milanului fu alipit la Franta, afarä de Cremona si 
de Ghiara d’Adda ocupate de Venetieni si de Bellinzona cedatä 
Elvetienilor. Un senat, organizat după modelul Parlamentului 
din Paris si compus în majoritate din Francezi, supraveghea ad- 
ministratia, forma o curte superioară de justiţie si confirma sau 
invalida decretele regale referitoare la Milan. Regele era reprezentat 
printr’un guvernator militar si printr’un guvernator civil. Regimul 
acesta avea să dureze până în 1512. 

Stăpân pe trecătorile Alpilor, si dispunând de o bază navală, 
deoarece Genova căzuse în mâinile sale odată cu Milanul, Ludovic 
al XII-lea era intr’o situaţie mult mai bună decât Carol al VIII-lea 
pentru a cuceri Neapolul. Dar experienţa din 1495 dovedise că armata 
franceză nu poate apăra Neapolul împotriva unei armate spaniole ve- 
nind din Sicilia. Deaceea, Ludovic al XII-lea propuse lui Ferdinand 
împărţirea regatului. Prin tratatul dela Grenada, din 11 Noem- 
vrie 1500, Franţa isi rezervă Neapolul, Terra di Lavoro și Abruzzi, 
şi lăsă Spaniei partea de sud a regatului, adică Apulia şi Calabria. 

Regele Neapolului, Frederic al II-lea, incapabil să opună rezis- 
tentä armatelor franco-spaniole, capitulă, la 1 August 1501, și fu 
condus în Franţa, unde muri trei ani mai târziu. Fiul său Ferdi- 
nand fu luat ostatec de Spanioli şi dus în Spania, unde muri fără 
moștenitori, în 1559. Așa se stinse dinastia bastardă a Arago- 
nezilor. : 

Cum era uşor de prevăzut, cei doi aliați se certară pentru 
împărţirea prăzii. După o serie de bătălii mărunte, Spaniolii 
ocupară Neapolul şi siliră pe Francezi să se îmbarce pentru 
Genova (1504). Neapolul fu transformat, pentru două secole, 
în posesiune spaniolă, cu titlul de vice-regat, ca şi Sicilia. 

Aceste räzboaie trezirä in sufletul Italienilor o puternicä ura 
contra « barbarilor » care le cotropiseră tara. Papa Iuliu al II-lea 
(1503—-1513) se făcu ecoul acestor resentimente. El visa să facă 
din Statul papal o mare putere şi să-și întindă stăpânirea asupra 
Italiei, « liberată de barbari ». In scopul acesta se împacă cu Ve- 
netia, împotriva căreia organizase « Liga dela' Cambrai », și caută 
să grupeze statele italiene contra Franţei. Cu ajutorul Cardina- 
lului de Sion, Matei Schinner, împiedecă recrutarea trupelor elve- 
tiene pentru Franța. Apoi, pentru a câştiga alianța Spaniei contra 
Franţei, recunoaște stăpânirea spaniolă asupra Neapolului (3 Iulie 
1510). La 4 Octomvrie 1511, papa semnă cu Venetia si cu Spania 
Liga Sfântă, la care, în Noemvrie, aderă si Anglia. 

Armata franceză, comandată de Gaston de Foix, un tânăr 
general de 22 de ani, care avea să se reveleze strateg de geniu, fu 
atacată dinspre nord de Elvetieni, dinspre est de Venetieni si dinspre 
sud de Spanioli. In Ianuarie 1512, armata hispano-papalä incepu 
asediul Boloniei. Gaston de Foix, päräsi Milanul si, la 5 Februarie, 
eliberä Bolonia. Apoi, aflând că Venetienii au pătruns în Brescia, 
se întoarse spre nord şi, după ce risipi armata venețiană între 
Mincio şi Adige, luă Brescia cu asalt (19 Februarie 1512). Intre 
timp, Spaniolii se concentraseră în apropiere de Ravenna. Gaston 
de Foix îi atacă, în ziua de Paști (11 Aprilie 1512) si câştigă cea 
mai sângeroasă bătălie din câte se văzuseră până atunci : 10—15.000 
oameni au rămas pe câmpul de bătălie, printre care şi generalul 
victorios. Prin rapiditatea manevrelor sale, prin utilizarea ratio- 
nală a forțelor, prin aprecierea justă a timpului şi prin intuiţia 
precisă a strategiei şi a tacticei, Gaston de Foix prevesti războiul 
de mișcare al epocii moderne. — 

Urmaşii săi nu știură să exploateze situația si în câ- 
teva săptămâni Lombardia fu pierdută, Genova se revoltă, 

Medicii se întoarseră la Florența. Papa fu salutat ca liberator 
al Italiei. 

Moartea lui Iuliu al II-lea, în Februarie 1513, nu opri ofensiva 
contra Franţei. Noul papă Leon al X-lea (1513—1521), un 
Medici, rămase credincios Ligii sfinte, care hotărî să mute 
războiul în Franța. Englezii debarcă la Calais, împrăştie, cu aju- 
torul lui Maximilian, armata franceză la Guinegatte şi ocupă 
Thérouane si Tournais. In același timp, Elvetienii pătrund în 
Burgundia şi atacă Dijonul. Guvernul francez e silit să le cum- 
pere retragerea cu bani şi să renunţe la toate cuceririle sale din 
Italia. Ceilalţi adversari sunt dezarmati prin negocieri. Primejdia 
trecu si Ludovic al XII-lea lăsă urmasului său Francisc I 
(1515—1547) regatul împăcat cu toți vecinii săi, 


Francisc J recuceri, printr’o singură lovitură, Milanul. Ocolind 
poziţiile Elvetienilor care păzeau trecătorile Alpilor, armata isi 
tăie printre stânci un drum considerat ca inaccesibil şi cobori 

"fără de veste în șesul Lombardiei. Elveţienii surprinși se concen- 
trară la Marignano, între Lodi şi Milano, unde, după o luptă 
de două zile, Francezii câştigară o victorie decisivă (13—14 Sep- 
temvrie 1515). 

Stăpânirea franceză asupra Lombardiei si Genovei fu resta- 

bilită şi consolidată printr’o serie de tratate încheiate cu Papa, cu 

Elvetienii si cu Spania. La 16 Decemvrie 1516, Leon al X-lea semnă 

cu Francisc I concordatul dela Bolonia, care lăsa la discretia regelui 
numirea înalților demnitari ai bisericii franceze. Tratatul dela 

Freiburg sau «Pacea perpetuă », încheiată de reprezentanții 

Franţei cu cele treisprezece cantoane, rezerva Franţei şi aliaților 

ei dreptul de a recruta mercenari în Elveţia (29 Noemvrie 1516). 

In sfârșit, moartea lui Ferdinand Catolicul (23 Ian. 1516) inlesni 

guvernului francez lichidarea tuturor diferendelor sale cu Spania 
(Tratatul dela Noyon, August 1516). Prima fază a războaielor 
italiene se încheie cu victoria Franţei. Alegerea regelui Spaniei 
şi moștenitorului "Ţărilor de Jos la tronul imperial răsturnă 
însă, în câţiva ani, situaţia în favoarea Habsburgilor. 


TI. SUPREMAȚIA HABSBURGILOR 


Căsătoria lui Maximilian cu Maria de Burgundia, mosteni- 
toarea lui Carol Temerarul (1477), a făcut din Habsburgi dina- 
stia cea mai bogată din Europa. Căsătoria fiului lor Filip cel 
Frumos cu Ioana, moștenitoarea regilor catolici, a pregătit unirea 
coroanei spaniole cu posesiunile Habsburgilor. Cum Filip cel 
Frumos a murit în 1506, fiul său Carol — viitorul Carol Quintul — 
a moştenit, la moartea lui Ferdinand Catolicul, în 1516, coroana 
Spaniei. La moartea bunicului său Maximilian I, regele catolic, 
Don Carlos avea să fie ales împărat al Germaniei. 

Maximilian I a pregătit alegerea încă din 1517. Dar lucrurile 
n'au mers așa de uşor, cum s’astepta. Pe lângă nepotul său, s'au 
ivit alti doi candidați, Francisc I, regele Franţei şi Frederic cel 
Intelept, electorul Saxei. In fata acestei competiţii, electorii şi-au pus 
votul la licitaţie. Izbânda lui Don Carlos se datorește organizării 
superioare a băncilor germane. Fuggerii şi Welserii nu numai 
că au pus la dispoziţia Habsburgilor suma colosală de 850.000 
florini, în hârtii de valoare plătibile după alegerea candidatului 
lor, dar, prin legăturile lor financiare cu agenţii din Anversa ai 
bancherilor florentini şi genovezi, au si tăiat orice credit regelui 
Franței. Astfel, la 28 Iunie 1519, Carol I al Spaniei a devenit 
Carol Quintul. 

Noul împărat reprezenta el singur «o coaliţie ». Dela bunicul 
său patern, Maximilian, mostenise domeniile ereditare ale 

Habsburgilor (Austria, Stiria, Carintia si Carniolia); dela bunica 
sa, Maria de Burgundia, Tärile de Jos si Franche Comté; dela bu- 
nicii săi materni, Ferdinand si Isabella, Spania, cu dependentele 
ei din Italia (Sardinia, Sicilia, Regatul napolitan) şi coloriiile 
din America ; în urma alegerii sale ca împărat, el dobândea Ger- 
mania și pretențiile la egemonia universală legate de coroana 
imperială ; în sfârșit, prin alegerea fratelui său Ferdinand ca rege 
al Boemiei si at Ungariei, influența lui Carol Quintul s'a întins 
si asupra acestor ţări. Puterea noului împărat constituia o pri- 
mejdie pentru independența statelor mici și mijlocii şi a directă 
amenințare pentru situația politică a Franţei. 

Pentru a restabili echilibrul, puterile amenințate s'au unit. 
In toate aceste coaliţii, Franța a jucat un rol covârșitor fiind 
statul cel mai puternic si, prin poziţia sa, cel mai direct ameninţat 
de puterea excesivă a Habsburgilor. 

A trebuit însă timp pentru ta puterile amenințate să înțeleagă 
că interesul lor era de a se strânge în jurul Franţei. Amenintat 
” de mișcarea lutherană, Leon al X-lea încheie cu împăratul un pact 
pentru recucerirea Milanului și Genovei, indispensabile Spaniei 
pentru a comunica direct cu Germania şi pentru a-și consolida 
stăpânirea asupra Italiei. Statul papal avea să primească Parma, 
Piacenza si Ferrara. Incercarea lui Francisc I de a câştiga, la 
întrevederea dela Guines, alianţa lui Enric al VIII-lea n’a dat rezul- 
tatele dorite. Putin după întrevederea sa cu regele Franţei, Enric al 
VIII-lea încheie cu împăratul Germaniei un tratat secret contra 
Franţei. 

Cu tot insuccesul campaniei sale diplomatice, Francisc I n'a 
pregetat să deschidă ostilitățile în Flandra, în Italia şi la granița 
Spaniei. Robert de:la Marck, duce de Bouillon, vasal imperial 
trecut în serviciul Franţei, atacă Luxemburgul (Februarie 1521). 

In același timp, Henri d’Albret, regele Navarrei, în fruntea unei 
armate franceze, încercă să recucerească partea din Navarra pier- 
dută în 1512. Amândouă încercările, care indicau o lărgire consi- 
derabilă a teatrului operaţiilor, se terminară cu înfrângerea alia- 
tilor Franţei. Carol Quintul ocupă Tournai si o alipi la Ţările 
de jos. Franţa pierdea astfel o poziţie care-i permitea să amenințe 
deopotrivă Flandra si Hainaut. In Italia, armata hispano-ponti- 
ficală nimiceste la Bicocca (lângă Monza) armata elveţiană și 
sileste pe Francezi să evacueze Milanul (1522). Roadele victoriei 
dela Marignano erau pierdute odată cu reputația militară a in- 
fanteriei elveţiene. 

Franţa fu din nou redusă, ca în 1513, la apărarea propriilor 
sale graniţe. In Septemvrie 1523, Spaniolii cuceriră Fuenterrabia 
şi amenintarä Bayonne. In nord, Anglo-Imperialii înaintară până 
aproape de Compiégne. Iar in sud, Imperialii comandati de ducele 
Charles de Bourbon, trecut la inamic, şi de marchizul de Pescara, 
invadară Provensa si asediară Marsilia. Dar oraşul rezistă si, 
la apropierea armatelor franceze de ajutor, Imperialii ridicară 
asediul şi se întoarseră în Italia. Franța s'a dovedit ireduc- 
tibilä. 

Cu trupele concentrate pentru apărarea Marsiliei, Francisc I 
urmäri armata imperialä si reocupä cea mai mare parte a Duca- 
tului milanez. Numai câteva cetäti, printre care si Pavia, mai räma- 
seră în mana Imperialilor. La sfârșitul lui Octomvrie 1524, armata 
franceză începu asediul Paviei, dar cetatea rezistă patru luni 
de zile, până ce Carol Quintul putu trimite trupe de întărire. 
Prinsă între cetate si între armata de ajutor, armata franceză fu 
bătută si regele însuși căzu prizonier (24 Februarie 1525). Intr’o 
lungă scrisoare adresată mamei sale, Francisc I descrise bătălia 
și încheie cu cuvintele: «De toutes choses ne m'est resté que 

Phonneur et la vie qui est suave», din care legenda a făcut: 
«Tout est perdu, fors l’honneur », 

Bätälia dela Pavia a consacrat superioritatea infanteriei spa- 
niole. In luptele cu Maurii, Spaniolii formaseră o câvalerie uşoară, 
înarmată cu suliti, neîntrecută în manevre repezi si în acțiuni 
de recunoaștere, dar incapabilă de a se măsura cu cavaleria grea 
franceză. « Marele căpitan » Gonzalo de Cordova constitui din 
Spanioli o infanterie națională, organizată după modelul compa- 
niilor elvețiene. Unitatea tactică era batalionul de cinci sute de 
oameni, dintre care două sute, înarmați cu suliti lungi, erau 
așezați în față; alti două sute erau înarmaţi cu săbii și cu 
suliti de asvârlit; în sfârşit o sută de puscasi mobili aveau 
misiunea să umple golurile formate între rânduri de accidentele 
terenului. Fiecare batalion înainta în rânduri strânse, cu sulitele 
întinse, ca o cetate mișcătoare de oţel. Prin această organizare, 
infanteria spaniolă a devenit, pentru o sută cincizeci de ani, 
prima din Europa. Dezastrul dela Pavia a asigurat definitiv 
Imperialilor stăpânirea asupra Milanului şi a schimbat radical 
situația internaţională. 


Francisc I fu condus în Spania si internat la Madrid, unde, 
după un an de captivitate aspră, fu silit să semneze tratatul dela 
Madrid (lan. 1526). Francisc I renunţa la toate drepturile sale 
asupra Italiei și la suzeranitatea sa asupra Flandrei; ceda împă- 
ratului Burgundia și, drept garanţie pentru executarea tratatului, 
lăsa ca ostatici pe cei doi fii mai mari ai săi. Pus în libertate, Fran- 
cisc I a refuzat să execute « un tratat care îi fusese smuls cu sila ». 
Statele Burgundiei, întrunite la îndemnul guvernului francez, con- 
testară regelui dreptul: de a înstrăina o provincie fără voia ei și 
declarară că vor «să rămână sub ascultarea coroanei franceze şi 

u a împăratului ». Această declarație constitue prima afirmare 
a principiului de liberă determinare a popoarelor. 

Consecințele dezastrului dela Pavia alarmară toate popoarele 
turopene. Statele italiene se grupară în jurul Veneţiei si Papei 
și, la 22 Mai 1526, încheiară cu Franţa Liga dela Cognac, cu scopul 

ărturisit de a libera pe Francisc 1 de obligaţiile tratatului dela 
ai în realitate pentru a cuceri independenţa Italiei. Enric | 
al VIII-lea, care de asemenea rupsese relaţiile cu împăratul, fu pro- 
aisé protectorul Ligii. Francezii încercară, încă de atunci, să 
completeze frontul antihabsburgic printr’o înțelegere cu Turcii, dar 
încercarea era încă prematură și n'avea să izbutească decât zece 
ani mai târziu. | 

Francisc I, devenit prudent dupä experienta dela Pavia, n’a 
trimis in Italia decât trupe neinsemnate si a läsat aliatilor sai 
tot greul luptei. Armata italianä a atacat garnizoanele spaniole 
din Lombardia, dar a procedat atât de încet, încât împăratul a 
avut timpul să trimită în Italia, sub comanda lui Georg Frundsberg, 
o armată de Lutherani fanatici care au bătut armata aliată și au 
înaintat până la Roma. Speriat, Clemente al VII-lea (1523—1534) 
semnă un armistițiu cu trimisul împăratului, dar armata imperială 
nu tinu seamă de el si, la 6 Mai 1527, ocupă Roma. Timp de două 
luni, bandele germane, spaniole și italiene măcelăriră populaţia, 
jefuiră casele si bisericele, necinstiră femeile și distruseră o mul- 
time de opere de artă. Jaful nu încetă decât când izbucni ciuma. 
Papa, refugiat în Castel Sant'Angelo, fu silit să plătească o mare 
despăgubire de războiu și să cedeze Imperialilor Parma și Piacenza. 

Acest sacco di Roma (jefuirea Romei) umplu de revoltă cre- 
ştinătatea. Francisc I trimise, în 1528, o nouă armată in Italia, 
care recuceri Lombardia şi împresură Neapolul pe mare şi pe 
uscat, Orașul, pe punctul de a capitula în Iulie, fu salvat de 

defectiunea lui Andrei Doria care, câștigat de împărat, a ridicat 
blocada din fata Neapolului și s'a întors cu flota la Genova. 
Andrei Doria, unul din cei mai remarcabili amirali din secolul 
al XVI-lea, servise din 1512 Franța cu credinţă, în ciuda dispre- 
tului amiralilor și diplomaților francezi; dar când Francisc I voi 
să creeze la Savona o bază navală, rivală Genovei, patriotism 
lui se revoltă. El acceptă oferta lui Carol Quintul care-l făcea 
comandant al tuturor flotelor spaniole și asigura Genovei privi- 
legii însemnate. Relaţiile directe între Spania şi Italia pe de o 
parte, iar pe de alta între Italia și Germania erau asigurate. 

Flota genoveză era acum în măsură să aprovizioneze orașul 
asediat de Francezi și să taie acestora comunicațiile cu Franţa. 
Armata franceză fu silită să ridice asediul si să se întoarcă în Franța. 
Nu mai rămânea decât să se încheie pacea. Inaintarea Turcilor 
până la Viena sili şi pe Carol Quintul să trateze. 

Prin pacea dela Cambrai, din August 1529, Francisc I renunță 
la toate pretenţiile sale asupra Italiei si se obligă să evacueze 
fortărețele pe care le ocupa încă în Lombardia şi regatul napo- 
litan. In schimb, Carol Quintul renunță la Burgundia şi promise 
” să libereze pe cei doi fii ai lui Francisc I. Stăpân pe toată Italia, 
Carol Quintul apare în adevăr, după pacea dela Cambrai, ca şef al 
creştinătăţii. La 22 Februarie 1530 fu încoronat de Clemente al 
VII-lea, la Bolonia, întâiu ca rege al Longobarzilor, apoi ca 
împărat. 


III. ALIANȚA FRANŢEI CU PRINCIPII PROTESTANȚI 
ȘI CU TURCII 


Pacea dela Cambrai impunea Franţei renegarea întregii ei 
politici dela 1494, părăsirea Milanului, renunțarea la suveranitatea 
” tradițională asupra Flandrei si anularea sentintelor pronunțate 

contra lui: Carol de Bourbon. După atâtea înfrângeri, Franța 
ieșia cu prestigiul stirbit, dar cu teritoriul intact, de vreme ce 
păstra Burgundia. 

In același timp Carol Quintul atinge culmea gloriei şi a puterii: 
atotputernic în Italia, învingător împotriva Franței și împotriva 
Turcilor, arbitru al partidelor religioase în Germania, protector 
al papei, şef al creştinătăţii occidentale. Triumful lui e atât de 
coplesitor încât se miră el însuși că «regele preacrestin a renunțat 
aşa de repede la tot ceea ce poseda in Italia ». 

In realitate, Francisc I nu renunţă la proiectele sale asupra Ita- 
liei, si, pentru a putea interveni, întreținea tot ce ar fi putut provoca 
turburări. Prin urmare, antagonismul între Francisc I, care n’astepta 
decât prilejul de a interveni din nou în Italia, și Carol Quintul care 
considera Italia ca bază a puterii sale, rămânea ireductibil. 

‘ In aceste condiţii pacea dela Cambrai nu putea fi decât un 
armistitiu. Timp de şase ani cât a durat pacea, Italia a fost câmpul 
de bătălie diplomatică între Francisc I şi Carol Quintul. Regele 
Franţei a căutat pretutindeni aliați contra împăratului. Astfel 
a tratat cu principii protestanți ai Germaniei, cu Suedia si cu 
Danemarca, cu Enric al VIII-lea deja schismatic, cu Clemente al 
VII-lea si, în deosebi, cu Turcii care, stăpâni pe regentele afri- 
cane, puteau compensa în Mediterana pierderea flotei genoveze. 

In Octomvrie 1532, Francisc I avu la Boulogne o întrevedere cu 
Enric al VIII-lea căruia îi promise asistența sa în privința divorțului. 
Apoi, sub pretext de a servi mai bine interesele regelui Angliei, 
Francisc I s'a întâlnit în Octomvrie 1533, cu Clemente al VII-lea, 
la Marsilia. Singurul rezultat durabil al întrevederii a fost căsătoria 
viitorului Enric al II-lea cu nepoata papei, Ecaterina de Medici. 
Alianța cu papa fu ruptă în anul următor prin moartea neașteptată 
a lui Clemente al VII-lea (25 Sept. 1534), 

Moartea papei si neîncrederea stârnită în Germania gi în 
Anglia de negocierile dela Marsilia au făcut şi mai necesară în- 
telegerea cu Turcii. Francisc I era, încă din 1528, aliatul lui Ioan 
Zapolya si prin acesta în relaţii cu Turcii. In 1535, regele Franţei 
trimise la Constantinopol un ambasador, La Forest, care încheie, 
în Februarie 1536, un tratat de alianță cu Sultanul. Formal nu 
s'a încheiat decât un tratat de comerţ; în realitate, se stabilea 
între cele două tari o strânsă colaborare politică si militară. 
Imperiul otoman și Franța isi garantau reciproc posesiunile 
contra Habsburgilor, dușmanul lor comun. Sprijinul flotei tur- 
cești în Mediterană și diversiunea armatei otomane la frontiera 
orientală a Monarhiei Habsburgilor avea să permită Franţei să 
rupă cercul de fier in care Impăratul voia s’o închidă; pe de 
altă parte, rivalitatea lui Francisc I și Carol Quintul avea să per- 
mită Turcilor să cucerească toată Ungaria centrală. Asa s'a con- 
stituit între regele preacrestin și șeful necredinciosilor o coope- 
rare care avea să dureze până la Revolutia francezä. 

Campania diplomaticä fu completatä prin intinse pregätiri 
militare. Ordonanta din 1534 hotära ca în fiecare provincie a rega- 
tului să se organizeze o legiune de 6.000 de soldaţi de infanterie. 
Armata națională avea să fie completată cu militia feudală si cu 
mercenari străini. Prin aceste dispoziţii, regele Franţei și-a asi- 
gurat efective pe care le putea ridica la 100.000 de oameni. 

“Franța era deci bine pregătită, când moartea lui Francisc 
Sforza deschise din nou chestiunea Milanului (1 Noembrie 1536). 
Francisc I invadă Savoia si ocupă Piemontul. Carol Quintul 
răspunse cotropind Provensa, Languedoc şi Picardia. Două ar- 
mate, una venind din Spania prin Languedoc, a doua din Italia 
peste Alpi, atacară Provensa. Dar armata spaniolă fu respinsă 
la Narbonne, iar armata imperială, comandată de împăratul 

însuşi, nu găsi în Provensa decât pustiul, foametea si bolile care, 
în două luni, îi secerară jumătate „din armată. Comandamentul 
francez arsese satele, distrusese recoltele și concentrase trupele 
în cetăţi. Rezistenţa eroică a orașelor Arles, Tarascon şi Marsilia 
sili pe împărat să se întoarcă în Italia, urmat de aproape de armata 
franceză, care cuceri toate cetăţile Piemontului. Invazia Picardiei 
de către contele de Nassau fu oprită la Péronne. Campania mili- 
tară se termină fără ca vreunul din adversari să fi putut dobândi 
un succes decisiv. Pacea dela Nissa lăsa Franței Bresse, Bugey 
si două treimi din Piemont, iar restul Piemontului si Milanul lui 
Carol Quintul (1538). 

Carol Quintul a semnat pacea dela Nisa ca să poată să-și conso- 
lideze autoritatea în Germania şi să organizeze contra Ligii dela 
Schmalkalden o contra ligă catolică. Dar evenimentele din Ungaria 
îl siliră să amâne aceste proecte și să-și concentreze forțele la 
granița de est. Ioan Zâpolya muri în 1540 şi, în virtutea tratatului 
dela Oradea, statele lui ar fi trebuit să treacă sub stăpânirea lui 
Ferdinand. Dar, la îndemnul lui Francisc I, Soliman al II-lea luă 
sub protecția sa pe fiul nou născut al lui Zâpolya şi, pentru a-i 
apăra moștenirea, năvăli în Ungaria și ocupă Buda (1541). 

O înfrângere si mai gravă suferi împăratul în Mediterană. In 
1541, el organiza împotriva regentelor africane o expediţie cu 
scopul dea smulge lui Haireddin Barbarossa supremaţia Medi- 
teranei. Furtuna transformă însă expediţia într'un dezastru (1541). 

Francisc 1 se folosi de aceste înfrângeri pentru a forma o nouă 
coaliție contra lui Carol Quintul. Ducele de Clăves, de Jiilich 
şi de Berg s'a aliat cu Franța, iar Danemarca şi Suedia au aderat 
la Liga dela Schmalkalden. Războiul a început în Flandra și în 
Italia. Carol Quintul a scos fără greutate din cauză pe ducele de 
Cleves, care năvălise în Tärile de Jos. In Italia, Francezii obţinură 

victoria strälucitä dela Ceresole, care le asigură Piemontul, dar 
nordul Franţei fu invadat de, Imperiali şi de Englezi. In tim 
ce Englezii asediau Boulogne, Imperialii înaintară până la Château- 
Thierry si amenintarä Parisul, Atacul flotei otomane contra Nisei, 
care aparținea ducelui de Savoia (aliatul împăratului) şi contra 
coastei spaniole și istovirea resurselor sale financiare siliră pe 
Carol Quintul să evacueze Franţa şi să accepte pacea dela Crépy 
(1544). Ducele de Orléans avea să se căsătorească cu fiica împăra- 
tului sau cu fiica lui Ferdinand: în primul caz ar fi primit ca zestre 
Milanul, în al doilea Ţările de Jos. In amândouă cazurile, regele 
Franţei ar fi renunțat la suzeranitatea sa asupra Flandrei şi 
ar fi evacuat ducatul Savoiei. Moartea ducelui de Orléans a 
anulat clauzele păcii dela Crépy, care n'a fost decât un ar- 
mistitiu. 

Carol Quintul se folosi de pacea cu Franta pentru «a restaura 
unitatea, pacea si dreptul în imperiu ». Intrunirea conciliului 
dela Trento, în Decemvrie 1545, şi moartea lui Luther în anul 
următor, păreau favorabile planurilor sale. Planul lui era să convoace 
un sinod naţional care să rezolve chestiunea religioasă. Opazitia 
membrilor Ligii dela Schmalkalden a zädärnicit realizarea. Acest 
insucces l-a convins că forţa era singurul mijloc de a pune capăt 
ereziei. După ce şi-a asigurat concursul lui Moritz de Saxa, 
împăratul a proscris pe electorul de Saxa și pe landgravul de Hessa, 
şi a recrutat o armată considerabilă. Moritz de Saxa a sdrobit 
armata Ligii dela Schmalkalden la Miihlberg (1547). Electorul de 
Saxa şi landgravul de Hessa fură făcuţi prizonieri. Germania 
era la picioarele împăratului. Moartea lui Francisc I și a lui Enric 
al VIII-lea înlătura ultimele piedici din calea lui. Carol Quintul 
se simți, insfargit, liber 'să rezolve problema religioasă și să pregă- 
teascä unitatea imperiului, 

Prin Interim-ul dela Augsburg (1548), el impuse respectul 
statului quo in materie religioasă, până la terminarea conciliului 
dela Trento. 

Problema succesiunii la tronul imperial a fost deasemenea 
rezolvată printr'un compromis: urmașul lui Carol Quintul avea 
să fie fratele său Ferdinand; după acesta ar veni fiul lui Carol 
Quintul, Filip, care ar avea ca succesor pe Maximilian, fiul lui 
Ferdinand. 

Aceste măsuri, departe de a aduce pacificarea dorită, au stârnit 
noui turburări. Protestantii nici nu voiră să audă de un astfel de 
compromis, şi Saxa, Brandenburg şi Magdeburg se revoltă. Cato- 
licii nu erau mai bine dispuși. 

Soluţia problemei succesiunii lăsa impresia că interesele Im- 
periului erau sacrificate consideratiilor dinastice. Filip era foarte 
impopular și prezența trupelor spaniole mărea şi mai mult resenti- 
mentul poporului german împotriva Spaniei. Nemultumitii găsiră 
în Moritz de Saxa, biruitorul dela Miihlberg, șeful de care aveau 
nevoie. Moritz încheie cu landgravul Ioan de Hessa o alianţă, 
la care sunt invitate să praticipe Franţa, Anglia și Polonia. Franța 
aderă prin tratatul dela Chambord (15 Ian. 1552) şi, pentru mo- 
tive strategice, e autorizată să ocupe Toul, Metz si Verdun. 

La 18 Aprilie 1552, Enric al II-lea își face intrarea în Metz, iar 
Moritz de Saxa pătrunde fără de veste în Tirol și alungă pe Carol 
Quintul dela Innsbruck la Villach, în Carintia. Aceste evenimente 
treziră în favoarea lui o mișcare de simpatie. Protestantii încheiară 
cu împăratul armistițiul dela Passau (1552) care punea pe Enric al 
II-lea intr’o situaţie primejdioasă. Amenintat să fie atacat din spate 
de regenta "Țărilor de Jos, Enric al II-lea se retrase la Verdun $i ar 
fi renunţat la cele trei episcopate, a căror însemnătate nimeni n’o 
bănuia atunci, dacă împăratul n'ar fi făcut gresala de a ataca 

Metz (Nov. 1552). Ducele de Guise avuse însă timpul să or- 
ganizeze apărarea, şi, în Ianuarie 1553, Impăratul fu silit 
să ridice asediul. Cele trei Episcopate (cum aveau să fie numite 
cele trei cetăţi imperiale), aveau să rămână sub stăpânirea 
Franţei. 

Enric al II-lea nu vedea în cele trei Episcopate decât o monetä 
de schimb pentru Milan. Dovadă că în acelaşi timp a reînceput 
activitatea în Italia. Cercul posesiunilor franceze în Piemont fu 
lărgit, mareșalul de Termes fu trimis în Corsica să susțină revolta 
izbucnită împotriva Genovei (1553) şi, la îndemnul Franţei, 
Siena se revoltă în 1552 şi alungă garnizoana spaniolă care-i 
fusese impusă în 1540. O armată franceză, comandată de emi- 
gratul florentin Piero Strozzi, fu însărcinată să apere orașul 
contra Spaniolilor. Dar Strozzi fu bătut si Siena, împresurată 
de Imperiali, fu redusă să capituleze prin foame (Aprilie 1555). 
Singurul rezultat al acestei expediţii a fost că ducatul Florenței 
şi-a întins stăpânirea peste întreagă Toscana. 

Pacea dela Vaucelles (Februarie 1556), încheiată pe cinci ani, 
lăsa Franţei cuceririle sale din Piemont, cele trei Episcopate si 
alianțele sale cu Turcii şi cu principii. italieni. 

Umilirea dela Innsbruck, înfrângerea dela Metz și insuccesul 
politicii sale religioase au distrus ultimele nădejdii ale împăratului. 
Bolnav, desamăgit şi trist, nu se mai gândea decât să cedeze altora 
sarcina copleșitoarei sale guvernări. 

In Iulie 1554, Carol Quintul cedă Milanul si Neapolul fiului 
său Filip, cu prilejul căsătoriei sale cu Maria Tudor. In Februarie 
1555, el delegă fratelui său Ferdinand puterile necesare pentru 
a semna pacea dela Augsburg (3 Octomvrie 1555), care acorda 
protestanților libertatea cultului. Pacea dela Augsburg consacra 
victoria celor două forţe de opoziţie, care ruinaseră planurile 

de unificare ale Imperiului: protestantismul şi particularismul 
principilor teritoriali. 

La 25 Octomvrie 1555, în faţa Statelor generale ale celor şapte- 
sprezece provincii, în fata membrilor consiliilor si a ambasado- 
rilor străini, Carol Quintul abdică, în favoarea fiului său, ca su- 
veran al Țărilor de Jos, iar la 16 Ianuarie 1556 renunță și la co- 
roana Spaniei. Prin scrisoarea din 27 August 1556, el încredintä 
fratelui său Ferdinand, regența Imperiului, iar la 28 Februarie 
1558 îi lăsă şi titlul de împărat. La 21 Septemvrie 1558, Carol 
Quintul muri în mânăstirea San Yuste, unde se retrăsese în 1556. 


Pacea dela Augsburg însemna falimentul planurilor de unifi- 
care a Germaniei, dar şi sfârşitul colaborării principilor prote- 
stanți cu Franța. Ruperea acestei colaborări punea capăt unei 
situaţii echivoce, care durase prea mult. Regele Franţei nu putea 
juca indefinit rolul de protector al protestantismului in Germania, 
de aliat al Turcilor si de prigonitor al hughenotilor in Franta; de 
protector al « libertăţilor » particulariste in Germania si de suveran 
absolut in Franța ; de exponent al unei politici de cucerire în Italia 
și de apărător al independenţei naţionale în Italia. 

Ruperea alianţei protestante a permis Franţei o alianță mai 
strânsă cu papa. Paul al IV-lea Caraffa care, în calitatea sa de 
Napolitan, era un dușman neîmpăcat al Spaniei, promise învestitura 
Milanului pentru fiul al doilea al lui Enric al II-lea şi o armată de 
ajutor. Bazat pe aceste promisiuni Enric al II-lea comise greşala dea 
rupe, fără nici o provocare din partea Spaniei, pacea dela Vaucelles, 
care-i lăsa toate cuceririle, şi de a porni războiul fără alti aliați 
decât papa. 

In Decemvrie 1556, ducele de Guise trecu Alpii şi fără să 
încerce a ocupa Milanul, care i se oferea, se îndreptă spre Neapol. 

Dar oprit de Spanioli chiar la granita regatului, ducele de Guise 
s’ar fi găsit într'o situaţie foarte primejdioasă, dacă guvernul 
nu l-ar fi chemat în Franţa ca să apere frontiera de nord-est 
(August 1557). | 

Filip al II-lea şi Maria Tudor concentraseră în Țările de Jos, sub 
comanda ducelui Emanuel-Filibert de Savoia, o armată de 60.000 
de oameni. După un atac simultan spre Marienburg, ducele de 
Savoia se îndreptă contra cetății Saint-Quentin care păzeşte pe 
Somme drumul Parisului. Coligny abia avu vreme să se arunce 
în cetate cu o mână de oameni. Conestabilul de Montmorency, 
care venea în ajutorul cetăţii, fu surprins de ducele de Savoia, 
bătut şi făcut prizonier (10 August 1557). Parisul, descoperit, 
fu salvat de şovăelile învingătorilor și de eroismul lui Coligny 
care, prin rezistența sa, permise trupelor să se regrupeze şi ducelui 
de Guise să se reîntoarcă din Italia. Printr'o campanie îndrăs- 
neatä, executată, contra regulilor artei militare de atunci, în toiul 
iernei, Guise ocupă Calais (6 Ianuarie 1558), ştergând ultima rămă- 
sitä a stăpânirei engleze în Franța. Guise reluă campania, în Mai, 
şi ocupă Thionville, în timp ce mareșalul Termes, deşi bătut la 
Gravelines, asigură Franţei Dunquerque. Aceste succese per- 
miteau Franţei să negocieze în condiţii favorabile. 


Pacea era o necesitate pentru amândouă taberele, din cauza 
istovirii financiare. Pentru a face față nevoilor războiului, atât 
Franța cât şi Spania sporiseră necontenit impozitele, concesio- 
naseră pe ani înainte produsul impozitelor, înmulţiseră expe- 
dientele cele mai deplorabile, ca vânzarea slujbelor, înnobilărilor 
şi legitimărilor şi împrumuturile forțate. Nu e de mirare dacă, 
în Spania, datoria publică crescu dela 18 milioane maravedis 
în 1504 la 99 milioane în 1539. Produsul minelor din America 

era consumat cu ani înainte, In 1557, Filip al Il-lea, suspendă plăţile. 
Creditorii statului fură siliți să renunţe la concesiunile asupra 
veniturilor statului si să primească rente de stat de 5%. Falimentul 
"îi permise să răsufle pentru moment si să susțină campania din 
Flandra, dar îi tăia orice credit pentru operații războinice mai mari, 

Situaţia nu era cu mult mai bună în Franța. In 1555, regele 
promise o dobândă de 20% pentru împrumutul de consolidare, şi 
subscrierile veniră din toate părţile, nu numai din Franța, ci şi 
din Elveţia, Germania, ba chiar şi din Turcia, Dar după înfrângerea 
dela Saint-Quentin, regele nu poate plăti decât o parte a do- 
bânzii, şi titlurile scad succesiv la 85, 70, 50, 40%. In 1559, datoria 
publică a Franţei e evaluată între 39 și 44 milioane de livre. 
Franţa era tot atât de incapabilă ca şi Spania de a continua răz- 
boiul. Pacea s'a impus «ca o necesitate financiară », 

Tratatul definitiv a fost semnat la Cateau-Cambrésis (3 Aprilie 
1559). Enric al II-lea renunța la toate drepturile sale asupra Italiei, 
dar păstra Calais şi cele trei Episcopate (Toul, Metz și Verdun), 
Habsburgii au câştigat deci războiul pentru supremaţia asupra 
Italiei, de vreme ce Milanul si Neapolul rămâneau în mâinile lor, 
dar au trebuit să renunțe la orice vis de monarhie universalăa 
Franța a rupt cercul de fier în care Habsburgii au voit s’o închidă 
şi şi-a reluat expansiunea spre frontierele sale naturale. 


IV. TRIUMFUL ECHILIBRULUI EUROPEAN 


Pacea dela Cateau-Cambrésis consacra victoria Habsburgilor 
asupra Franţei. Italia, care formase obiectul competiţiei, avea să 
rămână patru secole în mâinile lor. Lupta pentru cucerirea 
Italiei s'a terminat cu triumful supremaţiei spaniole. 

Franţa n’a ieşit propriu zis micsoratä din războiu; dimpotrivă, 
dobândind Calais şi cele trei Episcopate și-a mărit în proporţie 

considerabilä teritoriul si s’a intors la vechea ei politicä de cuce- 
rire a granitelor naturale. Dar in raport cu situatia rivalelor sale, 
Franţa a ieşit micsoratä din războaiele italiene. La sfârșitul seco- 
lului la XV-lea era puterea cea mai însemnată din Europa. Tratatul 
dela Cateau-Cambrésis a coborit-o la rangul al doilea. Epoca 
cuprinsä intre pacea dela Cateau-Cambrésis si pacea dela Pirinei 
va fi a suprematiei spaniole (1559—1659). 

Faţă de încercările de desmembrare ale Habsburgilor, Franța 
dovedi însă o invincibilă putere de rezistență. Clasa mijlocie a găsit 
în sine forțele materiale si morale care au permis monarhiei să 
repare toate dezastrele și să învingă toate greutățile. Resurselor 
multiple ale lui Carol Quintul, diplomația franceză ieșită din 
sânul clerului sau al burgheziei mari le-a opus coaliții din ce în ce 
mai largi şi alianţe din ce în ce mai îndrăzneţe. Astfel, in fata 
monarhiei universale a lui Carol Quintul, Franța a reprezentat 
forțele vii ale Europei moderne și aceasta a salvat-o. 

Dacă Franţa a trebuit să renunţe la Italia, Habsburgii au fost 
siliți să părăsească visul lor de monarhie universală. Carol Quintul 
voia să restabilească vechiul Imperiu universal şi să asigure pro- 
päsirea si siguranța lumii creștine din apus. Dacă idealul acesta 
ar fi fost realizabil, nimeni n’ar fi avut mai multi sorti de iz- 
bândă decât Carol Quintul. Dar monarhia universală era o 
reminiscență medievală, în contradicție cu statele moderne care 
se constituiseră la sfârșitul evului mediu. In fata lui Francisc I, 
care personifica statul modern, Carol Quintul reprezenta o 
lume de mult apusă, de aceea a fost condamnat la insucces. 

In al doilea rând, Carol Quintul a fost pus, prin însăși compo- 
zitia statelor sale, în fata unor probleme prea complexe si diverse 
peutru ca să le poata rezolva. Spania, Tärile de Jos, Germania, 
domeniile ereditare ale Habsburgilor, Boemia si Ungaria aveau 

interese antagoniste, constituţii și aspirații deosebite, De aceea Im- 
păratul n'a putut duce până la capăt nicio întreprindere. Situaţia 
internă din Germania l-a distras necontenit dela lupta sa cu Franța 
şi invers. Posesiunile sale italiene l-au adus în conflict cu papa 
şi i-au slăbit poziția de apărător al catolicismului. Diversitatea 
de interese dintre posesiunile lui Carol Quintul a îngreuiat consi- 
derabil mobilizarea forțelor imperiale. In timp ce Francisc I 
dispunea de totalitatea forțelor țării sale, Carol Quintul nu era 
stăpân absolut în niciunul din statele sale. Spania a rămas mult 
timp refractară visului imperial. Revolta comunelor din 1521 era 
să compromită opera lui Ferdinand și a Isabellei. Iar când Spania 
a devenit centrul monarhiei lui Carol Quintul, Imperiul german 
a protestat contra hispanizării politicii și guvernului imperial. 
Domeniile ereditare, mai ales după alegerea lui Ferdinand ca 
rege al Boemiei şi al Ungariei, au fost mai mult un balast pentru 
Imperiu: puterea lor era absorbită de lupta cu Turcii. Țările de 
Jos ocupau un loc însemnat în politica şi economia imperială: 
ca piaţă financiară, industrială și comercială, Ţările de Jos au 
contribuit cu mai multi bani la războaiele lui Carol Quintul; 
furnizau Spaniei stofele care alimentau comerțul cu coloniile 
acesteia și consumau producția de lână a Spaniei. Dar tocmai 
pentru însemnătatea lor politică şi economică, împăratul era 
obligat să le respecte tradiţiile şi interesele care nu concordau 
totdeauna cu ale Imperiului. Soliditatea Imperiului nu era în 
raport cu înfăţişarea lui impozantă. Cum a spus-o Baumgarten, 
«puterea lui era în același timp slăbiciunea lui ». 


In afară de lipsa de unitate și de coeziune internă, alte două 
cauze au slăbit acțiunea lui Carol Quintul contra Franţei: atacu- 
rile Turcilor și Reforma protestantă. 


11* 

La politica de tncercuire a Habsburgilor, Franta a räspuns 
aliindu-se cu Turcii și atacând cu ajutorul lor Imperiul din spate. 
In 1529, 1532 şi 1544, atacurile armatei şi flotei turcești au silit 
pe Carol Quintul să trateze cu Franța. Diplomaţia franceză a 
încercat să lărgească sistemul, ridicând contra Habsburgilor 
Danemarca, Suedia, Polonia şi Transilvania. Așa apare, încă din 
secolul al XVI-lea, sistemul de alianțe prin care Franţa caută să 
se asigure contra Habsburgilor. Acordul între Turcia si Franța 
a durat până la Revoluţia franceză si a rezistat tuturor incerca- 
rilor de a-l rupe. 

Alianța Franţei cu Turcia însemnează, si din punctul de vedere 
al politicei externe, sfârșitul evului mediu. Faptul că Francisc I, 
regele preacrestin şi urmașul lui Ludovic cel Sfânt, s'a putut uni 
cu şeful Necredinciosilor contra șefului laic al creştinătăţii occi- 
dentale, dovedește că statul modern nu se mai lasă influențat 
de motive religioase si că rațiunea de stat, adică conservarea 
societăţii laice, a ajuns motivul determinant în politica externă. 

Reforma luterană a exercitat asupra politicii imperiale o 
acțiune tot aşa de dăunătoare ca și primejdia turcească. Grija 
de a păstra unitatea religioasă a Imperiului său a împiedecat pe 
Carol Quintul de a angaja toate forţele sale în lupta contra Franţei 
şi dea exploata, cum ar fi dorit, victoriile obținute; pe de altă 
parte, politica sa externă nu ira dat răgaz să urmărească cu toată 
atenţia problema religioasă, Protestantii au profitat de aceasta pentru 
a se întări si a se organiza. In lupta sa cu Franța, Carol Quintul a 
fost silit să cumpere, cu concesii religioase şi politice, ajutorul 
Imperiului contra Franţei. Aceste concesiuni au favorizat pro- 
gresul protestantismului, iar progresul protestantismului, ca şi ata- 
curile Turcilor, au silit pe Carol Quintul să fie conciliant cu 
Franţa. 

Politica universală, reprezentată mai ales de Spanioli, jignea 
sentimentul national al Germanilor și impunea Imperiului sar- 
cini intolerabile, iar creşterea puterii imperiale amenința ¢ liber- 
tätile » principilor teritoriali, Opoziția religioasă a fost întărită 
deci de particularismul principilor teritoriali. Aceste contradicții 
interne au zădărnicit toate planurile împăratului. Când a dispărut 
de pe scena politicei europene, Carol Quintul fusese înfrânt în 
toate întreprinderile sale, afară de Italia. El n'a putut să smulgă 
Franţei Burgundia, să răpească Turcilor egemonia Mediteranei, 
să supună pe protestanți, să restabilească unitatea religioasă şi 
să realizeze monarhia universală, fiindcă ideile lui erau perimate 
şi în contradicție cu dreptul popoarelor şi al indivizilor. Viitorul 
era nu al monarhiei universale, ci al statelor naţionale, care au 
găsit în politica de echilibru un mijloc de apărare eficace contra 
încercărilor de restaurare a monarhiei universale. 


CAPITOLUL VI 


RENAȘTEREA LITERARĂ SI STIINTIFICA 
UMANISMUL 


M’aurais-tu cherché si tu 
ne m'avais pas déjà trouvé? 


Pascal 


Evoluţia care «dintr’un popor de ţărani a făcut un popor 
cu oraşe prospere, cu un comerţ activ și cu colonii înfloritoare, 
și a înlocuit un regim întemeiat pe agricultură printr’un regim 
întemeiat pe credit si pe bani» (Schmoller) şi-a găsit expresia 
corespunzătoare în domeniul literelor şi artelor. Populaţia ora- 
şelor care, odată cu renașterea comerțului, face progrese necon- 
tenite si decisive ia în mână, pe lângă conducerea vieții economice, 
şi direcția mişcării intelectuale şi artistice şi-i impune spiritul 
rationalist, pozitiv si laic de care e insufletita. 

In conformitate cu acest spirit s'a consitituit un nou ideal 
de cultură, întemeiat pe glorificarea vieţii prezente, pe senti- 
mentul valorii naturii şi a omului și pe studiul antichităţii 
clasice, Acest ideal, diametral opus ascetismului medieval, a 
fost numit umanism, 

Cicero intrebuintase termenul de humanitas in sens de « edu- 
catie », Admiratorii antichităţii clasice dela sfârșitul secolului al 

XIV-lea înțelegeau prin studia humanitatis aspiraţia lor spre idealul 
culturii greco-romane, căreia îi atribuiau virtutea de a-i face pe 
oameni mai buni. Forma humanista, apare mai întâiu în texetele 
latinești dela sfârșitul secolului al XV-lea, apoi, pela 1530, si în 
cele italienesti. Expresia umanism datează din secolul al XIX-lea. 

Cuvântul umanism are două înţelesuri deosebite: pe de o parte 
cuprinde ideea unei educatii care-şi propune să realizeze idealul 
de om desăvârşit, iar pe de altă parte înseamnă orientarea studiilor 
într'o anumită direcţie, spre antichitatea clasică, în care tipul 
omului ideal s'a realizat mai complet. Ideea de humanitas, care 
stă la baza acestei concepții, se completează deci prin credința 
că idealul de om s'a realizat o singură dată deplin și, prin urmare, 
antichitatea e singurul izvor din care trebue să se inspire orice 
sistem de educaţie rațională. Umanism și clasicism sunt sinonime. 
Arta, literatura, știința si limbile greco-latine sunt expresia inte- 
grală, clasică (desăvârşită), a culturii umane. 

In a doua jumătate a secolului al XV-lea, umanismul a luat 
accepţia unei culturi « mai mult laice decât teologice » si a sfârşit 
prin a indica o cultură pur umană, în opoziție, nu cu religia cre- 
ştină, ci cu filosofia scolastică. 


I. UMANISMUL MEDIEVAL 


Dacă prin umanism se înțelege cultul antichității clasice, 
simţul formei artistice si conștiința valorii eminente a omului și 
a naturii, umanismul Renașterii n'a fost decât continuarea și 
desăvârşirea umanismului medieval. Coborind până la primele 
secole ale creștinismului, Walser şi Toffanin au arătat că niciodată 
antichitatea n'a dispărut din conștiința creştină. Pentru a putea 
lupta contra raționalismului de care era pătrunsă societatea antică 
şi pentru a da o bază solidă doctrinei creştine, unii Părinţi 

bisericeşti, ca fericitul Augustin, Ieronim si Sfântul Clemente din 
Alexandria, s'au servit de filosofia şi logica păgână. Chiar si Pä- 
rintii bisericești care, ca Tertullian, respinseră orice contact cu 
ştiinţa și arta păgână, au trebuit să admită studiul poeţilor şi 
filosofilor, fiindcă literatură şi filosofie creștină nu existau încă. 
Transmis Bisericii de Sfinţii Părinţi, cultul antichităţii clasice a 
devenit parte integrantă a culturii creştine. Pentru Lactantiu, 
« căile credinței sunt identice cu ale culturii », iar fericitul Au- 
gustin a văzut în înțelepciunea păgână un sprijin pentru credința 
creştină: Profani si quid bene dixerunt, non est aspernandum. 

Reprezentanţii cei mai de seamă ai gândirii creștine au rămas 
credincioși acestei atitudini. Alcuin nu vede între creștini și filo- 
sofii antici altă deosebire decât «credința şi botezul ». Socrate, 
Platon şi Aristotel, iluminati de raza înţelepciunii divine, sunt 
priviţi aproape ca discipoli ai lui Cristos. Acordul între adevărul 
revelat si înțelepciunea profană e desăvârşit. 

Dar, cu toată « renaşterea carolingiană », al cărei protagonist 
a fost Alcuin, perioada cuprinsă între căderea Imperiului roman 
şi începutul cruciatelor a fost o epocă de stagnare intelectuală. 
Abia în secolul al XI-lea, lumea occidentală se trezește din amor- 
tire. Semnele prevestitoare ale unei reînnoiri apar în toate domeniile 
activității omenești. Comerţul se înviorează și, pe măsură ce se 
dezvoltă, rupe îngrădirile societăţii feudale; cruciatele creează 
un curent intens și regulat între Occident si Orient. Apusul Eu- 
ropei, îndeosebi Franţa, se îmbracă în « vestmântul alb al cate- 
dralelor », sculptura isi face apariţia in porticul bisericilor, limbile 
nationale își afirmă, față de limba latină, dreptul la vieatä prin 
creaţii superioare, cum sunt poemele epice şi poezia provensală. 
In sfârşit, în secolul al XI-lea, se constitue scolastica, ştiinţa cre- 
ştină, la care în zadar 'aspiraseră Părinţii bisericești. 

Scolastica nu se mai multumeste să accepte înțelepciunea 
profanä ca un adaos subsidiar la adevärul relevat, ci isi propune 
să interpreteze rational credința si s’o dovedească cu ajutorul 
ştiinţei. Aplicând metoda dialecticei la problema raporturilor 
dintre credință și rațiune, întemeietorul scolasticei, Anselm de 
Canterbury ( 1109), ajunge la concluzia că credința e condiţia 
prealabilă a ştiinţei, credo ut intelligam. 

Impotriva acestei teorii, parizianul Abélard ( 1142) susține 
că e ridicol să explici ceea ce nici tu nu înţelegi. Deviza lui e: 
intelligo ut credam. In conflictul dintre «realisti », care credeau 
în realitatea ideilor generale, și « nominalisti », care susțineau că 
ideea generală nu.e decât un nume, Abélard se declară nomina- 
list. El e pentru realitatea lumii sensibile, nu a ideilor. In Sic 
et Non, el inaugurează metoda confruntării « autorităţilor », care 
deschide drumul cercetării critice. 

Raționalismul latent în filosofia lui Abélard ia, la sfârșitul 
secolului al XII-lea, un puternic avânt sub influența averroismului. 
Filosofia scolastică nu cunoscuse pe Aristotel decât din Organon 
şi din tratatele lui Boetius. Arabii traduseră, încă din secolul al 
VII-lea, operele lui Aristotel, si marele lor filosof Averroes ( 1198) 
compusese un comentar, despre care Dante vorbeşte cu admiraţie. 

In Sicilia şi în Spania, creștinii descoperă filosofia arabă și 
ebraică şi, prin mijlocirea acestora, reiau tradiţia filosofiei şi 
ştiinţei eline, care nu erau cunoscute în apus decât fragmentar, 
prin compilații de medicină, astronomie, matematici, etc. Filo- 
sofii spanioli, italieni şi evrei traduc, în secolul al XII-lea, operele 
filosofilor greci şi ale comentatorilor lor arabi în latineşte. In 
același timp se formează elenisti care traduc din greceşte. Gherard 
din Cremona (f 1187), membru al Colegiului din Toledo, tra- 
duce Fizica lui Aristotel. Metafizica e tradusă, în 1210, după 

un text grecesc adus dela Constantinopol, iar Politica, in 1260, 
de Wilhelm Moerbeke. « Marele comentar » al lui Averroes e 
tradus in latineste. 

Aceste traduceri reveleazä existenta unei filosofii pur rationale. 
Operä a ratiunii aplicate lucrurilor sensibile, aristotelismul nu 
mai putea fi înfățișat ca produs al meditatiei asupra credinței. 
Discutia trece pe plan rational, unde credinta nu mai intervine 
decât din afarä pentru a salva ortodoxia. 

Izbuti-va Biserica sä elimine sau sä incorporeze aristotelismul 
în sistemul dogmaticei sale? Aceasta e marea problemă a scola- 
sticei în secolul al XIII-lea. Cei mai mari doctori ai bisericii cato- 
lice, Alexandru de Hales, Sfântul Bonaventura, Albert cel Mare, 
se consacră sarcinii de a alege din opera lui Aristotel ceea ce e 
compatibil cu dogma. Pentru a înlătura contradicţiile dintre aristo- 
telism şi Sfânta Scriptură, Albert cel Mare stabileşte o distincție 
între cunoaşterea ştiinţifică şi revelație. 

Teologia, care acceptase serviciile filosofiei pentru a realiza 
acordul între credință şi ştiinţă, nu poate admite existența a două 
adevăruri, fiindcă această convenție ar fi dus la emanciparea 
raţiunii. Criza care amenința teologia scolastică a fost evitată de 
Toma de Aquino. 

Pentru Sfântul Toma, adevărul e unul.WAdevarul ştiinţei şi 
adevărul credinţei trebue să coincidă. Divergentele nu pot fi decât 
aparente, şi ajunge o examinare atentă pentru a le înlătura. Dacă 
raţiunea nu găseşte acordul, nu înseamnă că el nu există, ci că spi- 
ritul omenesc e prea slab pentru a-l descoperi. Aplicând aceste 
principii, dialectica lui Toma de Aquino a izbutit să înlăture 
contradicţiile între filosofia lui Aristotel și dogma creştină şi să 
dea o explicaţie despre lume în care spiritul creştin a găsit, pentru 
moment cel puţin, satisfacţie deplină, 


RENAŞTEREA LITERARĂ SI STIINJIFICA. — UMANISMUL 187 


Dar, incorporând filosofia lui Aristotel în sistemul dogmatic 
al Bisericii, Toma de Aquino a comunicat gândirii medievale 
esența eternă a umanismului: încrederea în valoarea naturii si a 
omului. Summa theologica conţine o justificare a vieţii și o glo- 
rificare a raţiunii, pe care Renașterea n’a avut decât «sa le separe 
de scopul supranatural si să le raporteze la om, în loc de a le 
subordona lui Dumnezeu » (Gilson). 

In sfârşit, indreptätind raţiunea să distingă adevărul demon- 
strabil pe cale rațională de adevărul indemonstrabil cuprins în 
revelaţie, Toma de Aguino a pregătit emanciparea filosofiei. In 
sistemul lui, rațiunea nu mai are cu credința decât un raport 
extern. Rațiunea nu mai face parte din substanța vieţii creștine; 
funcţia ei nu mai e de a se ridica la realitatea divină, ci de a se 
îndrepta spre cunoaşterea lucrurilor sensibile, iar rolul credinței 
e de a servi rațiunii drept călăuză, fie interzicându-i concluziile 
incompatibile cu dogma, fie revelându-i adevărurile pe care nu 
poate decât să le presimtă. 

Prin acelaşi raționament, Roger Bacon pune bazele empiris- 
mului. Și el admite că adevărul e unul și că raţiunea va ajunge 
la un acord cu credinţa. Dar filosoful n'are să-şi piardă vremea 
stabilind concordante subtile, fiindcă nici demonstraţia cea mai 
concludentă nu produce certitudine, dacă nu e confirmată de 
experiență. « Raționamentul nu ajunge, dar experiența ajunge ». 

Misticii francezi, în frunte cu Bernard de Clairvaux (1091— 
1153) se ridică împotriva metodelor sterile ale scolasticei și chiamă 
lumea învățaţilor la izvoarele credinţei. Soluţia problemei reli- 
gioase stă în unirea credincioşilor cu Dumnezeu, care se află în 
inima tuturor lucrurilor. 

San Francesco d'Assisi (1182—1226) a dus acest sentiment 
până Ja iubirea si fraternitatea cu toate creaturile, In « Cântecul 


188 RENAŞTEREA ȘI REFORMA 


soarelui », soarele, luna, focul, apa, pământul si chiar moar- 
tea sunt socotite făpturi ale lui Dumnezeu, ca şi omul, și, prin 
urmare, fraţii și surorile noastre. « Binecuvântat fie fratele nostru 
soarele... Binecuvântată fie sora noastră luna... Sora noastră 
moartea », exclamă poetul. Când Sfântul din Assisi predică, « su- 
rorile noastre păsările » îl ascultă cu atenție, peștii încetează de a 
se mai mânca între dânşii si dau din cap în semn de aprobare, iar 
pasările se ridică, la sfârşitul predicii, în văzduh, formând o cruce. 
Lumea nu mai e o vale a plângerii; pământule frumos, vieata 
e plăcută și frumoasă, și inima Sfântului bate plină de recuno- 
stintä si iubire pentru creatorul nostru. 


Misticismul acesta și-a găsit expresia cea mai sistematică in 
doctrina lui Joan Eckhart (f 1327) si, ca şi empirismul englez, 
contribue la emanciparea gândirii. Misticismul duce la natura- 
lism şi panteism, şi Biserica l-a condamnat, dar nu l-a putut îm- 
piedica să se răspândească în nordul Europei. 

Astfel, pe diferite căi, filosofia scolastică pregăteşte emanci- 
parea individului. Prin simplul exerciţiu al forțelor sale, rațiunea 
se orientează spre o înterpretare naturală a omului și a naturii. 

Dar mişcarea intelectuală care avea să ducă la critica filolo- 
gică şi la științele naturii, nu s'a schiţat decât în cursul secolului 
al XIV-lea şi n'a triumfat decât împotriva tradiţiei medievale. 
Incercarea scolasticei dea pune ştiinţa în serviciul credinţei și 
de a dovedi rational adevărul revelatiei, a produs o contradicţie 
care a ruinat scolastica. Dialectica aplicată aristotelismului a 
întărit rațiunea, i-a permis să ia cunoştinţă de natura, de mijloa- 
cele şi de limitele ei, și, dovedindu-i incapacitatea de a se ridica 
până la noțiunea existenței lui Dumnezeu, i-a atribuit menirea 
de a cunoaşte natura şi omul. 

Insuccesul thomismului de-a concilia credința și raţiunea e 
evident în secolul al XIV-lea. Duns Scot, Ockham si Nicolas 
Oresme, definind condiţiile de existență ale ştiinţei, orientează 
gândirea spre «o ştiinţă pur matematică si experimentală, înte- 
meiată în întregime pe demonstraţii riguroase » (Gilson). Duns 
Scot defineşte, în termeni aproape cartesieni, criteriul dovezii: 
«A dovedi o propoziţie înseamnă a arăta fie că e imediat evidentă, 
fie că se deduce în mod necesar dintr’o propoziție imediat evidentă». 
La rândul său, Ockham proclamă superioritatea cunoașterii sen- 
" sibile, când e vorba de existente si de fapte, asupra cunoașterii 
abstracte, care nu poate dovedi existența unui lucru. Iar Nicolas 
Oresme ( 1386), care a tradus în frantuzeste Politica şi Morala 
lui Aristotel, anunță, în comentariile sale asupra Fizicei aceluiași 
filosof, legea căderii corpurilor, rotația pământului și princi- 
piul geometriei analitice. « Le terre se meut, et le soleil non», 
a spus Oresme. 

Se pune acum întrebarea: de ce aceste descoperiri n'au dus, 
încă din secolul al XIV-lea, la constituirea ştiinţei moderne si a 
trebuit să așteptăm, până în secolul al XVI-lea, pate lui Co- 
“pernic şi a lui Galileu ? 

In primul rând, fiindcă anticipatiile geniale ale filosofiei anglo- 
franceze din secolul al XIV-lea nu se întemeiau pe studiul direct 
al naturii, ci pe mărturiile antichității, şi aceste mărturii nu erau 
cunoscute decât indirect și fragmentar, întâiu din ceea ce păstra- 
seră Părinţii bisericești, apoi din traduceri nesigure, din com- 
pendii și din comentarii ajunse în apus prin mijlocirea Sirienilor, 
Arabilor şi Evreilor. 

Dar chiar şi atunci când știința greacă a devenit accesibilă 
prin operele ei capitale, cum a fost Fizica lui Aristotel, ea nu 
putea duce spiritul decât într'un impas, fiindcă Fizica lui 

Aristotel nu e greşită numai în principiile sale de bază, ci şi în 
amănuntele sale, 

Soluţiile ei la unele probleme de însemnătate capitală, ca de 
exemplu explicația aparentei bolţii cereşti şi teoria elementelor 
sunt nu numai false, dar paralizante și fără viitor. Ca si Ptolemeu, 
Aristotel reduce mișcările corpurilor cereşti la rotații de sfere în 
jurul pământului imobil. In privința elementelor, el acceptă con- 
ceptiile superficiale ale predecesorilor săi care distingeau, întocmai 
ca omul primitiv, trei stări principale ale materiei (solid, lichid 
şi gazos), reprezentate prin trei elemente: pământul, apa și aerul, 
la care se adaogă al patrulea element, inexplicabil, focul. « Timp 
de secole, cele mai bune minți, obsedate de aceste pseudoexpli- 
catii, s'au trudit să deslege pseudoproblemele pe care le puneau, si 
au fost împiedicate astfel să se ocupe de probleme reale » (Langlois). 

Enciclopedia aristotelică s'a impus cu atât mai mult cu cât 
prin structura ei sistematică si prin virtuozitatea dialectică a 
autorului, a dat impresia unui corp de adevăruri, care explică 
raţiunea tuturor lucrurilor existente. Invätatii şi-au exercitat 
mintea asupra acestui tezaur de cunostinti, constituit odată si 
pentru totdeauna, cu aceeași subtilitate cu care înainte comen- 
taseră Biblia. Ei n’au făcut deci decât să înlocuiască autoritatea 
Bibliei cu autoritatea antichității clasice, 

In programul său de învățământ, Rabelais recomandă «cu- 
noasterea faptelor naturii ». « Să nu fie mare, râu, izvor ale căror 
forte să nu le cunoşti; toate păsările văzduhului; toţi copacii, 
arbustii si fructele pădurilor, toate ierburile pământului, toate 
metalele ascunse în adâncul prăpăstiilor, pietrele Orientului 
şi sudului, nimic să, nu-ţi rămână necunoscut». «Apoi prin 
disectii frecvente caută să dobândesti cunoașterea celeilalte lumi, 
care e omul», 

Iată, veţi spune, un program modern. Simplă iluzie, Rabelais 
nu recomandă studiul fenomenelor naturii decât pentru a le 
compara cu ceea ce au spus despre ele autorii clasici. Când elevul 
lui, plimbându-se la ţară, cercetează arborii şi plantele, o face 
pentru a compara observaţiile sale cu ceea ce au scris despre aceste 
lucruri Pliniu, Atheneu, Dioscoride, Iulius Pollus, etc. Chiar 
şi la un autor modern ca Rabelais, care a trăit în secolul al XVI-lea, 
ştiinţa directă a naturii e subordonată. erudiţiei clasice. Intre 
spirit şi realitate se interpune textul clasic. Spiritul ştiinţific nu 
va putea triumfa decât atunci când superstitia antichității va fi 
fost învinsă — adică în secolul al XVI-lea. 


JI. POEZIA PROVENSALA 


Cu toată opoziţia pe care o întâmpină dela o vreme chiar în 
sânul şcolii, logica scolastică rămâne singurul instrument de cerce- 
tare şi de descoperire a adevărului. Problema e mereu aceeași, 
anume raportul dintre credință si rațiune, si principiul autorității 
e recunoscut chiar şi de filosofii cei mai independenţi, ca Abelard, 
Bacon si Oresme. Filosofia modernă începe abia în secolul al 
XVI-lea, cu Pomponazzi. 

Dacă totuși spiritul modern se liberează cu un secol mai de 
vreme de tutela Bisericii, faptul se datorește unui dublu curent, 
poetic şi erudit, care introduce un fel de a vedea, dea simţi şi 
de a gândi mai larg și mai liber. In locul raportului dintre cre- 
dintä și rațiune, poeţii si eruditii iau în discuţie probleme noui, 
în adevăr moderne: raportul între om și natură, individ şi socie- 
tate, bărbat şi femeie, iubirea platonică şi iubirea corporală, 
problema căsătoriei şi a fericirii. Aceste probleme s'au pus mai 
întâiu în Franţa și s'au exprimat în forme literare, care s'au răs- 
pândit în toată Europa. Până în secolul al XIV-lea, Franța 

exercită asupra intregei Europe o necontestată egemonie literară 
şi artistică. Odată cu Dante direcţia mişcării literare şi artistice 
trece asupra Italiei, care, prin poeţii, artiștii și eruditii ei asigură 
triumful definitiv al spiritului modern, caracterizat prin libertatea 
de cercetare, spiritul istoric și critic şi metoda experimentală. 

Poemele epice care au înflorit în secolul al XI-lea, la apogeul 
feudalismului, au fost expresia cea mai înaltă a societății feudale, 
întemeiate pe războiu. La Chanson de Roland sau Raoul de Cam- 
brai sunt glorificarea idealului cavaleresc de vitejie, de credinţă 
şi de fidelitate feudală. In epopei, nu e loc pentru femei şi copii. 

La sfârșitul secolului al XII-lea, poemele epice se transformă 
în romane de iubire şi de aventură, Inspirația lor se îndepărtează 
de idealul eroic si religios, fiindcă împrejurările de vieata ale nobi- 
limii s'au schimbat. Progresul monarhiei și influența morală a 
Bisericii înfrânează pornirile războinice ale nobilimii si pacea 
internă favorizează prosperitatea generală, Gustul pentru lux 
şi confort potoleşte pasiunea pentru războiu. Cavalerul petrece 
mai mult in casă si, sub influența femeii, caracterul i se îmblân- 
zeste si manierele se civilizează. El învață să se stăpânească, să 
se spele pe. mâini, să stea la masă, să se îmbrace la modă și să 
observe față de femeile străine anume reguli de curtenie, Litera- 
tura însoţeşte evoluţia societăţii şi-i reoglindeste transformările. 
Acţiunea vechilor epopei eroice se lungeşte şi se complică prin 
introducerea unor episoade împrumutate din legendele străine, 
celtice sau greco-romane. Așa s'au născut romanele epice, cum 
sunt legenda Gralului sau a regelui Arthur și romanul lui Tristan 
si Isolda, în care femeia și iubirea joacă rolul de căpetenie. Astfel 
a intrat femeia în literatură, 

In același timp, în sudul Franţei, unde nobilimea era mai 
bogată şi mai civilizată, a apărut o poezie, pe care Italienii, 

confundând pe toţi Francezii de sud cu Provensalii, au numit-o 
provensalà. 

Caracterul acestei poezii, cântatä de trubaduri pela curtile 
nobililor, e exaltarea pânä la divinizare a femeii si a iubirii. 
Domna (stäpâna) trubadurilor e intruchiparea idealului feminin, 
de esenţă religioasă şi încă neindividualizat, care inspiră sufletelor 
nobile cele mai înalte virtuți. Ideea de perfecțiune inaccesibilă a 
femeii iubite impune cavalerului o atitudine de smerenie și de devo- 
tament. Serviciul de oștean se transformă în serviciu de curtean. 

Termenul evoluţiei a fost atins, când sufletul femeii iubite 
a fost identificat nu numai cu idealul platonician al frumu- 
sefi pure, ci cu virtuțile cardinale înseși, cu harul divin şi 
cu fericirea de veci. Sublimându-se prin aspiraţia la perfectie, 
iubirea umană se confundă cu iubirea: divină. Nostra-Domna 
(Maica Domnului) devine Domna prin excelență. Cultul Fecioarei 
Maria, care în secolul al XV-lea ia o desvoltare extraordinară, 
corespunde cu triumful femeii și iubirii în literatură. 

Poezia provensală s'a cristalizat repede in forme fixe, care 
determinau motivele inspirației, modul expresiei, ritmul si versul. 
Canonul acesta poetic rezerva și naturii un loc. Domna e repre- 
zentată cu predilecție împletind o cunună într'o luncă verde, la 
marginea unui izvor, care şerpuiește printre flori și în preajma 
unei păduri, unde cântă păsările. Nicio comunitate între poet 
şi natură; peisagiul e un simplu cadru care, reprodus la infinit, 
devine conventional și banal. Poezia provensală s'a răspândit în 

"toată Europa: în Italia la curtea lui Frederic al II-lea, în Castilia 
la curtea lui Alfons cel Invätat şi în Germania, unde constituie 
punctul de plecare al Minnesang-ului. 

In secolul al XIII-lea, feudalitatea începe să decadă în apusul 
Europei. Monarhia franceză o despoaie treptat de privilegiile ei 

politice, iar în orașele Flandrei și ale Italiei, comerțul și indu- 
stria creează o societate burgheză, independentă de orice obligaţie 
feudală, care se ridică peste nobilime şi cler, și pune stăpânire 
chiar și pe pământ. Incă din secolul al XIII-lea, burghezia cuce- 
reşte puterea politică la Florenţa și în orașele Lombardiei. 

Triumful burgheziei aduce în locul spiritului feudal un nou 
ideal de vieatä. Principiile prin care se justifică supremaţia politică 
şi morală a nobilimii se corup. Idealul cavaleresc devine eroism 
de paradă, pompos și gol; pactul feudal care leagă pe senior și 
pe vasal se reduce la un cod de ceremonii; sentimentul onoarei, 
sub pretextul de a se despoia de orice calcul utilitar, pierde orice 
valoare socială și se rezolvă în « punctul de onoare », iar serviciul 
militar, considerat ca un prilej de pradă și de afirmare personală, 
duce la dezastrele dela Crécy, Poitiers şi Nicopole, care arată ca 
nobilimea n’a ajuns numai nefolositoare, ci deadreptul dăunătoare. 

Decadenta spiritului feudal se manifestă în literatură prin 
apariţia unor forme literare de inspiraţie complet deosebită și 
prin deplasarea centrului de activitate literară. Poezia și romanul 
«courtois » nu se mai continuă decât prin imitarea operelor ante- 
rioare. « Jocurile florale » dela Toulouse, care organizează concur- 
suri de poezie, nu mai sunt decât prilejuri de petrecere. 

La sfârşitul secolului al XIII-lea apare o literatură burgheză 
cu totul deosebită de literatura nobilă. Desvoltarea industriei si 
comerțului, rolul crescând al legistilor si al universităţilor, alianța 
burgheziei si a regalității creează un spirit nou, care se manifestă 
printr’un gust pronunțat pentru literatura didactică, satirică $i 
moralizatoare. 

Poeţii, urmând pilda negustorilor şi meseriașilor, se orga- 
nizează în asociaţii literare, care consacră meseria de poet gi iau 
direcția mișcării literare. 

Le roman de Renard şi Les fabliaux se adresează unui public 
burghez. La Arras, marele centru industrial din nord, teatrul 
comic în limba populară apare în secolul al XIII-lea. Chiar și 
misterele reprezintă, în cadrul ficţiunii religioase, moravurile, 
sentimentele, îndeletnicirile şi costumele societății burgheze. Le 
roman de la Rose, care începe ca o alegorie poetică, închinată 
iubirii cavalerești, se termină, în a doua jumătate a secolului al 
XIV-lea, cu o enciclopedie de vulgarizare științifică. Spiritul 
burghez triumfă în literatură, cum a triumfat și în vieata economică. 

Strânsa conexiune între literatura nouă și clasa burgheză 
apare şi din deplasarea centrului de activitate literară. Literatura 
se deplasează cu industria. Dela Arras, bogat în poeţi în secolul 
al XIII-lea, centrul activităţii literare se mută la nord, în Hai- 
nault şi Flandra, de unde vin, în secolul al XIV-lea, poeţii, croni- 
carii şi muzicienii: Chatelain, Molinet, Froissart și Commines. 

Tonul încă didactic în secolul al XIV-lea devine mai personal 
în veacul următor, și acest element individual anunță deja Rena- | 
şterea. Sinceritatea mărturisirilor lui Villon, ca si aptitudinea de a 
reda realitatea sunt o dovadă. 

Realitatea aceasta e fundamental deosebită de a lumii feudale. 
Femeia e coborită de pe piedestalul ei, si banul joacă un rol 
mai însemnat decât sentimentul. 

Dar pentru ca spiritul nou să se poată exprima în opere du- 
rabile, a fost nevoie ca verva satirică si imaginaţia să fie disci- 
plinate. Funcţia aceasta a îndeplinit-o Renașterea introducând 
în literatura modernă ideea formei artistice. 


III. ORIGINEA UMANISMULUI ITALIAN 


Până în secolul al XIV-lea, Franţa exercitase asupra Europei 
o necontestatä egemonie literară şi artistică. Odată cu apariția 

lui Dante, direcţia mișcării literare și artistice trece asupra Ita- 
liei, care, prin poeţii, artiştii si erudifii ei asigură triumful de- 
cisiv al spiritului modern, caracterizat prin libertatea de cerce- 
tare, prin spiritul istoric si critic şi prin metoda experimentală. 

Literatura italiană şi-a făcut ucenicia la școala poeziei pro- 
vensale. Trubadurii împrăștiați de cruciata contra Albigensilor 
găsesc refugiu la curtea lui Frederic al II-lea si împreună cu poeţii 
autohtoni întemeiază prima şcoală de poezie italiană. Canzonele 
şi sonetele, cu exigenţele lor tehnice, se impun poeţilor « volgari » 
şi-i deprind cu aspra disciplină a artei, fără de care nu există 
operă durabilă. La sfârşitul secolului al XIII-lea, se constitue 
la Bolonia și Florența, în jurul lui Guinizelli, Cavalcanti si Gino 
da Pistoia, o nouă şcoală poetică, il dolce stil nuovo, in care 
tradiția provensală se combina cu poezia populară. La această școală 
au învăţat Dante și Petrarca arta de a spiritualiza iubirea, de a - 
o transforma intr’o filosofie subtilă si de a căuta inspirația nu 
in modele străine, ci în propriul lor suflet, 

Intemeietorul poeziei italiene, Dante Alighieri (1265—1321) 
este sinteza cea mai înaltă a evului mediu. Prin entuziasmul său 
religios şi prin întreaga sa concepție despre lume, Dante aparţine 
civilizaţiei medievale, Sonetele şi Canzonele, care formează sub- 
stanta primei lui cărți: Vita Nuova; sunt o apoteoză, de cea mai 
autentică tradiţie provensală, a femeii iubite, care devine un 
simbol de perfecţiune și un exemplu al tuturor virtuţilor. 

Medieval a fost Dante si prin concepțiile sale politice. Par- 
tizan convins al supremaţiei imperiale, socotea monarhia Cape- 
tingilor ca o uzurpare a drepturilor conferite de Dumnezeu 
împăraţilor, iar republicile italiene i se păreau simple cuiburi 
de rebeli. Idealul lui era monarhia universală a Ottonilor şi a 
Hohenstaufilor. 

Dante se aruncase cu pasiune în luptele politice care sfâșiau 
Florenţa si, surghiunit în 1302, isi pusese toată nădejdea de reîn- 
toarcere în expediția lui Enric al VII-lea, « demnul urmaș al Ceza- 
rilor » care venise să-şi afirme drepturile asupra Italiei (1311). 
Sfârşitul lamentabil al expediției i-a spulberat nădejdile. In 1321, 
a murit în exil, după ce a rătăcit douăzeci de ani pe la curţile 
seniorilor din nordul Italiei. Experienţa care i-a arătat cât de 
sărată-i pâinea altuia și cât e de greu să urci și să cobori pe scări 
străine, i-a inspirat cele mai puternice accente din Infern și cele 
mai moderne elemente din Divina Comedie. 

Sub conducerea lui Virgiliu, considerat în evul mediu ca 
profet, Dante străbate infernul, unde osânditii de veci își ispäsesc 
păcatele şi urcă muntele purgatoriului unde, prin purificări 
dureroase, sufletele celor pocäiti ajung treptat la starea de nevi- 
‘novatie a primilor oameni. 

In vârful purgatoriului, Beatrice se arată lui Dante « în stră- 
lucirea vie a lumii eterne » şi, prin puterea privirii sale, îl ridică 
din planetă în planetă până in fata tronului lui Dumnezeu. Ve- 
derea devenindu-i mai pură și mai pătrunzătoare, Dante distinge 
în strălucirea empireului — spațiu înfinit și imobil, care nu cu- 
noaste nici timp, nici mișcare — nouă cercuri luminoase, care 
se învârt vertiginos în jurul punctului divin: sunt cele nouă cete 
ingeresti (serafimii, heruvimii, tronurile, etc.). Condus în mijlocul 
Rosei cerești, poetul vede pe aleșii vechii si nouei alianțe așezați, ca 
într'un amfiteatru, pe scările Rosei cerești, apoi, la intervenția 
Maicii Domnului, îi este îngăduit să fixeze punctul luminos în care 
distinge dubla natură a lui Cristos și unitatea celor trei persoane 
divine. In timp ce meditează asupra acestor revelații, un fulger 
de lumină îi străbate mintea şi-i revelează cele mai înalte mistere 
creştine, Cu aceastä viziune mistică se termină Divina Comedie. 

Călătoria in cele trei impärätü ale morților e istoria izbăvirii 
lui Dante, care, prin pocăință şi ispășire, se ridică treptat dela 
starea de păcat până la înţelegerea celor mai nepătrunse taine, 
şi, în acelaşi timp, drumul pe care umanitatea trebue să-l străbată 
pentru a ajunge la mântuire. 

In această istorie a izbăvirii, Dante a intercalat episoade care 
expun destinul unui mare număr de persoane istorice sau con- 
temporane şi ideile sale asupra tuturor problemelor timpului. 
Divina Comedie constitue primul tablou epic al vieţii comunale, 
în care se plămădeşte societatea modernă. Pasiunea luptelor 
politice vibrează în cuvintele cu care poetul isi întâmpină prietenii 
şi dușmanii întâlniți în lumea cealaltă, 

Italienii din secolul al XIV-lea au văzut în Divina Comedie 
o enciclopedie a tuturor științelor; abia în secolul al XIX-lea 
şi-au dat seama că Dante a creat limba literară italiană şi una 
din cele mai geniale opere a tuturor literaturilor. 

Dar Divina Comedie n’a concentrat numai ideile şi pasiunile 
timpului în care a apărut. Personalitatea lui Dante se manifestă 
în toate episoadele, mai ales când se întreține cu Florentinii săi 
despre problemele politice, religioase, artistice şi literare care-l 
interesează. Orgoliul lui de Florentin, conştiinţa superiorității lui 
şi admiraţia lui pentru antichitate fac din Dante un precursor 
al Renaşterii. 

Evul mediu e plin de amintiri antice, dar aceste amintiri sunt 
mai mult materie de enciclopedie. Dante reînvie însuși senti- 
mentul vieții antice. El a așezat în vestibulul infernului sufletele 
fnteleptilor si eroilor antici, care, desi n’au păcătuit, n'au putut 
fi salvaţi, fiindcă nu primiseră botezul. Intr'o grădină verde se 
plimbă grav, vorbind în şoaptă, Hector, Enea, Cezar, mai la o 
parte Saladin, apoi ceva mai departe Aristotel înconjurat de 

«familia filosofică », compusă din Socrate, Platon, Democrit, 
Anaxagoras, Thales si Averroes care scrise « Comentarul cel 
mare ». Scena e o anticipație a Academiilor din secolul al XV-lea. 

Pe lângă aceasta, Dante aduce un nou sentiment al naturii | 
si o nouä conceptie despre om. Comparatiile lui au’ un caracter 
de simplitate si de familiaritate omericä. Un osândit care, prin 
întuneric, încearcă să distingă trăsăturile celor doi vizitatori 
neasteptati, evocă imaginea bătrânului croitor care, clipind pu- 
ternic din ochi, încearcă să tragă firul prin urechile acului. Peri- 
petiile călătoriei pe lumea cealaltă au toate aparențele unei că- 
lătorii adevărate. Centaurii din infern isi dau seama că tovarășul 
lui Virgiliu e viu, din faptul că greutatea corpului lui rostogolește 
pietrele povârnișului pe care coboară, iar sufletele din purgatoriu 
trag aceiași concluzie din faptul că corpul lui Dante aruncă 
umbră. In sfârșit Dante excelează în arta de a crea atmosfera. 
Descrierea pădurii întunecoase și sentimentul de groază pe care-l 
inspiră coborirea iminentă în bezna întunericului dau, dela pri- 
mele versuri, tonul Infernului. Tot așa, murmurul infinit al mării, 
care străluceşte și freamătă la primele sclipiri ale zorilor, sus- 
pinul de usurare la vederea cerului instelat si aspirația nestă- 
pânită spre lumină, ca şi forma purgatoriului care, din mijlocul 
valurilor, se ridică spre cerul lunar, exprimă avântul sufletului 
spre cer și dau nota fundamentală a Purgatoriului. Divina Co- 
medie ne-a dat primele exemple de glorificare poetică a naturii, 
în care stă secretul artei Renașterii. 

In mijlocul naturii glorificate, omul apare înconjurat de o 
aureolă eroică. Epopeea franceză a creat tipul eroului războinic, 
credincios seniorului si vasalului si sie însuși. Pentru a nu fi 
bănuit de lipsă de curaj, Roland întârzie să sune din corn după 
ajutor și astfel pricinueste moartea intregii sale ostiri, Eroismul 

tragic al lui Roland, care purcede din conflictul între datorie şi 
onoare, legătura de fraternitate, care unește pe vasal si pe senior, 
sentimentul de datorie feudală care-l obligă pe Bernier să-și in- 
deplinească toate obligaţiile fata de Raoul de Cambrai, înainte 
de a-i cere socoteală de moartea mamei sale — sunt lucruri 
neintelese pentru Dante, fiindcă in Italia desvoltarea precoce a 
oraşelor a împiedicat feudalismul să prindă rădăcini adânci. 
Poemele epice n’au fost cunoscute in Italia decât prin traduceri 
şi adaptări. 

Vieata comunală, în care prin energie şi inteligență oricine se 
putea ridica la rangul întâiu, şi-a făurit alt ideal de om, pe care 
îl găsim deja schițat în Divina Comedie. Nobleta adevărată nu 
stă, pentru Dante, în nume, rasă şi avere, ci în superioritatea in- 
teligentii si a voinţei. Francesca da Rimini preferă să îndure pe 
vecii vecilor chinurile iadului decât să fie despărțită de iubitul 
ei. Contele Ugolino, închis de arhiepiscopul Pisei într'un turn, 
moare în chinurile cele mai grozave, după ce şi-a văzut cei doi 
fii şi cei doi nepoți pierind de foame. Dante l-a reprezentat în 
Infern rozând ceafa dușmanului său de moarte si stergandu-si 
gura de părul lui. Pentru toată. fericirea raiului nu şi-ar lăsa 
victima din mâini. Farinata degli Uberti, osândit pentru eresie, 
stă drept în cosciugul de fier înroşit de foc sfidând puterile ia- 
dului și divinitatea care, cu toate torturile, nu-l poate frânge. 
Acesta e deja idealul de bärbätie (virtu) al Renaşterii. 


Dante avea mai mult nostalgia decât înţelegerea antichității. 
Petrarca a trăit în atmosfera intelectuală a vechii Rome. Pentru 
el, Romanii erau strămoşii direcți ai Italienilor, si una din do- 
rintele lui cele mai vii a fost să vadă reînviind gloria Romei antice. 
De două ori s'a adresat papei Benedict al XII-lea implorându-l 

să părăsească Avignonul si să se întoarcă la Roma. lar când 
Cola di Rienzo a proclamat, în 1347, republica la Roma, Pe- 
trarca l-a salutat ca pe tribunul trimis de Dumnezeu să libereze 
Italia de « tiranii străini ». 

Insuccesul încercării lui Rienzo l-a desgustat și mai mult de 
vremea sa si l-a făcut să caute consolare în trecutul măreț al 
Romei. In aceste dispoziţii a compus Africa, epopee al cărui erou 
e Scipio Africanul, şi De viris illustribus, cuprinzând douăzeci 
şi patru de biografii de bărbaţi celebri, toți romani afară de trei. 
Dispretul fata de prezent nu e una din cele mai prielnice stări de 
spirit pentru a scrie istorie, fiindcă noi nu putem înţelege trecutul 
decât prin experiența prezentului. Cel putin dacă Petrarca ar fi 
ales personagii contemplative inrudite cu temperamentul său, 
dar el a zugrăvit mai ales oameni de acțiune, generali și bărbaţi 
de stat, ca Scipio, Cato Censorul şi Cezar cu care î'avea nicio 
afinitate sufletească. De aceea caracterizările lui se reduc la para- 
frazarea lui Titu Liviu. 

Cu toate acestea, pentru a păstra pură ideia Imperiului roman, 
Petrarca a lăsat la o parte fabulele medievale si şi-a întemeiat 
expunerea exclusiv pe documente clasice, examinate la lumina 
raţiunii. Coborându-se la sursele originale si proclamând, mai 
presus de Cicero şi de Aristotel, suveranitatea rațiunii, Petrarca 
definește spiritul critic şi pune baza istoriografiei umaniste. Ad 
fontes! devine strigătul de luptă al umanistilor si principiul fe- 
cund al criticei filologice. 

Insufletirea pentru antichitate explică şi pasiunea lui de co- 
lectionar de monete, inscripţii si manuscrise vechi. Petrarca a 
cutreerat Italia, Elveţia, Franţa si Germania și a descoperit mai 
multe discursuri ale lui Cicero (Pro Archia, Pro Milone, Pro 
Marcello etc.) şi scrisorile lui către Atticus, Brutus şi Quintus, 

Petrarca nu s’a mulțumit să le strângă pentru plăcerea de a 
avea piese rare, ci le-a studiat de aproape cu dorința de a le pă- 
trunde spiritul si de a descoperi în fiecare autor quiddam suum ac 
proprium, ceea ce e original şi personal. Petrarca e primul scriitor 
care nu caută în operele antice lecţii morale și alegorii, ca în evul 
mediu, ci e în stare să guste frumuseţea stilului şi să aprecieze 
originalitatea gândirii. De aceea a fost numit « primul om modern ». 

Modern a fost si prin pătrunderea cu care și-a analizat pro- 
priile sale sentimente și idei, In Rimele sale italieneşti descrie 
chinurile iubirii sale neîmpărtăşite pentru Laura, după cazui- 
stica amoroasă a poeziei provensale, dar cu un puternic accent 
personal si cu o mare originalitate de simtire. Laura nu mai e 
nici simbol, nici înger, E o femeie în carne și oase, a cărei atracție 
învinge orice putere de rezistență, și poetul mărturiseşte că, 
dacă iubirea sa a rămas pur platonică, meritul revine în între- 
gime Laurei. Cu Petrarca, iubirea se coboară din nou pe pământ, 

Deceptiile sentimentale l-au silit să se coboare în sine însuși, 
să se analizeze, să-şi disece bucuriile, durerile, dorințele si amă- 
răciunile, şi să se judece, Rezultatul acestei analize n'a fost, cum 
ne-am fi așteptat dela un creștin intrat pe jumătate în ordinul 
monahal, un sentiment de smerenie şi de renunțare, ci dimpo- 
trivă un sentiment de vanitate, Petarca e convins că ceea ce a 
descoperit în sufletul său interesează umanitatea, De aceea, 
considerând că Rimele italieneşti nu-l pot face cunoscut decât 
în orașele Italiei, și-a răspândit confesiunile în tratate latinești, 
ca De vera sapientia, De sui ipsius et multorum ignorantia si De 
contemptu mundi. Nimeni n’a ştiut mai bine decât Petrarca să-și 
procure satisfactiile de amor propriu la care aspira. Casa lui din 
Arezzo era păzită ca un monument istoric; Florenţa i-a propus 
o catedră și restituirea tuturor bunurilor confiscate tatălui său, 

împăratul Carol al IV-lea l-a numit conte palatin, papa i-a oferit 
postul de secretar apostolic, iar universitatea din Paris și Senatul 
din Roma i-au oferit în acelaşi timp coroana de lauri. Optand 
pentru aceasta din urmă, în ziua de Paşti, 1341, a fost încoronat 
solemn pe Capitoliu. 

Contrar însă unei opinii foarte răspândite, studiul antichităţii 
şi setea de glorie n'au slăbit sentimentul religios al lui Petrarca. 
« Adevărata înțelepciune » pentru el rămâne cuvântul lui Cristos. 
El nu admite filosofia antică decât în măsura în care nu contra- 
zice învățătura creştină. Umanismul lui Petrarca n'are nimic 
comun cu păgânismul unui Machiavelli. Studiul antichităţii a 
fost pentru el mijlocul unei vieţi sufletești mai largi şi un incom- 
parabil exercițiu al facultăţilor intelectuale. Dar ştiinţa rămâne 
sub controlul credinței, si, dacă nopţile de meditaţie nu l-au 
făcut să îmbrăţișeze idealul monastic, pe care singuf îl găsea 
conform învăţăturii creştine, e că tinea prea mult la vieatä si la 
plăcerile ei. Petrarca reprezintă idealul umanismului laic, care 
nu consideră învățătura creștină incompatibilă cu bucuriile vieții 
şi cu studiul antichităţii. 


Sub influența lui Petrarca, idealul de cultură umană, bazat 
pe studiul antichităţii, tinde să devină elementul fundamental al 
educaţiei. Această tendință se manifestă nu în contradicție, ci în 
armonie cu doctrina creștină. Forţele de înnoire se desvoltă, până 
la începutul secolului al XVI-lea, în cadrul vechilor orânduiri, 
fără să caute și fără să dorească o ruptură cu trecutul. Exemplu 
caracteristic în această privință e Giovanni Boccaccio (1313—1375). 

Autorul Decameronului e considerat, în general, ca repre- 
zentant tipic al păgânismului Renașterii. N’a înfățișat el, in 
triumful instinctelor naturale, superioritatea drepturilor naturii 


204 RENASTEREA SI REFORMA 


contra ascetismului medieval? Această opinie se întemeiază pe 
satirele indreptate contra clerului, cum e istoria Evreului Abra- 
ham, care, indemnat de un prieten crestin sä se boteze, nu se 
hotărăşte decât după ce a văzut Roma; el n’a găsit nici urmă de 
sfințenie si de evlavie în vieata papilor, cardinalilor şi a celorlalți 
preoţi, dar tocmai acest lucru l-a convins de superioritatea cre- 
ştinismului, căci o religie pe care păstorii ei se străduesc din toate 
puterile s’o distrugă şi care, cu toate acestea, străluceşte tot mai 
puternic şi mai pur, nu poate fi decât opera duhului sfânt. 
Satira moravurilor clerului, departe de a constitui indiciul spi- 
ritului modern, e de cea mai autentică tradiție medievală si popu- 
lară. Exercitându-și verva satirică pe socoteala clerului, Boc- 
caccio știe că cititorii săi nu vor confunda persoana si funcția 
preoţilor, şi că purtarea acestora nu va pune în discuţie legiti- 
mitatea dogmei. De altfel o concepţie laică şi ştiinţifică despre 
lume, care să permită o atitudine independentă față de religie 
nu era cu putință atunci, și de aceea acuzaţia de ateism adusă 
chiar și umanistilor din secolul al XV-lea trebue totdeauna pri- 
mită cu rezervă. Boccaccio a mers atât de departe cu scrupulul re- 
ligios, încât, în 1361, a renunţat la preocupările sale profane si s'a 
dedicat studiilor de erudiție si interpretării Divinei Comedii. 

Studiul antichităţii clasice n'a avut deci ca urmare slăbirea 
sentimentului religios, și ideia unui umanism fundamental are- 
ligios e de domeniul legendelor. Influenţa antichităţii, la Boc- 
caccio, ca și la Petrarca, se manifestă prin deşteptarea simțului 
artiştic. 

In opera lui Boccaccio apar pentru prima dată zeii păgâni, 
nu ca elemente religioase, ci ca simboluri ale frumuseţii și feri- 
cirii. In romanul său din tinerețe, Filocolo, Venus, cu trupul 
transparent prin val şi strälucitor de parcă ar fi fost stropit cu rouă, 

aleargă în ajutorul celor doi tineri eroi care se iubesc, Florio 
şi Biancofiore. Admiratia pentru capodoperele antice îl îndeamnă 
să studieze şi să imite procedeele artistice ale autorilor lor, pentru 
a produce opere asemănătoare, dar originale. Asa a izbutit Boc- 
caccio să dea formă artistică unei serii de nuvele, de origine 
diversă, care circulau in toate țările, şi să exprime prin ele vieata 
societății laice din timpul său. Pe vechiul fond medieval, care 
constitue materia Decameronului, cu povestiri de dragoste si 
romane de aventură, cu vesnicele glume pe socoteala bărbatului 
înşelat, a clericilor desfranati, a medicilor sarlatani și a magi- 
stratilor venali, Boccaccio zugrăvește, din punctul de vedere 
laic, moravurile din timpul său și proclamă idealul unei societăţi 
naturale şi libere, în care femeile triumfă prin istetimea lor, iar 
bărbaţii prin voința şi energia lor. 

Elementul nou, revoluţionar, în opera lui Boccaccio e con- 
ştiinţa sa de laic, care nu e de origine cărturărească, ci socială, 
Nu modelul antichităţii, ci triumful burgheziei florentine asupra 
clerului şi nobilimii se exprimă în laicismul lui Boccaccio, Poli- 
tica florentină, care de un secol tinde la independență față de 
împărat şi de papă găseşte în Boccaccio un ecou care ne permite 
să măsurăm tot progresul realizat de societatea florentină în 
cursul secolului al XIV-lea. Pe când* Dante visează încă la mo- 
narhia universală a . împăraţilor germani, Boccaccio contestă 
împăratului dreptul de a domni peste alte naţiuni decât a Teu- 
tonilor săi şi preferă să moară decât să arunce « crinii florentini » 
la picioarele «corbilor septentrionali ». Forţele care se ridică 
împotriva universalismului medieval purced din nouile condiţii 
sociale şi politice create prin renașterea comerțului și industriei. 

Florenţa, cea mai desvoltată din âcest punct de vedere, a de- 
venit centrul nouei culturi umaniste, 

Coluccio Salutati (1331m=1406), numit în 1375 cancelar al 
Republicei florentine, a liberat stilul oficial de formele scolastice 
si a introdus latina clasicä in corespondenta oficialä. Pentru a nu 
fi puse in situatie de inferioritate, cancelariile celorlalte state 
italiene au imitat exemplul Florentei si astfel o seamä de umanisti 
au dobândit situaţii înalte si sigure, de care numai clericii se 
bucuraseră până atunci. Cu Salutati, laicii încep să cucerească 
marile dregătorii ale statului. 

Ideile lui politice, religioase și literare sunt încă medievale, 
pe când acțiunea lui reflectează sentimentele societăţii laice mo- 
derne. In teorie, Salutati admite că papa și împăratul, — «cele 
două lumini ale lumii » mm dețin puterea universală, şi că mo- 
narhia e cea mai bună formă de guvernământ. In practică, el 
apreciază evenimentele din punctul de vedere al unui Italian 
credincios, dar patriot. In timpul războiului dintre papalitate si 
Republica florentinä (1375mm1378), a combătut atât de violent 
politica lui Urban al V-lea, încât acesta l-a cuprins în mod explicit 
în interdictul care a lovit Florenţa. Fără să-i conteste calitatea 
de vicar al lui Cristos, cancelarul Florenței nu iartă papei că a 
părăsit Roma și duce dela Avignon o politică anti-italiană. Ca 

„toți contemporanii săi, Salutati făcea distincţie între suveranul tem- 
poral și vicarul lui Cristos. Atacurile sale contra Curiei ponti- 
ficale corupte, simoniace și efeminate nu ating decât pe cel 
dintâiu. 

Impotriva ducelui de Milano, care reprezenta față de Repu- 
blica florentinä principiul monarhic, Coluccio a susținut atât 
de energic cauza acesteia, încât Giovan-Galeazzo Visconti spunea 
că se teme mai mult de o scrisoare a lui Salutati decât de o mie 
de călăreți florentini. Constiinta lui de cetăţean liber i-a inspirat 
cele mai frumoase cuvinte din corespondența sa politică: 

« Comuna din Florența nu face niciodată războiu decât pentru 
apărarea libertăţii şi combaterea nedreptätii ». 

In ceea ce priveşte credința, aceeaşi discordanta între teorie 
şi practică. Ascetismul rămâne pentru Salutati idealul vieții 
creștine. Dar încrederea în valoarea educativă a ştiinţei şi aspi- 
ratia spre o vieatä cetäteneascä liberă dau acestui ideal o acceptie 
mai largă şi mai umană. Docti plus hominis habent quam indocti, 
exprimă convingerea umanistului în valoarea educativă a științei, 
şi credința că adevărul poate fi descoperit pe căi multiple si di- 
verse, « Fie că l-ai: găsit în Biblie sau la păgâni, fie că l-au spus 
profeții sau poeţii, adevărul e dela Dumnezeu. Ori unde l-am 
descoperi, nu trebue să-l dispretuim ». 

Activ până la adânci bătrâneţe, Salutati a murit, în 1406, 
la vârsta de 76 ani. Corpul lui a fost expus în piața Peruzzi si, 
după ce a fost încoronat cu cununa de lauri, a fost înmormântat 
în catedrala orașului. Onorurile acestea, care nu se acordau 
decât sfinţilor, sunt un semn al vremii. 

Principalul merit al lui Salutati constă în faptul că a con- 
tinuat colectionarea si studierea operelor clasice, a introdus la 
Florența studiul limbii eline și a pregătit generația de umaniști, 
care a deschis o nouă perioadă în istoria umanismului. 


IV. UMANISMUL ERUDIT 


Această perioadă se caracterizează prin negarea plină de 
dispreț a evului mediu, prin preferința acordată limbii latine 
față de cea vulgară, prin răspândirea elenismului, prin laicizarea 
progresivă a gândirii si prin întărirea spiritului critic. Studiul 
antichității devine scop în sine. 

Petrarca a regretat totdeauna că n’a avut norocul să cunoască 
limba greacă. El a încercat s’o înveţe cu Barlaam, un Calabrez, 

care stătuse timp mai îndelungat la Constantinopol şi, în 1339, venise 
în Italia cu o misiune din partea împăratului Andronic al III-a. 
Petrarca l-a cunoscut probabil în 1342 şi s'a pus cu râvnă pe 
învățătură, dar greutatea limbii şi plecarea prematură a lui 
Barlaam i-au zădărnicit planul. 

Un alt Calabrez care învățase la Constantinopol, Leontius 
Pilatus, a fost profesorul lui Boccaccio și a predat timp de trei 
ani greaca la Florența. Dar Leontius era lipsit de pregătire ştiin- 
tificä si nu cunoștea decât greaca modernă. Rezultatul învätä- 
mântului lui a fost neînsemnat. 

Greutatea de a învăța limba greacă era în adevăr mare pentru 
Italieni. Limba latină nu era de niciun ajutor, gramatici și dic- 
ționare nu existau, iar Greci care să cunoască elina și antichi- 
tatea clasică erau rari, chiar și la Constantinopol, şi nu puteau fi 
atrași în Italia decât prin promisiunea. unor considerabile avan- 
tagii materiale şi morale. Greci sau Italieni vorbind greaca mo- 
dernă se întâlneau în toate centrele comerciale ale Italiei; în Ca- 
labria si in Sicilia existau încă sate greceşti, dar toate acestea nu 
serveau la nimic. Deosebirea între elina modernă şi elina clasică 
era aproape tot așa de mare ca între latina clasică şi limba italiană, 
iar înţelegerea invatatilor bizantini pentru geniul și stilul litera- 
turii clasice tot asa de insuficiente ca și aceea a filosofilor scolastici 
pentru latina clasică. 

In aceste împrejurări nu le rămânea Italienilor dornici de a în- 
väta greaca decât să se ducă la Constantinopol sau să aducă 
de acolo învăţaţi greci care cunoşteau elina şi erau dispuși să 
accepte catedre de greacă la Florenţa sau aiurea. 

Primul profesor de greacă în Italia a fost Manuel Chryso- 
loras care a ţinut cursuri de greacă la Florenţa din Ianuarie 1397 
până în 1400. Chrysoloras fusese trimis de împăratul Manuel II 

Paleologul, în Italia să ceară ajutor contra Turcilor. Florentinii 
i-au oferit o catedră şi el a acceptat. Chrysoloras avea toate în- 
suşirile și pregătirea necesară pentru a răspunde nădejdilor puse 
în el. Deja profesor la Constantinopol, erudit şi elocvent, el a 
stârnit un entuziasm durabil printre numeroşii auditori care se 
îngrămădeau la lecţiile lui. Leonardo Bruni a urmat cu atâta 
însuflețire lecţiile lui Chrysoloras încât « noaptea visa ceea ce 
auzise dela el ziua». Astfel, după opt-nouă secole de între- 
rupere, studiul limbii greceşti a fost restaurat şi se poate spune, 
cu Bruni, că o nouă eră a început în istoria literelor euro- 
pene. 

Chrysoloras a scris, sub formă de întrebări si răspunsuri, 
prima gramatică a limbii eline pentru uzul popoarelor moderne 
(Erotemata), Succesul lui Chrysoloras si atenţia pe care Florenţa a 
acordat-o studiilor greceşti, ca şi celor latine, au făcut din acest oraş 
centrul intelectual al Italiei în secolul al XV-lea. Studiul limbii 
grecești a făcut necontenite progrese, la care au contribuit mereu 
noi savanți veniţi dela Constantinopol. George Trapezuntius, 
care a venit în Italia pe la 1420, a profesat la Veneţia, Florența 
şi Roma; Theodor Gaza, sosit în Italia pe la 1430, a ocupat 
nouă ani (1441—1450) catedra de greacă dela Universitatea din 
Ferrara, a tradus din Aristotel si a compus o gramatică greacă 
devenită clasică. 

Sinodul care s'a întrunit, în 1439, la Florenţa pentru a uni 
bisericile ortodoxă şi catolică, a grupat un mare număr de savanți 
greci şi latini, care au arătat mai mult interes pentru problemele 
filosofice decât pentru cele teologice, 

Impăratul bizantin a venit însoțit de cei mai aleși reprezen- 
tanti ai teologiei şi ştiinţei greceşti. Printre ei se afla tânărul 
episcop deja Nicea, Bessarion, partizan înfocat al unirii celor 

două biserici. Convertit la catolicism, fu numit cardinal si jucä 
un rol insemnat in istoria umanismului ca filosof, mecenat si 
colectionar de manuscrise. Colectia lui constitue fondul cel mai 
insemnat al Bibliotecii Marciane din Venetia. 

O influent’ mult mai puternicä a exercitat asupra umanistilor 
florentini Gemistos Plethon (} 1445). Originar din Sparta, acest 
bätrân de 83 ani päru Florentinilor intruchiparea vie a inte- 
lepciunii antice. El susținea că, pentru cunoașterea lucrurilor 
materiale, trebue urmat Aristotel; pentru tot ce priveşte sufletul, 
«divinul Platon» e superior. Așa s'a deschis, între partizanii 
celor doi filosofi greci, o discuţie care avea să dureze treizeci de 
ani si sub care se ascundea de fapt o mișcare de opoziţie contra 
scolasticei. 

Leonardo Bruni (1370—1440) e primul din seria nouilor uma- 
nisti. El cunoștea greaca și latina. Traducerile lui din Platon 
constitue primul contact al umanismului italian cu textele ori- 
ginale ale filosofiei grecești. 

Opera cea mai de seamă a lui Bruni e Historia florentina, 
scrisă în latina clasică, cu scop de propagandă, pentru a 
asigura Florenței simpatia umanistilor. Cu istoria lui Bruni, 
punctul de vedere laic și interesul profan înlocuiesc preocuparea 
religioasă a cronicarilor medievali. El nu scrie istorie pentru a 
dovedi influenta Providentei asupra, mersului evenimentelor isto- 
rice. Bruni consideră istoria ca un gen al retoricei. El nu caută 
să explice desvoltarea economică, socială și politică a republicei 
florentine şi să scoată în evidență evenimentele cu efecte dura- 
bile, ci să producă emoţii, ca o tragedie de Seneca. Faptele lip- 
site de efect teatral, cum sunt transactiile economice, desvol- 
tarea instituțiilor, problemele administrative, etc., sunt omise sau 
înlocuite cu expresii stereotipe. Apoi, pentru a menține puritatea 

limbii latine, Bruni transpune termenii medievali în cuvinte cla- 
sice, chiar când nu au echivalent. Cardinalii devin patres; 
companiile medievale legiones, cavalerii milites, etc. 

Cu toate acestea, Historia florentina are o importanţă capi- 
tală pentru desvoltarea istoriografiei moderne. Bruni e primul 
istoric modern care a făcut operă critică, s'a coborât la docu- 
mentele originale, a eliminat legendele și minunile și a căutat 
să dea o explicație rațională evenimentelor. In sfârșit materia 
este ordonată artistic. Pe când cronicarii medievali îngrămădeau 
materia fără nicio alegere şi o expuneau fără plan, Bruni nu ex- 
pune decât faptele care au legătură cu obiectul. Forma artistică 
pătrunde şi în istoriografie, 

Istoriografia umanistă ar fi dus cu timpul la un formalism 
gol, prin imitarea prea servilă a modelelor antice, dacă oamenii 
politici n'ar fi luat in mâini acest gen pentru a-şi expune si 
pentru a-și apăra politica. După năvălirea Francezilor în Italia 
(1494), Florenţa a fost teatrul mai multor revoluții, „In 1494, 
Medicii au fost alungaţi si, în locul principatului, s'a introdus 
republica democratică; in 1512, Medicii s'au reîntors, dar în 
1527 au fost din nou alungaţi, pentruca în 1530 stăpânirea lor 
să fie restaurată în mod definitiv. De fiecare dată, învingătorul 
a modificat constituţia şi a schimbat personalul politic. 

Cei mai deseamă oameni ai Florenței s'au străduit, scrutând 
istoria, să găsească o formă de guvernământ care să garanteze 
Florenței un regim de stabilitate. Simplu gen retoric pentru uma- 
nisti, istoria devine pentru oamenii de stat o problemă politică 
şi constituțională. Această origine determină conţinutul şi forma 
istoriei. Autorii care au studiat istoria într'un scop utilitar nu 
s'au ocupat decât de evenimentele politice si militare, fiindcă, după 
părerea lor, numai acestea au provocat revoluțiile, florentine. 

In al doilea rând, ei s'au străduit să desprindă din întâm- 
plările trecutului elementele cu valoare permanentă şi cu aplicaţie 
la toate împrejurările asemănătoare. Această concepție, unilate- 
rală şi parţială, a produs totuşi primele capodopere ale istorio- 
grafiei moderne: Istoriile florentine ale lui Machiavelli şi Istoria 
Italiei a lui Guicciardini. 

Niccold Machiavelli (1469—1527) isi începe Istoriile cu cäde- 
rea Imperiului roman, dar pe el nu-l intereseazä atât efectele 
prăbușirii puterii romane, cât însemnătatea nouilor puteri care 
se ridică, Imperiul si Papalitatea, si infiuenta lor asupra  desti- 
nului Italiei. Problema care-l preocupă e aceea de a stabili ele- 
mentele pe care se întemeiază vieata statelor şi mijloacele prin 
care s'ar putea realiza unitatea Italiei. Când faptele sunt de 
acord cu teoriile lui, Machiavelli dovedește o putere de a înlăn- 
tui evenimentele şi o privire largă pe care niciun istoric nu 
le-a întrecut. El e primul istoric care a recunoscut legătura între 
politica internă și politica externă, și primul care a întrezărit 
adevărul că marile transformări sociale sunt independente de 
activitatea conștientă a individului. Toate aceste consideraţii au 
fost exprimate într'o limbă plastică şi colorată, care au făcut 
din opera lui Machiavelli modelul poeziei italiene. 

Leonardo Bruni și Machiavelli n'au tratat, ca şi cronicarii 
medievali, decât istoria oraşului lor. Primul care rupe cu istoria 
locală și atacă un subiect de istorie universală a fost Francesco 
Guicciardini (1484—1540). Ambasador al Republicii florentine în 
Spania, guvernator al statelor pontificale, ministru de externe și 
locotenent general al papei Clemente al VII-lea, Guicciardini a 
fost amestecat în toate evenimentele mari ale Italiei din prima 
jumătate a secolului al XVI-lea. Istoria Italiei nu e decât desvol- 
tarea unui memoriu pe care l-a conceput pentru a-şi justifica 

activitatea ca locotenent general al papei în războiul Ligii de 
la Cognac care s'a terminat cu celebrul sacco di Roma, din 1527, 
memoriu pe care disgratia i-a permis să-l desvolte intr’o istorie 
generală a luptei pentru supremaţia asupra Italiei. Spre deosebire 
de Machiavelli, Guicciardini nu s'a ocupat decât de fapte, n'a 
pierdut niciodată contactul cu realitatea si n'a deformat-o pentru 
a o pune de acord cu teorii preconcepute. Interdependenfa sta- 
telor europene i-a apărut clar, de aceea a expus evenimentele 
italiene în funcție de politica internațională. Astfel a fost, cu 
drept cuvânt, numit « părintele istoriografiei moderne », 

Progresul spiritului critic se manifestă şi în alte domenii, 
în căutatea și descoperirea operelor antice necunoscute, în des- 
voltarea criticei filologice, în trezirea simțului estetic şi în for- 
marea unui nou ideal de cultură si de educaţie. 

«\ Poggio Bracciolini (1380—1459) a fost cel mai norocos colec- 
tionar de codice. In calitate de secretar apostolic, a însoţit, în 1414, 
pe papa Ioan al XXIII-lea la sinodul dela Constanţa. Dar cum 
discuţiile dogmatice nu-l interesau, a cutreerat Elveţia şi Suabia 
în căutarea manuscriselor vechi. La mânăstirea San Gallo a 
descoperit un manuscris complet al Instituțiilor lui Quintillian, 
Argonautii lui Valerius Flaccus si opt discursuri necunoscute ale 
lui Cicero. In alte biblioteci italiene a găsit Silvae-le lui Statius, 
Punicae-le lui Silvius Italicus si De rerum natura a lui Lucrețiu; 
cu totul, 20 opere necunoscute în evul mediu. 

Poggio a fost cel mai strălucit scriitor de epistole latine. In 
timpul unei excursii, a vizitat Baden și a descris zilele vesele pe- 
trecute acolo. Scrisoarea aceasta permite să măsurăm tot pro- 
gresul realizat de umanismul italian în ultima jumătate de veac. 
Nicio urmă de pedanterie si morală, ca în scrisorile lui Salutati. 
Locurile și oamenii, grupul de fete care se scaldă, sunt descrise 

cu o gratie si o naturalete care dovedesc cä Bracciolini si-a asi- 
milat nu numai forma, ci insusi spiritul limbii latine. Antichitatea 
care pana aici fusese o imitatie mai mult sau mai putin indepen- 
dentä devine poezie si frumusete. 

Cu descoperirile lui Poggio, umanistii ajung in posesiunea 
tuturor operelor literaturii latine pe care le cunoastem azi. 

In acelasi timp, Guarino da Verona, Aurispa, Ciriaco d’An- 
cona si Filelfo, emuli ai lui Poggio, redau culturii occidentale 
toată literatura elină, complet ignorată in evul mediu. Inainte 
de 1430, toți clasicii greci erau în mâinile umanistilor italieni, 
care n’au așteptat să li-i trimită Turcii cuceritori ai Constanti- 
nopolului, ci s'au dus ei să-i aducă din Imperiul bizantin, unde 
nu fuseseră niciodată uitaţi. 

Entuziasmul stârnit de aceste descoperiri fu atât de puternic, 
încât umaniștii avură impresia că din împărăţia morţilor un 
zvon de recunoștință se ridică spre ei. Poggio a povestit cum a 
descoperit pe Quintillian in pivnita întunecoasă a unui turn. 
Quintillian părea că întinde mâinile după 'ajutor și se roagă: 
«O voi, bărbaţilor, care iubiți limba latină, scäpati-ne din 
temnita întunecoasă și colbuită în care ne-au închis bar- 
barii ». 

Realitatea e mai putin romantică. Manuscrisele vechi se 
aflau în bibliotecile mânăstirilor, catalogate, încât umanistii 
n'aveau decât să consulte cataloagele pentru a descoperi ceea ce 
căutau. Multe descoperiri s'au făcut în Germania și Elveţia fără 
ca măcar descoperitorul să se fi deplasat din Italia. Vorba adâncă a 
lui Pascal: « M’aurais-tu cherché si tu ne m’avais pas déjà trouvé ?» 
se aplică si descoperirii antichităţii: A fost nevoie de un anumit 
grad de maturitate pentru ca spiritul modern să înțeleagă și să 
eaute operele antichitätii clasice, 

V. UMANISMUL CRITIC 


După era descoperirilor începe era cercetării critice. Ignoranta 
si neglijenta copistilor schimbaseră textul unor opere încât 
ajunse de nerecunoscut. Cum însă unele opere s'au păstrat în 
două sau mai multe copii, umaniștii au căutat, prin comparaţie 
şi conjectură, să restabilească forma originară. Așa s'a născut 
critica filologicä. 

Textul original nu se putea totdeauna reconstitui pe cale filo- 
logică. Umanistii au fost împinși să pătrundă în fondul operei, 
să-i desprindă spiritul si să caute în împrejurările externe, politice 
si sociale, soluţia problemei. Asa s'a desvoltat spiritul istoric. 

Cercetarea critică a operei de artă n'a revelat umaniștilor 
numai adevărul, ci si frumusețea literaturii clasice. Ei au căutat 
să stabilească legile compoziţiei artistice. Asa s'a introdus în 
cultura Renașterii ideea formei artistice, adică grija de a exprima 
ideile și sentimentele intr’o ordine clară și logică. 

Reprezentantul cel mai de seamă al direcției critice a fost 
Laurenţiu Valla (1405—1457). Criticismul lui a atins un grad-de 
desvoltare pe care umanismul italian nu-l va putea depăși. Cu 
De elegantiis linguae latinae a întemeiat lexicografia modernă. 
Prin exemple luate din cei mai buni autori clasici, Valla determină 
sensul cuvintelor rare și obscure, și fixează nuanța locutiunilor 
particulare. Lexicul acesta răspundea atât de bine nevoilor învă- 
ământului, încât, între 1471 si 1536, a fost tipărit în șaizeci de 
ediţii. Din el a învățat Erasm să scrie latinește corect şi elegant. 

Valla a făcut asupra textului grecesc al Vulgatei observaţii care 
au servit lui Erasm ca punct de plecare pentru traducerea Noului 
Testament. In 1440, la curtea regelui Neapolului, Alfons de 
Aragon, Valla publică; De falso credita et ementita Constantini 

donatione, in care, cu argumente istorice si filologice, dovedi c& 
pretinsa donatiune fäcutä de Constantin cel Mare papei Silvestru 
e o legendä. De atunci nimeni n’a mai indräznit sä invoce acest 
document pentru a justifica pretentiile temporale ale papilor. 

In urma activității critice a lui Valla concepţia despre anti- 
chitate se schimbä. Umanistii nu mai cäutau in studiul clasicilor 
plăcere estetică sau motive de mândrie naţională. Umanismul 
devine erudit și critic. Latina atinge o puritate ireproşabilă, dar 
rece: din limbă vie ajunge limbă moartă. 

Odată cu Valla se schimbă şi caracterul filosofic al umanis- 
mului. Numărul acelora care se îndepărtează de creştinism, și 
se: apropie de diferitele doctrine filosofice antice, crește. Evoluţia 
aceasta nu e totdeauna uşor de precizat, fiindcă opiniile reli- 
gioase ale umanistilor se ascund uneori sub aparenţă de respect 
pentru Biserică, alteori se exprimă sub formă de dialog în care 
diverse personagii susţin teorii contrare fără ca autorul să in- 
dice clar pe acela care-i exprimă convingerile. Astfel, în De 
voluptate et vero bono, Valla pune față în față pe Leonardo 
Bruni, Panormita si Niccolo Niccoli. Partizan al stoicismului, 
Bruni se plânge că oamenii se dedau mai mult la rele decât la fapte © 
bune și, considerând prea anevoioasă practica virtuţii, se lasă 
împinși de natură spre plăceri. La cuvintele acestea, se ridică 
Panormita care susține atât de elocvent epicurismul, încât cei 
mai multi critici sunt de părere că el exprimă convingerile auto- 
rului. Supremul bine, spune Panormita, e plăcerea, spre care 
tind toate acţiunile noastre. Sănătatea, frumusețea, muzica, par- 
fumul florilor sunt lucruri bune, fiindcă ne procură plăcere. 
Cine vrea să fie fericit, să se bucure de toate darurile naturii. Vir- 
tutea însăși e un efect-al plăcerii. Cine o practică o face nu de 
dragul moralei, ci pentru a evita un rău mai mare sau pentru a 

dobândi glorie — deci tot pentru plăcere. Adevărata înţelepciune 
stă în arta de a alege între diferite plăceri pe cea mai mare și 
între diferite neplăceri pe cea mai mică. Panormita nu face deo- 
sebire între plăcerile trupului şi ale sufletului: în armonia lor stă 
supremul bine. 

Invitat să aplaneze conflictul, Niccoli obiectează celor doi 
interlocuiori că amândoi au vorbit ca păgâni, nu ca creştini. 
Si el găsește că morala stoică e « desartä și frivolă », fiindcă n’are 
un scop în afară de sine, pe când epicureii, subordonând plăcerile 
mici celor mari, s'apropie mai mult de morala creștină. Soluţia 
lui e un fel de epicurism creştin, care acceptă plăcerea ca 
ultim scop al acţiunilor umane, dar o identifică cu fericirea de 
dincolo de mormânt. Walser susține că aceasta e şi părerea 
lui Valla. 

In orice caz, curentul epicurist creşte în a doua jumătate a 
secolului al XV-lea. Umanistii nu neagă fățiș dogmele fundamen- 
tale ale creştinismului, nemurirea sufletului și crearea lumii, 
dar le ignorează. In locul religiei transcendentale, ei predică o 
religie pur rationalä. Scopul suprem al vieţii nu mai e fericirea de 
veci, ci fericirea pământească. Omul devine din nou măsura tuturor 
lucrurilor şi cel mai demn obiect de studiu pentru oameni. Des- 
voltarea tuturor însușirilor sale corporale și spirituale, pentru ca 
să se poată bucura deplin de vieatä, apare ca singurul scop legitim 
al educaţiei. Antichitatea clasică, cu filosofia ei pozitivă, cu ştiinţa 
ei îndreptată spre studiul naturii și cu arta ei închinată glorificării 
omului, reprezintă idealul de vieatä al umanistilor dela sfârşitul 
secolului al XV-lea. In locul evangheliei resemnării si smereniei, 
evanghelia frumuseţii și a gloriei pământești. 

In Stanze per la Giostra ale lui Poliziano (1454—1494) și în 
Orlando furioso al lui Ariosto (1474—1533) natura nu mai e 

teatrul ispitelor, ca in evul mediu, sau un cadru decorativ ca in 
poezia petrarchistä, ci mama ocrotitoare care îmbrățișează si 
consoleazä pe toti cei ce stiu sä se apropie de ea. Acest senti- 
ment de contopire a omului cu natura e deosebit de puternic 
in Aminta lui Tasso. Ar fi însă greșit să se atribue antichităţii 
clasice sentimentul de fraternitate a omului cu natura, deoarece 
l-am găsit exprimat tot asa de puternic în poezia lui San Francesco. 
Exemplele antice l-au ajutat numai să se exprime în formă poe- 
tică. Izvorul lui e în sensibilitatea artistică a societăţii italiene, 
care atinsese, la sfârşitul secolului al XV-lea, punctul culminant 
al desvoltării sale. 


VI. ESENȚA UMANISMULUI 


In mijlocul naturii proslăvite si omul apare într'o lumină 
nouă. Dela Dante la Ariosto, idealul de om pe care şi l-a făurit 
Renașterea italiană e antifeudal, pozitivist şi democrat, ca şi 
societatea burgheză constituită în Republicile comunale, Cava- 
lerul medieval, cu concepția lui despre onoare care comandă 
sacrificiul desinteresat al vieţii pentru suzeran și Dumnezeu, nu 
mai stârneşte decât zâmbete ironice. Eroii celor două mari epopei 
italiene, Morgante de Pulci si Orlando furioso de Ariosto, sunt saw 
brute care nu se lasă conduse decât de pasiuni si de instincte și 
nu visează decât munţi de carne şi de unt, sau nebuni care se tin 
ca umbra de pașii unei cochete si sävârsesc de dragul ei cele mai 
neînchipuite isprăvi, pentru ca, la urmă, să se vadă päräsiti pentru 
un simplu soldat. Un râs ironic acopere toate virtuțile cava- 
lereşti. 

In opoziţie cu idealul feudal, Poggio descoperă în inima 
omului adevărata nobleţe, care nu se poate ddbândi prin diploma 
de înnobilare, ci prin virtute și înțelepciune. Umanistii, fiind în 

cea mai mare parte oamenii operelor lor, au făcut din valoarea 
personală supremul titlu de nobleţe. 

Baldassare Castiglione ne-a dat în JI Cortegiano (Curteanul), 
scris în 1528, portretul omului desăvârșit, adică al personagiului 
pe care contemporanii și-l propuneau ca model. In märetul 
palat al ducelui de Urbino, unul din cele mai frumoase din Italia, 
decorat cu tapete de aur şi de argint, cu vase de argint, cu statui 
si busturi antice, cu tablouri moderne, cu cărţi latinești, grecești 
si ebraice, îmbrăcate în scoarte împodobite cu aur și argint, se 
întrunea o societate veselă pentru a-și petrece vremea în serbări 
elegante si în conversații spirituale. 

La cererea ducesei, oaspeții caută să definească însuşirile nece- 
sare omului de lume și femeii desävârsite, si educaţia cea mai 
potrivită pentru a le desvolta. Vigoarea și dexteritatea fizică, 
fineţea, tactul şi varietatea cunoştinţelor care i se cer exprimă 
idealul de universalitate și perfecţiune al Renașterii. Curteanul lui 
Castiglione va cunoaşte toate artele cavalerești, călăritul, scrima 
şi dansul, va ști să citească o partitură, să cânte dintr'un instru- 
ment pentru a-și risipi grijile si pentru a face plăcere doamnelor, 
va învăţa să danseze și să cunoască pictura, care e una din podoa- 
bele vieţii superioare, va studia literele, atât cele latinești, cât $i 
cele grecești, va citi poeţii, oratorii și istoricii şi va şti să rimeze 
un sonet. Dar toate acestea nu sunt scop in sine, ci condiţii prea- 
labile pentru desvoltarea culturii inimii și a spiritului. Castiglione 
reclamă pentru femei aceeaşi educaţie și aceleași drepturi. 

Aceste conversații sunt foarte caracteristice pentru desvol- 
tarea culturii sociale în Italia. Dela mijlocul secolului al XV-lea, 
educația femeii a făcut progrese însemnate. La școala lui Guarino 
da Verona, la Ferrara, fetele si băieţii erau supuși aceluiași sistem 
de educaţie: toți învățau greaca si latina, toţi practicau aceleași 

sporturi. Unele femei, ca Francesca Scala si surorile Nogarola 
si-au câstigat renume prin eruditia lor in filologia clasicä. Al- 
tele, ca Vittoria Colonna, Veronica Gambara, Costanza D'Amalfi, 
ducesa de Ferrara si Tullia Aragon s’au distins prin talentul lor 
superior si prin instructia lor aleasä. Pietro Aretino, in celebrii 
săi Ragionamenti, recomandă curtizanelor vengfiene să aibă tot- 
deauna la îndemână Canzoniere-le lui Petrarca. | : 

Desi conditia legalä a femeii nu s’a schimbat, influenta si 
însemnătatea ei socială au crescut. Ea n’are încă dreptul să se ma- 
rite după înclinarea ei, dar educaţia pe care o primește îi permite 
să domnească în societate, şi arta reoglindeste fidel această trans- 
formare. 

Noua poziţie pe care femeia și-a cucerit-o în societate avu ca 
urmare secularizarea iubirii. In literatura medievală, noţiunea 
iubirii oscila între reprezentarea grosolană sau cinică a funcției 
de reproducere şi apoteoza ideală, filosofică sau religioasă a 
femeii. . Femeia era femelă sau înger. Renaşterea ridică femeia 
şi coboară îngerul la rangul de tovarăș egal îndreptăţit al băr- 
batului. Castiglione care reprezintă termenul final al evoluţiei 
ideii pe care Renaşterea și-a făcut-o despre iubire şi căsătorie, 
susține necesitatea de a întemeia căsătoria pe baze de egalitate, 
dreptate si iubire. Având aceleași aptitudini ca si bărbatul, femeia 
are același drept la educaţie, vieatä şi fericire ca şi bărbatul. Ea 
are dreptul să-şi aleagă bărbatul după plac, si, dacă s'a înșelat 
în alegerea ei, Castiglione îi recunoaște dreptul să-l schimbe. 

Vechea problemă a raportului dintre bărbat și femeie, pe care 
şi-o puseseră, dela trubaduri până la Castiglione, toți marii 
literati, şi-a găsit soluția raţională si sănătoasă. Dogma păcatului 
original si concepția inferioritätii femeii a fost înlăturată. Natura 
e frumoasă, vieata e demnă să fie trăită şi iubirea sinceră e nobilă 

şi binefăcătoare. Când doi soți şi-au întemeiat căsnicia pe aceste 
baze, vor cunoaște fericirea pe pământ şi vor dobândi vieata 
de veci. 

Bine înţeles, idealul lui Castiglione nu putea fi realizat decât 
de o minoritate de privilegiați, destul de bogaţi pentru a dobândi 
educația aleasă pe care se întemeiază concepţia Curteanului. 


Mult mai profundă a fost schimbarea pe care Renaşterea a 
adus-o în concepția politică. Statul modern, cu tendinţa lui de 
a concentra în mâinile guvernului toate forțele vii ale naţiunii 
şi de a înlocui vechiul sistem bilateral de drepturi şi de datorii 
feudale prin ideea romană a omnipotentei statului, ruinase încă 
din secolul al XIV-lea pretenţiile la egemonia universală a 
papilor şi a împăraților. Politica nu se mai inspira decât din ra- 
tiunea de stat, adică din interesele temporale ale societăţii laice. 
Cu toate acestea, gândirea politică rămăsese la vechile teorii 
medievale. Acela care cel dintâiu a supus problemele politice 
liberei cercetări a raţiunii si a libera politica de religiune a fost 
Machiavelli. 

Niccol6 Machiavelli (1469—1527) a fost, timp de 14 ani, 
secretarul guvernului florentin, însărcinat cu redactarea instruc- 
iilor către ambasadorii republicii. El însuşi a îndeplinit diverse 
misiuni pe lângă Ludovic al XII-lea, Cezar Borgia, Iuliu al II-lea 
şi Maximilian I. La întoarcerea Medicilor la Florenţa, în 1512, 
Machiavelli a fost destituit, torturat ca suspect și surghiunit în 
târguşorul San Casciano, unde a putut confrunta «lunga expe- 
rienfä a lucrurilor moderne» cu învățămintele autorilor antici. 

Principalul rezultat al meditatiilor lui au fost: Principele, 
Discursurile asupra primei Decade a lui Titu Liviu şi Istoriile 
florentine. Problema centrală e formarea și conservarea statelor. 

Machiavelli împarte statele în republici şi principate; prin- 
cipatele în ereditare si nou întemeiate. Teritoriul poate fi nou în 
întregime sau în parte, Pentru fiecare categorie, Machiavelli 
recomandă o politică deosebită. 

Republica prin excelență e Republica romană care a realizat 
înțelepciunea pe pământ şi spre care se îndreaptă toată simpatia 
lui Machiavelli. Republica, fiind bunul comun al tuturor cetă- 
tenilor, a putut cere fiilor ei toate sacrificiile şi cuceri toată lumea 
civilizată de atunci, pe când Imperiul, cu slăbiciunea şi despo- 
tismul lui, a distrus patriotismul şi a permis Barbarilor să cuce- 
rească Italia, 

Papii au continuat să exercite asupra Italiei acţiunea nefastă 
pe care o avuse Imperiul roman. Stăpânirea pontificală a demo- 
ralizat Italia şi-a împiedicat-o să se unească după modelul marilor 
monarhii vecine. « Sfântul Scaun, după ce şi-a întemeiat autori- 
tatea temporală în Italia, n'a avut nici destulă putere, nici destul 
geniu pentru a ocupa si supune restul țării; dar n'a fost nici 
destul de slab pentru a nu putea chema în ajutorul său străinii 
împotriva aceluia care-i părea prea puternic ». 

Remediul ? Un om îndrăsneţ şi puternic — Principele — care 
să unifice și să reorganizeze Italia. Mijloacele prin care se poate 
ajunge la acest rezultat constitue substanța cărţii cu acelaşi 
nume. Machiavelli examinează «cum se dobândește, cum se 
păstrează si cum se pierde un stat ». Când se cucerește o ţară sau 
o provincie, o parte a populaţiei pierde din avantagiile ei, de aceea 
se simte asuprită. Alţii vor fi desamägiti, fiindcă au pus nädejdi 
prea mari în noul regim. Mai uşoară e întinderea stăpânirii 
asupra unor populaţii de limbă si obiceiuri comune, mai grea 
asupra unor populaţii străine. Pentru a învinge aceste greutăţi, sunt 
trei mijloace; mutarea capitalei în nouile provincii, cum au făcut 

Turcii după ocuparea Constantinopolului; colonizarea nouilor 
provincii, cum au făcut Romanii; combaterea vecinilor puternici 
şi sprijinirea celor slabi, cum de asemenea au procedat Romanii. 
Ludovic al XII-lea a pierdut și Neapolul şi Milanul, fiindcă s'a 
aliat gu puternicul säu vecin, Ferdinand Catolicul. 

Intemeierea unui stat nou e lucru anevoios, fiindcă toţi par- 
tizanii vechiului regim vor fi contra lui, iar pentru numai aceia, 
care așteaptă vreun folos. Două calități sunt necesare pentru a 
izbuti: şiretenie și forță. Principele care vrea să întemeieze un 
stat va trebui să fie vulpe pentru a evita cursele, și leu pentru a 
băga groaza în lupi. Cel ce disprețuiește rolul vulpii nu-şi cunoaște 
meseria, iar cel ce uită că pentru a fi ascultat e nevoie să fie tare 
va sfârşi rău, căci totdeauna « profeţii înarmaţi au învins, iar cei 
desarmati s'au prăbuşit ». Astfel poporul a aclamat pe Savo- 
narola şi apoi l-a ars pe rug. 

Cu totul altfel a procedat Cezar Borgia. Insărcinat de tatăl 
său, Alexandru al VI-lea Borgia, cu guvernul Romagnei, Cezar 
n’a scăpat niciun mijloc pentru a-şi consolida stăpânirea. Seniorii 
care i s'ar fi putut opune au fost atrași într'o cursă si măcelăriți. 
Apoi, pentru a reprima desordinile dela începutul domniei lui, 
numi guvernator pe Ramiro D’Orco, om crud, dar energic, şi-i 
lăsă mână liberă. Când găsi momentul potrivit să înlocuiască 
regimul excepțional printr'unul legal, Cezar Borgia trimise un 
sbir să-l înjunghie și să-i expună corpul în piața orașului Cesena. 
Astfel s'a spălat de orice învinuire în ochii poporului şi a pus 
baze solide puterii lui. După ce a insirat toate fărădelegile ducelui, 
Machiavelli nu numai nu-i găseşte nicio vină, dar îl propune 
ca model tuturor acelora care «printr’o întâmplare sau cu aju- 
torul armelor altora au ajuns la suveranitate ». Un singur lucru 
n'a prevăzut Cezar: că va fi bolnav la moartea tatălui său şi nu 

va putea impiedeca 'alegerea ca papă a celui mai mare duşman 
al familiei sale, Iuliu al II-lea, 

Principele care vrea să se menţină pe tron trebue să cunoască 
arta războiului şi să-şi creeze o armată națională. Armatele de 
mercenari au pierdut în antichitate Cartagina, cum au pierdut 
în evul mediu Italia. Numai cu ajutorul poporului înarmat, Prin- 
cipele va putea scăpa Italia de Barbari și de anarhie; numai așa 
va putea realiza unitatea şi independenţa tării. « Cine are arme 
bune are totdeauna aliați ». 

In urmărirea acestui scop, Machiavelli nu ţine seamă decât de 
raţiunea de stat. Dreptate, onoare, jurământ, morală nu sunt 
apreciate decât din punctul de vedere al utilității. Dacă interesul 
politic o cere, le respectă; dacă nu, nu. Religia însăşi nu-i pentru 
el decât un mijloc de guvernare: o acceptă şi o ocroteste, chiar 
când o crede falsă, fiindcă «un popor religios e mai ușor de 
cârmuit >, 

Indiferenta totală faţă de morală a fost numită machiavelism, 
ca si când Machiavelli ar fi inventat perfidia $i trădarea. In reali-. 
tate el n'a făcut decât să expună în cărţile sale ceea ce i-au sugerat 
experienţa și studiul istoricilor clasici. In izolarea lui dela San 
Casciano, Machiavelii citeşte istoriile lui Titu Liviu şi Tacitus 
şi-şi aduce aminte de propriile sale întâmplări. 

La lumina experienţei sale, faptele Romanilor se luminează, se 
insufletesc si vin s’adauge învățămintele lor la experiența umani- 
stului. Pe de altă parte, din scrierile clasicilor, Machiavelli învaţă 
să-și exprime gândurile în formă artistică. Descriind procesul 
creaţiei sale istorice și politice, Machiavelli a definit esența uma- 
nismului. 


CAPITOLUL VII 
RASPANDIREA UMANISMULUI 


I, MULOACELE DE PROPAGARE 
Vivez joyeux! 
Rabelais 

Umanismul s’a desvoltat in afarä de universitäti si impotriva 
lor. Pentru a-si räspândi ideile, umanistii au creat scoli noui, au 
intemeiat biblioteci si societäti literare (Academil) si s’au servit 
de tiparul nou descoperit. 

Italia a dat un mare numär de profesori de seamä, care au 
format clasa conducätoare în spiritul umanismului. Unul dintre 
cei mai celebri a fost Filelfo. 

Francesco Filelfo (1398—1481) s’a näscut lângä Ancona, 
dintr’o familie toscanä, a studiat la Padova si, in 1420, s’a asezat 
la Constantinopol ca secretar al bailului venetian. Aci a studiat 
greaca cu Joan Chrysoloras, care i-a dat pe fiica sa de sotie. Impä- 
ratul Ioan al VIII-lea Paleologul l-a însărcinat cu misiuni diploma- 
tice in Polonia si Ungaria. In 1427, Filelfo s’a intors la Venetia cu 
o colecție prețioasă de manuscrise greceşti (cuprinzând operele 
principalilor poeţi; ale istoricilor, dela Herodot la Polybios; ale 
oratarilor Demosthene, Eschine si Lysias, și aproape toate scrie- 
rile însemnate ale lui Aristotel, etc.), a predat elocventa la Bo- 
lonia, iar din 1429 greaca si latina la Florența. Amestecându-se 


15 


226 RENASTEREA SI REFORMA 


in lupta partidelor, dupa victoria lui Cosimo de’ Medici a trebuit 
si päräseascä orasul. In 1440, s’a stabilit la Milano, a profesat 
la Pavia si s’a mentinut in favoarea ducilor, chiar si dupä ce 
familia Visconti a fost înlocuită de Francesco Sforza. Filelfo 
n’a lăsat decât o singură operă de erudiție: Convivia mediola- 
nensia, care, într'un cadru inspirat de Banchetul lui Platon, 
expune cunoștințele autorului din domeniile. cele mai diverse: 
astronomie, metafizică, morală, arheologie și istorie, Inzestrat 
cu un rar talent profesional, Filelfo a format un mare număr 
de elevi care au continuat tradiția clasică. 

Filelfo e tipul umanistului ambulant, care predomină în prima 
jumătate a secolului al XV-lea, Auditorul lui se compunea din 
persoane de vârstă și de pregătire deosebite. Unele asistau la cursuri 
pentru plăcerea de a auzi un discurs elocvent, altele voiau să 
se instruiască şi luau note. Textele fiind rare, Filelfo dicta 
câteva pasagli din autorul explicat, de pildă din Cicero, si, după 
ce studenții le copiau, el le explica din punct de vedere srama- 
tical, lexical, literar, estetic, etc. Când şi-a terminat opera adno- 
tată, iar studenții au transcris-o, profesorul se muta în alt oraş, 
unde isi repeta cursul in fata unui nou auditoriu. Metoda de în- 
vätämânt si necontenitele deplasări ale primilor umaniști se ex- 
plică deci prin condiţiile: particulare ale auditoriului si ale ma- 
terialului didactic, 

Angelo Ambrogini, numit Poliziano (1454—1494), repre- 
zintă un tip de umanist mai evoluat, Preceptor al copiilor lui 
Laurenţiu de Medici şi profesor de greacă şi de latină la Flo- 
rența, Poliziano şi-a ocupat catedra până la moarte, Reputația 
lui ştiinţifică se întemeia pe ediția Pandectelor, în care vădeşte 
un spirit critic superior şi o desăvârșită stăpânire a limbii 
latine, 

In versiunile si poeziile sale latine, Poliziano rivalizeazä cu 
Ovidiu şi cu Tibul in puritatea limbii si in descrierea plastică a 
naturii si a omului. 

Invätämântul prin lecţii publice a creat o serie de profe- 
sori și de pedagogi care, începând cu a doua jumătate a seco- 
lului al XV-lea, au înfiinţat în toate centrele mai însemnate 
ale Italiei şcoli permanente. Așa s'a născut învățământul libe- 
ral întemeiat pe ideile umanismului, care a înlocuit vechiul în- 
vatamant scolastic. Nicio instituție a Renaşterii n'a exercitat o 
influență mai adâncă asupra desvoltării culturii europene decât 
aceasta. 


Intemeietorii noului sistem de educaţie au fost Vittorino da 
Feltre (1378—1446) si Guido da Verona. După ce a urmat 
universitatea din Padova, Vittorino a predat retorica în acest 
oraș si la Venetia, apoi a fost angajat de Francesco Gonzaga, 
marchiz de Mantova, ca preceptor al copiilor săi și instalat 
intr’o vilă din Mantova, unde a trăit până la moarte. 

Vittorino își propusese să desvolte însuşirile intelectuale, 
morale și fizice ale elevilor săi pentru a forma din ei cetăţeni 
buni si membri folositori ai societăţii. Pentru desvoltarea însu- 
şirilor intelectuale și morale, el se servea de clasicii latini pe 
care nu-i explica după metoda formală și pedantă a scolasticei, 
ci în spiritul larg al Renașterii. 

Poezia, retorica, istoria, etica erau studiate în textele celor 
mai buni autori latini, la care se adăugau treptat autorii greci. 
Studiile literare erau completate prin elemente de matematici, 
astronomie, științe naturale și muzică. Pentru desăvârșirea edu- 
cafiei morale, Vittorino se străduia să deprindă pe elevii săi 
cu politetea $i chiar cu manierele elegante, 

Educaţia fizică consista din exerciţii de înnot, călărit si din 
orice activitatea sănătoasă în aer liber. Exerciţiile fizice făceau 
parte din educaţia fiilor nobili, şi Vittorino le-a păstrat, fiindcă 
unii dintre elevii săi. erau fii de nobili care se destinau carierei 
militare sau vieţii de curte. Dar spiritul în care le-a conceput 
Vittorino era cu totul altul. Sistemul lui se inspira din idealul 
grec de educaţie, care tindea să desvolte armonios mintea, sufletul 
şi corpul; el nu voia să facă din şcoală un privilegiu de clasă, ci 
s’o deschidă tuturor elevilor capabili. 

Guarino da Verona învățase latina la Padova, iar greaca la 
Constantinopol, unde a stat cinci ani (1403—1408). In 1414 a 
deschis o şcoală la Veneţia, apoi, invitat de ducele de Ferrara, 
Niccolo d'Este, s'a stabilit la Ferrara, unde a rămas până la 
moartea sa, în 1460. 

Spiritul umanismului a devenit un factor de educaţie publică 
şi a contribuit să formeze tineretul. 


Pentru a inlesni munca eruditilor, dintre care mulţi erau 
săraci, s'au constituit biblioteci și, pentru a le îmbogăți, s'au 
creat primele librării. Vespasiano da Bisticci (1421—1498) e 
una din cele mai interesante figuri de negustor de manuscrise, 
El procura bibliotecilor și amatorilor manuscrise originale sau 
copii pe care o ceată de scribi le pregătea sub supravegherea 
lui. Vespasiano da Bisticci a lăsat o colecţie de portrete ale 
clienților săi, 

Printre cei mai buni clienţi ai lui Bisticci a fost Niccold Nic- 
coli (f 1437), amator de antichități si de manuscrise rare, care a 
strâns 800 codice. La moartea lui Niccoli, Cosimo de’ Medici a 
cumpărat aproape toată colecția. Patru sute de volume au fost 
dăruite mânăstirii San Marco, unde s'a deschis prima bibliotecă 


RASPANDIREA UMANISMULUI 229 


publică din Europa, iar restul a fost păstrat pentru biblioteca 
familiei Medici. Aceste două colecţii formează acum fondul 
primitiv al celebrei biblioteci Medici-Laurentiana din Florenţa. 

A doua bibliotecă mare înființată în secolul al XV-lea a fost 
a Vaticanului. Sfântul Scaun poseda din cele mai vechi timpuri o 
bibliotecă pe care papa Zaharia (741—752) o imbogatise cu manus- 
crise greceşti şi o așezase în Lateran. Nicolae al V-lea (1447—1455) 
adăugă mai multe mii de manuscrise si voi să construiască o 
clădire specială pentru bibliotecă, dar moartea îl împiedecă să-și 
execute planul. Sixt al IV-lea (1471—1484) o așeză în actualul palat 
al Vaticanului și numi bibliotecar pe Platina, care întocmi un 
catalog si amenajă săli de lectură frumos decorate. — Pe lângă ace- 
stea trebue amintite bibliotecile lui Frederic da Montefeltre, 
duce de Urbino, care a strâns o colecţie de clasici pentru com- 
pletarea căreia a lucrat, timp de patrusprezece ani, o ceată în- 
treagă de copisti, și Biblioteca Marciană din Venetia, începută 
cu fondul manuscriselor lui Bessarion. 


Cu toate acestea, acțiunea umanistilor rămânea individuală 
si restrânsă. La mijlocul secolului al XV-lea s’a simţit nevoia de a 
organiza inițiativele individuale și de a apropia spiritele cu preo- 
cupări comune. Acestor necesități le-au răspuns Academiile. Prima 
instituţie de acest fel a apărut la Florența. Sub influența cursurilor 
lui Gemistos Plethon despre Platon, Cosimo de’ Medici însär: 
cină pe filosoful Marsilio Ficino să restaureze vechea Academie 
pentru adâncirea și răspândirea ideilor lui Platon. 

Academia platonică din Florența nu era decât o asociaţie 
liberă de prieteni si discipoli ai lui Ficino, care se intruneau din 
când în când în vila. Medicilor dela Careggi sau la Florenţa, 
pentru a discuta despre filosofia lui Platon. Desi înființată de 

Cosimo, Academia n’a atins punctul culminant al strălucirii si 
influenței sale decât sub Laurenţiu cel Maret (1469—1492). Mem- 
brii cei mai de seamä ai Academiei au fost Pico della Mirandola, 
spirit universal care voia sä concilieze filosofia lui Platon cu cre- 
stinismul, Leon-Battista Alberti, arhitect, muzician, pictor si 
scriitor eminent, Michelangelo cunoscut pe atunci mai mult 
ca poet decât ca sculptor, Angelo Poliziano şi Cristoforo 
Landini. 

In fiecare an, ziua nașterii lui Platon era celebrată printr’un 
banchet, după care se citeau și comentau pasagii din opera lui. 
In ședințele ordinare se discuta despre temele obișnuite ale 
filosofiei umaniste : despre avantajele vieţii active şi contemplative, 
despre supremul bine, despre fericire, prietenie, glorie, etc. 

Fără primejdia de a trece limitele ortodoxiei, umanistii ita- 
lieni nu puteau discuta dogma creştină. De aceea argumentele 
lor se reduceau la citate latine si la locuri comune. Numai Pico 
della Mirandola îndrăznise, în cele 900 de propoziţii în care cu- 
prinse toate problemele filosofiei şi teologiei, să interpreteze liber 
dogmele. Pico nu vedea în Biblie decât simboluri și legende, iar 
în spectacolul naturii dovada eternității lumii. El se îndoia de trans- 
substantiere si nu admitea ca pentru păcatele săvârşite pe pământ 
să fim osânditi pe veci. Pico reflecta raționalismul publicului 
florentin, pe care Savonarola îl acuza că nu crede în transsub- 
stantiere. Academia din Florența n'a contribuit la progresul 
ştiinţei, dar, revelând poezia filosofiei platonice, a exercitat o 
acțiune profundă asupra poeţilor şi artiștilor. Ficino susținea 
că toate făpturile sunt luminate și infrumusetate de proiecția unei 
lumini divine. In toate lucrurile si făpturile trebuie să recunoaştem 
pe Dumnezeu, Fiinţa iubită fiind și ea un reflex al lui Dumnezeu, 
iubirea are ca termen natural sentimentul de adoratie, 

Toate orașele mai însemnate din Italia îşi aveau Aca- 
demia lor. Cea din Roma, întemeiată de Pomponius Laetus, 
în 1460, s'a specializat în studiile arheologice. Membrii ei, 
printre care cei mai însemnați au fost cardinalii Bembo şi Ca- 
nisio, şi scriitorii Giovio şi Castiglione, au căutat să reînvie 
obiceiurile, ocupațiile, manierele, chiar şi -divertismentele Ro- 
manilor. Academia a înflorit mai ales pe timpul lui Leon al X-lea 
(1513—1521). 

Umanismul a pătruns la Neapol în 1442, odată cu Alfons 
de Aragon, care a ştiut să atragă la curtea sa pe Laurenţiu Valla 
şi pe Gioviano Pontano. Acesta a întemeiat Academia Pontaniană, 
din care a făcut parte, pe lângă Pontano, poetul Sannazzaro şi 
Spaniolul Casetti. 

Jacopo Sannazzaro evocä, in Arcadia, viata pastorilor arca- 
dieni, in mijlocul cärora se refugie pentru a uita amäräciunea 
unui amor neîmpărtăşit, dar si acolo il urmăreşte tristețea. Pe 
această temă autorul brodeazä reminiscente din autorii antici, 
aluzii la persoane si fapte reale si descrieri ale naturii. Acest 
roman pastoral avu un succes imens: oamenii Renasterii apreciau 
eruditia autorului si atmosfera idilicä ce se potrivea cu visul lor 
de reculegere si de liniste. 


Venetia n’a intervenit in miscarea umanistä decât pentru a 
comercializa inventia capitalä a Renasterii, tiparul. Un elev al 
lui Guarino, Aldo Manuzio, a întemeiat la Venetia o Academie 
(Neacademia), din care a facut parte, câtva timp, si Erasm. 
Scopul acestei Academii era să pregătească textele critice pe care 
tipografia lui Manuzio avea să le editeze. 

Critica filologică n'a dat toate roadele decât din momentul 
în care tipografia a permis multiplicarea la infinit a edițiilor cri- 

tice stabilite de umaniști. Tehnica tiparului a fost mai întâiu si 
pe o scară mai mare pusă in serviciul literilor de către Italieni. 
Doi tipografi germani au tipărit, în 1465, la mânăstirea Santa 
Scolastica din Subiaco (lângă Roma), prima ediţie a lui Lac- 
tantiu. In 1469, ei au scos de sub tipar, la Roma, operele lui Cezar, 
Titu Liviu, Virgiliu și Lucan. In același timp se înființează tipo- 
grafii la Venetia, Florenţa si la Milano, unde se tipărește, in 1476, 
gramatica greacă a lui Constantin Lascaris, după care urmează 
Theocrit, Hesiod si Isocrate. 

Cele mai multe si mai frumoase editii ale autorilor greci se 
datoresc însă lui Aldo Manuzio, care era un umanist de seamă, 
şi intemeiase la Venetia prima casă de editură organizată stiintific. 
Desenatorul matricelor de turnat literele era Grec din Creta, dupa 
cum Greci erau cei Mai multi dintre culegätori. 

Seria edițiilor grecești ale lui Aldo a început in 1493 cu 
Hero si Leandru de Musaeus, si a continuat pana in 1515, 
data mortii lui Aldo, cu Hesiod, Theocrit, Aristotel, Aristo- 
fan, Tucidide, Sofocle, Herodot, Xenofon, Euripide, Platon si 
Pindar. 

Ediţiile lui Aldo erau întocmite cu o grijă scrupuloasä, co- 
lationate după manuscrisele cele mai bune, tipărite cu litere de 
o frumuseţe neîntrecută, pe hârtia fabricată de excelentele mori 
dela Fabriano si legate în format de buzunar. Preţul unui volum 
varia între 40 — 100 lei (valoarea actuală). Cartea a devenit un 
instrument de cultură accesibil unui număr dir ce în ce mai mare 
de cititori şi lectura, care era un privilegiu al clericilor, s'a răs- 
pândit şi printre laici. 

Ocupaţia străină culminând în «sacco di Roma» din 1527 
înseamnă sfârşitul umanismului italian. Pela 1540, Giovio scrie 
că umanismul s'a mutat din Italia în Germania, 

In secolele XIV si XV, umanismul italian a purificat limba 
latină, a studiat după metode critice literatura latină si a restaurat 
literele grecești. Moștenirea lăsată de Greci și de Romani, după 
secole de neînțelegere, a devenit din nou un element viu al culturii 
occidentale. Umanismul italian a restaurat nu numai gândirea 
antică, ci si ideea de artă şi astfel a folosit si literaturilor moderne; 
a creat critica filologică și istorică, a întemeiat sistemul de edu- 
catie de tip liberal, a studiat antichitatea clasică ca un întreg si 
a format un spirit nou, laic, liber şi îndrăzneţ. Studiile clasice 
au devenit principalul instrument de educaţie laică. 


II. UMANISMUL IN FRANȚA 


Iniţierea Franței în umanism s'a făcut prin cărți și învăţaţi 
veniţi din Italia. Influenţa italiană s'a manifestat în toate dome- 
niile, în industrie, comerț, arta militară, îmbrăcăminte, modă, 
mobilier, vieata socială, în artă, literatură şi ştiinţă. « Numai 
bucătăria a rămas pur franceză. Nobilimea care trecuse Alpii 
cu Carol al VIII-lea, Ludovic al XII-lea si Francisc I adoptă 
manierele vieţii elegante şi le răspândi în Franţa. 

Inovaţiile acestea corespund evoluţiei societății franceze si 
desvoltării vieţii dela Curte. Sub Francisc I, o transformare adâncă 
se produce în organizarea Curţii. Vechiul personal de origine 
feudală nu mai izbuteşte să rezolve problemele pe care le pune 
monarhia. Funcţiile se înmulțesc și se specializează, administrația 
se complică, nobilii se strâng în jurul regelui, care le. oferă pers- 
pectiva unei vieți largi si strălucite. Artele sunt solicitate să dea 
lustru serbărilor și reprezentărilor dela Curte; dreptul roman 
găseşte în elaborarea ordonantelor regale un domeniu de acti- 
vitate atât de prielnic încât umanismul francez va lua un caracter 

esențialmente juridic; cugetarea se emancipează de sub tutela 
Bisericii și ia poziţie contra credinţei si moralei tradiţionale. 

Influenţa Italiei n'a făcut decât să stimuleze energiile nationale 
şi să înlesnească desvoltarea germenilor care au găsit, în condiţiile 
sociale și politice ale Franţei, terenul pregătit. Astfel, savanții 
veniţi din Italia introduc în Franţa limba greacă, aproape complet 
necunoscută până atunci, dar umaniștii francezi nu caută atât 
lecţii de retorică în filosofia elină, cât cunoștințe noui. 

Odată cu armata lui Carol al VIII-lea sosi din Italia Grecul Ioan 
Lascaris care predase greaca la Milano si care, numit profesor 
la Paris, avu ca elev pe Guillaume Budé. Un Italian de origine 
greacă, Grigore Tifernas, fu însărcinat în 1548 să predea greaca 
la Paris. De renume si mai mare s'a bucurat Ieronim Aleander, 
care a predat greaca, latina şi ebraica şi a ajuns rector al univer- 
sității din Paris. Învățământul limbii grecești se organizează în 
mai multe colegii și, în 1507, se publică la Paris primele opere 
greceşti: gramatica lui Chrysoloras, operele lui Hesiod, Theocrit 
şi Musaeus. In anul următor ies de sub tipar Moralia lui Plutarh. 
Apoi, după o lungă pauză, datorită probabil desinteresării publi- 
cului, apar în 1528 un text al lui Aristofan şi altul al lui Sofocle. 

După această perioadă de inițiere, Francezii se disting prin 
opere de erudiție originale. Robert Estienne (1503—1559) pu- 
blică un Thesaurus linguae latinae (1532), iar fiul său Henri Estienne 
(1528—1598) un Thesaurus linguae grecae (1572), care avea să 
servească până în secolul al XIX-lea ca izvor de referinţe și de 
citatii. 

Cel mai vestit dintre umanistii francezi a fost Guillaume 
Budé (1468—1540). Secretar si consilier al lui Francisc I, Budé, 
după ce a învățat greaca cu Aleander, a publicat un tratat despre 
monetele antice (De Asse) si două volume de Adnotäri la 

Pandecte, prin care a întemeiat mumismatica si critica ştiinţifică a 
textelor juridice. Lăsând la o parte glosele comentatorilor medie- 
vali care mai mult întunecau dreptul roman, Budé aplică metoda, 
întemeiată pe cunoașterea limbii, arheologiei şi istoriei antice, 
a umanistilor italieni, si izbuteşte să 'dea o nouă interpretare a 
Pandectelor. 

Sub influența lui Budé, legistii, magistraţii, consilierii parla- 
mentelor și, în general, marii demnitari ai statului, obligaţi. prin 
profesia lor să se servească de limba latină, au căutat să dea 
acestei limbi puritatea şi eleganța pe care i le restituiseră uma- 
nistii și să aplice la interpretarea codului civil regulile criticei 
filologice umaniste. 

Aşa s'a ridicat în Franța o pleiadă de jurişti eminenti care au 
deschis drumuri noui în critica si interpretarea dreptului roman. 
Jacques Cujas (1522—1590) a inaugurat critica izvoarelor drep- 
tului roman, Hugues Doneau (1527—1591) a introdus o nouă 
clasificare sistematică a dreptului în Comentarii juris civilis, iar 
Denys Godefroy (1549—1621) a dat o ediţie valabilă şi azi din 
Corpus juris civilis. Umanismul francez a găsit în studiul dreptului 
cel mai prielnic teren pentru afirmarea calităților sale de analiză, 
fineţe, claritate și logică. 

Budé n'a fost numai un critic erudit: Commentarii linguae 
grecae, publicat în 1529, l-a așezat în fruntea elenistilor din 
Europa. Grija cu care autorul a explicat termenii juridici ai limbii 
greceşti a făcut din comentariile lui o carte indispensabilă pentru 
interpretarea oratorilor greci. 


La şcoala lui Budé s'a format un număr de elenisti distinși 
şi a pus bazele educaţiei clasice care avea să constituie una 
din notele caracteristice ale culturii franceze până în zilele noastre. 

Printre acestia au fost Adrien Turnèbe (1512—1565), care a pu- 
blicat opera lui Sofocle si despre care Montaigne spunea că 
« ştie mai mult și ceea ce știe, știe mai bine decât orice alt om 
din timpul său și din trecut», și Henri Estienne (1528—1598) 
care a revelat contemporanilor sai colecţia de ode bachice atribuite 
lui Anacreon de Teos şi a publicat un Thesuarus linguae grecae 
(1572), prin care voia să dovedească asemănarea limbii franceze 
cu elina. Concluzia lui e că nici un popor nu e mai apt decât 
Francezii să înţeleagă cultura elină și nicio limbă nu poate reda 
mai exact nuanțele limbii greceşti decât cea franceză, 

Etienne Dolet (1509—1546), elev al universităților din Paris, 
Padova și Toulouse, şi-a dovedit ştiinţa publicând Commentarii 
linguae latinae, care fac din el un demn, desi inegal, continuator 
al Eleganfelor lui Valla, si și-a afirmat curajul intelectual tipărind 
şi răspândind operele lui Erasm, Lefévre și Melanchton din care 
reformatii au scos principalele arme contra dogmei catolice, 
La acestea a adăugat traduceri ca Hipparchos şi Axiochos de 
Platon, în care Sorbona a descoperit propoziţii contra nemuririi 
sufletului. Urmărit pentru erezie, Dolet a fost ars pe rug, la 3 
August 1546, 

Pentru promovarea studiilor clasice, Francisc I a creat în 
1530, la propunerea lui Budé, Colegiul lectorilor regali, care, 
după Revoluţia franceză, a luat numele de College de France. 
Colegiul era o corporație liberă de profesori plătiţi din caseta 
particulară a regelui și însărcinaţi să predea greaca, latina si 
ebraica, Privilegiile și drepturile cu care au fost înzestrați permi- 
teau lectorilor regali să studieze literele clasice pentru valoarea 
lor intrinsecă și-i scoteau de sub controlul Sorbonei. Colegiul 
lectorilor regali a fost un triumf pentru umaniști, care procla- 
marä cu entuziasm 4 suveraniţatea literelor », 

La propunerea lui Budé, Francisc I îşi instală biblioteca la 
Fontainebleau, și pentru â o îmbogăţi trimise emisari în Italia, 
Grecia și Asia Mică să cumpere manuscrise grecești si porunci 
ca din toate operele tipărite în Franţa să se trimită un exemplar 
pentru biblioteca regală: așa a luat ființă instituția « depozi- 
tului legal », introdusă în toate țările din lume. Biblioteca regală, 
care constitue baza actualei Biblioteci Naţionale din Paris, cea 
mai bogată şi mai însemnată din lume, a fost deschisă tuturor 
savanților. Pentru instruirea nobilimii sale, Francisc I a dat 
dispoziţia ca istoricii greci să fie tradusi în frantuzeste. Tradu- 
cerea lui Amyot din Vietile bărbaţilor iluştri a lui Plutarh deschide 
epocă în istoria limbii franceze, 

Sub influența umanismului s'a reînnoit şi literatura. François 
Rabelais (1494—1553), în Pantagruel si Gargantua, cu o vervă 
uriașă, care nu disprețuiește grosolănia, își bate joc de abuzurile 
timpului său și preconizează un nou sistem de educaţie, întemeiat 
pe natură, pe rațiune si pe individualitatea copilului. Ideea fun- 
damentală a lui Rabelais e că natura e bună; prin urmare, toate 
reglementările care stânjenesc libera expansiune a omului sunt 
rele. Abația Théléme, în care Rabelais a așezat societatea sa ideală, 
are un singur principiu: Fais ce que voudras! Viaţa membrilor 
ei, «era organizată nu după legi, statute sau reguli, ci după voia 
şi judecata lor ». Poetul Pierre Ronsard (1525—1585), studiind 
literaturile clasice, a introdus în literatura franceză teme, expresii 
si ritmuri noui. 

Dar reprezentantul cel mai de seamä al umanismului francez 
a fost filosoful Michel de Montaigne (1533—1592). Essais-urile 
lui rezumä si exprimä in mod superior toatä cultura umanistä 
din secolul al XVI-lea. Dar zugrăvind omul din timpul său, 
Montaigne s'a zugrăvit pe sine însuşi si omul din toate timpurile. 

Forta, gratia si eleganta expresiei, impreunate cu libertatea abso- 
lutä a gândirii, au facut din opera lui Montaigne unul din monu- 
mentele cele mai însemnate ale umanismului. 

Sub influența umanismului, raportul omului cu natura si 
cu sine însuși s'a schimbat si în Franța. Natura a devenit din nou 
educatoarea cea mare și bună, izvorul puterii, înţelepciunii şi 
al bucuriei. Antichitatea a descoperit poeţilor secretul formei 
artistice care le permite să exprime experienţa lor sufletească 
în opere de semnificaţie universală. Contactul cu scriitorii antici 
le deşteaptă sentimentul fraternității umane şi ideea de toleranță 
care ne permite să suportăm mai uşor deosebirile de vederi ale 
semenilor nostri. 


II, UMANISMUL IN GERMANIA 


Umanismul n'a întâlnit în Germania condiţii atât de prielnice 
ca în Italia. Cultura generală se reducea la o pătură socială foarte 
subțire, Idealul antic nu putea găsi răsunet decât în oraşele cu 
o burghezie înfloritoare, ca Augsburg, Niirnberg şi orașele din 
valea Rinului. Restul populaţiei trăia încă în condiții feudale. 
Umanismul german a luat, dela început, o formă pedagogică 
încercând să transforme învățământul tradițional în sensul inte- 
reselor burgheziei, care simţea nevoia unei educatii mai simple, 
mai raţionale şi mai practice. 

Germania avea mai multe şcoli înalte, unele întemeiate înainte 
de secolul al XIV-lea, de orașe sau de principi, dar supuse con- 
trolului Bisericii, Ele predau, ca şi universitățile, ramurile diverse 
ale teologiei, dar nu puteau conferi grade superioare, Acest 
privilegiu era rezervat vechilor universităţi din Franța, Italia, 
Spania și Anglia. Situaţia se schimbă în 1348, când Carol al IV-lea 
înființează universitatea din Praga, căreia îi urmează cele din 

Viena (1365), Heidelberg (1386), Colonia (1388), Erfurt (1393) si 
Leipzig (1409). 

Desi învățământul se reducea la comentarea unor texte sco- 
lastice şi urmărea în primul rând să pregătească preoţi, universi- 
tatile au format, din elemente ridicate de jos, o clasă mijlocie 
cultă, care avea să smulgă şi clerului din Germania direcţia 
mișcării intelectuale. 

Umanismul german începe cu Johann Miiller, numit Regio- 
montanus, după locul său de naștere, Kônigsberg. Continuând 
opera astronomului Georg Peuerbach, dela Viena, el a întemeiat 
astronomia modernă. | 

Dupä o cälätorie in Italia, care i-a permis sä invete greaca, 
Regiomontanus s’a stabilit la Nürnberg, unde un burghez bogat 
i-a pus la dispozitie un observator astronomic, un atelier mecanic 
si o tipografie pentru texte de matematicä. Desi a murit in 1476, 
la varsta de patruzeci de ani, Regiomontanus a facut mai multe 
descoperiri in astronomie si trigonometrie, si a înmulţit instru- 
mentele de cercetare ştiinţifică prin invenţii noui. Efemeridele 
lui au permis navigatorilor spanioli si portughezi să se orienteze 
pe mările necunoscute. 

Johann Reuchlin (1455—1522) a studiat dreptul la Paris si 
greaca la Roma, şi a devenit cel mai mare elenist al Germaniei. 
Pentru a putea reconstitui textul original al Bibliei, a învăţat 
ebraica dela Evreii din Germania și din Italia, si a întocmit gra- 
matica științifică şi dicționarul limbii ebraice. In De verbo miri- 
fico (1496) şi în De arte cabalistica (1517), Reuchlin a acordat 
o atenţie deosebită Cabalei, în care spera să găsească cheia recon- 
cilierii creștinismului cu filosofia antică. A 

Zelul lui pentru studiile ebraice a provocat un conflict care 
avea să decidă de însăși soarta umanismului german. In 1509, 

Johann Pfefferkorn, un Evreu convertit, cere împăratului să dis- 
trugă toate cărțile evreești, afară de Biblie, ca injurioase pentru 
creştinism, Împăratul Maximilian a cerut avizul lui Reuchlin, 
care a combătut opinia lui Pfefferkorn cu argumente ştiinţifice 
şi juridice. Pfefferkorn a declarat pe Reuchlin trădător și a obținut 
concursul Dominicanilor din Colonia, al căror decan era inchi- 
zitorul Hochstraten. Citat în fata curţii dela Mainz, Reuchlin 
a fost achitat si papa a confirmat sentința (1516). In toiul contro- 
versei, umanistii și-au însușit cauza lui Reuchlin gi au publicat 
contra adversarilor pamfletul intitulat Epistolae obscurorum viro- 
rum (1515—1517). Principalii autori au fost Protus Rubianus si 
‘Ulrich von Hutten. Viri obscuri sunt, în opoziţie cu cei celebri 
care fin cu Reuchlin, ignorantii si bigotii care îşi trădează, prin 
jargonul latino-german, propria lor ignorantä gi ineptie. 

Rudolf Agricola-Huysmann (1443—1485), care studiase greaca 
la Ferrara, sub directia lui Theodor Gaza, adoptase programul 
de studii al umanistilor italieni si voi să-l pună la baza invätä- 
mântului universitar german. El a predat greaca şi latina la uni- 
versitatea din Heidelberg și a susținut că restaurarea literelor cla- 
sice constitue preludiul înnoirii gândirii filosofice şi a vieţii reli- 
gioase. Programul acesta avea să fie realizat de Philip Schwartzerd- 
Melanchton (1497—1560). 

Umanismul a introdus în Germania studiul literelor clasice, 
dar spiritul german a rămas refractar sensului artistic al culturii 
şi vieţii antice. Germanii au văzut în umanism un mijloc de reformă 
şcolară, care le permitea să înlocuiască metodele învechite ale 
scolasticei, cu acelea mai simple, mai clare și mai substanţiale 
ale umanismului. 

Adevăratul moştenitor al filosofiei medievale şi al ştiinţei 
umaniste a fost Nicolae Cusanus, născut la Cues, pe Moselle, 


RASPANDIREA UMANISMULUI 241 


in 1401 si mort în Italia in 1464. Jurist, elenist, matematician, filo- 
sof si astronom, Cusanus a fost cel mai puternic spirit al secolului 
al XV-lea, In cărțile sale de filosofie: De docta ignorantia si De 
quaerendo Deum, el a căutat să concilieze teoria ştiinţifică despre 
lume cu teologia mistică si să consolideze pentru totdeauna dogma 
creştină, dar sfortarea lui n'a dus decât la concluzii nesigure, 


Participarea "Ţărilor de Jos la desvoltarea umanismului se 
rezumă într'un singur nume, Erasm, dar acesta a fost cel mai 
ilustru din câte a cunoscut Europa dela Sfântul Bonaventura 
sau dela Francisc de Assisi, Operele niciunui scriitor nu s'au 
tras în atâtea exemplare și n’au cunoscut atâtea ediţii ca ale lui 
Erasm. Când s'a răspândit svonul că Sorbona are de gând să 
ardă Coloquiile lui ca eretice, un editor parisian a găsit de bine 
să tragă 24,000 exemplare. Scrisorile lui treceau dela om la om. 
Toţi puternicii zilei îl copleşesc cu daruri şi caută să-i obţină favoa- 
rea. Carol Quintul, Enric al VIII-lea si Francisc I, papii, arhiducii 
se întrec să-l atragă și să-l reţină la curţile sau universităţile lor. 
Impăratul Germaniei îi oferă un loc în consiliul său. Pentru 
contemporanii săi, Erasm e întruchiparea înțelepciunii si a ştiinţei, 
« părintele studiilor » şi «lumina lumii ». 


Erasm n'a avut nici familie, nici patrie. Fiu nelegitim al 
unui preot, care-l lasă orfan de mic, Erasm (1467—1536) a crescut 
la şcoala capitulară din Deventer. In 1487, a intrat în mânăstirea 
Augustinilor din Steyn, care poseda cea mai bogată bibliotecă 
din ţară, Episcopul dela Cambrai îl scoate din mânăstire luându-l 
ca secretar, papa Iuliu al II-lea îl scuteste de obligația de a purta 
rasa, iar un certificat medical îl scapă de neplăcerile postului. 
Erasm nu reține decât avantagiile condiţiei sale de călugăr. 

Cu o bursă a protectorului său, Erasm se așează ‘la Paris, 
dar scolastica cu subtilitätile ei formale nu-i inspiră decât desgust. 
După câţiva ani de lipsuri, părăsește Sorboha și își începe cariera 
de cosmopolit. In 1498 vizitează Oxford şi, în intimitatea celor 
mai de seamă umaniști englezi, ca John Colet, Thomas Morus 
şi John Fisher, își lărgește cunoştinţele si învață să aplice metoda 
criticei filologice la textele biblice, 

Intre 1500 şi 1505, Erasm e la Paris, unde tipăreşte o culegere 
de locuţiuni proverbiale, intitulată Adagia, care cruța pe snobii, 
dornici de a-și presăra scrisorile şi discursurile cu citate latine, de 
osteneala de a le căuta în textele originale, In puţin timp Adagia 
a ieşit în douăsprezece ediţii. Nisard a văzut în ea «prima reve- 
latie a faptului că spiritul uman e unul si același si că literaturile 
nu-s decât mărturia înţelepciunii umane ». 

In 1506, Erasm își realizează visul de a cunoaște Italia, unde 
rămâne până în 1509. Favoarea lui Enric al VIII-lea şi a lui 
Thomas Morus îl aduc: din nou în Anglia, apoi se stabilește 
la Basel, unde moare în 1536. 

Casi umanistii italieni, Erasm a luptat pentru o nouă concepție 
a științei şi pentru lărgirea domeniului inteligenței si al imagi- 
natiei. Si pentru. el, literatura greco-latină era un instrument 
de emancipare intelectuală si morală. Dar pe când umanistii 
italieni, în frunte cu Petrarca, nu vedeau în studiul literaturii 
clasice decât mijlocul de a forma individul, pentru Erasm umani- 
smul era o forță de înnoire socială, armă cea mai eficace pentru a 
combate ignoranta, izvorul tuturor relelor. Abuzurile Bisericii, 
corupția clerului, pedanteria filosofilor, egoismul si nedreptätile 
conducătorilor, mizeria poporului, — toate relele sociale purced 
din ignoranță. Răspândirea luminii poate singură îndrepta aceste 
rele. Erasm 'a exagerat rapiditatea cu care se poate răspândi 

ştiinţa, dar a fost consecvent şi a făcut tot ce i-a stat în putere 
s’o răspândească. 

In 1509, el publică Lauda Nebuniei. Sub masca nebuniei 
care, îmbrăcată în togă, se urcă pe catedră și face propriul său 
elogiu, Erasm isi bate joc de ignoranta călugărilor, de corupția 
preoților şi de pedanteria savanților. Nebunia se laudă că ea con- 
duce lumea împreună cu cele două instrumente ale sale, lingu- 
şirea și vanitatea. Popoarele nu şi-ar tolera stăpânitorii, bărbatul 
femeia, profesorul elevii, prietenul prietenii, într'un cuvânt oa- 
menii nu s’ar îngădui unii pe alţii, soldaţii nu şi-ar risca vieata 
în războiu, negustorii nu și-ar sacrifica liniştea pentru bani, dacă 
în capul tuturor n'ar incolfi un germene de nebunie. Fără o doză 
de nebunie, nu există fericire. Onestitatea, sinceritatea, perspi- 
cacitatea, prevederea ne-ar otrăvi viata, dacă nebunia n'ar arunca 
peste toate mirajul iluziei. 

Erasm nu s'a mulţumit să critice abuzurile Bisericii catolice. 
In Enchiridion militis christiani (Manualul creştinului militant), 
publicat în 1504, exprimă idealul unei religii interiorizate şi uma- 
nizate, întemeiate exclusiv pe Sfânta Scriptură. Chintesenta 
acestei religii nu stă nici în practicile externe, nici în teologia 
scolastică, ci în spiritul şi în exemplul Mântuitorului. Erasm 
încearcă să libereze creştinismul de formalismul judaic și de 
elementele lui dogmatice, și să-l reducă la esența lui pur umană. 
Astfel înţeles, creștinismul nu mai e in contrazicere cu intelep- 
ciunea antică. El se îmbogățește, dimpotrivă, cu adevărurile celor- 
lalte religii. « Adevărul e creştin ori unde l-ai întâlni ». 

Pentru a permite tuturor creștinilor să atingă izvorul adevă- 
ratei credințe, Erasm s'a gândit, încă din 1505, să publice. Noul 
Testament în greceşte, să pregătească o traducere latină mai 
exactă decât a Vulgatei și să însoțească textul cu comentarii 

critice, O lungă călătorie în Italia şi în Anglia nu i-a permis să-și 
realizeze planul decât în 1516. 

Noul Testament al lui Erasm înlătură interpretările scolastice 
şi tradiţia istorică, şi reduce Sfânta Scriptură la cuvintele Mân- 
tuitorului care, adresându-se lumii întregi și fiind pe înţelesul 
tuturor credincioşilor, trebue traduse în toate limbile. 

In locul fragmentelor izolate de care se servea scolastica, 
Erasm oferi umanismului textul integral al Sfintei Scripturi, sta- 
bilit după regulile criticei filologice, Pe acest text, liberat de 
toate adausurile şi schimbările, Erasm a întemeiat religia pur 
spirituală, care nu mai era incompatibilă cu înțelepciunea antică, 
Fără să discute instituţiile catolice, Erasm a făurit armele cele 
mai redutabile cu care protestanții aveau să combată catoli- 
cismul. 

„ Ideea care domină toate scrierile lui Erasm e puterea educa- 
tivă a culturii. Pe această idee se întemeiază pedagogia lui care 
tine un loc de frunte în preocupările sale. Numai cultura poate 
desvolta sentimentele umane ale omului. Umanismul formează 
din toți învățații o comunitate liberă, deschisă oricărui om care 
aspiră la cultură — fără considerație de rasă, de clasă, de națiune 
și de limbă. Latina de care se servesc umanistii, departe de-a fi 
o barieră, constitue o trăsură de unire între umanistii din diferi- 
tele tari. Idealul patriotic trebue să facă loc unui ideal european, 
international. «Lumea întreagă e patria noastră a tuturora», 
Neintelegerile între fiii diferitelor națiuni europene rezultă dintr’o 
cultură insuficientă. Visul lui Erasm e dea întemeia comuni- 
tatea europeană pe baza unității spirituale. Credința în această 
comunitate europeană constitue o religie pentru umaniști. 

Umanismul a răspândit interesul pentru cultură și a sporit 
numărul acelora care se puteau împărtăşi dela ea; a introdus 

si in Germania metodele cercetării științifice si ale criticei filolo- 
gice si a stabilit principiul că creștinismul nu trebue predicat decât 
pe baza textului Bibliei, fără niciun adaus uman. 


IV. UMANISMUL IN SPANIA ȘI ANGLIA 


Umanismul a fost introdus în Spania de studenţii care şi-au 
făcut studiile în Italia. Arias Barbosa, fost elev al lui Poliziano, 
e considerat ca primul elenist spaniol. Prin eruditia si sensibili- 
tatea lui poetică a atras un mare număr de auditori la universitatea 
din Salamanca, unde a profesat timp de douăzeci de ani. 

Contimporanul lui Barbosa, Antonio Lebrixa, după ce a stu- 
diat zece ani in Italia, a profesat la Sevilla, Salamanca și Alcala. 
Era mai puţin tare în greacă decât Barbosa, dar cunoştea ebraica 
şi avea cunoștințe mai multilaterale. El a format mai multi elevi, 
printre care cel mai vestit a fost Fernando de Guzman Nufiez. 
Acesta a profesat la Alcală și la Salamanca și a scos o ediţie a 
lui Seneca. 

Din îndemnurile cardinalului Ximenes, întemeietorul cole- 
giului din Alcala, s'a terminat în 1514 textul grecesc al Noului 
Testament. Dar de teama protestantismului o reacțiune s'a produs 
pela 1530 împotriva studiilor literare, si Inchiziția a, curmat in- 
florirea plină de cele mai frumoase nădejdi a umanismului 
spaniol. 

Spania a înăbușit mișcarea umanistă și în "Țările de Jos. Uni- 
versitatea din Leyda devenise centrul mișcării umaniste, care luă 
un puternic ‘avant. Fără să amintim de Erasm, a cărui operă n’are 
legătură cu tara lui natală, Ţările de Jos au produs umaniști 
de seamă, care s'au desvoltat însă dincolo de limitele perioadei 
care ne interesează. Astfel Justus Lipsius (1547—1606) s'a distins 

prin cunoașterea istoriei şi antichităţii romane şi prin ediţia lui 
Tacitus (1575). Vossius (1577—1649) a adus servicii eminente 
studiilor istorice introducând punctul de vedere istoric în studiul 
religiilor vechi. Hugo Grotius (1583—1645) s'a făcut celebru 
prin tratatul său De Jure Belli ac Pacis (1625), prin care a 
întemeiat dreptul internațional modern. 

Umanismul olandez s'a distins prin tendința de a ordona, 
clasifica şi critica materialul strâns şi prin eleganța expunerii. 


Umanismul englez s'a manifestat mai târziu decât cel francez 
şi cu mai puțină simpatie. Erasm a găsit la Oxford un grup de 
elenişti format din: William Crocyn, care ascultase pe Poliziano 
la Florența, Thomas Linacre care fusese membru al Neacade- 
miei lui Aldo si William Lilly care studiase greaca la Rhodos şi 
la Roma. 

La Cambridge, studiile eleniste își au originea în cursurile 
ţinute acolo de Erasm (1510—1513). In 1519, un fost elev al lui 
Crocyn, Richard Croke fu numit profesor ordinar de greacă la 
Cambridge. Studiile eleniste au fost continuate apoi de Sir Thomas 
Smith (1512—1577) si de John Cheke (1514—1557). : 

In prima jumătate a secolului al XVI-lea, studiile clasice au 
fost introduse în şcolile engleze. Prima şcoală umanistă engleză 
a fost aceea dela catedrala St. Paul, întemeiată de John Colet, 
în 1512. Primul profesor de limbi clasice a fost William Lilly. 
Urmează şcolile dela Harrow (1590), Christ's Hospital, West- 
minister, etc., în care învățământul era umanistic. P 

In secolul al XVI-lea Anglia n’a produs nici un umanist de 
primul rang, si din tiparnitele Angliei n’a iesit nici o carte care sä 
constitue un progres in eruditia clasicä. Abia in secolul al XVII-lea 
a produs cu Richard Bentley un nume ilustru, 

V. RENAŞTEREA ŞTIINŢIFICĂ 


Efortul de emancipare intelectuală s'a manifestat şi mai pu- 
ternic în domeniul ştiinţei. Cu secolul al XVI-lea, însăşi ideea 
de ştiinţă se schimbă: ea nu mai înseamnă, ca în evul mediu, o 
sumă de noţiuni, dată odată pentru totdeauna și transmisă in- 
variabil din generaţie în generaţie, ci cunoștințe dobândite prin 
observaţia directă a fenomenelor. naturii. Experiența inlocueste 
autoritatea. Medicul francez Ambroise Paré a exprimat in modul 
cel mai caracteristic tendintele noului spirit stiintific, cand a 
spus: « Prefer să am dreptate singur, decât să mă inçel, nu numai 
cu toți inteleptii, dar si cu tot restul lumii ». 

Bazat exclusiv pe experienţă, Leonardo da Vinci intrezäreste 
evoluţia geologică, întemeiază anatomia comparată și stabileşte 
că toate ființele sunt constituite pe același plan; explică sunetul, 
lumina și mişcarea prin teoria undelor, presimte teoria gravitatii 
si afirmä superioritatea avionului asupra baloanelor; aseamänä 
ochiul cu o cameră obscură și vede in creer organul sensatiilor 
si al ideilor. Dela observarea faptelor particulare, el se ridică prin 
inductiune la legi generale si din acestea deduce adevăruri care 
«fără să fie cuprinse în ele, se pot totuși deduce». In sfârşit, 
Leonardo se strädueste să dea constatärilor sale preciziunea 
demonstrațiilor matematice. « Universul ascunde, sub aparen- 
tele sale, un fel de matematică reală ». 

Italienii Tartaglia şi Cardano au desvoltat algebra, dar pro- 
gresele cele mai însemnate le-a realizat astronomia. Polonezul 
Nicolae Copernic (1473—1534) a descoperit mişcarea corpurilor 
cerești și a stabilit că nu pământul, ci soarele se află în centrul 
universului. Germanul Ioan Keppler (1571—1630) a arătat că 
curba pe care o descrie fiecare planetă e o elipsă şi a calculat 

timpul acestor revolutii planetare. Italianul Galileo Galilei, 
(1564—1642) a dovedit prin experiente stiintifice intuitiile lui Co- 
pernic, a inventat termometrul si a stabilit legile gravitatii uni- 
universale. 

Metoda experimentalä a reinnoit si stiintele naturale. Elve- 
tianul Paracelsus ( 1541) a întrezărit natura bolilor, Vésal din 
Bruxelles a publicat primul tratat stiintific de anatomie: De 
humani corporis fabrica, (Despre constitutia corpului omenesc). 
Spaniolul Mihail Servet a descoperit circulaţia sângelui, iar 
francezul Paré a practicat ligatura contra emoragiilor si a com- 
bätut cauterizarea la ränile provocate de armele de foc. 

Dar aceste descoperiri n’au zdruncinat încă gândirea medie- 
vală, care se preocupa nu atât de legătura cauzală a fenomenelor, 
cât de însemnătatea lor în ordinea divină. Formalismul și antro- 
pomorfismul, ca forme de gândire, nu vor dispărea decât treptat, 
în secolele XVII si XVIII. Chiar si un spirit pozitivist ca Ma- 
chiavelli se lasă condus de raționamente pur formale. Renaşterea 
aşează omul în centrul universului și, cu toată descoperirea lui 
Copernic, Kepler și Galileu, concepţia că lumea a fost creată 
şi organizată în folosul exclusiv al omului nu dispare cu desă- 
vârşire decât în secolul al XIX-lea. | 


Sub forme deosebite de manifestare, umanismul a avut pre- 
tutindeni acelasi efect: recuperarea unei mosteniri pierdute in 
evul mediu. Aceastä mostenire a dovedit, pretutindeni. unde a 
fost pusä in vedere, o putere de stimulare si de educare incom- 
parabilä. Spiritul creator al Grecilor vechi s’a dovedit cel mai 
bun instrument de civilizație din câte a văzut lumea, El a lăsat 
modele desävârsite în poezie, artä si filosofie. Ideile provocate de 
cultura greacă au fost folositoare in toate domeniile cunoştinţelor. 

Si spiritul vechilor latini, care primiseră lecțiile Grecilor fără 
să-şi piardă individualitatea, a produs capodopere ce poartă 
pecetea geniului latin. Amândouă contin o mare bogăţie de ob- 
servatii si experiență. 

Importanța Renașterii literare stă în mărirea capacității gene- 
rale de cultură liberală, care deveni, sub forme diverse, însușirea 
cea mai prețioasă a națiunilor moderne de care depinde viitorul 
civilizației. Nu numai în artă, ci în toate domeniile activității, 
Renașterea a deschis o nouă eră. 


CAPITOLUL VIII 


RENASTEREA ARTISTICA 
ARHITECTURA SI SCULPTURA 


« Nudo nasci, nudo muort » 
Papa Inocenţiu al III-lea. 


Tendinţele noui pe care le-am surprins în filozofie, ştiinţă gi 
literatură s'au manifestat şi în domeniul artelor plastice. Arta 
devine profană prin destinaţia si temele ei. 

Biserica se servise de artele plastice pentru a comunica mai 
ușor cu credincioșii şi pentru a le influența sentimentele reli- 
gioase. Basoreliefurile, sculpturile, icoanele și vitraliile, care 
împodobeau bisericile, formau o adevărată enciclopedie în ima- 
gini pentru nestiutorii de carte, care găseau, exprimate în figuri 
şi în culori, lucrările diverse ale câmpului şi ale meseriilor, epi- 
soade biblice şi istorice, învățături morale și alegorice, Arta, ca 
şi filosofia, era în serviciul teologiei. 

Incepând cu secolul al XIV-lea, arta se pune tot mai hotărit 
"în slujba persoanelor şi colectivitätilor laice. Arhitectura civilă 
ia un avânt necunoscut până atunci și, pretutindeni unde ele- 
mentul laic câştigă în bogăţie si putere, ca la curtea principilor 
şi în mijlocul burgheziei orașelor, se transformă pentru a da 

satisfacție nevoilor de confort si de eleganţă ale nouei societăţi, 
Maril feudatari, sätui de tristetea castelelor lor militare, cer lo- 
cuinte care să împace exigenţele apărării cu nevoia de confort 
şi de fast. Invenţia geamurilor transparente, a hornurilor care 
permit încălzirea apartamentelor cu sobe şi descoperirea lumâ- 
nărilor de seu si de ceară care, aşezate în sfesnice şi în candelabre, 
dădeau o lumină mai uniformă şi mai puternică decât focul 
din vatră, candela de undelemn sau tortele de rășină, au permis 
construirea unor locuințe mai sănătoase și mai frumoase decât în 
antichitate, La Paris şi în împrejurimi se înmulțesc palatele care, 
cu toată aparența exterioară a vechilor castele feudale, posedă 
vaste săli luminate prin ferestre mari și împodobite cu tapiterii, 
căminuri monumentale si mobile sculptate, Castelul ducelui de 
Orléans dela Pierrefonds, casa financiarului Jacques Coeur dela 
Bourges şi palatul abatilor de Cluny dela Paris sunt locuințe 
paşnice şi luxoase. 

Aceeaşi evoluţie în centrele industriale şi comerciale ale Ita- 
liei si ale Flandrei. Intr'o jumătate de secol, dela mijlocul la 
sfârşitul secolului al XIII-lea, societatea florentină se transformă 
asa de mult încât bătrânii n’o mai recunosc, Dintr’un oraş cu 
- o populație sobră şi modestă, Florența a devenit un oraş 
bogat, luxos şi elegant. Epoca aceasta decisivă coincide cu 
triumful burgheziei asupra nobilimii feudale, 

Arta se pune în serviciul nouei societăţi, se îngrijește de toate 
accesoriile unei existente confortabile și elegante, de locuință, 
de mobilă şi de îmbrăcăminte, și traduce în forme plastice noul 
ideal de viață. Dar, adaptându-se acestor împrejurări, arta se 
laicizează : artiștii, ca şi umanistii, nu mai consideră lumea in 
funcție de ideea mântuirii, ci ca un câmp de interes si de plăcere 
pentru oameni, 

Arta nu devine profanä numai prin destinatie, ci si prin temele 
ei. Ea nu mai urmăreşte scopuri de învățătură religioasă, ci de 
proslävire a vietii prezente. Credinta n’a släbit, dar s’a umanizat. 
Elementele umane din vieata Mântuitorului si a Sfintilor atrag 
mai mult decât cele mistice si supranaturale. Vechile scene gi 
episoade biblice, străbătute de un spirit nou, se transfigurează 
şi devin expresia unui nou ideal de vieatä, laic si pământesc. Vieata 
contemporană pătrunde mai întâiu în subiectele religioase, apoi 
alege subiecte care nu mai sunt religioase. Lumea externă con- 
siderată nu ca simbol, ci ca realitate sensibilă, atrage toată atenția 
artistului. Realismul e scopul final al artei profane, şi arta se 
îndreaptă spre general, spre idei, spre simboluri. In loc de ti- 
puri si de idei generale, arta Renașterii înfăţişează persoane, 
scene și evenimente reale. Artistul devine conştient de raportul 
său cu lumea înconjurătoare și năzueşte să-l exprime din ce în 
ce mai clar și mai fidel. 

Evul mediu n'a ignorat frumusețile naturii si plăcerile vieții, 
dar le-a considerat din punct de vedere etic. Frumuseţea corpo- 
rală era reprezentată ca să i se scoată la iveală aparenţa înșelă- 
toare şi valoarea efemeră. Atitudinea artistului era impusă de 
acelaşi contemptus mundi de care se conducea și teologul. 

In timpul Renașterii, natura, lumea și vieata cu frumuseţile 
si plăcerile lor, considerate de ascetismul medieval ca piedici 
în calea mântuirii, devin supremele valori spre care tinde omul 
şi artistul. In acest sens s'a putut spune că Renaşterea înseamnă 
« descoperirea lumii și a omului ». 

Preferinta pentru concret si personal duce la triumful indivi- 
dualismului. Arta medievală avea un caracter anonim şi colectiv. 
Catedralele erau zidite și decorate ad majorem Dei gloriam. In 
evul mediu, omul n'avea valoare decât ca membru al unei 

familii, al unui popor, al unui partid, al unei corporatii. In timpul 
Renasterii, artistul scuturä jugul Bisericii, se libereazä de legä- 
turile corporatiei si se afirmă ca individualitate. Artiştii își sem- 
neazä operele si dela succesul lor asteaptä avere si glorie. Operele 
anonime devin din ce în ce mai rare. Apoteoza, care in evul 
mediu era rezervatä lui Dumnezeu, ajunge o forma de consa- 
crare a oamenilor mari si se exprimă prin statuia publică, prin 
portret, bust şi medalie, 

Pentru a servi mai bine cultul gloriei, sculptura și pictura 
se desprind de arhitectură și devin forme independente de artă. 
Sculptura monumentală a portalurilor face loc sculpturii fu- 
nerare și statuetelor portative, iar în pictură tabloul inlocueste 
tot mai mult fresca si catapeteazma colectivă. Portretul, mani- 
festare caracteristică a individualismului în artă, a fost un triumf 
al Renaşterii. 

In același timp, din empirică, cum a fost în evul mediu, arta 
tinde să devină rațională și științifică. Arhitectii caută metodic 
proporţiile clădirilor, caută să le exprime în formule matematice, 
iar pictorii, studiind anatomia si perspectiva, tind să facă din 
pictură cosa mentale, o problemă raţională, și să reducă arta 
la un fel de geometrie concretă şi vie. Florentinii, în deosebi, 
au făcut din pictură o știință întemeiată pe studiul anatomiei, 
proporţiilor si perspectivei. Spizitul, care s'a cristalizat în sânul 
nouei societăți laice, pozitive si rationaliste, isi găsește astfel 
suprema încoronare în artă. 


I. CONDIȚIILE DE DEZVOLTARE 


Renașterea artistică s'a produs în Italia mai de vreme, decât 
în ţările nordice, fiindcă acolo s'a constituit mai întâi o clasă 
de oameni bogaţi si culfi, care doreau să-şi împodobească 

existenţa cu toate creaţiile artelor si care aveau mijloacele s’o facă. 
Activitatea comercială şi industrială a desvoltat în orașe ca Flo- 
renta, Milano, Venetia, Genova si Roma o intensă vieatä socială 
şi intelectuală. Marea burghezie, îmbogăţită din comerţ si in- 
dustrie, se ia la întrecere cu nobilimea gi clerul în lux și cultură. 
Astfel se constitue um mediu social care nu se mai conduce 
după un ideal transcedental, ci după principii raţionale şi este- 
tice. In mediul acesta, manierele elegante, cultura intelectuală, 
gustul artistic, locuințele luxoase și costumele elegante sunt 
elemente de superioritate şi de succes. Papii, cardinalii si episcopii, 
principii si bancherii, municipalitätile, corporatiile și mânăsti- 
rile construesc biserici, palate si vile märete, pentru înfrumuse- 
tarea cărora nu crutä nicio jertfă. Artiştii primesc comenzi ce 
le permit să se afirme şi să dobândească, prin operele lor, glorie 
şi bogăţie. Orașul care a realizat mai desăvârșit aceste condiţii, 
a fost Florenţa. Graţie generozității patricienilor săi bogaţi, spi- 
ritului subtil al locuitorilor şi concurenței aprige dintre artişti, 
Florenţa a devenit centrul artistic al Italiei și orașul « care, după 
Atena, a contribuit mai mult la dezvoltarea civilizaţiei umane » 
(Renan), 


Roma a devenit din nou un centru artistic si intelectual abia 
după sfârșitul marei schisme, sub pontificatul lui Nicolae al V-lea 
(1447—1455). El însuşi umanist de seamă, Nicolae al V-lea a con- 
ceput planul grandios de a restaura complet Roma, dar numai o 
parte neînsemnată a acestui program a putut fi realizată: lărgirea 
Vaticanului, repararea unor biserici si întocmirea planului bisericii 
Sfântului Petru. Urmașii săi au continuat opera începută ; în deosebi 
Alexandru al VI-lea Borgia (1492—1503), Tuliu al II-lea della Ro- 
vere (1503—1513) şi cei doi papi mediceeni, Leon al X-lea (1513— 

1521) și Clemente al VII-lea (1522—1534) au fost mari protectori ai 
artelor. Ei au pus în serviciul artelor imensele resurse ale Bisericii 
şi, la apogeul Renaşterii, au făcut din Roma capitala intelec- 
tuală si artistică a lumii. 


In nordul Italiei, cele mai insemnate centre artistice au fost 
Milano şi Veneţia. Mare centru bancar şi industrial, Milanul 
era un oraș populat si bogat, cu străzi mărginite de palate som- 
ptuoase, porți monumentale si cea mai vastă catedrală gotică 
din Italia. Cele două familii ducale, Visconti și Sforza, au atras 
la curtea lor şi la universitatea din Pavia pe cei mai de seamă 
eruditi şi artiști ai Italiei. 

Veneţia s'a trezit cu o sută ani mai târziu decât Florenta, dar 
în secolul al XV-lea a devenit un mare centru artistic, iar în se- 
colul următor a rivalizat cu Roma pentru supremaţia artistică. 
Patricienii venețieni, mari amatori de lux şi de serbări, şi-au 
construit palate admirabile, le-au împodobit cu opere de artă 
şi au strâns nepretuite colecții de manuscrise, opere de artă, 
monete și medalii. Prin legăturile lor cu Orientul, au procurat 
artei motive de inspiraţie orientale care, îmbinându-se cu influen- 
tele nordice, au dat un caracter cu totul original artei venețiene. 


Pe lângă aceste focare principale, diferite alte oraşe italiene, 
ca Mantova, Urbino, Ferrara, Perugia, Bolonia și Neapolul, 
grație unui mare artist sau unor mecenafi generoși, au jucat 
un rol adesea ‘important în mișcarea artistică. Marchizul Fran- 
cisc Gonzaga din Mantova si soția sa Isabella d'Este au co- 
mandat tablouri celor mai de seamă artiști ai timpului. Frederic 
de Montefeltre, duce de Urbino, a cheltuit pe construcții și opere 
de artă toată averea câştigată în calitate de condottier. Ducatul 

Ferrarei, cel mai bine administrat dintre statele italiene, a oferit 
mai multor artisti si literati un refugiu generos si sigur. 

Diversitatea politica a favorizat constituirea mai multor 
şcoli artistice originale, dar a împiedicat Italia să creeze o artă 
națională, expresie a unității poporului italian. 


IL. ARHITECTURA 


In timp ce arta gotică stăpânește nordul Europei până la 
sfârşitul secolului al XVI-lea, arhitecţii italieni rup cu tradiţia 
franceză şi, în cursul secolului al XV-lea, creează o arhitectură 
nouă. Deși toate orașele mai însemnate din Italia isi aveau bi- 
serica lor gotică, stilul gotic a rămas străin de poporul italian 
şi n'a prins rădăcini adânci. Introdus de Angevini la Neapol, 
de Visconti la Milano, iar în restul peninsulei de. ordinele cälu- 
gäresti franceze, în deosebi de cistercensi, a fost transformat 
de mai multe ori în sensul tradiţiei locale. Acest efort de adap- 
tare se vede clar la catedrala din Florenţa, a cărei construcţie 
a durat mai mult de un secol. 

Arnolfo di Cambio care, dela 1296 până la 1301, conduce 
lucrările, Giotto care pune bazele clopotniţei (1334—1336) şi 
urmașii care le continuă, adoptă planul în formă de cruce şi 
nava triplă a bisericilor gotice, dar resping uzul arc-butantilor, 
introduc motive antice în decorarea ferestrelor şi uşilor, obțin 
prin placajul de marmoră multicoloră efecte misterioase de lu- 
mină și înlocuesc arcul frânt cu semicercul. O schimbare decisivă 
se produce când, între 1420 si 1446, Filippo Brunelleschi (1377— 
1446) ridică deasupra transeptului gotic, la o sută de metri înăl- 
time, cupola octogonală care n’a fost întrecută decât de a Sfan- 
tului Petru, desenată de Michelangelo. 

Cupola catedralei din Florența nu e numai o îndrăzneață 
realizare tehnică, ci si aplicarea unei noui concepții arhitectonice, 
Brunelleschi petrecuse mai multe luni la Roma studiind « pro- 
portiile muzicale » ale monumentelor antice si se întoarse la 
Florenţa cu un stil nou care s'a exprimat în porticul « Azilului 
copiilor găsiţi », în bisericile San Lorenzo si Santo Spirito şi in 
Capella Pazzi dela biserica Santa Croce. 

La propunerea lui Leonardo Bruni, primăria Florenței ho- 
tări în 1421 să întemeieze un azil pentru copiii găsiţi. Așa luă 
ființă Ospedale degli Innocenti. Ideea era revoluţionară: auto- 
ritatea laică lua asupra sa una din sarcinile asistenței publice 
care aparținea Bisericii şi prin care aceasta își justifica imensele 
ei bogății. 

In fata acestui așezământ modern, Brunelleschi a zidit, pentru 
a decora piaţa Santa Maria Annunziata, un portic care este prima 
construcţie caracteristică a Renaşterii. Pe un postament înalt 
se întinde o galerie deschisă, ușoară şi veselă, care constitue un 
loc de aşteptare umbrit şi primitor. Deasupra arcurilor susti- 
nute de coloane svelte, pe un brâu care se întinde dealungul clă- 
dirii, se însirä ferestrele împodobite cu frontoane triunghiulare. 
Lungimea galeriei, lărgimea arcurilor şi înălțimea redusă, accen- 
tuiază sistemul orizontal al construcției și lasă o impresie gene- 
rală de graţie primitoare. Rolul pur decorativ al acestei galerii 
e de asemenea un element nou. In evul mediu fațada avea me- 
nirea să indice destinaţia practică şi caracterul construcțiilor; 
numai bisericile și palatele princiare aveau fațade decorative. 
Prin înlăturarea sistematică a elementelor gotice, prin ritmul 
orizontal al compoziţiei, prin utilizarea arcadelor şi coloanelor 
antice ca mijloace de expresie, Brunelleschi anunță o nouă con- 
ceptie arhitectonică. 


7 

Această concepţie se defineşte si mai limpede în bisericile 
San Lorenzo şi Santo Spirito. Situat în imediata apropiere a pa- 
latului Medici, San Lorenzo a devenit un fel de sanctuar al fa- 
miliei și s'a bucurat de solicitudinea tuturor membrilor ei, dela 
Giovanni de’ Medici, până la Clemente al VII-lea. In 1425 Giovanni 
de’ Medici a însărcinat pe Brunelleschi cu reconstruirea bisericii 
vechi, în care fusese înmormântat primul episcop al Florenței 
şi care ajunsese în stare de dărăpănare. Rupând complet cu 
tradiția gotică, Brunelleschi a adoptat tipul bisericilor primitive 
creştine, cu colonade, plafon orizontal, bolți şi arcuri combi- 
nate. Baza compoziţiei o constitue însă cupola ridicată deasupra 


unui cub. 


Catedrala gotică e o compoziție dinamică care tinde, prin 
ritmul formelor ei, să îndrepteze privirea şi gândul credincio- 
şilor întâi spre altar, apoi spre cer. Pereţii sträpunsi de ferestre 
imense, departe de a delimita volumul construcţiei, accentuiază 
mișcarea pilastrilor care, prin mănunchiul lor de nervuri, se pierd 
în spațiul nelimitat. Catedrala gotică dă o impresie de măreție 
imaterialä: pare în adevăr construită «din aer şi din lumină ». 

Dimpotrivă, totul în opera lui Bunelleschi e echilibru, calm, 
şi repaos. In locul spaţiului liber din catedralele gotice, massa 
monumentală e riguros delimitată. Articularea zidurilor subli- 
niază si mai mult acest fapt. Pilastrii murali formează soclul 
pe care se sprijină arhivoltele care conduc la cercul cupolei: 
întreaga substructură contribue astfel la susținerea cupolei. 
Capella Pazzi dela Santa Croce e realizarea desăvârşită a ace- 
stei concepții. 

La Santo Spirito, replică măreaţă a capelei Pazzi, braţul 
lung al crucii a fost redus, ca şi înălțimea, iar bolta cu ogive a 


RENAȘTEREA ARTISTICĂ. — ARHITECTURA SI SCULPTURA 259 


fost înlocuită cu un plafon orizontal care comprimă energic 
elanul vertical al formelor. Cununa de capele care se înșiră de 
jur împrejurul întregii construcții, întăreşte și mai mult impresia 
de spaţiu închis. Apoi fiecare capelă având un altar, atenţia cre- 
dincioşilor nu mai e îndreptată spre un singur punct, ci în toate 
direcţiile. In locul unităţii subiective, care rezultă din concen- 
trarea tuturor privirilor spre altar, s'a introdus un principiu 
de unitate obiectiv: cupola ridicată pe un soclu cubic. Centrul 
bisericii nu mai e liturgic, ci artistic. Evoluţia arhitecturii se 
confundă astfel cu procesul general de rationalizare şi de laici- 
zare a întregii culturi. Această coincidență nu e întâmplătoare. 
Brunelleschi n'a procedat empiric, ca arhiectii medievali, ci 
metodic, după principii întemeiate pe observarea naturii, pe 
studiul monumentelor romane şi pe lecţiile cuprinse în De Ar- 
chitectura a lui Vitruviu. 


Leon Battista Alberti (1405 — 1472), literat, muzician, și 
arhitect, a dus şi mai departe spiritul speculativ. Pentru el 
arhitectura adevărată e matematică: «a percepe armonia 
unei fațade, proporţia justă a unei statui sau coloane, în- 
seamnă a verifica inconștient rezultatul unei operații mate- 
matice ». In ceea ce privește rolul ei, arhitectura e «adevä- 
‘rata artă socială, care uneşte pe oameni şi-i deprinde cu vieata 
în comun ». 

De aceea arhitectul va tine seamă de configuraţia solului, de 
aer şi apă. Alberti şi-a realizat teoriile în câteva monumente 
celebre: fațada, in formă de arc de triumf, a bisericii San Fran- 
cesco din Rimini, fațada bisericii Santa Maria Novella din Flo- 
renfa şi palatul Rucellai, construit după planul său de Bernardo 
Rossellino. 


17* 

Cel mai insemnat monument religios al Renasterii e biserica 
Sfântului Petru din Roma. Bramante (1444—1514), care în- 
tocmise planul initial, voia să înalțe cupola Pantheonului lui 
Agrippa pe bolțile basilicei lui Constantin cel Mare. Planul 
acesta a suferit mai multe schimbări. Michelangelo a dat mai 
mult avânt cupolei, ceeace l-a silit să întărească stâlpii de suport. 
Maderna a înlocuit crucea grecească din planul lui Bramante 
cu crucea, latină, adică a prelungit nava centrală, conform tra- 
ditiei catolice, si a construit, dintr'un singur rând de coloane, 
o fațadă monumentală, care strică perspectiva cupolei. In 
sfârșit, Bernini a accentuat efectul fațadei înconjurând piața 
cu o dublă colonadă. Cei mai mari arhitecţi ai Renașterii au 
lucrat timp de un secol la acest monument, care a servit 
ca model întregii arhitecturi catolice din secolele XVII şi 
XVIII, 

Arhitectura civilă de asemenea se transformă şi, semn carac- 
teristic al vremii, întrece însemnătatea arhitecturii religioase, 
Expresia arhitecturală a societăţii feudale fusese castelul, o ce- 
tățuie destinată să apere un punct strategic important. In seco- 
lele XIV şi XV, pe lângă nevoia de apărare, începe să se afirme 
preocuparea de confort. Aparatul militar, turnurile, crenelurile, 
zidurile groase rămân, dar locuinţa se face mai luminoasă, mai 
încăpătoare şi mai comodă. In secolul al XV-lea, din cetätuie, 
castelul se transformă în locuință confortabilă. 

Mai complet s'a săvârșit evoluţia aceasta la Florenţa. Pala- 
tele construite de principalele familii florentine în secolele XIII 
şi XIV (când nobilimea feudală fusese silită să-și părăsească 
cetăţile ei din Toscana și să se aşeze înlăuntrul orașului, sub 
supravegherea corporațiilor), au fost cetăţi masive, întărite 
contra mişcărilor de stradă și capabile să adăpostească tot neamul 


RENAȘTEREA ARTISTICĂ. — ARHITECTURA ŞI SCULPTURA 261 


proprietarului cu clientela lui cu tot. Construit din ziduri groase 
şi pline, cu deschizături rare si mici, palatul era încununat cu 
creneluri si cu o galerie proeminentă care forma un fel de cornișă 
(machicoulis). Intr’un colt se ridica turnul, simbol al mândriei 
şi puterii feudale. 

Palatul florentin din timpul Renașterii păstrează planul pa- 
trat si aspectul sever al castelului feudal, dar renunță la turn si 
transformă crenelurile și « machicoulis » în cornise. Palatul Strozzi, 
care poate fi considerat ca tipul desăvârșit al genului, combină 
în chipul cel mai fericit forța cu eleganța. 

Fațadele se compun din suprafeţe drepte şi pline, construite 
până la etajul prim din blocuri mari de piatră, care formează 
«cocoase ». Pereţii celor două etaje superioare sunt mai netezi 
şi sträbätuti de ferestre largi, Sub strașină, o cornișă, desenată 
după un model antic. Curtea interioară e împrejmuită de un 
portic, împodobit cu ghirlande şi medalioane de inspirație an- 
ticä. Palatul Riccardi (fost Medici), construit de Michelozzo între 
1440 şi 1460, aplică fațadelor ordinele clasice, la ficare etaj o 
serie de coloane și de pilaștri încadrând ferestrele și dând supra- 
fetelor un ritm « antic ». 


Arhitectura florentină s'a răspândit în toată Italia. Palatul 
venețian e construit pe același plan, dar fără aspectul unei 
fortărețe care nu se deschide decât înlăuntru. La Venetia, unde 
liniștea și siguranța n'au fost turburate de lupte civile, totul se 
desfăşoară înafară. Fațadele palatelor care mărginesc canalul 
cel mare — «calea cea mai triumfală din lume », — nu-s decât 
dantele de marmoră. Pretutindeni balcoane și ferestre, semne 
caracteristice ale unei vieți vesele, bogate şi sigure. Policromia 
şi arabescurile, de proveniență orientală, se combină cu 


262 RENASTEREA SI REFORMA 


infloriturile stilului gotic pentru a da arhitecturii venetiene o fizio- 
nomie particulară. 

La chemarea papilor, arhitecţii florentini au introdus si la Roma 
stilul florentin, dar sub influenta monumentelor clasice si a univer- 
salismului catolic, arta lor a pierdut gratia si sobrietatea pentru 
a exprima «majestatea romana ». Pe suprafata nuda a palatului 
Farnese nu se desprind decât liniile severe ale ferestrelor încu- 
nunate cu frontoane și ale cornișei desenate de Michelangelo. 

___ Castelul francez se transformă deasemenea in casă de plä- 
cere, când nobilimea feudală fu despoiată de puterea ei poli- 
tică. Dar formele arhitecturii clasice n'au pătruns în Franța 
decât în cursul secolului al XVI-lea și n'au izbutit să schimbe 
radical caracterul francez al arhitecturii. Castelele dela Cham- 
bord și Blois adoptă planul dreptunghiular, frontonul ferestrelor, 
balustrada și decorația palatelor italiene, dar păstrează acope- 
risul, turnurile, scara în forma de spirală si șanțul cu apă al ca- 
stelelor feudale. Clasicismul nu va triumfa complet în arhi- 
tectura franceză decât în a doua jumătate a secolului al 
„XVI-lea cu Pierre Lescot (1515—1578). 

Arhitectura s'a transformat deci, nu sub influenţa antichi- 
tatii, ci a forțelor sociale, şi a luat pretudindeni forme corespun- 
zătoare cu caracterul societății. Ceea ce artiștii par a fi primit 
dela antichitate n'a fost decât reflexul propriului lor spirit, 
ajuns prin evoluția societăţii la un grad de maturitate care i-a 
făcut capabili să înțeleagă lumea și arta antică. 


III. SCULPTURA 


Teza tradițională care explica arta Renașterii prin influența 
antichităţii a fost contestată mai întâi de L. Courajod, care a 
încercat să stabilească o filiatie directă între arta Renașterii si 

arta gotică. « Adevărata origine a Renaşterii », spune el, a fost 
întoarcerea la natură, şi tendința aceasta se manifestă, încă din 
secolul al XIV-lea, în toată Europa occidentală. Stilul gotic 
n’avea deci nevoie să fie regenerat prin influența antichităţii, 
fiindcă se regenerase singur prin întoarcerea la natură. 

_ Este incontestabil că, în secolul al XIV-lea, se produce o 
schimbare care prevesteşte triumful unei noui concepții artistice. 
Sculptura şi pictura încep să se emancipeze de sub tutela Bisericii 
$i să reprezinte din ce în ce mai fidel omul si natura. Arte de 
imitație, prin excelență, ele se apropie de natură tratând mai 
liber temele religioase şi mai exact realitatea care le servea de 
model. In secolul al XIII-lea, sculptura si pictura nu reprezentau 
decât tipuri generale; în secolul următor, figurile reprezentate 
încep să devină portrete, iar subiectele tradiționale ale Evan- 
gheliei dobândesc o semnificație din ce în ce mai umană. Ridi- 
carea elementului laic favorizează această tendință. Artiştii lu- 
crează tot mai mult pentru regi, principi si burghezii imbo gatiti, 
si arta lor se adapteazä in mod necesar gustului nouei clientele. 
Faptul se poate verifica mai ales in arta funerarä. Capelele în- 
temeiate de laici se umplu cu statuile donatorilor si cu scene 
reprezentând actele memorabile din viata lor. Sentimentul de 
pietate al donatorului se combină cu dorința de a lăsa urmașilor 
chipul său. Defunctul este înfățișat cu trăsăturile sale caracteri- 
stice și familiare, în atitudini din ce în ce mai putin convenţionale. 
Statuile funerare ale lui Filip al VI-lea, Joan cel Bun si Carol 
al V-lea dela Saint Denis (lângă Paris) prezintă un aer de auten- 
ticitate şi de adevăr care le distinge de simbolurile medievale, 

Aceeaşi tendință naturalistă se 'observă în sculptura din Ger- 
mania, Țările de Jos si Anglia. Figurile nude ale lui Adam si 
Eva, dela catedrala dela Bamberg, fecioarele nebune dela 

Erfurt, statuile apostolilor dela Colonia (1342—1361) vädesc o 
näzuintä remarcabilă de a combina expresia sentimentelor cu 
realismul atitudinilor si al gesturilor. 

Influenta artei gotice asupra artei Renasterii e incontesta- 
bilä. Cei mai originali sculptori si pictori, ca Donatello si Ma- 
saccio, poartä semnele influentei gotice. Dar arta Renasterii s’a 
definit si s’a desvoltat in opozitie cu arta goticä, si acesta e 
punctul esential. 


Cu tot progresul realismului, plastica goticä rämâne subor- 
donatä arhitecturii si regulilor stilului monumental. Statuile fac 
parte integrantä din massa constructiei si aceastä conditie le de- 
termină proporțiile, massa si modelajul. Sculptate să fie așezate 
pe un postament, uneori la 30 m. înălțime dela pământ, statuile 
gotice renunță la proporţiile normale si recurg chiar la deformări 
pentru a obţine efecte puternice si juste: gâtul lung, picioarele 
scurte, ochii îndepărtați de rădăcina nasului şi sprincenele pu- 
ternic arcuite, pentruca, privite de jos, nici trupul să nu pară 
îndesat, nici capul înfundat în umeri. Al doilea element care 
definește caracterul monumental e massa. Massa statuilor se des- 
volta în sensul vertical al masselor arhitectonice. Legea constituției 
lor e stabilitatea şi repausul; de aceea gesturile sunt greoaie, stân- 
gace si abia schitate. In sfârșit, capul e modelat sumar, fără relief. 


Admirabilă pentru a exprima majestatea sacerdotală sau 
regală, pacea eternă și reculegerea creștină, arta aceasta era nepo- 
trivită pentru a reda particularitatile vieții şi emoțiile individuale, 
şi tocmai în aceasta stă originalitatea artei Renaşterii. 

In Italia, cu rare excepfii, cum sunt catedralele din Milano 
şi din Florența, sculptura nu găseşte cadrul monumental care 

s’o subordoneze arhitecturii. Disocierea sculpturii de arhitecturä 
se sävârseste mai usor si mai curând decât in nordul Frantei, si, 
liberată de orice constrângere străină, sculptura se desvoltä 
potrivit legilor stilului säu propriu. Traditia greco-latinä care 
niciodată n'a fost întreruptă în Italia, intervine ca o îndrumă- 
toare în acest efort de emancipare. Niccolo Pisano se afirmă, 
încă din 1260, ca iniţiator genial al unei direcții care pune arta 
antică în serviciul ideii creștine. Amvonul catedralei dela Pisa, 
terminat in 1260, se compune dintr’un exagon susținut de nouă 
coloane de porfir sau de granit oriental, dintre care unele așezate 
pe spinări de lei. Basoreliefurile sculptate în compartimentele 
exagonului reprezintă scene din vieata Mântuitorului care se 
disting prin noblețea şi ordonanța lor clasică. Giovanni Pisano, 
care a decorat fântâna dela Perugia și amvonul bisericii Sant’ 
Andrea din Pistoia, continuă lecţiile tatălui său, dar, înzestrat 
cu o mare putere dramatică, preferă să reprezinte, în violente 
invälmäseli de figuri si de acțiuni, furtuna patimilor desläntuite. 
Gravitatea stilului pierde; pierderea e însă compensată de ade- 
vărul expresiei. 

Discipoli credincioşi răspândesc formulele pisane în toată 
Italia, la Florenţa, Roma, Neapol, Milano, Verona, etc. Astfel 
Andrei Pisano termină, în 1330, decorarea porţii meridionale a 
Baptisterului din Florenţa cu scene din vieata lui Ion Botezătorul, 
în timp ce Orcagna sculpta pe tabernacolul dela Or San Michele 
istoria Fecioarei Maria. Așa se constitue în secolul al XIV-lea 
un stil toscan, care se defineşte printr'un amestec de graţie și de 
simţ tragic, prin compoziţie clară, gesturi largi si atitudine 
ideală. 

O nouă direcţie se afirmă cu prilejul concursului pentru de- 
corarea porţilor Baptisteriului din Florenţa. In 1401, breasla 

lânarilor publică un concurs pentru decorarea ușii bisericei Sfan- 
tului Jon Botezătorul, asupra căreia avea un drept de patronaj. 

Tema concursului a fost sacrificiul lui Avraam. Din lucră- 
rile prezentate, juriul a reținut pe a lui Brunelleschi, care atunci 
ezita încă între sculptură și arhitectură, si pe a lui Lorenzo Ghi- 
berti. După lungi desbateri, premiul şi comanda au fost atribuite 
acestuia din urmă, «pentru perfecțiunea fehnică » a lucrării lui, 
cum Susține Vasari. Examinarea machetelor, care ni s'au pă- 
strat, revelează însă alte motive de preferință, mai adânci. Pe când 
Ghiberti se menţine în tradiția sculpturii din secolul al XIV-lea, 
Brunelleschi rupe cu stilul tradițional şi propune o formulă 
artistică nouă. Amândoi artiștii au arătat că ştiu să trateze nudul, 
dar pe când la Ghiberti tot interesul compoziţiei e concentrat 
asupra actului jerfei, ceea ce ia nudului în sine caracterul de ne- 
cesitate, la Brunelleschi fiecare personagiu, chiar și cei doi ser- 
vitori, sunt trataţi ca individualitäti de sine stătătoare si li se 
-atribue un rang disproporționat cu rolul lor din povestire. Aceasta 
dovedeşte că pentru artist o problemă particulară şi concretă e 
mai importantă decât conţinutul religios și moral: forma con- 
siderată ca scop ultim al creaţiei artistice e principiul fundamental 
al artei moderne şi negarea însăşi a artei medievale. Gustul pu- 
blic nu era însă destul de format pentru noua formulă și deaceea 
a fost preferat proiectul lui Ghiberti. Dar viitorul era al ideilor 
lui Brunelleschi, și cel mai tânăr dintre concurenţii din 1401, 
Donatello, avea să le facă să triumfe. 

Lorenzo Ghiberti (1378—1455) a făcut din decorarea porților 
Baptisteriului opera întregii sale vieţi. Pe poarta septentrională, 
la care a lucrat douăzeci şi unu de ani, Ghiberti a reprezentat în 
douăzeci si opt de basoreliefuri, istoria Noului Testament. Stilul 
lui nu se îndepărtează încă de schema gotică: figurile sunt puţine 

la număr, aşezate pe același plan si încadrate într'un desen quadri- 
lobat. Pe usa a doua, la care a lucrat douăzeci și șapte de ani 
(1425—1452) si despre care Michelangelo a spus că ar fi demnă 
de intrarea paradisului, Ghiberti a dat drum liber imaginației 
pitoreşti si uimitoarei sale mäestrii. In douăzeci de cadre drept- 
unghiulare, a inserat tot atâtea tablouri de bronz, în care o mul- 
time de personagii se agită pe planuri deosebite: primele, ade- 
vărate statui, iar următoarele în relief din ce în ce mai atenuate; 
si, pentru ca iluzia de tablou să fie si mai desăvârșită, construcții 
monumentale și peisagii prelungesc la infinit perspectiva. Ghir- 
lande de flori şi fructe, o friză cu păsări si cu animale domestice 
si sălbatice, statuete şi figurine dovedesc că Ghiberti nu era nu- 
mai un mare admirator al antichităţii, ci și un cunoscător al 
artei gotice si un fin observator al naturii. 


Pe când Ghiberti continuă tradiţia artei trecentiste cu o vir- 
tuozitate, un pitoresc si o delicatetä care prevestesc manierismul 
barocului, Donatello apucă drumul naturalismului. 

Donatello (1386—1466), ca și Brunelleschi si Ghiberti, isi 
făcuse ucenicia într'un atelier de argintärie. Sculptorii florentini 
au păstrat, în urma acestei experienţe, predilectia pentru tehnica 
bronzului şi pentru amănuntul cizelat, și gustul pentru desenul 
precis și sec, 

Ca și Brunelleschi, Donatello e inițiatorul unei noui concepții 
artistice. Primele lui statui au fost destinate să împodobească, 
după tradiţia gotică, biserica Santa Maria del Fiore; dar, înainte 
de a fi fost terminate, proectul a fost părăsit, fiindcă între timp 
publicul a încetat de a mai considera sculptura ca o podoabă a 
arhitecturii. In această schimbare a gustului public, rolul lui 
Donatello a fost decisiv, 


268 RENAŞTEREA ŞI REFORMA 


Statuile profeților care trebuiau să decoreze catedrala sunt 
tratate după regulile stilului gotic: mişcare verticală accentuată 
prin faldurile drepte ale hainei, atitudine teapänä, costum conven- 
tional, greutatea corpului anulată de ritmul îmbrăcămintei. $i 
totuși, statuile acestea înseamnă un pas uriaş în desvoltarea sculp- 
turii: haina alunecată de pe umăr descoperă corpul superior. 
Corpul, indicat sumar sub învelișul lui vestimentar, se emanci- 
pează şi devine obiectul suprem al artei statuare, iar haina se 
transformă într'o draperie care însoțește și subliniază particu- 
laritätile corpului. Consecințele revoluţionare ale acestei inovaţii 
se simt în toate operele următoare ale lui Donatello. Sfântul 
Gheorghe deschide noui perspective sculpturii. Cu picioarele 
înfipte în pământ, într'o atitudine de ostentativă încredere în sine, 
Sfântul Gheorghe oferă icoana tânărului erou care sfidează destinul 
şi, prin toată făptura, exprimă forța biruitoare. Deși haina care-i 
atârnă de pe umăr și scutul care-i acoperă corpul dela talie în jos 
pot fi considerate ca resturi de înveliș gotic, corpul se desface 
în toată strălucirea tinereţii. Fapt și mai remarcabil, curajul tână- 
rului erou nu e înfățișat ca o virtute morală, ci ca un atribut 
al sănătăţii si al forţei fizice. 

In statuia de bronz a lui David, Donatello reprezintă nudul 
direct si fără reticente. Proscris o mie de ani, nudul reapare trium- 
fător, si încă într'o figură biblică. In nici una din operele sale, 
Donatello n'a apărut mai aproape de idealul artistic al antichi-. 
täti. Corpul efeb al profetului e svelt, grațios şi robust ca al 
unui zeu grec, 

Stăpân pe toate mijloacele artei sale, Donatello a compus 
Buna-Vestire pentru Santa Croce, a sculptat Cantoria (foisorul 
corului) dela Santa Maria del Fiore, a decorat Sacristia lui Brunel- 
leschi dela San Lorenzo şi a agezat altarul bisericii pe un soclu 

în formă de arc de triumf, a ridicat uriașa statue ecvestră a 
condottierului Erasmo di Narni, numit Guattamelata (mata mie- 
roasä). Condottierul e infatisat în costum de general roman, 
cu bastonul de comandant in mânä, pe un cal modelat dupa qua- 
driga lui Lysip. Cal, cäläret si soclu lasä o impresie de märetie 
monumentalä. Dar fruntea plesuvä, privirea bänuitoare, buzele 
strânse ale cavalerului sunt de un realism crud, pe care nu-l 
întrece decât Joy, supranumit de Florentini Lo Zuccone (do- 
vieaculy din cauza craniului plesuv. 


Arta lui Donatello a fost continuată la Florența de Andrea 
Verrocchio (1435—1488) care a sculptat, pentru Sfatul Negusto- 
resc (un fel de Tribunal de Comerţ), pe Toma Necredinciosul 
ales ca patron al Sfatului, tocmai pentru necredinta lui, conside- 
rată de judecători ca o datorie profesională. Apostolul, rusinat 
de necredinta sa, se apropie de Iisus, care își desface haina pentru 
ca Toma să poată pune degetul pe rană si să se convingă că in 
adevăr Iisus a fost mort si a înviat. Naturalismul atitudinii nu e 
întrecut decât de patetismul expresiei. 

Statuia lui Bartolomeo Colleone, sculptată din ordinul Repu- 
blicii venețiene, constitue un nou progres al naturalismului. Voința 
condottierului e atât de dominatoare, încât călăreț și cal fac una. 
Jocul mușchilor calului e atât de fidel redat, încât contemporanii 
spuneau că Verrocchio a jupuit pielea calului ca să-i arate mai 
bine mușchii. Tinuta condottierului e numai sfidare, iar ochii $i 
gura numai dispreţ si ură. Colleone e cea mai frumoasă statue 
ecvestră a Renașterii și, după unii critici, a lumii. 


Lucca della Robbia (1399—1482) a popularizat, cu o graţie 
şi emoție delicate, geniul sculptural al Florenței în nenumărate 

teracote smältuite. Urmașii săi, Andrea şi, Giovani della Rob- 
bia, au continuat arta aceasta până la sfârșitul secolului al XVI-lea. 

Pe lângă ei, o mulțime de alti sculptori au lăsat opere de un 
gust elegant sau de un farmec poetic. Antonio Rosselino a sculptat 
mormântul grațios al Cardinalului de Portugalia, la San Miniato, 
iar Desiderio da Settignano, mormântul cancelarului Carlo Mar- 
supini, la Santa Croce (Florența). In sfârşit, Benedetto da Majano 
şi Mino da Fiesole au lăsat portrete, basoreliefuri, altare si mor- 
minte învâlute într'o atmosferă de duiosie discretă. 

Sculptorii florentini se bucură de un prestigiu suveran în toată 
Italia. Veneţia, Roma, Ferrara caută să-i atragă. Numai Milanul, 
expus influenței septentrionale, rezistă influenței lor. La Pavia 
se constitue o şcoală de sculptură care continuă tradiţia gotică. 


Sculptura florentinä nu s'a liberat de influenţa lui Donatello 
decât sub Michelangelo (1475—1564). Poet, pictor, sculptor şi 
arhitect, Michelangelo a excelat în toate artele, dar s'a simţit 
înainte de toate sculptor. Chiar şi în tablourile sale a rămas 
sculptural si plastic. Primele sale opere Amor adormit şi Bacchus 
îmbătat sunt de inspirație păgână. Pietă din catedrala Sfântului 
Petru (1501) aparţine încă artei din secolul al XV-lea, prin dra- 
peria largă si expresia Madonei, dar modelarea puternică a lui 
Cristos anunță deja originalitatea autorului. In 1504, apare statuia 
uriașă a lui David, care reprezintă tipul ideal al frumuseţii virile, 
mai presus de timp si de loc. In aparenţă, atitudinea tânărului 
erou e stăpânită si calmă; dar fiecare muschiu e incordat, şi 
corpul întreg e gata de luptă. 

In 1505, Iuliu al II-lea l-a însărcinat să-i construiască mormântul 
în biserica Sfântul Petru, al cărei plan nici nu fusese încă întocmit. 
Michelangelo voia să ridice pe un postament uriaş o capelă care 

să primească statuia si mormântul papei. Monumentul avea 
să fie împodobit cu atâtea statui, încât executarea lor ar fi ţinut 
toată vieata artistului. Dar cuprins de teama, întreţinută şi de ad- 
versarii lui Michelangelo, ca monumentul să nu-i aducă neno- 
rocire, papa şi-a schimbat părerea si l-a însărcinat pe Michel- 
angelo cu decorarea Capelei Sixtine (1508—1512). După moartea 
lui Iuliu al II-lea, Michelangelo a reluat, în proporţii reduse, planul 
monumentului funerar, dar n'a putut executa decât doi sclavi, 
«prizonieri ai morţii », și statuia colosală a lui Moise. Conducă- 
torul poporului evreu e reprezentat pe tron intr’o atitudine imo- 
bilă, dar clocotind de mânie. Coborit de pe muntele Sinai, unde 
a comunicat cu Atotputernicul, el privește cu indignare abia stă- 
pânită cetele de Evrei idolatri. Fulgerele din privire, barba stufoasă 
şi agitată, mușchii incordati și vinele umflate pe braţe, piciorul 
stâng aruncat înapoi, dau impresia unei forte fizice şi morale 
supranaturale, 

In 1520, Leon al X-lea, l-a însărcinat să construiască, în San 
Lorenzo, capela funerară a familiei Medici. In 1531, pe timpul 
altui papă medicean, Clement al VII-lea, Michelangelo termină 
statuile funerare ale lui lulian si Laurenţiu al II-lea Medici, 
reprezentaţi sub forme ideale si așezați în două firide. Deasupra 
sarcofagelor lor, câte două figuri alegorice, reprezentând Amur- 
gul şi Aurora, Ziua si Noaptea, «statuile desnädejdii lui ». 

După moartea lui Clement al VII-lea (1534), Michelangelo s'a 
stabilit la Roma și a pictat pe peretele din fund al Capelei Sixtine 
« Judecata din urmă », în care Cristos e înfățișat ca un teribil 
răzbunător, aruncând pe cei osânditi in iad. 

Michelangelo a reprezentat forta atleticä sub toate formele ei, 
când liniștită si stăpână pe sine (David), când clocotitoare si gata 
de a izbucni (Moise), când tristă si meditativă (Laurenţiu al II-lea 

de Medici), când contractată pentru efort, când copleșită de obo- 
seală (Sclavii), când desnădăjduită (Noaptea), când fulgeră- 
toare (Iisus). El a ridicat la apogeu geniul sculptural al Florenti- 
nilor, şi a contopit într'o formă neîntrecută cele două tendințe 
fundamentale ale Renașterii: cultul frumuseţii corporale și pa- 
teticul religiei creştine care divinizează suferința, 

Pentru el, nudul era mijlocul superior dea exprima semni- 
ficatia materială a lucrurilor. Cum noi nu «realizäm » lutnea 
exterioară decât în măsura în care o exprimăm în termenii stă- 
rilor noastre de conștiință, omul oferă cele mai multe posibili- 
tati artistice, fiindcă dintre toate subiectele din lume e singu- 
rul care n'are nevoie să fie antropomorfizat. Dar sfortarea mus- 
chilor şi vibrația pielei, care sugerează mișcarea şi exaltă sim- 
tul vital, nu se realizează complet decât în figurile nude. De 
aceea reprezentarea nudului apare ca idealul suprem al artei Re- 
naşterii, iar Michelangelo ca artistul ei cel mai desăvârșit. 

Pe de altă parte, cultul artistic al nudului corespunde ideii 
de umanitate, prin care burghezia şi-a justificat idealul ei de 
vieatä. Clerul si nobilimea feudală erau potrivnice reprezentării 
nudului, deoarece costumul era un mijloc de diferenţiere socială. 
Noua societate burgheză, dimpotrivă, vrea să vadă corpul ome- 
nesc, fără costum deosebitor, în jocul liber al forţelor sale. 
« Nudul, ca si,moartea, e democratic». 


Cu toată superioritatea ei necontestată, arta italiană n'a fost 
primită fără rezerve de popoarele occidentale. Faza mai înapoiată 
a civilizației lor şi rezistența tradiţiilor naționale reduc influenţa 
italiană la motive ornamentale care nu transformă fondul stilului 
tradițional. In Portugalia, arabescurile se combină cu ornamen- 
tafia gotică aleasă din fauna și flora marină, iar Spania, cu toate 

posesiunile ei. italiene, rămâne credincioasă tradiției medievale. 
Cele mai de seamă opere ale sculpturii germane, tabernacolul 
Sfântului Laurenţiu de Adam Kraft şi Mormântul Sfântului 
Sebald de Peter Vischer, sunt de inspiraţie gotică, fără legătură 
cu arta italiană, 

In Franța, mai ales în regiunea Loirei, influența italiană e 
mai pronunțată, dar si aici se reduce la elemente accesorii. Guido 
Mazzoni, din Modena, a excutat mormântul lui Ludovic al XII-lea 
dela Saint-Denis, care inaugurează în Franța mausoleul monumen- 
tal deslipit de perete şi cu etaj, reprezentând pe defunct în două 
atitudini: jos culcat,:iar sus în genunchi. In colțurile monumen- 
tului patru statui de femei, simbolizând virtuțile cardinale. 

Michel Colombe, un Breton stabilit în Touraine, aplică ace- 
leași principii la mormântul ducelui Francisc de Bretonia. Ducele 
şi ducesa alături pe o lespede; la căpătâiul lor veghează îngerii, 
iar la picioarele lor stau culcati un leu si un câine, simboluri ale 
bärbätiei şi fidelității. Toate aceste elemente sunt de cea mai 
autentică tradiţie franceză, Influenţa italiană nu se manifestă 
“decât in cele patru virtuţi alegorice (al căror tip si costum sunt 
de altfel franceze), în stilul firidelor şi în costumul antic al apo- 
stolilor. Nudul devine sensibil abia la cele două nimfe ale lui 
Jean Goujon dela « Fântâna Inocentilor ». Draperiile fluide care 
evoacă apa curgătoare, proporţiile şi modelajul corpului indică 
un progres notabil în asimilarea formulelor italiene. Insfârșit, 
Germain Pilon a dat în « Cele trei gratii », care susţin inima lui Enric 
al II-lea si a Ecaterinei de Medici, o operă pur decorativä, lipsită 
de orice semnificaţie religioasă. Dar astfel de opere sunt o excepţie: 
arta franceză rămâne în ansamblul ei fidelă tradiţiilor naţionale. 

CAPITOLUL IX 


RENASTEREA ARTISTICA 
PICTURA 


La pittura à cosa mentale. 
Leonardo da Vinci. 


Dintre toate artele Renasterii, pictura e cea mai specific 
modernă, fiindcă artiştii s'au exprimat in ea mai direct şi mai 
complet si fiindcă influenţa antichităţii a fost şi mai redusă decât 
în domeniul arhitecturii şi sculpturii. 


I. SCOALA FLORENTINA 


Origina florentinä a picturii moderne, acceptată ca o dogma 
dela Vasari până la Burckhardt, e azi viu contestată, La Roma, 
pictura atinsese în secolul al XIII-lea un înalt grad de perfecţiune 
şi, fără «captivitatea babilonică » a papilor, e probabil că ar fi 
izbutit să se libereze complet de tradiţia bizantină. Pietro Caval- 
lini (născut pela 1250) a zugrăvit în bisericile San Paolo-fuori- 
Mura și Santa Cecilia scene din istoria Vechiului și a Noului 
Testament peste care figura lui Cristos se ridică majestuos ca a 
unui adevărat « Jupiter creştin ». Prin plenitudinea volumelor, arta 

draperiilor, ritmul dramatic al miscärilor si amestecul de realism 
si de idealism, arta lui Cavallini apare ca o triplă sinteză: a tra- 
ditiei antice, păstrată în arta creştină, a influenței bizantine 
reprezentată prin renașterea din secolele IX si X şi a artei 
populare reîmprospătate de evlavia franciscană. Cimabue la 
Florenţa si Ducio di Buoninsegna la Siena reprezintă aceleași 
tendinţe. La școala lor s'a format. primul mare pictor modern, 
Giotto di Bondone (1267—1337) care, în frescele dela Assisi, 
a povestit vieata sfântului Francisc, iar pela 1305, a zugrăvit în 
capela Santa Maria dell'Arena din Padova istoria Fecioarei 
Maria si a lui Cristos în trei zeci şi şapte de fresce, 

Vasari atribue lui Giotto meritul de a fi rupt cu stilul bizantin 
şi dea fi creat o artă nouă, întemeiată pe observarea naturii. 
« Naturalismul », care va constitui nota dominantă a picturii 
şi sculpturii în secolul al XV-lea, nu ajunge însă să definească 
stilul lui Giotto nici în raport cu arta bizantină, nici în raport 
cu arta gotică. In « Nunta dela Cana », cârciumarul, masa, far- 
furiile, vasele cu vin au o înfăţişare de autencitate neîndoielnică; 
în «Intâlnirea dela Poarta de Aur », cetatea Ierusalimului e un 
castel florentin, cu zidurile şi crenelurile lui caracteristice; în fres- 
cele dela Santa Croce, rasa, crucea, steagul călugărilor evocă 
imaginea fidelă a unui interior de mânăstire medievală, Astfel 
de elemente realiste se găsesc în număr mult mai mare în arta 
gotică, şi e destul să aruncăm o privire asupra frescelor din Ca- 
pella dell'Arena, pentru a ne convinge că redarea fidelă a reali- 
tatii n’a fost scopul artei lui Giotto. Când natura subiectului 
sau a compoziţiei nu reclamă astfel de elemente, Giotto nu se 
sinchiseşte de exigenţele naturalismului. De pildă, sala în care 
se tine nunta e prea îngustă pentru numărul personagiilor; coli- 
bele sunt imposibil de locuit, copacii şi munţii se reduc la indicaţii 

prea sumare; figurile sunt încă prea regulate și prea tipice 
pentru a da impresia de portrete; corpul prea inarticulat, atitu- 
dinile prea fepene si îmbrăcămintea prea largă. 

Aceste calitäti si defecte se regäsesc la toti pictorii din timpul 
său. Nu prin ele se distinge Giotto. « Naturalismul » pictorului 
florentin e de esentä mai subtilä si mai complexä. Giotto a dat 
sensatia de real şi a deschis noui perspective picturii moderne 
printr'un nou principiu de compoziție, prin reprezentarea pro- 
funzimii şi a masselor si prin intoducerea valorilor plastice. 

Artiştii medievali compuneau prin juxtapunerea diferitelor 
momente ale acţiunii, fără să tind seamă de convenienta figurilor 
în spațiu. Principiul compoziţiei lor era adiţional. In același baso- 
relief, Giovanni Pisano reprezintă pe Cristos în trei roluïi deose- 
bite, iar personagiile celelalte într'o dezordine care ia compo- 
zitiei orice claritate. Artistul se mulţumeşte să evoce momentul 
biblic al pătimirii lui lisus fără să caute a distribui personagiile 
intr’o ordine inteligibilă pentru spectator. 

Giotto înfățișează un singur moment al acţiunii și-l expune 
cu simplitatea și claritatea unei tragedii antice. Normele com- 
poziţiilor lui nu se întemeiază pe o concepție teologică, ci pe 
relațiile naturale dintre lucruri si pe legile obiective care rezultă 
din observaţie si experiență. Figurile sunt distribuite în funcţie, 
nu de o idee transcendentală, ci de rolul pe care-l joacă. Scena se 
compune după un ideal de adevăr dramatic, volumele luminoase 
şi întunecate formează arabescuri armonioase, iar liniile sunt 
reduse la esenţial, încât ochiul să prindă imediat semnificaţia 
dramei, 

Grupurile sunt constituite astfel, încât să confere figurilor în- 
semnate maximum de plasticitate. In evul mediu, figurile erau pro- 
iectate pe o suprafață plană şi dădeau impresia unor umbre ce , 

plutesc în aer. Giotto redă figurilor volum şi greutate. Figurile lui 
sunt încă primitive, distribuite pe o fășie îngustă de pământ, 
dar fiecare constitue un corp autonom şi material, care nu mai 
e nici umbră plutitoare, nici massă inertä, ci organism viu. 

Pentru a da iluzia volumului, Giotto a trebuit să organizeze 
spaţiul cu trei dimensiuni care să cuprindă volumul personagiilor. 
Prin gradatii de lumină și de culoare, el a izbutit să dea iluzia 
profunzimii şi a reliefului. O frescă a lui Giotto e o construcție 
intelectuală în sensul că ne apare ca rezultat al analizei raportu- 
rilor noastre cu lumea externă. 

La aceste calităţi formale, Giotto adaugă o profundă intuiţie 
a mișcărilor sufletești. Invenţia lui porneşte totdeauna dela un 
moment sufletesc, care determină distribuţia, forma, atitudinea 
si expresia personagiilor. In «Cina cea de Taină» elementul 
istoric reprezentativ (vestirea trădării lui Iuda) e exclus şi scena 
se reduce la o masă de camarazi, printre care isus se evidenţiază 
Dar scena e învăluită într'o atmosferă de blândete divină. Giotto 
reprezintă stări sufletești impresionante prin simplitatea si in- 
tensitatea lor. Personagiile lui Giotto nu urmăresc să ilustreze 
momentele revelatiei $i învățăturile Bisericii; gândurile și voința 
lor sunt îndreptate spre pământ, şi faptele lor se justifică nu 
prin intervenția Providentei, ci prin ceea ce se petrece in su- 
fletul lor. 

In momentul în care limba vulgară triumfă în literatură și 
Dante pune bazele unei culturi specific italiene, Giotto seculari- 
zează pictura atribuindu-i ca scop reprezentarea omului în exi- 
stenta lui pământească, 


Printre direcţiile care au pornit dela Giotto, două sunt mai 
însemnate şi au avut ca centru Siena şi Verona, Şcoala seneză 

a păstrat concepția mai mult decorativă decât dramatică a pic- 
turii bizantine și a cultivat cu predilecție gustul oriental pentru 
costumele fastuoase, simțul armoniilor subtile şi înclinarea 
pentru scenele patetice. Madonele lui Simone Martini ( 1344) 
şi Lippo Memmi au gravitatea monumentală a madonelor flo- 
rentine, la care s’adaugä intensitatea vieții sufletești şi strălucirea 
culorilor. Fraţii Pietro și Ambrogio Lorenzetti combină formele 
elegante ale artei seneze cu realismul clasic al lui Giotto şi dau 
o importanță deosebită povestirii. Pietro a înfățișat patimile lui 
Cristos pe pereţii bisericii din Assisi, iar Ambrogio a expus în 
palatul comunal" din Siena efectele Guvernului bun si ale Guver- 
nului rău. Chiar şi la Siena, unde tradiţia s'a dovedit mai refrac- 
tară inovatiilor, arta se îndepărtează de temele biblice și se 
apropie de realitatea de toate zilele. Dar pierderea independenței 
politice și a puterii economice împiedică arta seneză de a se 
reînnoi și, la sfârșitul secolului al XIV-lea, arta seneză începe 
să decadă. 

Verona, în relaţii strânse cu apusul şi cu nordul Europei, a 
creat un stil original combinând naturalismul nordic cu formu- 
lele seneze. Reprezentantul cel mai de seamă al acestei școli a 
fost Pisanello (1377—1455), care a lăsat un carnet întreg cu schițe 
de oameni, animale şi plante, desenate după natură pentru a 
îmbogăți tablourile sale. Procedeul lui Pisanello dovedeşte că 
raportul artistic cu natura s'a schimbat: materia artei n'o mai 
formează adevărul universal, ci observarea personală și directă 
a naturii, cu aceiaşi contradicție internă ca a giottiştilor, care urmă- 
reau să redea “imaginea realităţii nu prin observarea directă a 
naturii, ci prin abstracții artistice în care introduceau elemente 
naturaliste, Rezultatul a fost o serie de opere în care observaţiile 
realiste serveau să producă nu impresia realităţii, ci efecte teatrale, 

Contradictia a fost rezolvatä de fratii Van Eyck si de Masaccio 
care au pus studiul naturii la baza inventiei picturale. 


Tärile de Jos au gäsit in opera fratilor Hubert si Ioan van 
Eyck expresia desăvârşită a credințelor, a obiceiurilor, a boga- 
tilor exterioare si prima imagine a cerului, a aerului, a pămân- 
tului, a corpurilor in formele si culorile lor adevărate. Dacă ei 
n'au inventat pictura în uleiu, cunoscută încă din secolul al 
XII-lea, au perfecţionat tehnica si au dat culorilor mai multă 
strălucire și intensitate. Ei au creat o artă nouă, au fixat un stil 
şi au produs opere nepieritoare. 

In Mielul pascal, început de Hubert în 1420 şi terminat de 
Ioan în 1432, arta flamandă a atins dintr'odată perfecțiunea. In 
jurul Mielului Pascal, simbol al izbăvirii, așezat pe un altar, în 
mijlocul unei câmpii înflorite, se grupează îngerii îmbrăcați in 
alb, apoi la stânga profeții care au anunțat pe Cristos, învățații 
şi inteleptii care au presimtit adevărul revelatiei; iar la dreapta 
apostolii și mulțimea servitorilor lui Cristos, preoţi, episcopi, 
papi, în odăjdii bogate, în fine şirul nesfârșit al creștinilor. Criticii 
mau izbutit să determine partea fiecăruia dintre cei doi frați. 
E probabil că Hubert a conceput planul general și a executat 
figurile principale, pe Dumnezeu Tatăl, pe Fecioara Maria, pe 
Adam şi Eva, care au fixat tipul femenin si masculin desvoltat 
mai târziu de fratele său Ioan în nenumărate portrete, ca al 
Sofilor Arnolfini, al Canonicului Van der Paele, al Omului cu 
garoafe si în Portretul unui necunoscut dela muzeul Brukenthal 
din Sibiu. Fără nicio preocupare de ideal, loan Van Eyck repre- 
zintă în aceste portrete tipuri umane, mai ales tipuri virile apar- 
ținând tuturor claselor societăţii. El a pus mai mult adevăr in 
expresia feței, mai multă umanitate în fizionomie, mai mult lux, 

mai multă realitate în redarea locuinţelor, stofelor şi aurăriilor. 
Dar mai ales el a introdus aerul liber, priveliștea câmpiilor în- 
florite, a orizontului albastru şi a coborit visurile și aspiraţiile 
transcendentale la realitățile pământești. Cu toate acestea, since- 
ritatea desăvârșită, intensitatea sensatiilor primite dela lumea 
externă şi execuţia îngrijită dau operelor lui Van Eyck o poezie,. 
o idealitate si o transparenţă extraordinară. In acelaşi timp, el 
redă lucrurilor ceea ce au mai de pret. Tesäturi bogate, perle si 
aur, catifea și mătase, marmoră şi metale cizelate — tot ceea ce 
prezintă valoare în ochii burgheziei flamande sunt redate 
cu lux şi rafinament. Pictura rivalizeazä cu arta argintarilor, 
gravorilor şi smältuitorilor. 


O revoluţie de aceeași însemnătate a realizat la Florența 
Masaccio (1401—1429). Opera lui se reduce la câteva fresce 
zugrăvite în capela Brancacci din biserica Santa Maria del Car- 
mine, dar frescele lui au servit ca model întregii picturii floren- 
tine din secolul al XV-lea. In Adam şi Eva alungaţi din rai și în 
istoria Sfântului Petru, Masaccio nu s'a dovedit numai stăpân 
pe toate mijloacele de expresie ale artei din timpul său, ci a dat 
o nouă soluție problemei spaţiului. Figurile lui, modulate sculp- 
tural, precis delimitate si solid așezate pe pământ, nu mai fac 
impresia de siluete sau de umbre proiectate pe pânză, ci de vo- 
lume care trezesc în noi sensatii tactile si în jurul cărora circulă 
aerul. Corpul și îmbrăcămintea nu mai constituesc o singură massă, 
ci dobândesc o existență aparte şi independentă. Imbrăcămintea 
apasă efectiv asupra umerilor și rostul ei nu mai e de a ascunde, 
ci de a sublinia funcția fiecărui organ; iar corpul nu mai e un 
element a cărui valoare rezultă din rolul ce-l joacă în compoziţie, 
ci un sistem autonom de forțe care domină materia. Sentimentul 


RENAŞTEREA ARTISTICĂ. — PICTURA 281 


acesta a inspirat o nouă formă de interpretare a figurii omenești 
şi un nou principiu de compoziţie. Compoziţia îşi găsește prin- 
cipiul de unitate în voința liberă a personagiilor, nu în eveni- 
mentul istoric, sau intr’o idee abstractă. Giotto disolvase grupul 
din tablourile medievale în elemente individuale. Masaccio a 
regrupat elementele individuale în grupuri care se comportă ca 
unităţi obiective. Un exemplu va ilustra mai bine acest procedeu. 
Una din frescele lui Masaccio reprezintă pe lisus poruncind să 
se plătească tributul publicanilor. Scena e împărțită în trei parti, 
formând un fel de triptic: în centru, isus, înconjurat de apostoli, 
ordonă Sfântului Petru să plătească tributul cerut; la stânga, 
Sfântul Petru scoate galbenul din gura unui peşte, iar în scena 
din dreapta îl întinde publicanului. Compoziţia cuprinde greșeli 
care bat la ochi. De pildă Sfântul Petru e reprezentat, ca în ta- 
blourile medievale, de trei ori, în trei roluri deosebite. Cu toate 
acestea, unitatea compoziţiei se impune irezistibil prin actul de 
voință al Mântuitorului, care stăpânește siuatia si determină 
toate momentele acţiunii. i 

Spaţiul în care evoluiază personaglile e construit după norme 
obiective. Peisagiul e mai natural si mai în acord cu experienţa, 
iar perspectiva mai adâncă. Dar legătura între persoanele repre- 
zentate și mediul împrejmuitor a slăbit. Peisagiul, strict sub- 
ordonat la Giotto ideei generale, a dobândit la Masaccio o exi- 
stentä autonomă, care se opune grupului de personagii. Spaţiul 
şi omul sunt tratate ca probleme estetice independente, cu pre- 
cădere vădită în favoarea omului. Restabilirea armoniei dintre 
aceste două elemente va fi opera lui Leonardo da Vinci. 


Urmașii imediati ai lui Masaccio s'au preocupat îndeosebi 
de problema perspectivei și de reprezentarea nudului: Paolo 

Uccello stabilește regulile perspectivei geometrice şi le aplică în 
pictură, urmărind nenumăratele schimbări produse în forma şi 
dimensiunile figurii de cea mai mică variaţie de distanță. Antonio 
Pollajuolo si Andrea Verrocchio urmăresc pe cadavre structura 
muschilor, forma oaselor si direcția mănunchiurilor de tendoane. 
Tradiţia pretinde că Luca Signorelli, pierzând un fiu prea iubit, 
i-a disecat corpul și i-a desenat muşchii pentru a-i păstra cât mai 
exact memoria. Benvenuto Cellini spune că «vertebrele sunt 
minunat de frumoase », si simţea mare plăcere desenându-le. 
« Punctul însemnat, în arta desenului, adăuga el, e de a reda 
exact corpul nud al unui bărbat sau al unei femei ». In Martiriul 
Sfântului Sebastian de Antonio Pollajuolo, interesul nu stă în 
suferințele martiriului, ci în atitudinile diverse ale celor șase 
arcași care-l străpung cu săgețile. Ideea religioasă a dispărut: 
artistul n'a căutat decât prilejul de a reprezenta o serie de figuri 
nude şi vânjoase. Aceeași impresie se desprinde din Botezul lui 
lisus de Andrea Verrocchio. Iisus e bătrân și uscat, loan Botezä- 
torul scheletic si colturos, copacii metalici, stâncile arse, 
dar desenul e de o preciziune matematică, Personagii si peisa- 
giu par turnate în bronz, şi în adevăr Verrocchio a rămas ar- 
gintar si sculptor chiar și în tablourile lui. 


Fra Filippo Lippi și Ghirlandajo continuă explorarea minuti- 
oasă a realului si caută să redea cu preciziune amănuntele observa- 
tiei lor. Madonele lui Fra Filippo sunt fete de ţară sănătoase şi 
mărginite, iar îngerii lui școlari bine hrăniţi si vigurosi. Persona- 
giile biblice din tablourile lui Ghirlandajo sunt portrete copiate 
după natură, cu particularitätile şi costumele lor caracteristice. 

Toate sfortärile acestor pictori de rangul al doilea au fost 
absorbite de opera lui Sandro Botticelli (1444—1510), care a 

unit gratia delicată a lui Fra Filippo Lippi, desenul aspru al lui 
Verrocchio si mișcarea lui Pollajuolo, și le-a transfigurat prin 
puterea unui sentiment adânc şi intim. 

Botticelli a fost contemporanul si prietenul lui Poliziano, de 
care îl lega înţelegerea și admirația comună pentru civilizația 
antică. Din pasiunea şi energia cu care s'a străduit să redea Na- 
sterea Venerei, care formează mitul central al civilizaţiei și 'reli- 
giei eline, înţelegem toată vraja pe care această civilizație a exer- 
citat-o asupra spiritului contemporanilor săi. In lumina rece si 
cenușie a zorilor, Zeița, albă ca un crin, alunecă pe valuri, în 
picioare pe o scoică de perle tăiată grațios. Părul greu şi blond 
serpueste dealungul trupului acoperindu-i nuditatea. Corpul 
„superb respiră ispita păcatului, iar buzele nevinovate si privirea 
de copil exprimă o tristetä de nedescris. — Madonele, ca si Venera, 
sunt pătrunse de melancolia aspirațiilor neimplinite. Știind bine 
că fiul pe care-l va naște nu-i va aparţine, Maica Domnului acceptă 
maternitatea ca pe un decret ineluctabil al soartei, cu resemnare 
şi melancolie. 

Botticelli a făcut parte din generaţia de artiști și de umaniști 
care s'a “apropiat de paganism fără să fi rupt cu creştinismul, 
care a evitat să se compromită în luptele partidelor si a ideilor, 
şi pe care Dante îi găsea deopotrivă de nedemni si de rai si de iad. 
Dar simpatia pentru lumea aceasta minoră umple de poezie si de 
adevăr opera lui Botticelli si face din el unul din interpreţii cei mai 
veridici ai societăţii florentine dela sfârșitul secolului al XV-lea. 


Problema reliefului, mișcării și a peisagiului care, dela Giotto 
până la Botticelli, a constituit principalul obiect de cercetare 
al pictorilor florentini, a găsit soluții noui si definitive în opera lui 
Leonardo da Vinci (1432—1519), 

Pictor, sculptor, arhitect, inginer, fizician, chimist, muzician, 
Leonardo a incercat toate formele de activitate, teoreticä si 
practicä, si a dus atât de departe spiritul de investigatie al Flo- 
rentinilor, încât cercetările lui ştiinţifice au dăunat operei sale 
artistice. In adevăr, considerând pictura ca o simplă ramură 
a activităţii sale ştiinţifice, Leonardo nu s'a mulțumit cu pro- 
cedeele consacrate ale predecesorilor săi, ci a căutat mereu să 
experimenteze noui procedee. Astfel «Cina cea de Taină » n'a 
fost pictată ca frescă, ci cu uleiu, pentru ca, după obiceiul său, 
s’o poată corecta necontenit. Rezultatul a fost că după cincizeci 
de ani peretele a început să cadă şi, din restaurare în restaurare, 
n'a mai rămas aproape nimic din opera originală. Pentru același 
motiv, Leonardo a lăsat atât de puţine opere terminate. 

Dar fiindcă Leonardo a căutat în atâtea direcții misterul, operele 
lui sunt pline de semnificație: si de farmec. Cine a exprimat mai 
bine decât el mândria de mamă, bucuria copilului dea trăi, 
sfiala şi delicateta virginitätii, farmecul sigur de sine al femeii 
la apogeul frumuseţii, noblețea bätrânetii ?. Leonardo n’a atins 
niciun subiect fără să facă din el frumuseţe veşnică. 

Expresia vieţii sufleteşti a personagiilor se combină cu o nouă 
normă de compoziţie, în formă de piramidă, care permite con- 
centrarea efectului artistic și o nouă organizare a spațiului. In 
secolul al XV-lea, figurile erau zugrăvite sculptural, indepen- 
dent de spaţiul construit în perspectivă. Cele două elemente 
constitutive ale tabloului, personagii si spațiu, îşi aveau existența 
lor deosebită, raportul dintre ele variind dela pictor la pictor. 
Unii insistau de preferință asupra figurilor, alții asupra peisa- 
giului. $i întrun caz şi într'altul soluţia era o simplă juxtapunere. 
Fecioara în grotă (Madona delle rocce) unește personagiile şi 
peisagiul. In loc de a înscrie cele patru figuri ale tabloului într'un 


RENAŞTEREA ARTISTICĂ, — PICTURA 285 


triunghiu, adică în locul unei figuri geometrice, Leonardo le-a 
grupat într'o piramidă, adică intr’o construcție spațială, care 
produce acelaşi efect de perspectivă ca peisagiul însuşi. 

Efectul acesta e accentuat prin clar-obscur, a cărui invenţie 
i se atribue, pe nedrept de altfel, de către Vasari. Clar-obscurul 
sau Jo sfumato înlătură disonanta între colori sau forme si înlo- 
cueşte desenul sec si metalic cu modulatii vaporoase care topesc 
conturul lucrurilor si le unesc cu mediul. Pictorii neerlandezi si 
venețieni cunoşteau secretul acestui procedeu.. Leonardo a 
scos din clar-obscur efecte care i-au permis să atingă o in- 
tensitate de vieatä mai mare, obţinând, prin misterul pe care-l 
produce, o emoție patetică. In Fecioara în grotă, jocul de 
lumină şi de umbră conduce privirea spectatorului dela Sfân- 
tul Ioan la pruncul Iisus, dela acesta la Fecioara Maria si în 
sfârşit la îngerul care privește în afară şi leagă întreaga scenă 
cu spectatorul. 

In Gioconda, «glorioasă înscenare a misterului feminin », 
Leonardo a creat o nouă formă de portret. Simplitatea costu- 
mului, mâinile fără inele, mărimea aproape naturală și strânsa 
corelaţie între costum, personaj și peisagiu fac din acest portret 
un model de neîntrecut. Convins că «frumuseţea e proporţie armo- 
nică », Leonardo s'a străduit să stabilească regulile proporţiilor 
frumoase ale corpului omenesc si astfel să se ridice dela natură 
până la tipul ideal. Gioconda, oricine i-ar fi servit de model, e 
un portret idealizat, fiindcă surâsul misterios care-i ridică colțul 
buzelor se regăsește la Madona în grotă, la Sfânta Maria, la 
Bacchus şi la Sfântul Joan Botezătorul. Acest surâs stereotipat, 
peisagiul de munți crestati care se pierd intr’un halo albastru, 
expresia duioasă a figurilor au devenit semnele dustinctive ale 
picturii moderne. 


286 RENASTEREA SI REFORMA 


II. SCOALA VENETIANA 


In primele decenii ale secolului al XVI-lea, Florenţa, istovitä 
de războaiele civile, pierde conducererea mișcării artistice, pe 
care o păstrase dela sfârșitul evului mediu și cedează locul Romei 
și Veneţiei. Leonardo își petrecuse anii cei mai frumoși ai vieţii 
la Milano, unde crease o însemnată școală de pictură, iar Michel- 
angelo si Raffael (devenit florentin prin adoptiune) s'au mutat 
la Roma, care sub Iuliu al II-lea devenise din nou centrul vieţii 
politice şi artistice a Italiei. După plecarea lor, pictura florentină 
reprezentată de Andrea del Sarto, de Pontormo şi de Bronzino, 
pictori de fină sensibilitate și de mare virtuozitate, a creat încă 
opere de valoare, dar pierde puterea de înoire. Clar-obscurul lui 
Leonardo operase ca un disolvant al calităţilor celor mai carac- 
teristice ale picturii florentine: desenul și modularea. Prin linii 
și modulație, Florentinii exprimaseră corpul fără să tind seamă de 
înfățișarea lui picturală. Andrea del Sarto combină relieful figu- 
rilor cu clar-obscurul. In acelaşi timp, expresia impersonală a per- 
sonagiilor se accentuează. 

Venețienii au creat o pictură plină de voluptate si de poezie 
în care culoarea joacă rolul principal. Pentru Florentini, desenul 
era totul, iar culoarea constituia un adaos ulterior şi secundar. 
Venețienii au făcut din colorit o armonie de concepție si de exe- 
cutie, in care găseau satisfacție desăvârşită. Această particulari- 
tate se datorește unor condiţii speciale, geografice şi istorice. 
Aşezarea și clima Veneţiei se aseamănă cu a "Țărilor de Jos: 
aceeași «lume acuatică » în care conturul e șters, lumina variată, 
cu infinite gradatii de ton, planuri mișcătoare, iar formele lucru- 
rilor învăluite într'o ceață transparentă și ușoară, care suprimä 
limitele fixe şi contopeste toate obiectele. Pe când in Toscana, 
unde cerul e limpede și aerul uscat, ceea ce bate la ochiu e linia 

precisă si clară, la Venetia predomină jocul de umbră si de lumină 
si armoniile coloritului, pe care variațiile de desime ale vaporilor 
le multiplică la infinit. Astfel ochiul Venetienilor a devenit colo- 
rist. Predilectia Venetienilor pentru colorit s'a manifestat in deco- 
ratia bisericilor si a palatelor cu marmorä policromä, in mozai- 
curile sclipitoare si in operele primilor pictori venetieni, Vivarini, 
Crivelli, Carpaccio, Bellini, care s’au folosit exclusiv de culo- 
rile in uleiu, socotind fresca prea ştearsă, 

In acelaşi sens s'a exercitat și influența statului. Regimul auto- 
ritar, care controla toată activitatea cetăţenilor p'a încurajat 
spiritul de liberă cercetare, de aceea, umanismul și știința n'au 
prins rădăcini în Venetia. In schimb, a favorizat pictura şi a căutat 
s’o pună în slujba statului. Pereţii palatului ducal au fost acope- 
riti cu picturi proslăvind faptele mari ale Republicei. Exemplul 
a fost imitat de Biserică și de corporaţii, care au decorat pereţii 
clădirilor cu scene din vieata patronilor lor. Aceste scene se 
combină adeseori cu procesiunile religioase şi cu serbările pu- 
blice, la care participă toată populaţia orașului. Pictura venețiană 
a avut dela început un pronunțat caracter decorativ. 

Pe de altă parte, pacea internă, aproape neturburată în curs 
de. mai multe secole, și bogăţiile acumulate din comerțul maritim 
au desvoltat în lumea patricienilor dorința de confort, de lux 
si de eleganță, din care pictura a ştiut să tragă foloase. Ei constru- 
esc palate elegante şi caută să le împodobească cu lucruri de artă. 
Pictura răspunde acestor aspirații reprezentând, în scene biblice 
sau familiare, o lume sănătoasă şi dornică de plăcere, care găseşte 
că vieata in sine e destul de prețioasă, pentru ca să mai aibă nevoie 
de o justificare transcendentalä, 

Problemele speciale ale picturii: forma, culoarea, volumul, 
perspectiva au fost rezolvate in chip superior de Veneţieni. Ei 

au izbutit să dea spaţiului mai multă adâncime, să confere obiec- 
telor efecte solide de volum și să creeze o atmosferă adevărată 
reprezentând obiectele cu atât mai mici și mai indistincte cu cât 
erau mai îndepărtate, 

Pictura venețiană, ca formă independentă de arta bizantină, 
a luat ființă în secolul al XV-lea, sub influenţa lui Antonello di 
Messina, carea introdus tehnica flamandă, şi a lui Andrea Mantegna, 
(1431—1506), maestrul necontestat al perspectivei şi reprezen- 
tantul cel mai de seamă al scoalei dela Padova, care cultiva stilul 
sculptural si compoziția savantă a Florentinilor. Profitând de 
lecţiile amândurora, Giovanni Bellini (1430—1516) introduce în 
pictura venețiană lumina caldă și perspectiva aeriană, si anunță 
pe marii pictori venețieni Giorgione, Tiziano si Tintoretto. 


Giorgione (1476—1510), a cărui reputaţie se întemeia pe atri- 
buirea greșită a « Concertului câmpenesc » restituit azi lui Ti- 
ziano, a zugrăvit peisagii si figuri într'o atmosferă de vis si a 
inaugurat realismul liric. 

Tiziano Vecellio (1477—1576), considerat de impresionisti 
ca «cel mai mare pictor din toate timpurile », a îmbogăţit mijloa- 
cele de expresie picturală prin varietatea, bogăţia şi intensitatea 
culorilor, prin gradarea tonurilor, prin reducerile îndräsnete 
şi prin felul larg si îndrăzneț de a compune. Deşi mare admi- 
rator al pictorilor naturalisti din nordul Europei, Tiziano nu 
tinde spre reproducerea fidelă a realităţii, Peisagiile lui, când repro- 
duc o impresie reală, sunt ideale, iar figurile lui tind spre un tip 
ideal de frumuseţe. Elementul concret și particular nu-l intere- 
sează decât în măsura în care e susceptibil să exprime o valoare 
universală sau sensul potentat al vieţii. In «Inălțarea Maicii 
Domnului », Fecioara Maria se ridică spre cer nu susţinută de 

îngeri, ci in virtutea unui irezistibil elan vital. Aceeași putere de 
vieatä se exprimă in « Bacchus și Ariana » şi în « Fecioara familiei 
Pesaro». « Așezarea în mormânt » unește coloritul armonios şi 
puternic cu pateticul emotiei. 

Tizian a fost şi un mare portretist, Pe lângă tipurile familiare 
ale Veneţiei, el a zugrăvit portretele celor mai vestite personagii 
din timpul său. Portretele lui Carol Quintul și Francisc I sunt 
în același timp pagini de profundă psihologie şi documente istorice 
de primul ordin. Dar mai presus de toate, Tizian a ilustrat vieata 
venețiană. Veneţia şi-a recunoscut în opera lui gustul pentru 
viata, lux şi veselie şi de aceea i-a consacrat un cult aproape religios. 


Contemporanul și urmașul lui Tiziano, Paolo Cagliari, numit 
Veronese (1528—1588), a proslăvit, cu un fast aproape oriental, 
biruinţa și gloria Veneţiei. Marile compoziţii decorative în care 
se agită lumea elegantă a Veneţiei sunt lipsite de emoție si de pro- 
funzime, dar o lumină cu străluciri argintii face totul să vibreze. 

Opera lui Lorenzo Lotto indică, în evoluţia picturii, o schim- 
bare care se explică prin situația generală a Italiei. După pacea 
dela Cambrai, Italia cade sub stăpânirea exclusivă a Spaniei, 
domeniul ei comercial și financiar se restrânge, efectele deplasării 
axei comerciale a lumii încep să se resimtä. Independenţa Italiei 
se prăbușește odată cu pierderea supremaţiei economice, fără 
ca Italienii, cu tot geniul lor, să fi putut preveni catastrofa. Dim- 
potrivă, evenimentele dovediră neputinta individului in fata 
puterii colective organizate în fata necesităţilor materiale. Indi- 
vidualismul mândru al Renașterii a rămas în vânt, de îndată 
ce baza economică şi socială care-i dăduse naştere s'a näruit. 
Această schimbare se traduce în artă prin sfârşitul invenţiei și 
prin triumful manierismului. 


19 

La Veneţia, care avea să păstreze încă timp de trei secole o 
umbră de independență economică si politică, decadenta a fost mai 
putin bruscă şi mai putin vizibilă. Umilită de Turci, deposedată 
de Spanioli, sărăcită prin reducerea domeniului ei comercial, 
Venetia a ieşit din criză considerabil micșorată, dar nu strivitä 
ca celelalte state italiene. Vieata a devenit mai grea, dar tot merita 
să fie trăită, bineînţeles cu mai puține iluzii și mai multă circum- 
spectiune. 

Lorenzo Lotto e interpretul acestei lumi, care nu se mai 
bizue exclusiv pe puterile sale, ci cautä din nou sprijinul si aju- 
torul fortelor colective sau supranaturale pe care le reprezintä 
Biserica, asociaţia sau statul, 

Această stare de spirit a găsit o expresie şi mai deplină în opera 
lui Tintoretto. 


Jacopo Robusti, numit Tintoretto (1518—1594), introduce în 
pictura venetian’ drama si pasiunea. Ambitia lui era să combine 
energia lui Michelangelo cu farmecul clasic al lui Tizian și 
devine totusi unul din cei mai originali pictori ai Renasterii. 
Manifestarea fortelor e temperatä la el de sentimentul cä lucru- 
rile n’au valoare decât in functie de om. Acest « umanism » con- 
ferä tuturor operelor sale un accent de noblete si de märetie. 

Tintoretto a lăsat o operă imensă. Aproape nu e biserică sau 
palat în Veneţia care să nu păstreze mărturia prodigioasei lui 
activităţi. In primele sale opere, influența lui Tizian se 'mani- 
festă prin tonul culorilor, atmosfera de duiosie şi prin stilul 
compoziţiei. Cu Minunea Sfântului Marcu (care scapă dela moarte 
un selav), totul se schimbă (1548). In locul figurilor calme, orân- 
duite pe o suprafață îngustă, ca la Tizian, Tintoretto adoptă 
o compoziţie nouă în care totul e mișcare și încordare. Sfântul 

Marcu se repede din înaltul cerului, cu capul in jos, ¢4 să salveze 
un sclav întins la pământ pentru a fi executat. Călăul arată cu 
uimire judecătorului securea ruptă în două; o femeie cu un copil 
în brațe se întoarce brusc, să vadă ce s'a întâmplat, judecătorul 
deconcertat întinde mâinile după ajutor. Sub efectul de sur- 
priză al minunii, figurile se dau înapoi din fata sclavului formând 
dela un capăt al scenei la altul, o curbă ondulatoare care accen- 
tuiază relieful corpurilor şi adâncimea spaţiului. Intervenția 
apostolului, fără să rupă unitatea spirituală a scenei, împarte ac- 
tiunea în trei momente si măreşte efectul dramatic. | 

Figurile care umplu tablourile lui Tintoretto reproduc tipu- 
rile venețiene din păturile cele mai diferite ale societăţii. Tinto- 
retto n’a lucrat, ca Tiziano, pentru papi, împărați, regi şi prin- 
cipi, ci pentru confraternitäti (asociaţii religioase) numite la Ve- 
netia Scuole. Astfel pentru Scuola San Marco a pictat ciclul 
minunilor din care face parte și salvarea sclavului, iar pentru 
Scuola San Rocco, vieata lui lisus. «Cina cea de taină » din San 
Travaso reprezintă o tavernă sărăcăcioasă, în care un grup de 
muncitori s'a strâns în jurul unei mese. Cu toată discuţia care-i 
separă, ei ar forma o obişnuită întrunire colegială, dacă lumina 
cerească din jurul lui lisus și vieata sufletească a personagi-- 
ilor n’ar conferi scenei valoarea şi semnificaţia unui eveniment. 
universal. 

Astfel, printr’o nouă utilizare a clar-obscurului si prin rolul 
covârşitor acordat elementelor spirituale, Tintoretto a reînnoit 
vechile teme biblice. In Nunta dela Cana, construcția perspectivei, 
compoziţia figurilor se unesc pentru a conduce privirea în fundul. 
sălii, de unde lisus asistă gânditor la efectul minunii săvârșite. 
Toate mişcările si toate gesturile sunt determinate de impresia. 
pe care Iisus o exercită asupra asistenţei. 

Miscarea a devenit o expresie independentä a confinutului 
spiritual. Acest fenomen indică trecerea dela arta clasică a Rena- 
sterii la arta barocului, adică dela predominarea naturii la predo- 
minarea spiritului. 

Correggio (1494—1534) reprezintă scoala dela Parma, în care 
se îmbină influența lui Leonardo, Raffael, Michelangelo şi a 
Venetienilor. Correggio a contopit aceste influenţe intr’o creaţie 
originală, care consistă în reducerea 'temelor biblice tradiționale 
la o situaţie lirică. In « Maria și Pruncul Iisus », jocul de umbre 
şi de lumină suprimă conturul lucrurilor și concentrează toată 
atenția asupra sentimentului de adoratie al Madonei; restul e 
cufundat în umbră. In «Logodna Sfintei Ecaterina », toate mij- 
loacele de expresie: formele delicate, culorile armonioase, Liniile 
melodice, contribuie, prin impresia de grație pe care o lasă, să 
scoată în evidență conţinutul sentimental al tabloului. 

Acest conţinut, fie adoratia în fata lui isus, fie mândria ma- 
ternitätii, fie bucuria de a trăi nu e înfățișat ca rezultat al unei 
situaţii determinate sau ca un mijloc de individualizare al unui 
personagiu, ci ca un procedeu de idealizare, la care Michelan- 
gelo izbutise prin gradarea formelor, iar Raffael prin armonia 
compoziţiei. Caracteristic în această privință e tabloul « Madona 
si Sfântul Sebastian ». Orice dependență de materie e, dacă nu 
suprimată, dar redusă la minimum. Peisagiul e estompat, atin- 
gerea sfinților cu pământul e voalată, îngerii îngenunchiază pe 
nori, iar Madona sade pe un tron care nu se vede şi nu se ştie 
dacă există. Figurile sunt emancipate de sub stăpânirea gravitafii. 
Toate mișcările sunt sugerate prin clar-obscur. Lumii reale, 
Correggio, ca şi Michelangelo, îi opune o lume ideală, nu lumea 
transcendentală, ci o viziune picturală, după cum Ariosto i-a opus 
o lume poetică. Pictura a atins ultima fază a Renaşterii, după care 

începe manierismul barocului. Evoluţia picturii concordă cu aceea 
a literaturii, fiindcă amândouă sunt determinate de evoluţia 
societăţii, 


III. ŞCOALA DIN ROMA 


Scoala romană e reprezentată de Raffael si de Michelangelo, 
care, la curtea papilor, au rezumat cultura unui secol si au adus 
arta Renașterii la apogeul desvoltării ei insuflându-i spiritul de 
universalitate al catolicismului. 

Intr'un timp relativ scurt, Raffael (1483—1520) a creat o 
operă considerabilă în care a rezumat toată știința predecesorilor 
si contemporanilor săi si a desvoltat toate consecințele premiselor 
puse de ei. El a început ucenicia la Urbino, în atelierul tatălui 
său care de asemenea era pictor, a continuat-o la Perugia, unde 
şi-a asimilat maniera suavă a lui Perugino, apoi s'a stabilit pentru 
mai multi ani la Florența, unde a învățat perspectiva, anatomia și 
desenul nuantat al lui Leonardo. In sfârşit, în 1508, a primit dela 
Tuliu al II-lea însărcinarea de a picta camerele Vaticanului. Dacă 
adăogăm influența Venetianului Sebastiano del Piombo, cu care 
a lucrat la Roma, se poate spune că Raffael a cunoscut toate 
curentele si şi-a însușit toate cuceririle Renașterii. Dar opera lui 
n'a fost numai o sinteză, ci şi un program din care s'au inspirat 
generaţii de pictori, 

© Pentru marele public, Raffael e în primul rând pictorul Ma- 
donelor. Expresia: « Frumoasă ca o Madonă de Raffael» a 
devenit proverbială și trece și astăzi drept elogiul suprem al fru- 
musetii si gratiei feminine, 

Tipul acesta de frumusete se compune din elemente umbriene, 
florentine și romane și prezintă un echilibru între instinctele 

naturale ale vieţii şi exigenţele simțului estetic. Madona lui Raffael 
întrunește formele ideale, frumusețea liniei, farmecul peisagiului 
şi graţia sentimentelor cu fericirea de mamă. Compoziţia pune în 
valoare, cu deosebită artă, aceste elemente. In Madonna di Foglino, 
personagiile formează un triunghiu regulat, împărțit în două: 
sus Maria și isus, jos donatorul, sfântul Francisc și alti doi sfiinti. 
Desi cele două grupuri sunt despărțite de peisagii si de nori, ele 
se unesc printr’o serie de legături spirituale: privirea plină de 
har a Mariei spre donator, a lui lisus spre San Francesco, care 
o primeşte intr’o atitudine de extaz. 

Elementul spiritual care constituie fondul acestui tablou e 
şi mai accentuat în Madona Sixtină. Madona cu lisus, Sfântul 
Sixt si Sfânta Barbara sunt aşezaţi într'un cadru ideal. Două 
perdele se dau în lături şi în spaţiul liber ce se vede ca printr’o 
fereastră apare Madona cu picioarele pe globul pământului, 
iar cei doi sfinţi ingenunchiati pe nori. Cu toată soliditatea bazei 
de susținere, figurile plutesc, fiindcă artistul a suprimat tot ce putea 
evoca gravitatea. Sfânta Barbara privește în jos spre mulțimea 
imaginară, căreia Madona îi prezintă pe lisus, Numai Sfântul 
Sixt, reprezentând mulțimea, are privirea aţintită în sus, asupra 
lui isus: O scenă vizionară, obţinută prin mijloace realiste si 
accentuată prin raportul cu spectatorul. 

Conexiunea spirituală în acest tablou nu se mărginește la 
personagiile reprezentate, ci cuprinde şi mulțimea căreia Ma- 
dona îi prezintă pe Mântuitorul. Astfel orientarea obiectivă şi 
subiectivă a intenţiei artistice formează un echilibru armonic. 
Madona Marelui Duce e cea mai frumoasă dintre operele din 
perioada florentinä: chipul Madonei e de o puritate și o grație 
neîntrecută. Frumoasa grădinăreasă şi Madona în luncă adaogă 
farmecul peisagiului la grația Madonei. 

La Vatican, în Camera della Segnatura, care trebuia să ser- 
vească de bibliotecă, Raffael a zugrăvit patru fresce reprezentând 
Justitia, Poezia, Stiinta și Teologia. Disputa del sacramento reu- 
neste pe reprezentantii cei mai de seamä ai teologiei din toate 
timpurile in jurul altarului pe care se aflä euharistia. Deasupra 
acestui grup e reprezentat cerul, Sfânta Treime, profetii si 
apostolii. 

Toate liniile compozitiei converg spre euharistie, care for- 
mează legătura între cer şi pământ, între Dumnezeu si om. 

A doua frescă, Scoala din Atena, a fost închinată Filosofiei 
şi Științei. Sub niște arcade märete, Platon şi Aristotel, care 
reprezintă cele două forme principale ale gândirii, discută grav, 
iar discipolii îi ascultă. Cadrul arhitectural delimitează scena fără 
s’o copleseascä şi accentuează caracterul solemn al discuţiei. 

Stilul lui Raffael se desprinde clar din aceste două compo- 
zitü. La idealul de frumusețe, care nu e o sinteză a unor ele- 
mente naturale, ci o realitate poetică şi artistică superioară şi 
opusă naturii, se adaogă maniera largă, care nu se defineşte numai 
prin formele concepute în mare, ci şi prin sentimente înalte. 
Prin toată înfățișarea lor, personagiile apar ca reprezentanți ai 
unui destin mare. Așa se explică gravitatea solemnă a atitudinii, 
expresivitatea teatrală a gesturilor si grija de a elimina tot ce-i 
comun. Ajunsă în posesiunea tuturor mijloacelor sale, arta lui 
Raffael se apropie de manierism. 


Michelangelo se consideră înainte de toate sculptor și în adevăr 
figurile lui, chiar când sunt zugrăvite, rămân sculpturale, Aerul, 
atmosfera, peisagiul sunt pentru el lucruri secundare. Ceea ce-l 
interesează mai presus de toate e plastica figurii omenești. Sen- 
timentul însuşi nu se exprimă atât prin jocul fizionomiei, cât prin 

atitudinea si miscarea corpului. Michelangelo a unit sentimentul 
pagan al frumusetii fizice cu pateticul religiei crestine care divi- 
nizează suferința. 

Esentialul operei lui e în Capela Sixtină, zugrăvită din ordinul 
lui Iuliu al II-lea. Pe plafonul capelei, împărțit în compartimente, 
se desfășoară scenele Genezei, dela crearea omului până la potop; 
triunghiurile care leagă plafonul cu pereţii încadrează figuri 
uriașe de profeti si de sibile; iar pe balustrade sunt aşezate figuri 
nude; în sfârșit, pe peretele din fund se întinde fresca Judecăţii 
de apoi. Aceste scene îmbină viziunea Genezei $i poezia psal- 
milor cu iubirea de oameni a creştinismului într'o poemă care, ca 
şi Divina Comedie, rezumă sfortarea artistică a unei epoci întregi. 

Sibilele si profeții nu mai sunt nici portrete, nici simboluri 
religioase, ci exemple ale unui nou ideal de umanitate mai presus 
de timp şi de loc. Din mulțimea impresiilor sale personale, Michel- 
angelo alegea pe acelea care aveau o semnificație mai universală 
şi confereau omenirii mai multă noblețe si măreție. Cu drept 
cuvânt s'a spus că arta lui constitue un monument sub specie 
aeternitatis în onoarea omenirii. 


In afară de Italia, centrele artistice coincid cu centrele eco- 
nomice şi cu curțile suveranilor mecenati. Cele două nume mari 
ale picturii germane, Albert Diirer si Hans Holbein Junior, 
sunt din Niirnberg si Augsburg. Şcolile dela Nord, care înfloriseră 
la sfârsitul evului mediu decad si, in locul lor, se ridicä cele dela 
Sud, care se imbogatisera prin relaţiile lor cu Italia. 

Albert Dürer (1471—1528) a fost fiul unui argintar din Nürn- 
berg. Două cälätorii in Italia si una in Țările de Jos l-au pus în 
legătură cu cei mai mari artişti ai timpului si i-au lărgit orizontul. 
El a lăsat portretele unor umaniști germani, mai multe tablouri 

religioase, printre care 4 Cei patru evangheliști » e considerat ca 
« supremul efort al picturii germane spre simplitate și măreție », 
iar Inchinarea Magilor ca una dintre cele mai frumoase opere 
religioase. Stampele lui grâvate pe lemn sau pe aramă, care sunt 
printre cele mai desävârsite din toate timpurile, au răspândit 
arta, fără s’o vulgarizeze, în cele mai modeste case și au jucat 
un rol asemănător cu al tipografiei pentru operele literare, Diirer 
s'a ocupat cu atâta pasiune de problema compoziției, spațiului 
şi a figurilor după regulile proporţiilor matematice si a combinat 
atât de fericit stilul larg cu expresia vieții interioare, încât Ita- 
lienii spuneau despre el că ar fi fost cel mai mare pictor al lor, 
dacă s’ar fi născut la Roma sau la Florența. 

Hans Holbein Junior (1497—1543) s'a născut la Augsburg, 
din care mecenatul Fuggerilor făcuse centrul artistic cel mai 
înfloritor din Germania. A călătorit mult, în Elveţia, Franţa si 
Anglia. La curtea lui Enric al VIII-lea a făcut portretul membrilor 
familiei regale şi al aristocrației engleze. Prin siguranța desenului, 
prin stăpânirea formei și caracterizarea personagiilor care i-au 
servit ca model, Holbein a ajuns unul din cei mai mari portretisti 
ai Renașterii, 

In celelalte țări, pictura nu se poate compara nici cu școala 
italiană, nici cu cea germană. Franţa a fost silită să recurgă la 
artiști italieni pentru zugrăvirea palatului dela Fontainebleau, 
iar "Ţările de Jos n'au produs în secolul al XVI-lea decât un singur 
pictor de geniu, pe Peter Bruegel (1525—1569), 


IV. SFÂRȘITUL RENAȘTERII ARTISTICE 


Partea a doua a operei lui Michelangelo nu mai aparţine 
Renaşterii. Violenţa cu care trata corpurile, teribila seriqzitate 
care-l făcea inaccesibil bucuriei și lipsa de echilibru între forța 

supraomenească a unor membre și inertia altora au făcut din 
Michelangelo « pärintele barocului ». 

Stilul baroc e expresia Contrareformei. Reactiunea catolicä 
împotriva protestantismului s'a manifestat si în domeniul artei 
prin restaurarea tradiției medievale, Papalitatea se străduește 
să elimine din iconografia religioasă toate elementele de inspi- 
rafie păgână sau eretică, iar Conciliul dela Trento opreşte «să 
se așeze în biserici icoane care ar ilustra o dogmă greșită sau ar 
duce în rătăcire pe oamenii simpli», Clerul, și în primul rând 
Tezuiţii, caută să pună din nou arta în slujba Bisericii. Pe de o 
parte se restabileşte în iconografia religioasă cultul, așa de atacat 
de protestanți, al sfinţilor, al moastelor si al sfintelor taine, iar 
pe de alta se favorizează reprezentarea scenelor de extaz şi 
de martiriu care stârnesc imaginaţia si sensibilitatea credincio- 
silor. Arta aceasta s'a numit barocă. Ea se caracterizează prin 
exagerarea efectelor de massa, de lumină si de mișcare. Renas- 
şterea se disolvă în baroc. Procesul se caracteritează prin trecerea 
dela puritatea liniilor la exagerarea efectelor de massă, dela for- 
mele severe la formele «deslegate și pitorești », dela conturul 
precis la arabescul nedeterminat și .vag, dela simetria şi echi- 
librul formelor la mișcarea ce rupe și mută liniile, Barocul se 
definește printr'o reacțiune contra tuturor elementelor consti- 
tutive ale Renaşterii, 

Această reacțiune începe în Italia pe la 1530 şi este expresia 
condiţiilor noui, create prin pierderea independenţei, declinul 
economic și prin trecerea bisericii catolice la, ofensiva contra 
protestantismului., 


CAPITOLUL X 


REFORMA 


Christum ex fontibus praedicare 
Erasm. 


Raportul dintre Renaștere si Reformă formează încă din 
secolul al XVI-lea obiectul celor mai vii controverse. Unii apropie 
cele două mișcări până a le confunda, alţii le consideră contrare 
«prin esență ». Unii susțin că amândouă, proclamând principiul 
« reîntoarcerii la surse », au contribuit la emanciparea individului 
şi la triumful elementului laic. Alţii, dimpotrivă, obiectează că 
acolo unde Renaşterea s'a desvoltat în toată plenitudinea ei, 
ca în Italia, Reforma n'a putut prinde rădăcini, iar acolo unde 
Reforma a triumfat, ca in Germania, Renașterea a fost înăbușită 
brusc și idealul ei de cultură compromis pentru două secole şi 
jumătate. 

Protestantii au înclinat spre prima părere, catolicii spre a 
doua. Nimeni însă n'a exprimat mai puternic contrastul între 
aceste două mișcări decât Nietzsche: « Renașterea italiană con- 
tinea virtual toate forțele pozitive cărora se datorește civilizația 
intelectuală modernă... Reforma germană a venit ca o prote- 
stare energică a unor spirite înapoiate, nesätule încă, de ideile, 

evului mediu si care, in loc sä se bucure, cum s’ar fi cuvenit, de 
indiciile descompunerii sale si ale unei vieţi religioase din ce în 
ce mai superficiale si mai externe, a resimțit o mare nemulțumire, 
Cu energia și cu încăpăţânarea lor septentrională, ei au aruncat 
omenirea înapoi, au adus cu forța Contrareforma, adică un cre- 
ştinism catolic de apărare legitimă, însoţit de toate violențele 
unei stări de asediu, Ei au întârziat cu două sau trei secole de- 
şteptarea si domnia științelor, Ei au făcut poate pentru totdeauna 
imposibilă contopirea cugetării antice cu cugetarea modernă ». 


Studiile recente, mai ales cele consacrate originii celor două 
mişcări, fără să ofere încă o soluţie pe deplin satisfăcătoare, au 
atras atenția asupra importanţei cronologiei care ar putea con- 
cilia cele două puncte de vedere opuse. Ele au stabilit că Re- 
nașterea si Reforma s'au confundat la început (în sec. XV), au 
mers apoi paralel o bucată de vreme (cam până la 1525) şi, în 
sfârşit, s'au separat când Biserica romano-catolică şi-a cristalizat 
doctrina și a pus massa flotantă a visătorilor și a moderatilor in 
faţa teribilei alternative: « Cine nu-i cu mine, e împotriva mea ». 

Acest punct de vedere s'a dovedit fecund. El a introdus un 
început de ordine într'un domeniu în care noțiunile au fost nu 
odată întunecate de pasiuni politice și confesionale, 

Cercetările consacrate originii epocii moderne au stabilit mai 
întâi acest lucru, care a aruncat o lumină nouă asupra caracte- 
rului acestor două mișcări: simultaneitatea, universalitatea și 
complexitatea celor două curente numite Renaștere şi Reformă, 

Revendicarea dreptului de liberă cercetare şi proclamarea 
autonomiei conștiinței individuale sunt inseparabile de ce- 
rerile de reformă a Bisericii și ele s'au ridicat mai întâiu 
din sânul clerului, Cei dintâi umaniști au aparţinut bisericii, 

Revendicärile sociale, politice si economice si-au cäutat legi- 
timarea in preceptele Bibliei si în învăţăturile Bisericii. In 
această epocă, toate controversele iau fatal un aspect teologic. 
Ele nu se pot concepe fără cultura bisericească. Când, pe la 
mijlocul secolului al XV-lea, din această stare de spirit se crista- 
lizează două curente, unul urmărind reforma Bisericii «în capul 
şi membrele ei », iar altul tinzând spre constituirea unei culturi 
laice independente, ele se vor izbi de acelaşi obstacol: pretenţia 
Bisericii la o supremație absolută asupra trupului şi sufletului 
credincioşilor ei. Distincția între o renaștere a literelor şi o re- 
naştere a religiei în această perioadă e arbitrară și din punct de 
vedere formal şi din punct de vedere material. Dar chiar şi după 
separarea acestor curente, umaniștii n'au renunţat la visul unui 
creștinism umanizat care să concilieze intr’o vastă sinteză cuceri- 
rile intelectuale ale Renaşterii și aspiraţiile religioase ale Reformei. 

In ceea ce priveşte generalitatea lor, și Renașterea și Reforma 
sunt fenomene europene. Simptomele acestor mișcări și elementele 
constitutive ale doctrinelor se manifestă cam în același timp în toate 
țările occidentale. Ele’ corespund unei faze de desvoltare care, 
în tendinţele ei generale, e identică în întreg apusul Europei, la 
începutul secolului al XVI-lea. 

In sfârșit, ca și Renașterea, Reforma e o mișcare complexă. 
Factorii ei determinanti n’au fost numai religioşi şi morali, după 
cum ai Renaşterii n’au fost exclusiv intelectuali şi artistici. Forte 
politice, economice, sociale și intelectuale au contribuit la iz- 
banda ei într'o măsură tot așa de mare, ca necesitatea universal 
resimțită a unei reînnoiri religioase. Fără cooperarea acestor 
forte, ai căror exponenti de multe ori inconstienti au fost—Luther, 
Zwingli şi Calvin ar fi avut soarta pe care au avut-o predecesorii 
lor, Wicliff si Hus. 

Cu cât pătrundem mai adânc în procesul genetic al acestot 
mișcări, cu atât afinitatea și strânsa lor conexiune apar mai evi- 
dente. In fond, aceleaşi cauze, același scop, aceleași efecte, acelaşi 
substrat economic și politic. Renaşterea si Reforma sunt deo- 
potrivä produsul si expresia revolutiei sociale care înseamnä 
ascensiunea burgheziei la un rol determinant in stat. 


I. CAUZELE ECONOMICE ALE REFORMEI 


Intr'o epocă de progres material si cultural, Biserica singură 
a rămas refractară oricărei schimbări. In timp ce economia 
devine industrială şi capitalistă, Biserica rămâne agrară şi feu- 
dală şi, prin îngrădirile pe care le impune muncii, apare ca o pie- 
dică în calea progresului. O adaptare la nouile condiţii ale pro- 
ductiei era indispensabilă şi din moment ce clerul n'a realizat 
transformările cerute de evoluţia economică, deposedarea lui şi 
redistribuirea averii bisericești se impunea ca o necesitate de ordin 
general. Toate forţele noui ivite pe urma desvoltării comerțului 
şi industriei militau pentru răsturnarea regimului feudal si inap- 
poiat al Bisericii. Aceste forțe dau atacurilor îndreptate contra 
Bisericii o putere irezistibilă și asigură triumful ideilor de re- 
formă chiar si în țările care rămăseseră credincioase papei. 

La sfârşitul secolului al XIII-lea, Biserica romano-catolică 
devenise o mare putere: seculară. Papii interveneau în alegerea 
episcopilor şi egumenilor din toată lumea catolică, percepeau 
o dijmă din venitul tuturor bisericilor, exercitau o jurisdicție 
care făcea necontenite progrese si trimeteau « legați » (ambasa- 
dori) in toate țările pentru a-și apăra interesele, 

Biserica crease un. vast aparat administrativ, judiciar și 
fiscal, care cuprindea toată lumea catolică. Intretinerea acestui 
aparat, cheltuelile Curiei pontificale, construcţiile monumentale, 


REFORMA 303 


războaiele cu împărații germani cereau sume din ce in ce 
mai mari. 

Pentru acoperirea acestor cheltueli, Biserica dispunea de ne- 
numărate izvoare de venit. Cele mai însemnate erau: dijma, care 
se plătea în toate țările catolice; obolul Sfântului Petru, care se 
încasa numai în unele tari catolice, ca Anglia; contribuțiile ex- 
cepționale pentru cruciate, care, în Spania de pildă, s'au trans- 
format în impozite permanente; anatele, care se plăteau la orice 
schimbare de beneficiu (ori de câte ori un nou titular era numit 
în fruntea unei mânăstiri 'sau în scaunul unei episcopii) și re- 
prezentau venitul pe un an al beneficiului; expectativele, care se 
achitau din partea candidaţilor numiţi într'o funcție ecleziastică, 
înainte ca aceasta să fi devenit vacantă; confirmdrile, investirile, 
deslegärile, indulgentele, anuldrile de căsătorie, etc. 

Sistemul financiar al bisericii romane a apăsat cu deosebire 
asupra Angliei și Germaniei. Anglia era principalul izvor de 
venituri al papilor, şi Englezii n'au încetat a se plânge de stoar- 
cerile Curţii romane. Anglia dispunea de mari bogății naturale, 
iar clerul englez era bogat înzestrat. 

In momentul secularizării, Biserica engleză poseda a treia 
parte din pământul Angliei, și această avere era ocrotită de da- 
tini şi de tradiţii contra oricărei atingeri. Patrimoniul Bisericii 
s'a constituit din danii și a crescut necontenit, fiindcă Biserica 
primea, dar nu înstrăina niciodată nimic din ceea ce dobândise. 
Considerată sfântă, proprietatea Bisericii era scutită de se- 
chestru. 

La proprietatea solului se adaogă avantagiile unor monopo- 
luri, produsul dijmelor şi venitul epitrafirului. Ordinul Cister- 
censilor controla aproape tot comerțul lânei. Venitul total al 
clerului englez a fost evaluat la 320.000 lire sterline la începutul 

secolului al XVI-lea. Numărul preoților era de 10.000, cu un 
venit de 10 lire de persoană. 

Biserica engleză poseda deci o porţiune inadmisibilă din 
avutia naţională. Absenteismul, cumulul şi numirile făcute de 
papi tindeau să concentreze această avere în mâna câtorva pre- 
lati, dependenți de Roma, și să facă din ea o primejdie pentru 
autoritatea publică. 

Nobilimea dela țară si negustorii oraşelor ameninţaţi de pu- 
terea temporală a clerului intretineau spiritul anticlerical in 
Camera Comunelor, unde aveau majoritatea. Primele măsuri 
legislative contra proprietății si jurisdicției ecleziastice au fost 
votate în secolul al XIII-lea, au fost completate cu altele în seco- 
lele următoare şi astfel, la începutul secolului al XVI-lea, spi- 
ritele erau pregătite pentru expropiere şi schismă. 

Forţele care rezultau din desvoltarea comerțului şi industriei au 
venit să întărească curentul anticlerical. Activitatea industriei și 
comerțului avea nevoie de protecție contra anarhiei si de legi 
uniforme, pe care numai monarhia le poate da. De aceea, 
centralizarea, unitatea și liniștea internă au devenit cuvintele de 
ordine ale nouilor clase urbane. Această tendință era însă opusă 
şi universalismului ecleziastic și anarhiei feudale. 

De aici o dublă mișcare de opoziţie îndreptată contra autori- 
tatilor pontificale si contra bogăției clerului englez. Opoziția 
antipapală s'a manifestat prin atacuri contra numirilor ponti- 
ficale şi contra fiscalismului. 

Bancherii italieni și-au făcut apariţia în Anglia ca agenți 
ai papilor. Poporul îi numea « negustorii papilor », fiindcă rostul 
lor era să strângă veniturile papale şi fiindcă operaţiile lor erau 
puse sub scutul Bisericii. Ei avansau bani tuturor acelora — clerici 
sau laici — care aveau de făcut plăţi în numerar și, folosindu-se 

de raritatea monetei, au ajuns să tind în mâinile lor pe toţi 
aceia care, în frunte cu regele, aveau nevoie de bani. Dobânda 
curentă era de 30% şi creditele lor erau garantate de autoritățile 
bisericești, care nu ezitau să intrebuinteze afurisenia contra debi- 
torilor räu platnici. Nemultumirea contra lor era cu atât mai vie 
cu cat legile civile pedepseau cämätäria cu confiscarea averii, iar 
canoanele o considerau ca păcat capital. Nu e deci de mirare că 
Newtemple, cartierul londonez în care bancherii italieni își aveau 
sediul, trecea drept simbolul exploatării pontificale. Dar măsurile 
luate împotriva lor s'au dovedit ineficace. Episcopul Londrei i-a 
afurisit şi i-a alungat din eparhia sa, dar papa a intervenit și i-a 
salvat (1235). Instantele civile au deschis, în 1251, acţiune contra 
lor, dar nu i-au putut alunga din regat. 

Al doilea izvor de nemulțumire a fost chestiunea numirilor. 
In fruntea episcopiilor şi mânăstirilor, papii numeau străini, mai 
ales Italieni, dintre care unii ignorau complet limba si mentali- 
tatea poporului englez, iar alții nici nu puneau piciorul în eparhia 
lor, ci se mărgineau să încaseze veniturile episcopiei, printr’un 
procurator fiscal. De multe ori ei nu se mulțumesc cu veniturile 
episcopiei lor, ci cumulează alte beneficii ducând un trai mai 
fastuos decât cei mai mari seniori ai regatului. 

Parlamentul englez a protestat necontenit împotriva acestor 
abuzuri care prezentau două primejdii: una religioasă si morală, 
alta economică și financiară, Turma credincioșilor rămânea 
fără păstori, iar veniturile Bisericii erau trimise peste graniţă. 
Numai în 1240, papa numi 300 Italieni în Biserica engleză, 
iar venitul total al clericilor străini din Anglia era evaluat la 
70.000 lire sterline. Nu e de mirare dacă Englezii se plângeau 
că beneficiile Bisericii sunt ocupate de străini și tara sărăcită 
de ei. 

Această situaţie a provocat protestări violente şi numeroase 
revolte. In 1231 o adevărată mișcare populară a fost organizată 
contra beneficiarilor străini, şi soldaţii trimiși s'o înăbușe au 
fraternizat cu răsculații. Clerul străin a fost atacat şi moşiile lui 
devastate. Mișcarea n'a avut nici un rezultat practic, dar evidenția 
o stare de lucruri care avea să dureze până la Reformă și să în- 
tretinä o nemulțumire surdă, gata să izbucnească la orice ocazie 
favorabilă. 

Şi mai adâncă, și mai generală a fost nemulțumirea provocată 
de dijmele pontificale, fiindcă atingeau un număr mai mare 
de persoane. Mii de lire sterline treceau în fiecare an graniţele 
Angliei pentru a umplea tezaurul pontifical. In 1250, Grosseteste 
fu trimis la Roma să protesteze împotriva unor «stoarceri ne 
mai auzite ». Cu acest prilej pronunță cuvintele: «O banilor, 
banilor, ce putere aveti, mai ales la Curtea din Roma». Răz- 
boaiele contra Imperiului consumau, în adevăr, sume enorme si, 
pentru a le acoperi, papii au urcat necontenit taxele, până când 
acestea au ajuns să absoarbă jumătate din venitul clerului 
englez. A 

Nu mai puţin urgisit era clerul englez. Camera Comunelor a 
încercat de mai multe ori să interzică clericilor să se ocupe de 
comerţ si de industrie, iar intendentilor averilor mânästiresti să 
ia cu arendă moșii. Dar ceea ce indispunea mai mult Camera 
erau privilegiile juridice ale clerului. Clerul n'avea numai dreptul 
de-a fi judecat exclusiv de instanţele bisericești, dar justiţia ecle- 
ziastică intervenia in toate cazurile relative la mosteniri, testa- 
mente, dijme, erezie, sperjur, căsătorie si alte chestiuni seculare 
încât erau puţine cauze care să nu fi fost de competența lor. 
Pentru cea mai mică ofensă adusă evlaviei sau sobrietätii, vino- 
'vatul putea fi citat în faţa instanțelor ecleziastice şi condamnat 

la amendă. In Anglia, puţină lume a scăpat fără să fi fost citată 
de tribunale, de aceea protestele contra lor erau generale. 


Incercări de a îngrădi puterea temporală a clerului s'au produs 
din cele mai vechi timpuri. Carol Martel seculariză o parte din 
averea clerului prin confiscare, şi exemplul lui a fost imitat şi 
de alti suverani. Dar aceste măsuri erau simple expediente finan- 
ciare. In cursul războiului de o sută de ani, asezämintele reli- 
gioase străine au fost confiscate în Anglia. In secolul al XIV-lea, 
mișcarea luă o formă organizată și conştientă. Exponentii cei 
mai de seamă ai ei au fost John Wicliff în Anglia si Ioan Hus în 
Boemia. 

Susţinând că stăpânirea clerului se întemeiază pe harul duhov- 
nicesc nu pe puterea materială, Wicliff a atacat însuși principiul 
proprietăţii bisericești. Dumnezeu e stăpânul suveran al întregului 
pământ, pe care l-a împărțit între seniorii laici şi ecleziastici 
cu condiția unor servicii. Clerul n'a prestat serviciile legate de 
posesiunea feudelor sale. In loc să se folosească de averile sale 
pentru a promova interesele lui Dumnezeu, membrii clerului 
s'au purtat ca niște vasali răi, vicleni si necredinciosi. Cu cât s'au 
îmbogăţit mai mult, cu atât s'au îndepărtat mai mult dela poruncile 
Evangheliei. Cristos a trăit în sărăcie şi datoria elementară a 
clerului e să-l imite. Neobservarea acestui precept a avut ca urmare 
corupţia clerului, sărăcia laicilor şi criza statului. Pentru îndrep- 
tarea situației, Wicliff cunoaşte un singur leac: clerul să restitue 
societăţii civile averea sa. Dacă moșiile clerului ar fi împărţite 
săracilor, câte familii sănătoase nu s'ar putea întemeia, spre cel 
mai mare bine al regatului! 

Pe lângă aceste argumente, Wicliff adaogă unul menit să im- 
presioneze în chip deosebit autoritatea civilă: taxele trimise peste 

graniță slăbesc mijloacele de apărare ale țării si întăresc pe ale 
dușmanului. Papa fiind sub controlul regelui Franţei, banii storsi 
din Anglia, serveau la întărirea poziţiei unei ţări cu care Anglia 
era în războiu. Astfel bogăţia clerului e înfăţişată ca o amenin- 
tare pentru integritatea teritorială şi politică a Angliei. 

Wicliff încheie adresând regelui apelul de a-şi îndeplini datoria 
față de națiune și de Dumnezeu secularizând averile bisericeşti. 

Sub efectul teoriilor și propagandei lui Wicliff s'a constituit 
mişcarea Lollarzilor, care urmăreau răsturnarea întregei stări 
de lucruri existente. In secolul al XV-lea, după represiunea sânge- 
roasă din 1417, în timpul războaielor externe şi civile, lollardis- 
mul a încetat de a mai fi forţă revoluţionară, dar îndată după 
restabilirea păcii, în 1485, agitația pentru confiscarea averilor 
clerului a reapărut. 

Fără să ţină seamă de răsunetul doctrinelor lui Wicliff si de 
forța mișcării lollarde, papalitatea continuă să practice politica 
de exploatare şi, sub presiunea necesităților ei financiare, tot mai 
imperioase, s’o agraveze. La începutul secolului al XVI-lea, 
limita răbdării fu atinsă şi izbucnirea crizei era cu atât mai inevi- 
tabilă cu cât spiritul naţional devenise mai intransigent și mai 
nerăbdător de-a se libera de orice amestec străin în afacerile 
regatului.. 

Atitudinea claselor conducătoare engleze față de sistemul fiscal 
al Bisericii catolice s'a exprimat mai limpede intr’un pamflet apărut 
în 1527 şi intitulat Perizia Beggarilor. Autorul, anume Simon 
Fish, denunță averea și veniturile clerului ca o primejdie natio- 
nală și propune confiscarea lor ca o măsură de salvare publică, 
« Mai e de mirare că dările puse de M. Voastră pentru apărarea 
regatului se strâng cu atâta durere şi greutate ? Ce țară din lume 
ar tolera să i se ia mereu, fără să i se dea nimic în schimb ? ». 

Astfel pusä problema nu putea fi decât pe placul autoritätilor civile. 
Si, în adevăr, Enric al VIII-lea a cetit pamfletul si a permis auto- 
rului, care fusese exilat, si se întoarcă în Anglia si să se plimbe 
nesupărat de nimeni pe străzile Londrei. Faptul dovedește că în 
opinia publică şi în fața autorităților cauza secularizării era câ- 
stigatä. 

Parlamentul nu mai avea decât sä dea o formä legalä acestor 
revendicäri si, in adevär, o serie de legi votate intre 1529 si 1536 
au liberat Anglia de jurisdictia papalä si au secularizat averile 
mânästiresti. 

Primele acte ale Parlamentului din 1529 atacä tribunalele 
ecleziastice si abuzurile de cäpetenie ale clerului: taxele pentru 
dovada intentiei, taxele mortuare (plätite de mosténitorii serbilor 
bisericești), arenda excesivă de pe moșiile bisericeşti, ocuparea 
funcţiilor civile de către clerici, cumulul si absenteismul. Clerul 
fu apoi acuzat de a fi violat statutul praemunire, care pedepsea cu 
confiscarea averii si cu închisoare pe oricine făcea apel la o juris- 
dictie străină. Inspăimântată, adunarea clerului se declară gata 
să-şi răscumpere gresala cu o mare sumă de bani, dar regele 
refuză să-l ierte înainte dea fi fost recunoscut «Sef suprem al 
Bisericii din Anglia » (1531). In anul următor fu votată legea asupra 
anatelor care interzicea episcopilor să mai plătească papii venitul 
primului an de episcopat, iar în 1533 legea asupra apelurilor care 
făcea din tribunalul arhiepiscopului cea mai înaltă curte de 
justiție ecleziastică a regatului și oprea orice recurs la Roma. 
Legile din 1534 confiscau dijma în folosul regelui şi suprimau 
obolul Sfântului Petru, ultimul tribut pe care papa îl mai primea 
din Anglia. 

In sfârşit, în 1536, la raportul unei comisii regale de anchetă, 
Parlamentul votă suprimarea mânăstirilor care aveau un venit 

anual mai mic de 200 lire sterline. Criteriul adoptat era deci 
economic, ca si scopul urmărit. Corupţia clerului a fost un simplu 
pretext. « Dacă am fi săraci, a spus cu dreptate episcopul Fisher, 
viciile noastre ar fi Virtuti si nimeni nu s'ar gândi să ne acuze». 

Călugării au fost alungați, chiliile lor prădate, iar bisericile 
distruse. Așa s'a săvârşit Reforma anglicană. 

Reforma propriu zis religioasă a jucat un rol neînsemnat 
în separarea Bisericii engleze de Roma. Regele era oportunist 
în materie de religie. Ierarhia și disciplina ecleziastică a suferit 
puţine schimbări. Esentialul a fost eliberarea Bisericii engleze 
de sub autoritatea pontificală şi trecerea averii bisericești în mâinile 
regelui și a curtenilor săi. Reforma engleză se reduce la un mare 
transfert de proprietate şi la întinderea autorităţii statului asupra 
bisericii. Chestiunea divorțului regelui n’a jucat în aceste eve- 
nimente decât un rol cu totul secundar. Reforma engleză a fost 
virtual realizată prin actele Parlamentului din 1529, înainte ca 
chestiunea divorțului să se fi pus oficial. 


If. CAUZELE SOCIALE 


Repercusiunile sociale ale revoluţiei economice dela începutul 
secolului al XVI-lea au exercitat o puternică influenţă asupra 
propagandei evanghelice. Inflorirea comerțului a fost însoţită de 
o decadentä corespunzătoare a agriculturii. In timp ce bogăţia 
creştea în oraşe şi preţurile se urcau, renta feudală rămânea sta- 
tionarä, în afară de cazurile unde agricultura era practicată pe 
baze comerciale. In unele ţări nobilimea şi-a salvat situația mate- 
rială adaptându-se nouilor condiţii de vieatä, participând la afa- 
ceri ca în Italia, rezervându-si principalele demnități civile, ecle- 
ziastice si militare, ca în Franţa, sau transformându-şi proprie- 
tätile in imense păşunate închise (enclosures) pentru producţia 

lânii, ca în Anglia. In Germania, această adaptare nu s'a putut 
face nici așa uşor nici-așa de repede ca aiurea, şi rezultatul a 
fost un grav desechilibru social. « Cavalerii », mici proprietari 
rurali, au fost duși la sapă de lemn prin decadenta cavaleriei si 
prin deprecierea proprietăţii funciare. Ei devin un germene de 
anarhie, care nu aştepta decât prilejul favorabil pentru a izbucni 
în revoltă. 

Nu mai puţin dureros au fost atinși muncitorii orașelor din 
toată Europa occidentală. Sporirea circulaţiei monetare, provo- 
cată de importul aurului din America şi de intensificarea produc- 
tiei minelor de aur din Germania si din Ungaria, a produs o 
bruscă urcare a articolelor de prima necesitate, fără să determine 
o adaptare corespunzătoare a salariilor, si salariaţii au fost pri- 
mele victime ale acestei schimbări. Corporatiile profesionale în 
loc să apere pe muncitori s'au transformat în organe de apăsare. 
Direcția activității industriale şi comerciale fiind acaparată de-o 
oligarhie capitalistă, muncitorul care nu era fiu de patron și nu 
dispunea de capital, nu mai putea ajunge maestru. Astfel con- 
flictele între capital şi muncă s'au înmulțit şi s'au agravat la în- 
ceputul secolului al XVI-lea, muncitorii asociindu-se pentru a 
obține un spor de salariu si condiţii de muncă mai bune, patronii 
cartelându-se pentru a domina piața şi muncitorimea. Repre- 
siunile -violente ale grevelor si suprimarea dreptului de coaliție 
n'au făcut decât să sporească amărăciunile muncitorilor şi să le 
inteteascä spiritul de revoltă. Astfel mediul muncitoresc, agitat 
şi nemulțumit, oferea un teren prielnic pentru propaganda revo- 
luţionară. Reforma religioasă şi-a recrutat în acest mediu cei 
mai zeloşi adepţi şi cei mai numeroși martiri. 

Țăranii s'au arătat refractari sau primitori față de propaganda 
evanghelică după cum condiţia lor era satisfăcătoare sau precară, 

Una din cauzele principale pentru care Reforma a eșuat în Franţa 
e că clasele rurale i-au fost în general ostile. In adevăr, câtă vreme 
revoluţia economică dela sfârșitul secolului al XV-lea și începutul 
secolului al XVI-lea, ţăranului german i-a fost dăunătoare, tära- 
nului francez i-a fost folositoare. Arenda fixată în secolul al XII-lea 
si al XIII-lea nu mai prezenta după cursul din secolul al XVI-lea 
decât o sumă neînsemnată, mai ales că țăranul profita de urca- 

rea prețului produselor agricole, determinată de deprecierea 
© monetei. Astfel pe vremea lui Ludovic al XII-lea sia lui Francisc I, 
țăranul francez s'a bucurat de o reală prosperitate şi starea lui 
formează contrast cu starea ţăranului din Germania, care, pentru 
o serie de cauze particulare, era amenințat și avea de fapt să 
fie redus din nou la starea de iobăgie. 

In Germania, toate consecințele defavorabile ale revoluţiei 
economice au căzut asupra țărănimii. Nobilii au căutat să recu- 
pereze pierderile provenite din deprecierea relativă a valorii solului 
urcând rentele si inmultind taxele feudale. Tot asa de funestă 
i-a fost ţărănimii germane generalizarea progresivă a dreptului 
roman. Ignorând distinctiile fine ale dreptului feudal în materie 
de servicii, dreptul roman a considerat prestarea de servicii ca 
o probă de servitute şi a asimilat pe țăranii semi-liberi cu sclavii. 
Din aceste motive, starea țăranilor a devenit atât de precară 
la sfârşitul secolului al XV-lea, încât revoltele se tin lant între 
1490 şi 1525 în diferite provincii al Imperiului. Iată de ce pro- 
paganda religioasă a luat, dela început, în sânul țărănimii germane 
un aspect revoluționar și, invers, dece această propagandă n'a 
prins printre ţăranii francezi. 

Marea burghezie, mai ales în Germania, a împărtășit cu clerul 
înalt ura stârnită de această stare de lucruri. Luxul, desfrâul și 
samavolnicia magnatilor negustori au fost teme de invectivä 

obişnuite în gura oamenilor mai putin norocogi. Teologii se întâl- 
neau cu legistii în protestele lor contra fuggerei-urilor marilor 
companii. Luther, Zwingli, Hutten şi Erasm n’aveau decât o 
părere asupra acestei chestiuni, dar, cu toate acestea, orașele au 
fost pretutindeni bastioanele Reformei. Burghezia, iniţiată în 
administraţia comunală, instruită şi bogată, poseda singură ca- 
drele necesare pentru a exploata, organiza si a dirija nemultu- 
mirile sociale gata de a izbucni la începutul secolului al XVI-lea. 
Ea le-a îndreptat încotro o cereau interesele ei: împotriva feuda- 
litätii laice şi ecleziastice. Dar burghezia avea cauze speciale de 
nemulțumire contra clerului. Doctrina catolică despre dobândă 
era o piedică în calea transactiilor comerciale, fiindcă märea 
nesiguranța operaţiilor de credit și sporea dobânda. Sistemul 
de imunităţi și de privilegii ale Bisericii permitea mânăstirilor să-și 
desfacă produsele industriale şi agricole în condiţii mult mai avan- 
tajoase decât orășenilor care plăteau impozite si taxe vamale, si 
să le facă o concurență neleală, împotriva căreia agricultorii 
şi fabricantii n’au încetat să protesteze. Nu mai putin detestate 
erau jurisdictiile ecleziastice, atât pentru întinderea lor cât si 
pentru abuzurile la care dădeau loc. O mulţime de delicventi 
apelau la jurisdictiile ecleziastice, numai ca să scape de autorităţile 
civile. Dieta n'a încetat de-a protesta împotriva protejării cămă- 
tarilor evrei de către jurisdictiile eclesiastice, Posturile contrariau 
gustul de vieati largă, iar sărbătorile prea dese lezau, prin 
întrerupereă muncii, interesele burgheziei. In sfârşit, intelectualii 
ridicaţi din mijlocul burgheziei aspirau la posturile înalte si 
bine plătite (ambasade, secretariate, şi' ministere) care formau 
apanajul clerului înalt. 

Principii teritoriali din Germania, a căror expansiune s'a izbit 
pretutindeni de rezistenţa Bisericii catolice, nu puteau decât să 

favorizeze o mișcare ce nega legitimitatea posesiunilor si privile- 
giilor ecleziastice. Si, în adevăr, triumful protestantismului in 
Germania se datorește intrării în luptă a principilor teritoriali. 
Dar mai surprinzător e că, atâta vreme cât opoziţia națională 
din Germania nu tindea decât la suprimarea abuzurilor ponti- 
ficale, clerul german a fost alături de laici. Aceasta se explică prin 
faptul că fiscalitatea pontificală atingea în primul rând interesele 
clerului german. Pentru fiece numire, confirmare, învestire, clerul 
trebuia să plătească Curţii din Roma taxe, anate gi beneficii, care 
nu întotdeauna puteau fi recuperate asupra credincioşilor şi, care, 
chiar în acest caz favoriabil, erau un izvor nesecat de contestaţii 
şi de neplăceri. De aceea, în preajma apariţiei lui Luther, toate 
ordinele sociale în Germania, dela împărat până la țărani și mese- 
riași, erau unanime contra Romei. Los von Rom, devenise lozinca 
întregii națiuni. 
Mai puţin acută decât în Germania și în Anglia, opoziţia 
contra Bisericii catolice era foarte vie şi în celelalte {ari ale 
"Europei occidentale, 


III. CAUZELE POLITICE 


Dealtfel existenţa statului laic, constituit la sfârşitul evului 
mediu, era incompatibilă cu sistemul de imunităţi si privilegii al 
bisericii catolice. După ce, în secolul al XII-lea și al XIII-lea, 
a fost silit să recunoască supremaţia Bisericii, cu începerea seco- 
lului al XIV-lea, statul, personificat în persoana suveranului, 
nu reușește numai să scuture tutela ecleziastică, dar pretinde 
chiar să facă din religie un simplu instrument de guvernare. 
Principatele care au înlocuit republicele italiene din secolul al 
XIV-lea si al XV-lea ne oferă primul exemplu al unei comunități 
laice, guvernate de o voință puternică si fără scrupule. Franţa 

lui Filip cel Frumos prezintä un exemplu analog, si mai räsunätor. 
Autoritatea publică, concentrată in mâinile suveranului, caută 
pe deoparte să se întindă asupra tuturor persoanelor, iar pe de alta 
să emancipeze individul de sub orice altă obligaţie care nu emană 
dela stat. In mod firesc, statul a tins să aplice clerului legea co- 
mună, restrângându-i privilegiile judiciare şi fiscale, şi să sustragă 
pe laici controlului şi autorităţii ecclesiastice. Marsilio da Padova 
(mort după 1342) nu se mulţumeşte să conteste Bisericii orice pu- 
tere. de constrângere în materie spirituală: el declară că Biserica 
e o instituție de stat, proprietatea Bisericii proprietate de stat, 
funcţiile eclesiastice funcții de stat, într'un cuvânt, că statul are 
drept de control asupra activității si averii bisericești. Aplicațiile 
practice ale acestor principii se înmulțesc pe măsură ce ne apro- 
piem de epoca modernă. La strâmtoare, statul nu ezită să-și 
însuşească o parte din averile sau din veniturile clerului, sau să 
intervină în administraţia internă a Bisericii. Rezultatul acestor 
neîncetate impietări avea să fie completa subordonare a Bisericii 
față de stat. Instinctul national, bănuitor faţă de orice intervenţie 
din afară, trebuia să ducă, şi a dus în adevăr, la constituirea unor 
biserici naționale din ce în ce mai independente de Roma. Statul 
naţional a favorizat apoi desvoltarea unei culturi naţionale auto- 
nome şi a unei literaturi în limba națională, care au restrâns 
necontenit si în domeniul spiritual sfera de influență a Bi- 
sericii. 

Astfel toate forțele elementare care se ridică din sânul poporului 
tind convergent spre acelaşi scop : descompunerea unităţii creştine, 
ruina autorității pontificale şi abolirea sistemului dogmatic al 
catolicismului. Intrebarea dacă Biserica oficială mai corespunde 
chemării pentru care a fost instituită nu şi-o mai pun acum câțiva 
izolaţi, uşor de redus la tăcere, ci întregi categorii sociale : muncitori 

ale cäror suferinti Biserica nu le mai poate alina, burghezi 
stingheriti in activitatea si ambitiile lor de scutirile si de privile- 
giile ecleziastice, nobili ahtiati dupä averile si prerogativele cle- 
rului, umanisti neräbdätori sä scape de controlul apäsätor si 
intolerant al Bisericii. Din toate pärtile se ridicä protestäri care 
tind la limitarea autoritätii si puterii ecleziastice pe care servicii 
reale nu le mai justificä. Biserica dobândise o situatie privileglatä 
pentru a lecui relele sociale si pentru a-i face pe oameni mai buni. 
La inceputul secolului al XVI-lea, ea nu se dovedeste numai 
incapabilă de a îndeplini această misiune, dar apare ca un obstacol 
în calea înfăptuirii reformelor necesare. 


De patru sute de ani se repetă mereu că luxul și destrăbălarea 
clerului au fost cauza esențială a Reformei. Nimeni nu mai 
tăgădueşte azi că Biserica romano-catolică suferea, la începutul 
secolului al XVI-lea, de abuzuri grave. Mânăstirile cele mai bo- 
gate, aproape toate demnitätile eclesiastice, erau, în toate ţările 
catolice, încredințate nobililor numai pentru a le permite să ducă 
o vieatä largă, corespunzătoare cu rangul lor. Numiti fără vocaţie 
si fără pregătire, cardinalii, episcopii şi abatii nobili continuau 
să ducă o vieatä de mari seniori: se îmbrăcau elegant, isi construiau 
palate märete, dădeau serbări strălucite, vânau si se războiau, 
întocmai ca și semenii lor laici, iar preoţii dela ţară abia aveau 
cu ce să trăiască. Umaniștii, laici şi ecleziastici, n'au încetat 
de a protesta împotriva acestor moravuri; dar rostul lumii nu 
se schimbă cu pamflete; Erasm, Hutten și toate pamfletele lor ar 
fi răsunat în pustiu în secolul al XIII-lea. 

In al doilea rând, viata nedemnă a slujitorilor altarului n'a 
clintit niciodată credința oamenilor cu adevărat religioși, pentru 
simplul motiv că aceştia fac deosebire între harul şi faptele preotului, 

Apoi, dacă corupţia clerului ar fi cauza principală a Reformei, 
aceasta ar fi trebuit să triumfe in Italia, unde însuşi capul Bise- 
ricii dădea .exemplul celor mai grave abateri dela simplitatea şi 
evlavia evanghelică, 

Izbânda Reformei presupune, de altfel, că spiritele erau viu 
preocupate de problema mântuirii. Și în adevăr, mărturiile istorice 
dovedesc că, la sfârșitul secolului al XV-lea, o adevărată renaştere 
religioasă s'a produs in Germania, Franța și Anglia, care se mani- 
festă prin pelerinagii si prin răspândirea scrierilor religioase in 
mijlocul poporului. Simpla înlăturare a abuzurilor ecleziastice nu 
mai putea satisface exigenţele religioase ale masselor. De altfel, 
învinuirea care se aduce clerului nu era corupția, ci necredinta 
lui şi Reforma a câștigat adepţi nu prin partea ei critică, ci prin 
răspândirea Bibliei în limba poporului și prin «naționalizarea 
rugăciunii ». 

Prin urmare, Biserica catolică nu s'a naruit din cauza viciilor 
clerului, ci a fost surpată de forțele noui care nu se puteau 
acomoda cu poziţia ei privilegiată și care s'au dovedit mai puter- 
nice decât ea. Ansamblul acestor forte constituie ceea ce se chiamă 
Renașterea. Reforma nu e decât un aspect, aspectul religios, 
al acestei mișcări, şi ea s’ar fi produs în mod necesar, chiar 
dacă Biserica catolică n'ar fi abuzat de lunga ei stăpânire 
fără control. Incompatibilitatea între aspirațiile nouilor clase 
sociale, în deosebi ale burgheziei şi între privilegiile politice, 
economice şi sociale ale Bisericii catolice, între spiritul de 
liberă cercetare, încurajat de marile descoperiri tehnice şi 
geografice şi între principiul autorităţii, între noua concepţie 
despre om si natură și între ascetismul medieval —iată cauzele 
profunde ale Reformei religioase. Ele sunt în acelaşi timp 
cauzele Renașterii. 

IV. CAUZELE INTELECTUALE 

Inaugurând critica filologică si istorică, umanismul a deschis 

în mod firesc calea exegezei biblice si a făurit cele mai teribile 
arme contra dogmei catolice. Contactul cu autorii clasici a des- 
voltat cultul artistic si reflectia critică şi a revelat ideea diversi- 
tății naturii și instituțiilor omenești. Comparatia faptelor antice 
cu evenimentele contemporane a deșteptat simțul varietății isto- 
rice. In același timp gi în același fel s'a constituit metoda de cerce- 
tare inductivă care nu mai pleacă dela postulate indemonstrabile, 
ci dela cunoscut la necunoscut, cu ajutorul exclusiv al rațiunii. 
După ce au regăsit astfel în textele originale pe Homer, pe Platon 
şi pe Aristotel, umaniștii au descoperit Sf. Scriptură. Noul Testa- 
ment al lui Erasm, corectat după regulile filologiei, dă o nouă 
imagine despre învățăturile lui lisus şi discreditează în numele 
ştiinţei autoritatea canonică a Vulgatei. Constatând că unele din 
dogmele fundamentale ale Bisericii sunt întemeiate pe greșeli 
de traducere, umaniștii avură sentimentul triumfal al unei mari 
descoperiri religioase si întregul sistem al Bisericii le păru întemeiat 
pe ignoranță, dacă nu pe fraudă. Aplicarea procedeelor de critică 
profană la textele biblice a găsit astfel o confirmare, care a con- 
sacrat-o, chiar şi în ochii clerului cult. Efectul pe care acest con- 
tact cu « adevărata icoană a lui Cristos » si cu « adevăratul cuvânt 
al apostolilor » l-a produs asupra cititorilor a echivalat cu o nouă 
revelație. « Dacă l-am fi văzut pe Cristos cu proprii noștri ochi, 
scrie Erasm în prefața traducerii sale, noi n'am fi avut o con- 
știință mai limpede despre caracterul' său, decât citind Evan- 
gheliile ». Ceremoniile cultului si practicile externe, la care se re- 
ducea religiozitatea celor mai multi, dispar pentru a face loc 
viziunii lui Cristos, câre umple prin prezența sa Evangheliile. 
A crede în el, a-l iubi, a-l adora, a se inspira din spiritul lui, 

iată esenţa religiei, restul cade pe planul a doilea », Deviza lui 
Erasm; Christum ex fontibus praedicare devine însăşi deviza 
Reformei. 

Nu mai puţin favorizată a fost opera Reformei de răspândirea 
umanismului. Restaurând latina clasică si substituind-o varian- 
telor pseudolatine care se intrebuintau în universități, umanismul 
a stabilit între savanții diferitelor tari un fel de « comuniune inte- 
lectuală ». El a creat un fenomen nou, tuniversalitatea culturii 
laice ». Astfel propaganda evanghelică găseşte pretutindeni terenul 
pregătit și acțiunea ei se întărește prin contribuţia care-i vine din 
toate centrele intelectuale ale Apusului. John Colet duce dela Flo- 
renta la Oxford idealul unei renașteri religioase, profesat de Savona- 
rola, şi-l comunică lui Erasm, care avea să-l răspândească in tot 
Apusul. Astfel mişcarea religioasă din secolul al XVI-lea nu mai 
e un fenomen particular şi izolat, ca pe vremea lui Wicliff şi Hus, 
ci un eveniment european. 

Nouile idei au găsit în invenţia tipografiei cel mai puternic 
instrument de răspândire. Dela Biblia lui Gutenberg (1457) până 
la apariția lui Luther (1517) n'au ieşit mai puţin de patru sute 
de ediţii, complete sau parţiale, ale Bibliei. O operă nouă sau 
o nouă ediție clasică după câteva luni putea fi cunoscută 
în întreaga Europă. Dar acțiunea tipografiei nu se mărginește 
la membrii unei elite intelectuale internaţionale, influența ei s'a 
exercitat si asupra maselor. Coborând prețul cărților în proporţii 
nebănuite, tipografia răspândește, în satele cele mai îndepărtate 
şi în clasele cele mai umile ale societăţii, ideile care până aci erau 
patrimoniul exclusiv al claselor înalte. Astfel o reacțiune se pro- 
duce contra culturii aristocratice a umanistilor și Reforma pro- 
fită de ea. Principiul revoluționar al Reformei ca fiecare creştin 
să-și facă o idee personală despre principalele învățături ale 

Evangheliei a gäsit, gratie tipografiei, o aplicare destul de larga 
pentru ca să producă acea «mentalitate de opoziţie», indis- 
pensabilă triumfului oricărei revoluții. 

Scoala si predica au fost deasemenea puternice instrumente 
de propagare a Reformei. Pretutindeni unde pătrund, reformatii 
întemeiază școli, deschid cursuri și instalează tipografii. 

Progresele Reformei merg paralel cu răspândirea instrucției 
şi opera întreprinsă de Renaștere e completată de opera îndepli- 
nită de Reformă. Cele două mişcări se susţin şi se întregesc, mai 
ales la început, fiindcă nu sunt decât două aspecte ale aceleași 
lupte contra supremaţiei Bisericii catolice. 


V. TRIUMFUL IDEILOR DE TOLERANȚĂ 


De altfel nimic nu împiedică pe umaniști să adere la primele 
doctrine ale mișcării evanghelice. Programul iniţial al Reformei 
era destul de larg şi de vag pentru a se concilia ușor cu aspira- 
tile umanismului. Evanghelia proclamată suprema autoritate în 
materie de credință și conduită, cu înlăturarea tuturor dogmelor 
" adăogate de Biserică si a tuturor poruncilor nesanctionate prin- 
tr’un text al Evangheliilor, — iată la ce se reduce crezul primilor 
reformatori. El implică abolirea tuturor practicilor şi ceremo- 
niilor, procesiunilor şi pelerinagiilor, posturilor şi celibatului, 
care nu sunt prescrise de Evanghelie şi a tuturor intermediarilor 
— cler si sacramente — care se interpun între Dumnezeu și om. 
Această simplificare a doctrinei nu poate decât să seducă pe 
umaniștii setoși de claritate și evidenţă. | 

Dar când Luther adăuga la autoritatea Bibliei teoria justi- 
ficării prin credință, pe care teoria predestinatiei lui Calvin avea 
s’o împingă la ultimele-i consecinţe, umanistii se separă de Reformă. 
Sentimentul valorii lor personale, bucuria lor de a trăi şi de a se 

afirma, aspiratia lor la glorie nu se potriveau cu teria care neagä 
liberul arbitru, refuzä omului orice merit si-i impune in schimb 
o vieatä de eroism, de martiriu, nu spre a-l glorifica, ci pentru a-l 
strivi în fata Dumnezeirii. Cand, după dieta dela Worms, Luther 
a fost crezut mort, multi şi-au îndreptat privirile spre Erasm. 
« Ascultă tu, cavaler rătăcitor al lui Crist, îi scrise Diirer, treci 
de partea Domnului nostru lisus Cristos, apără credința si în- 
tinde mâna după coroana de martir ». Erasm n'avea nici un gust 
pentru coroana de martir. Ca Pirkheimer, Cochlaeus, Johann 
Faber si leronim Emser în Germania, Brigonnet, Nicolas Bourbon, 
Clément Marot si Rabelais în Franţa, el nu era dispus să împingă 
convingerea până la rug, incluziv. Cei mai compromisi, în Franța 
au retractat, când, după afacerea placardelor, a început persecuția. 

In afară de teama de persecuție, umaniștii ezită să rupă violent 
cu Biserica, fiindcă au nevoie de linişte si se tem de agitatiile 
zgomotoase. Ei preferă o Reformă pașnică, fără schismă, care 
să nu doboare la pământ întreg edificiul Bisericii. Mulţi dintre ei 
erau beneficiarii averilor eclesiastice și n’au avut tăria să le sacri- 
fice pentru convingerile lor religioase, cum a făcut Calvin sau 
cardinalul de Châtillon. 

La aceste motive de ordin personal, s'adaugă două de ordin 
general. In primul rând Reformatii, pentru care autoritatea 
Bibliei era un principiu normativ, nu concepeau apelul la libera 
cercetare decât în cadrul și pe temeiul Sfintei Scripturi. Ei au în- 
locuit astfel autoritatea Bisericii prin autoritatea Bibliei. Umanistii 
însă nu înțelegeau să admită nici o restricție la dreptul lor de liberă 
cercetare. Pentru cei mai îndrăzneţi dintre ei, Biblia nu era decât 
o carte, ca orice carte. 

In al doilea rând, negarea dogmei păcatului original si apo- 
teoza liberei expansiuni morale si fizice a omului, care constitue 

tendința esențială a Renașterii, trebuia să vină în conflict cu 
Reforma a cărei doctrină se caracterizează tocmai prin completa 
restaurare a acestei dogme. Definirea riguroasă ¢ doctrinei cato- 
lice la Trento şi a celei reformate la Geneva împrăștie ultimul 
echivoc dintre umaniști și reformaţi. In fata injonctiunilor severe 
ale Bisericii, umanistii se pleacă sau emigrează, Calvin nu e mai 
putin intolerant față de libera cugetare decât Biserica romano- 
catolică: si el vede în ea erezia prin excelență, păcatul contra 
Duhului Sfânt. Astfel Reforma sfârşeşte prin a nega principiul 
dela care a pornit. Dar nu pentru totdeauna, căci « departe de a 
continua să fie o barieră înaintea spiritului Renaşterii, îi era scris 
să devină ea însăși atât de filosofică încât s'ajungă un auxiliar 
al acestui principiu şi să se confunde aproape cu el». 

Rigorismul lui Calvin şi defectiunile lui Luther n'au putut 
opri decât vremelnic triumful final al libertății de gândire si 
de cercetare pe care Renașterea și Reforma l-au descoperit și l-au 
transmis vremilor moderne. 


Retrospectiv, se poate regreta «că Europa n'a evitat lungul 
înconjur prin care a trecut dela Renaștere la cugetarea liberă ». 
Evident, fără cele două sute de ani de neoscolasticism, cultura ar 

_fi azi mult mai înaintată. Printr'un joc reparator al imaginației, 
Voltaire şi Rousseau pot fi puși în legătură directă cu Rabelais 
şi cu Montaigne. Din nenorocire, e deajuns să ne reamintim, în 
primul rând, că libera cugetare n'a fost tolerată în Italia decât 
atâta vreme cât s'a mărginit la o elită care n'a primejduit sistemul 
dogmatic, ierarhia şi resursele financiare ale Bisericii catolice. 
Or, fără ruina acestui sistem de privilegii, nu vedem cum s'ar fi 
putut naște civilizaţia modernă direct din Renașterea italiană. 
Curia pontificală nu era toată Biserica romano-catolică, şi, oricât 

de minatä de viciile ei interne am presupune-o, ea nu s’ar fi läsat 
deposedatä fără rezistenţă de poziția ei dominantă. E o naivi- 
tate să presupunem că ideile Renașterii italiene şi-ar fi putut dez- 
volta toate consecințele fără să ajungă în conflict cu Biserica 
romană. In al doilea rând, toleranța, care e garanția și condiţia 
indispensabilă a liberei cugetări, n'a triumfat şi nu putea triumfa 
decât în urma insuccesului luptei de exterminare pe care Biserica 
romano-catolică o pornise contra celorlalte biserici rivale. Tole- 
ranta unei autorități care ar putea să nu tolereze nu e toleranță. 
Apelul la libertatea conştiinţei s'a născut din persecuție, iar regi- 
mul de toleranță și de libertate din eșecul persecuției. Libertatea 
de cugetare e rezultatul unei lupte biruitoare contra celei mai 
puternice forțe de control și de opresiune pe care lumea a cunos- 
cut-o vreodată, si nu o mână de umaniști egoişti şi sceptici ar 
fi putut înfrânge rezistența ei. 

La fanatismul pe care Biserica romano-catolică l-a inspirat 
milioanelor sale de credincioși, minoritatea protestantă a opus 
un fanatism si mai îndârjit si mai ireductibil. Numai cu acest 
preţ a putut fi câștigată biruința finală a libertăţii. Sursa acestui 
fanatism eroic a găsit-o protestantismul în teoria justificării prin 
credință şi în proclamarea suveranităţii absolute a lui Dumnezeu, 
care din veșnicie ne predestinează pentru fericirea sau pentru 
osânda de veci. In locul principiului care a făcut din Biserica 
romano-catolică depozitara revelatiei divine imediate si absolute, 
şi mijlocitoarea necesară între Dumnezeu și om, protestantismul a 
proclamat teoria care atribue mântuirea exclusiv lui Dumnezeu, 
dar tocmai prin aceasta o ridică peste nesigurantele faptelor 
noastre milostive şi-i dă siguranța absolută a comunității cu divi- 
nitatea. Crestinul în stare de graţie, şi oricine simţea în sufletul 
său un elan generos și nobil avea dreptul să se considere în stare 

de graţie, s'a dovedit ireductibil fata de orice presiune de afară. 
Printr’una din contradicţiile cele mai sublime ale naturii omenești, 
tocmai doctrina care nega libertatea si anihila voinţa omenească 
în fata absolutei suveranitäti a lui Dumnezeu s'a dovedit cel mai 
activ principiu de energie nesecată și de virtute eroică. 

Adevaratii intemeietori ai libertății conștiinței moderne n’au 
fost amabilii sceptici ai Renașterii italiene, ci umilii dăraci, tesä- 
tori si tipografi care au preferat să moară pe rug decât să se 
supună unor practici pe care conştiinţa lor le osândea, Libertatea 
modernă a izvorit din puterea sufletească a acestor martiri ai 
convingerilor lor, «care au murit pentru a nu minți, pentru a 
nu minţi față de ei înșiși », 

E adevărat că protestantismul oficial a devenit la rândul său 
o religie de autoritate. Regimul principiului cujus regio, ejus 
religio n'a fost un regim de toleranță şi de libertate. Dar prote- 
stantismul n'a fost nicăeri atât de puternic încât să exercite 
un control aşa de sever și de exclusiv ca al catolicismului. Pretu- 
tindeni el a dat loc la secte în care s'au refugiat cugetarea și religio- 
sitatea independentă, Apoi rivalitatea a trei confesiuni oficiale 
care se excomunicau reciproc le-a discreditat pe toate. Nimic n'a 
încurajat mai mult « secta blestămată si execrabilă » a libertinilor 
şi a naturalistilor decât această rivalitate. Astfel rupând unitatea 
catolică, protestantismul a frânt pentru totdeauna puterea de 
control a catolicismului, şi aceasta era prima condiţie pentru for- 
marea unei culturi autonome, întemeiate nu pe o sancţiune 
transcendentă, ci pe valoarea sa intrinsecă şi pe influența sa 
directă, 

Dar rolul proteștantismului în pregătirea viitorului nu s'a 
mărginit la această acţiune negativă. Cu toate că indirect, el a 
exercitat o puternică influența în domeniul politicii, dreptului, 


REFORMA 325 


familiei, economiei, ştiinţei si artelor. După Luther, statul nu mai 
e chemat să legifereze pentru suflete. Puterea seculară nu poate 
nici să inspire credinţa, nici să stăvilească necredinta. « Apărarea 
unei doctrine, a spus reformatorul Sébastien Castellion, nu e 
treaba autorităţii. Ce are aface sabia cu teoria ? Aceasta-i treaba 
învățăturii ». Limitând acțiunea statului şi a Bisericii la sfera 
lor proprie, stabilind o distincţie clară între afacerile lumești şi 
chestiunile religioase, protestantismul a secularizat statul, l-a 
ridicat deasupra controverselor confesionale, şi prin aceasta a 
consacrat autonomia civilizației moderne. Fără îndoială, speriat 
de consecinţele incendiului social pe care l-a aprins, Luther s'a 
desmintit după răscoala țărănească din 1524—1525 si a făcut 
apel la forța publică, inaugurând astfel politica de uniune între 
Biserica și statul lutheran. Dar în celelalte state, ca în Franţa si 
in Anglia, unde calvinismul si diversele lui derivații sectare (puri- 
tanism, metodism, quakerism) au rămas în minoritate și deci în 
opoziţie cu biserica dominantă, ele au menţinut idealul sepa- 
rarii puterii temporale şi spirituale si al independenţei lor faţă 
de stat. Se formează astfel ideea că libertatea personală, în deosebi 
convingerile religioase, constitue un domeniu rezervat de natură 
şi de Dumnezeu, în care Statul n’are dreptul să intervină cu forţa. 


VI. ETICA PROTESTANTĂ SI SPIRITUL CAPITALIST 


Nu mai puţin importantă a fost influența protestantismului 
în domeniul vieţii economice. Această importanță nu stă intr’o 
doctrină economică, ci în consecințele indirecte care decurg din 
poziţia centrală a protestantismului. Deplasând noţiunea mân- 
tuirii din domeniul vieții contemplative în mijlocul vieţii de toate 
zilele, Luther şi Calvin reabilitează veata activă. In zadar Luther 
a menţinut organizarea tradiţională a societăţii din timpul său, 

in zadar a prescris tolerarea nedreptatii sociale: consecintele eco- 
nomice si sociale ale principiului nu mai puteau fi impiedecate. 
Max Weber, cercetând problema esenței și formării capitalis- 
mului modern, à ajuns la concluzia că spiritul capitalist care a 
înlocuit înclinarea naturală spre repaos şi linişte cu pornirea nepo- 
tolită spre activitate și câştig, care-l face pe om sclavul muncii 
de dragul muncii, îşi are originea în noțiunea protestantă, îndeosebi 
calvinistă, a datoriei. Ocupaţia, după Sfânta Scriptură, spune Cal- 
vin, înseamnă o stare și un fel de traiu legitime. Datoria, în orice 
profesiune e ca fiecare să-şi îndeplinească conștiincios funcția 
care i-a fost încredințată. Astfel datoria predicatorului e să fie 
bun predicator, a agricultorului să fie bun agricultor, a meseria- 
şului să fie bun meserias, a negustorului să fie bun negustor. Le- 
nea și inactivitatea sunt ofense aduse lui Dumnezeu, care e prin- 
cipiu de activitate, Prin această glorificare si sanctificare a muncii, 
calvinismul a introdus în viața modernă un nou ascetism, as- 
cetismul muncii şi al vocației profesionale, die Berufsaskese, care 
produce munca rațională și sistematică, munca disciplinată şi fără 
repaos, munca îndeplinită nu pentru îndestularea trebuintelor, 
ci de dragul muncii, munca pentru intensificarea muncii, munca, 
în sfârșit, care e cea mai puternică afirmaţie a valorii perso- 
nale. Oricâte alte forte ar fi colaborat la formarea capitalismului 
modern, nu e desigur o întâmplare, că acesta s'a desvoltat mai 
repede și mai complet în societățile impregnate de ideile cal- 
viniste. 

In acest spirit de disciplinä interioarä si de actiune externa 
stă adevărata putere de transformare si de reînnoire pe care 0 con- 
fine Reforma. Numai gratie lui, ideile fecunde ale Renasterii, 
critica istoricä si filologicä, metoda de investigatie experimen- 
talä, științele naturale, au putut să producă roadele pe care le 

contineau in mod virtual. Insusi idealul omului ridicat prin cul- 
tură si al unei comunități de oameni uniţi prin cultură, care a 
fost realizat parţial de Renaștere, n'a putut pătrunde în massele 
largi ale poporului decât cu ajutorul protestantismului. Decla- 
rând Biblia izvorul unic al revelatiei și temelia credinței și impu- 
nând fiecărui credincios datoria să-și facă o idee personală 
despre învățătura creştină, protestantismul a pus bazele instruc-: 
tiei publice în Europa. Calitatea de credincios implicând pe aceea 
de cititor, Biblia devine o putere europeană de civilizație şi una 
din principalele temelii ale culturii anglo-saxone. Apoi, prin inte- 
resul deosebit pe care toţi reformatorii l-au arătat instrucţiunii 
poporului, protestantismul a creat acea mișcare pedagogică du- 
rabilă din care s'a născut curentul luminat al secolului al XVIII-lea 
şi, in general, spiritul modern. Astfel Reforma, departe de a fi 
însemnat « protestarea energică a unor spirite înapoiate » contra 
Renașterii a favorizat si a stimulat forte esenţiale care trebuiau 
să ducă, către sfârșitul secolului al XVIII-lea, la triumful civi- 
lizatiei intelectuale moderne. 


CONCLUZIE 


Conceptia unei Renasteri, produs al descoperirii antichitatii, 
a acreditat până în secolul al XIX-lea ideia că evul mediu n’a 
fost decât o perioadă de întuneric si de barbarie, din care nimic 
nu s'a continuat în epoca modernă și că civilizația modernă 
datează dela Renaștere. Continuitatea dezvoltării popoarelor mo- 
derne a fost restabilită prin reintegrarea evului mediu între ma- 
rile perioade ale civilizației moderne. 

Ca toate fenomenele istorice, Renașterea a fost şi ea condi- 
tionatä de epoca precedentă. In cadrele Bisericii sau în afară de 
ea, o vieatä naturală și intensă se desfăşoară în evul mediu. 
Cavalerismul cu idealul său de vieatä veselă, burghezia cu preo- 
cupările ei pozitive ridică afacerile lumești pe planul întâi. 

Antichitatea n'a fost nici ea descoperită în secolul al XV-lea. 
In țările catolice, legăturile cu antichitatea n’au fost niciodată 
rupte. Limba latină a fost limba cărturarilor, si autorii clasici au 
fost citiți şi admirati. Oricât de lipsită de simţ critic ar fi fost 
această admiraţie, ea a fost puternică si fecundă. Ea a menţinut 
vie curiozitatea pentru operele antice si a dispus spiritele pentru 
înțelegerea critică, de mai târziu. 

Filosofia scolastică, cu tot abuzul dialecticei, e departe de a 
fi fost cu totul sterilă: Prin tendinţa sa de a reduce toate lucrurile 
la o cauză unică, la Dumnezeu, evul mediu a obişnuit spiritul 

omenesc să caute un principiu de unitate în diversitatea fenome- 
nelor și a pregătit « conceptul unei regulate conexiuni a tuturor 
lucrurilor ». 

Renaşterea se pregăteşte neîncetat din secolul al XI-lea, de 
îndată ce, după invaziile normande, populaţia se stabilizează 
din nou și poate începe opera de reconstrucţie a civilizaţiei. 
Omenirea strânge experiențe pe care încearcă mai întâi să le 
pună de acord cu sistemul dogmatic al Bisericii. E opera filoso- 
fiei scolastice. Vine însă un moment când punctele de vedere, 
la care au dus experiențele acumulate, apar ca incompatibile cu 
principiile medievale. Descoperirea lui Columb dă o desmintire 
categorică intrepretării biblice despre lumea fizică şi legitimează 
toate cutezantele raţiunii. 

Se poate deci vorbi de Renaștere din momentul în care insti- 
tutiile si principiile care, în evul mediu, dominaseră toată vieata 
crestinitatii occidentale, nu mai pot satisface nevoile materiale 
si morale ale credinciosilor si stanjenesc libera desfäsurare a 
activității lor. 

Sentimentul solidaritatii crestine care, la sfârsitul secolului 
al XI-lea, impinsese sute de mii de credincioși spre Orient pentru 
liberarea Sfântului Mormânt, slăbise în secolul al XV-lea încât 
un eveniment de însemnătatea căderii Constantinopolului n'a 
mai stârnit nicio reacțiune, iar în secolul următor regele prea 
creștin Francisc I nu ezită să se unească împotriva adversarului 
său, Impăratul, cu şeful necredinciosilor. Ceea ce diferențiază 
evul mediu de Renaștere nu e atât noutatea problemelor cât a 
soluţiilor care se dau problemelor eterne ale vieţii şi ale gândirii. 

Imperiul romano-german, «cea mai frumoasă instituţie laică 
a evului mediu », nu mai e în secolul al XV-lea decât o amintire 
sau o ficţiune juridică, invocată doar când putea să consacre 

uzurpäri sau stäri de fapt. Chiar si in Germania, puterea impe- 
rialä e redusä la o fictiune de principii teritoriali. Tendintele de 
concentrare si de organizare nu mai caută să îmbrätiseze toate 
țările creştine, ci numai elementele cuprinse în același cadru 
geografic. Şi pretutindeni monarhia se afirmă ca instrumentul 
cel mai eficace al concentrării. Pretutindeni vechile societăți 
feudale sunt înlocuite cu organizații politice care merită deja nu- 
mele de state și în care, asupra vechii noțiuni de suzeranitate, 
triumfă ideia modernă de suveranitate. Sprijinit pe burghezia 
care are nevoie de ordine şi pace, principele transformă mo- 
narhia feudală în monarhie ereditară si absolută şi isi impune 
autoritatea peste datinile şi instituţiile locale. 

Frontierele încep să se precizeze și, înlăuntrul lor, monarhia 
tinde să substitue administrației locale o birocaratie centralizată, 
dependentă direct de rege. Reînvierea dreptului roman, care pune 
din nou în circulaţie ideea romană a omnipotentei Statului, e un 
simptom caracteristic al acestei evoluţii. Regele nu mai e şeful 
ierarhiei feudale — primul dintre seniori — ci personificarea vie 
a Statului. Vasalii lui nu mai sunt seniori aproape independenți 
pe moșiile lor, ci simpli supuşi. Statul modern nu se mai înte- 
meiază pe relaţiile complicate dela om la om ale societăţii feudale, 
ci pe ideea de națiune. După alungarea Englezilor din Franța 
şi după înfrângerea ducelui de Burgundia nu mai sunt în Franţa 
nici Normanzi, nici Burgunzi, nici Flamanzi, nici Gasconi, nici 
Provensali, ci numai Francezi. 

In aceste state, limba populară inlocueste treptat limba latină 
şi dialectele locale. Ordonanţa regală din 1539 declară limba 
franceză limbă oficială ; armata, administraţia şi tribunalele sunt 
obligate să se folosească de limba franceză. Celelalte state urmează 
exemplul. Reforma protestantă introduce limba națională și în 


CONCLUZIE 831 


bisericä. In timpul certurilor religioase, limba poporului a de- 
venit un instrument de polemicä nationalä contra Romei. Pentru 
a fi intelesi de popor, Luther si Calvin se folosesc de limba po- 
porului. Afirmând cä fiecare credincios are dreptul sä se adre- 
seze lui Dumnezeu în limba sa, ei au naționalizat rugăciunea 
si au acordat limbii vulgare o demnitate pe care n’o avusese 
decât limba latina. 

Inzestrate cu o puternicä autoritate centralä, care cautä sa 
coboare barierele interioare si sä impunä în tot cuprinsul fron- 
tierelor aceleasi legi, aceeasi limbä si aceeasi administratie, sta- 
tele moderne tind sä formeze si unitäti economice din ce în ce 
mai inchise fatä de celelalte state. 

Aceste transformäri se datoresc în primul rând revolutiei 
economice care a inlocuit economia naturalä printr’o economie 
intemeiatä pe credit si pe bani. Desvoltarea comertului, ca volum 
si intindere, a desteptat forte care au transformat radical orga- 
nizarea economicä, politicä, socialä si culturalä a Europei occi- 
dentale. In primul rând, creşterea comerțului a favorizat 
creșterea orașelor şi formarea clasei urbane care se ocupă cu indu- 
stria și comerțul şi care, prin importanța rolului său economic, 
a facut din oraşe centrul energiilor si iniţiativelor care stăpânesc 
societatea modernă. Banul pe care morala medievală l-a con- 
siderat ca instrument al Diavolului a fost reabilitat și a devenit 
stăpânul atotputernic al societății moderne. 

Pe de altă parte, expansiunea comerțului, protecția creditului 
şi nevoile industriei cereau o puternică autoritate centrală, care 
să asigure ordinea internă si să sprijine, chiar si cu armele, inte- 
resele capitalului în afară. Descoperirile geografice și expansiunea 
europeană în celelalte continente s'au făcut din imboldul co- 
mertului şi sub egida nouilor monarhii, 

Aceeași transformare în structura societăţii. Nobilimea feu- 
dala isi păstrează preeminenta socială, dar isi pierde supremaţia 
politică si economică. Ea rămâne clasa cea mai înaltă și mai 
respectată și continuă să se bucure de imense privilegii. Dar 
conducerea politică si economică îi scapă din mâini. Ea pierde 
dreptul de a bate monedă, de a ridica trupe și de a judeca în 
chestiuni care ating ordinea publică. Mosiile ei nu mai sunt 
intangibile pentru funcţionarii, regali. Conducerea economică 
trece în mâinile burgheziei, iar puterea politică se concentrează 
în mâinile regelui care se serveşte de burghezie și-i serveşte la 
rândul său interesele. Desvoltarea comerțului și renașterea in- 
dustriei fac din burghezie clasa cea mai bogată si cea mai influentă, 
chiar si atunci când aparențele sunt pentru preeminenta nobilimii. 

Familia primitivă care cuprindea pe toți descendenţii unui 
strămoș încetează de a mai constitui celula socială; individul se 
separă de ea si se emancipeazä. Proprietatea devine elementul 
distinctiv al individului nu al familiei. Ajutat de avantagiile pe 
care le conferă proprietatea, individul birue prejudecățile care îl 
puneau în stare de inferioritate faţă de cleric și fata de nobil și 
cucereşte, odată cu averea, influența, consideratia și libertatea, 
Acest elan spre o vieatä mai completă și mai independentă se re- 
cunoaște, ca intr’o oglindă, în idealul de vieatä antică, care exaltă 
forţa individuală, desvoltarea integrală a personalităţii și setea 
de glorie, il gran disio dell’eccellenza, pe care l-a simţit si Dante. 
Antichitatea clasică a fost salutată cu entuziasm, fiindcă legi- 
tima revolta contra îngrădirilor societății medievale și opunea 
autorităţii bisericești autoritatea unei doctrine tot atât de pre- 
stigioasă, dar întemeiată pe simțul comun. 

Nu «descoperirea antichităţii » a creat omul modern, ci 
omul modern, creând în republicile comunale condiţii de vieatä 

asemănătoare cu acelea din cetăţile antice, a chemat la o nouă 
vieatä lumea antică, filosofia, arta şi literatura ei, înţelese în sfârşit 
independent de dogma Bisericii, 

Cu tot prestigiul de care s'a bucurat în timpul Renașterii 
civilizația antică, scepticismul păgânismul şi ateismul au fost 
fenomene reduse la câteva cazuri excepționale, cum au fost al 
lui Machiavelli, Guicciardini, Pietro Aretino. 

[n nici un domeniu spiritul Renaşterii nu s'a exprimat într'un 
mod mai desăvârşit decât în acela al artelor plastice. Esential- 
mente artist, geniul italian a găsit în momentul acela unic con- 
cursul de împrejurări necesare pentru a-și afirma, în toată pleni- 
tudinea, simţul profund al vieţii reale, al mișcăţij si al colorii. 
Averile acumulate din toate părţile lumii au pus la dispoziția 
artelor mijloace bogate de care nu se pot dispensa. Patriotismul 
local, gelos de tot ce poate mări reputaţia vecinului, a stimulat 
construcția operelor monumentale care constitue gloria cea mai 
pură a Renașterii italiene, cel mai mic centru urban vrea să-şi 
aibă catedrala si palatul său comunal şi, cum prosperitatea e 
generală, nu e oraș mai important care să nu-și aibă echipa şi 
«scoala » sa de artiști. Cele mai diverse curente pot astfel să se 
manifesteze şi să adâncească experiența artistică, până când 
Roma, la începutul secolului al XVI-lea, devine centrul vieţii 
artistice și combină, conform tendinței spre universal şi spre 
grandios a Bisericii, principalele stiluri într'o formulă sintetică 
şi generală, care se rezumă în ridicarea realităţii la un tip ideal 
prin eliminarea a tot ce nu e bun, frumos şi nobil. Catedrala 
Sfântului Petru e expresia cea mai completă a acestei concepții, 
In Franța, Germania si Olanda, sub impulsul unor forte analoage 
artele plastice ajung la un înalt grad de desvoltare, care ar fi fost 
atins chiar independent de influența italiană, 

Graţie activităţii artistice şi literare, sentimentele pe care 
experiența zilnică le-a stârnit și în omul medieval, dar pe care 
Biserica. le-a proscris, se cristalizează și devin conștiente în omul 
Renașterii. Prin simplul fapt al expresiei, capacitatea de înte- 
legere și puterea de reprezentare a individului se lărgesc necon- 
tenit, si în acest impuls dat cugetării stă meritul intelectual al 
Renaşterii. Antichitatea, înțeleasă acum în esența ei intimă, 
comunică secretul artei de a exprima, și dacă noul sentiment al 
vieții si al naturii s'a dovedit așa de fecund e că el a fost desco- 
perit deodată cu noțiunea artei. Această noțiune a fost marea 
achiziție a Renaşterii, pârghia care a multiplicat indefinit forța. 
spiritului, revelându-i arta de a demonta şi analiza propriile sale 
resorturi interne. Această descoperire a făcut din Italienii Rena- 
şterii diplomaţi și artişti incomparabili. Relaţiile ambasadorilor 
florentini şi venețieni sunt modele desăvârșite de analiză psiho- 
logică. Pentru ei individul prezintă interes ca ființă vie, nu ca 
«umbră trecătoare de pe pământ spre cer ». « Omul devine din 
nou pentru om un subiect demn de studiu». Stimulând acest 
studiu, operele literaturii clasice au făcut în adevăr pe oameni 
mai completi, iar mișcarea intelectuală din timpul Renașterii a 
meritat numirea de umanism. 

Intr'un cuvânt, Renașterea e o perioadă de tranziţie, în cursul 
căreia structura societății. se modifică prin formarea burgheziei 
şi prin emanciparea claselor rurale, situația politică se schimbă 
prin apariţia statelor naționale, iar cultura se laicizează atât prin 
scopul pe care şi-l propune, cât si prin elementele care o repre- 
zinta. In opoziție cu aspectul și cu concepția vieții medievale, un 
nou ideal de viață, mai liber și mai rațional, se afirmă, înrudit 
cu concepția vieţii antice si întemeiat pe încrederea in natura 
omenească şi în puterea rațiunii. Importanța acestei perioade 

stă mai puţin în valoarea și mulțimea cunoștințelor câştigate, 
cât în impulsul ‘pe care l-a dat spiritului omenesc, în procla- 
marea independenţei intelectuale și în îndemnul spre cugetarea 
personală şi originală. Renaşterea a creat condiţiile esen- 
tiale ale culturii moderne, şi consecințele acestei creaţii du- 
rează şi azi. 


BIBLIOGRAFIE 
INTRODUCERE 


OPERE GENERALE 


+ The Cambridge Modern History», vol. I—IIIl. Cambridge, 1904—1919, 

CALMETTE, J., L’élaboration du monde moderne. Paris, 1934, 

SÉE, H. şi REBILLON, A., Le XVJ-e siècle. Paris, 1934 (Col. « Clio DR 

VANDER LINDEN, L’hégémonie européenne. Période italo-espagnole. Paris, 
1936. (Col. « Histoire du monde »). 

Hauser, H. și RENAUDET, A., Les débuts de Page moderne; La Renaissance 
et la Réforme, ed, Il. Paris, 1938. (Col. « Peuples et civilisations »). 

Propyläen Weltgeschichte, vol. IV—V. Berlin, 1930—1932. 

IORGA, N., Essai de synthèse de l’histoire de l'humanité. Vol. II: Époque mo- 
derne. Paris, 1928, 

RANKE, L, von, Die Rômischen Päpste, ed. Phaidon, Viena. 

Pastor, L. von, Geschichte der Păpste seit dem Ausgang des Mittelalters. 
13 vol. Freiburg, 1926—1929. 


CAPITOLUL 1 
PROBLEMA RENASTERII 


La operele analizate in acest capitol se va adäuga bibliografia consacratä 
umanismului (cap. VD si urmätoarele: 
ANAGNINE, EuG., JI problema del Rinascimento (Nuova Rivista Storica, 1934), 
BARON Hans, Renaissance in Italien (Archiv fiir Kulturgeschichte, vol. XXI). 
PHILIPPI, AD., Begriff der Renaissance. Leipzig, 1912. 


BIBLIOGRAFIE 337 


CAPITOLUL 11 


RENAȘTEREA ECONOMICĂ 


ASHLEY, W., Histoire et doctrines économiques de I’ Angleterre, trad. fr., Paris, 
1900; L'évolution économique de l'Angleterre, trad. fr., Paris, 1925. 

CLAPHAM, J. H., The economic development in France and Gee (1815— 
1914), Cambridge, 1921. 

CUNNINGHAM, W,, The growth of English industry and commerce in modern 
times, ed. III, 1895, 

DavipsoHN, R., Geschichte von Florenz. Forschungen zur Geschichte von Flo- 
renz, 4, vol. Berlin, 1896—1908, 

Des Marez, G., La lettre de foire à Ypres au XIIe siècle. Bruxelles, 1901; 
L'organisation du travail à Bruxelles au XV- siècle, Bruxelles, 1904. 

Dorscu, A., Wirtschaftliche und soziale Grundlagen der europäischen Kul- 
turentwicklung, 2 vol. Wien, 1918—-1920. 

Doren, A. Studien aus der Florentiner Wirtschaftsgeschichte. Stuttgart, 
1901, — Das Florentiner Zunftwesen vom XIV-ten Jahrhundert zum 
XVl-ten Jahrhundert, Stuttgart, 1908. 

Doucet, R., Le grand parti de Lyon (Revue historique, 1933, pp. 475—513). 

EHRENBERG, R., Das Zeitalter der Fugger, 2 vol. Jena, 1896. 

Espinas, G., L’industrie dans la Flandre française au moyen âge, 2. vol. Paris, 
1923. 

HARING, CL., Trade and navigation between Spain and Indies in the time of 
the Hapsburgs. Harvard economic studies, 1918, 

Hauser, H., Travailleurs et marchands de l’ancienne France. Paris, 1920; 
Ouvriers du temps passé. Paris, 1899; Les origines du capitalisme mo- 
derne en France, Paris, 1931. 

KULISCHER, J. Russische Wirtschaftsgeschichte. Jena, 1921. 

— Allgemeine Wirtschaftsgeschichte. 2 vol., Miinchen-Berlin, 1928, 

Levasseur, E. Histoire des classes ouvrières et de l’industrie en France, avant 
1789, ed. II, 2 vol. Paris, 1901; Histoire du commerce de la France. 
2 vol. Paris, 1911. 

LmæsoN, E., Economic history of England, vol. I—III, London, 1931. 

Luzzato, G., Storia economica, Eta moderna. Padova, 1934. 

NAUDE, W., Die Getreidehandelspolitik der europäischen Staaten vom XIl-ten 
bis zum 'XVIIl-ten Jahrhundert. Berlin, 1896. 


22 


338 RENAŞTEREA SI REFORMĂ 


Peruzzi, L. S., Storia del commercio e dei banchieri di Firenze in tutto 
il mondo conosciuto dal 1200 al 1345. Firenze, 1868. 

PIRENNE, H., Histoire de Belgique, 7 vol. 1926—1932. — Les démocraties 
urbaines aux Pays-Bas. Paris, 1912. 

Roover, R. de, Aux origines d'une technique industrielle; la formation et 
Pexpansion de la comptabilité à partie double (in Annales d'histoire 
économique et sociale, 1937, pp. 171—193, 270—298). 

Sayous, A. E. Les changes de I’ Espagne sur Amérique au XVI-e siècle. (in 
Revue d'Economie politique, (1927), pp. 1417—1443). — Les procédés 
de paiement et la monnaie dans I? Amérique espagnole du XVI siècle. 
(In Revue économique internationale, (1927), pp. 271—304). 

SCHKAFF, EUG., La question agraire en Russie. Paris, 1922. 

Savor, A., La crisi delle compagnie mercantili dei Bardi e dei Peruzzi. Fi- 
renze, 1926. 

SCHUERMANN, L.. Die Fugger als Montanindustrielle in Tirol und Kärnten. 
München, 1928. 

SÉE, H., L'évolution commerciale et industrielle de la France sous l’ Ancien 
Régime. Paris, 1925. 

SIEVEKING, H., Genueser Finanzwesen mit besonderer Berücksichtigung der 
« Casa di San Giorgio », 1899, | 

SOMBART, W., Der moderne Kapitalismus, 4 vol. München, 1922. 

STRIEDER, J., Studien zur Geschichte kapitalistischer Organisationsformen. 
Miinchen, 1925. 

Tawney, R. H., The agrarian problem in the XVIth century. London, 1912. 
— Religion and the rise of capitalism, ed. Pelican Books, 1938. 
FANFANI, A., Le origini dello spirito capitalistico in Italia. Milano, 1933. — 
Cattolicismo e protestantesimo nella formazione storica del capitalismo. 

Milano, 1934. 

TROELTSCH, ERN., Die sozialen Lehren der christlichen Kirchen und Gruppen. 
Tubingen, 1912. 

UNWIN, C., The industrial organisation in the XVIth and XVIIth centuries, 1904. 

VIGNE, M. La banque à Lyon du XV-e au XVIII-e siècle. Paris et Lyon. 
1902. 

WEBER, M. Die protestantische Ethik und der Geist des Kapitalismus. Ti- 
bingen, 1934. 

WEITNAUER, A., Venezianischer Handel der Fugger. München, 1931. 


BIBLIOGRAFIE 889 


CAPITOLUL IV 
DESCOPERIRILE GEOGRAFICE 


ABBOTT, W. C., The expansion of Europe, 2 vol. London, 1925. 

BAKER, T. N.L., History of geographical discovery and exploration. London, 
1931. 

DESPREZ, EuG., Les grands voyages ‘et les grandes découvertes jusqu’à la fin 
du XVIIIe siècle. Paris, 1930. 

ERRERA, F., L'epoca delle grande scoperte geografiche. Milano, 1902. 

FRIEDERICI, G,, Der Charakter der Entdeckung u. Eroberung Amerikas, 3 vol. 
Stuttgart, 1925—1936. : 

GALLOIS, L., Les géographes allemands de la Renaissance. Paris, 1890. 

GÜNTHER, S., Das Zeitalter der Entdeckungen. Leipzig—Berlin, 1919. 

HARRISSE, H., Chr, Colomb devant l’histoire. Paris, 1892. 

JANNI, E., Das Leben des Columbus. Berlin, 1925. 

HUMMERICE, Fr., Quellenuntersuchungen zur ersten Indienfahrt Vasco da Gamas. 
München, 1897, — Vasco da Gama und die Entdeckung des Seeweges 
nach Ostindien. München, 1898. 

KIRKPATRICK, F. A., Les conquistadors espagnols. Paris, 1935. 

PescHEr, O.G., Geschichte des Zeitalters der Entdeckungen. Stuttgart, 1856. 

REIN, T., Zur Entdeckungsgeschichte Amerikas. Leipzig 1892. — Die euro- 
päische Ausbreitung über die Erde. Potsdam, 1931. 

Rrrrer, C., Geschichte der Erdkunde und der Entdeckungen, ed. IL, Berlin, 1880. 

RUGE, S., Geschichte des Zeitalters der Entdeckungen. Berlin, 1881. 

TERAN, F. B., La naissance de l'Amérique espagnole. Paris, 1930. 

WASSERMANN, J., La vie de Christophe Colomb. Paris, 1930. 


CAPITOLUL M si V 


FORMAREA STATELOR MODERNE SI RAZBOAILE PENTRU SU- 
PREMATTA ASUPRA ITALIEI - 


CALMETTE-DEPREZ, L'Europe occidentale de la fin du XIV-e siècle aux guerres 
d'Italie. Paris, 1938. 

Dopu, G., Les Valois, Paris, 1934. 

Doucet, R. Étude sur le gouvernement de François I-er dans ses rapports avec 
le Parlement de Paris, 2 vol. Paris, 1921—1926. 


22* 


340 RENAȘTEREA ȘI REFORMA 


DUPONT-FERRIER, G., La formation de l’État français et de l'unité fran- 
çaise. Paris, 1929. 


FLACH, T., Les origines de l’ancienne France, 4 vol. Paris, 1866—1904. 

LEMONNIER, H., Charles VIII, Louis XII, François Ler (in LAVISSE, Histoire 
de France, vol. V). 

LONGNON, AUG., La formation de l’unité française. Paris, 1922. 

PETIT-DUTĂILLIS, CH., La monarchie féodale en France et en Angleterre. Paris, 
1933. 


VIOLLET, P., Histoire des institutions ...de la France. 3 vol. Paris, 1890— 
1903. 

BRANDI, K., Charles-Quint. Paris, 1939. 

. BRUCHET, M., Marguerite d’Autriche. Lille, 1927. 

ERCOLE, Da Carlo VIII à Carlo Quinto. Firenze, 1932. 

Rassow, P., Die Kaiseridee Karis V. Berlin, 1932. 

LAMPRECHT, K., Deutsche Geschichte, vol. V. Berlin, 1894. 

WIART, CARTON DE, Marguerite d’Autriche, une princesse de la Renaissance. 
Paris, 1934. 


WINDELBAND, W., Die auswärtige Politik der Grossmächte in der Neuzeit. 
Essen, 1936. 

Hackett, F., Henri VIII. Paris, 1930. 

NEALE, Queen Elisabeth. London, 1933. 


POLLARD, À. F., The reign of Henry VII, vol. 3, London, 1913.—Henry Vill. 
London, 1905. — Wolsey, ed. II, London, 1939. 


POWELL-TOUT, Histoire d’Angleterre. Paris, 1932." 

PRENTOUT, H., Histoire de l’Angleterre. Paris, 1932. 

STIRLING TAYLOR, C, R., A modern history of England, 1495—1932. London, 
1932. 


ALTAMIRA, R., Histoire d’Espagne. Paris, 1931. 

BALLESTEROS, A., Histoire d’Espagne. Paris, 1928. 

HABLER, K., Geschichte Spaniens unter den Habsburgern. vol. 1. Berlin, 1888. 

KLEIN, J. The mesta (1273—1836). Cambridge, 1920. 

MAREJOL, I. H., Z'Espagne sous Ferdinand et Isabelle. Paris, 1892. 

MERRIMAN, R. B. The Rise of the Spanish Empire, 3 vol, New-York, 1918— 
1928. 


BIBLIOGRAFIE 341 


CAPITOLUL VI-—VII 


UMANISMUL 


AREZIO, L., Rinascimento, Umanesimo, Spirito Moderno, (In « Nuova Anto- 
logia » 1 luglio, 1930). 

BARON, H., Renaissance in Italien (« Archiv f. Kulturgeschichte »). Leipzig, 
u. Berlin, 1930, I, 1931, 2, 3. 

Baron, H., Das Erwachen des historischen Denkens. Humanismus des Qattro- 
cento. (In «Historische Zeitschrift », CXLVII). 

BAUDRILLART, Mar. A., L’Église catholique, la Renaissance et le protestan- 
tisme. Paris, 1905. 

BOURCIER. Les mœurs et la société polie à la cour de Henri I. Paris, 1932 

BRANDI, K., Die Renaissance in Florenz u. Rom. Leipzig, 1910; ed. Teubner, 
1927. | 

BURDACH, K., Reformation, Renaissance, Humanismus. Berlin, 1918. 

CASSIRER, E., Individuum u. Kosmos in der Philosophie der Renaissance. Ber- 
lin, 1927. 

CHAMARAD, H., La Pleïade, 2 vol. Paris, 1939. — Les origines de la poésie 
française de la Renaissance. Paris, 1922. 

CLERVAL, A., Les écoles de Chartres au moyen âge du XV-e au XVI-e siècle. 
Paris, 1921. 

DE RUGGIERO, R., Rinascimento, Riforma, Controriforma, 2 vol. Bari, 1930, 

ERCOLE, F., Dal Comune al Principato. Firenze, 1929. 

FLick, A. C., The decline of the Medieval Church., 2 vol. London, 1930. 

FUNCK-BRENTANO, F., La Renaissance. Paris, 1935. 

GEBHART, E., Les origines de la Renaissance en Italie. Paris, 1879. 

GEIGER, E., Renaissance u. Humanismus in Italien u. Deutschland. Berlin, 
1882; trad. ital. Firenze, 1891. 

GENTILE, G., La concezione umanistica del mondo (« Nuova Antologia »,1931). 

Gitson, E., La signification historique du thomisme. (In « Etudes de philo- 
sophie médiévale »), Strasbourg, 1921. 

GuiRAUD, J., L’église romaine et les origines de la Renaissance. Paris, 1920. 

HASKINS, G. H., The Renaissance of the twelfth century. Cambridge, 1927. 

Hassz, K. P., Die italienische Renaissance. Ein Grundriss der Geschichte ihrer 
Kultur, ed. II, Leipzig, 1925. 


342 RENASTEREA SI REFORMA 


Hauser, H. et RENAUDET, A., Les débuts de l’âge moderne. La Renaissance 
et la Réforme, ed. II, Paris, 1938. 

Hauser, H. La modernité du XVI-e siécle. Paris, 1930. 

HEFELE, G., Zum Begriff der Renaissance. (« Historisches Jahrbuch » XLVX, 
1929, 3). 

Hess, HANs, Die Naturanschauung der Renaissance in Italien, Leipzig, 1924. 

Hesse, KARL, Die italienische Renaissance. Leipzig, 1925. 

Hoswa p, E., Humanismus u. Europăertum. In « Neue Schweizer Rundschau » 
1930. 

HuIzINGA, J., Das Problem der Renaissance. In « Wege der Kulturgeschichte» 
München, 1930. 

JoACHIMSEN, P., Aus der Entwicklung des italienischen Humanismus. In ¢ Hist. 
Zeitschr. », 1920, pp. 180—233. 

KoTH, HALDAN, Le problème des origines de la Renaissance. In « Revue de 
Synthèse historique », 1924, pp. 107—116. 

Maison, À. Erasme. Paris, 1933. 

MARTIN, A., Mittelalterische Welt- u. Lebensanschauung im Spiegel der Schriften 
C. Salutati, Mimchen, 1913. — Peripetien in der seelischen Entwicklung 
d. Renaissance. Petrarca u. Machiavelli. In « Deutsche Vertj. Schr. f. 
Lit. Wiss. u. Geistesgeschichte », 1927, pp. 456—484. 
Petrarca u. die Romantik d. Renaiss. In «Hist. Zeitsch. » 1928, pp. 
328—344, — Soziologie der Renaissance. Stuttgart, 1932. 

MICHEL, P. A., Un idéal humain au XV- siècle. La pensée de L. B. Alberti. 
1404—1472. Paris, 1920. 

MICHELET, J., Introduction à la Renaissance, in « Renaissance et temps moder- 
nes », Paris, 1855—1867, 

MONNIER, F., Le Quattrocento. Paris, 1901. 

MouRRET, L. P., La Renaissance et la Réforme, trad. Bloud y Gay, Paris,1921. 

NEUMANN, K., Byzantinische Kultur u. Renaissancekultur. In «Hist. Zeit- 
schr. 91, 1903. 

OTETEA, A., François Guichardin. Sa vie publique et sa pensée politique. 
Paris, Picart, 1926, 1 vol. in-8°, XXVII—393 pag. — Lettere inedite 
di Francesco Guicciardini a Bartolomeo Lanfredini, Dall’ Assedio di 
Firenze al secondo convegno di Clemente VII e Carlo Quinto. (28 
Giugno 1530—1 Dicembre 1532). Con introduzione e note. Aquila, 
1927. — Consideraţii asupra genezei şi spiritului Renaşterii. « Minerva», 


BIBLIOGRAFIE 343 


Iași, 1929. — Renaşterea și Reforma. « Minerva», laşi, 1929. — Omul 
ideal al Renașterii în opera lui Francesco Guicciardini. «Minerva», 
lași, 1928. — Războaiele religioase în Franţa si Geneza, ideii de tole« 
ranță. Revista Fundațiilor Regale, 1 Iunie, 1937. 
NORDSTROM, J., Moyen-âge et Renaissance. Paris, 1933. 
Pater, W., I] Rinascimento. Napoli, 1921. 
PLATTARD, J., La Renaissance des Lettres en France. Paris, 1938. 
RENAUDET, AUG., Erasme, sa pensée religieuse et son action, 1815—1521. 
Paris, 1926. 
Rossi, V., La formazione storica del Rinascimento italiano. Roma, 1914. 
SABBADINI, R. I] metodo degli umanisti. Firenze, 1920. 
SCHERILLO, M., I! Rinascimento. Milano, 1926. 
SCHNEIDER, F., Rom u. Romgedanke im Mittelalter. München, 1926. 
— Zur Sozialen Genesis der Renaissance. In ¢ Wirtschaft u. Gesellschaft », 
Frankfurt a. M. 1924, pp. 399—415). 
SICILIANO, ITALO, Medio Evo e Rinascimento. Milano, 1934. 
Symonps, S. A., Renaissance in Italy, London, 1900. 
TorFANIN G., La fine dell’umanesimo. Torino, 1920. 
— Che cosa fu l’umanesimo. Firenze, 1928. 
— Il Cinquecento. Milano, 1930. 
— Storia dell’umanesimo (Dal XII al XVI secolo). Napoli, 1933. 
TROELTSCH, ERN., Il protestantesimo nella formazione del mondo moderno, 
trad. G. Sanna. Venezia, 1928. 
VILLARI, P., Niccolé Machiavelli e i suoi tempi, 3 vol. Milano, 1940. 
WALsER, E., Gesammelte Studien u. Geistesgeschichte der Renaissance. Basel, 
1932. 
WelsBACH, W., Renaissance als Stilsbegriff « Hist. Zeitschr.», 1919, pp. 250—80. 
WERNLE, P., Renaissance und Reformation. Tübingen, 1912. 


CAITOLUL VII $i IX 


RENASTEREA ARTISTICA 
OPERE GENERALE 
AUBERT, M., Histoire universelle de l'art. Paris, 1931—1932. 


DvorAk, M. Geschichte der italienischen Kunst im Zeitalter der Renais- 
sance, 2 vol., Miinchen, 1927. 


344 RENAŞTEREA ŞI REFORMA 


Lüske, W., Grundriss der Kunstgeschichte. 5 vol. Stuttgart, 1904—-1907. 

MICHEL, A., Histoire de Part. depuis les premiers temps chrétiens jusqu’à 
nos jours, 17 vol, Paris 1905—1908, 

Mintz, EUG. Histoire de l’art pendant la Renaissance, 3 vol., Paris 
1889—1895. 

REAV, L,, La Renaissance, L'art moderne, Paris, 1936. 

REINACH, S., Apollo. Histoire générale des arts plastiques, Paris. f. d. 

SPRINGER, A., Handbuch der Kunstgeschichte, 5 vol., ed, 12°, Leipzig, 1936. 

VENTURI, AD,, Storia dell’arte italiana, vol. IV—VIII Milano, 1906—1924, 


ARHITECTURA 


Baum, J,, Baukunst u. dekorative Plastik der Fyuntanalssiice in Italien, 
Stuttgart, 1920. Trad. ital. Firenze, 1926. 

BEZOLD, F., von, Die Baukunst der Renaissance in Deutschland, Leipzig, 908. 

CUMMINGS, CH. A., À history of Architecture in Italy to the dawn of the 
Renaissance, ed. II, 2 vol., London, 1928. 

GEBELIN, FR., Les châteaux de la Renaissance. Paris, 1937. 

GLUck, G. Die Kunst der Renaissance in Deutschland. Propyläen, Berlin, 1928. 

Horst, C., Die Architektur der deutschen Renaissance, Berlin, 1928. 

Louxomsxi, G., Les Sangallo, leur vie, leur œuvre. Paris, 1934, 

MicKez, P. H., Un idéal humain du XV-e siècle. La pensée de Leo-Battista 
Alberti, 1404—1472. Paris, 1930. 

REYMOND, M., Brunelleschi et architecture italienne au XV-e siècle. Paris,1912. 

SCHUBRING, P., Die Architektur der italienischen Frührenaissance. München, 
1923, 

VaissizRE, P. de, Le château d’Amboise. Paris, 1935. 

VENTURI, AD., Filippo Brunelleschi. Roma, 1932, 


SCULPTURA 


Bone, W,, Die italienische Plastik. Ed. III, Berlin, 1910, 

COLASANTI, A., Donatello. Paris, 1931. 

Frey, K. Michelangelo Buonarrotti, sein Leben u. seine Werke. Berlin, 1907, 
GRIMM H., Michelangelo et son temps. Paris, 1934. 


BIBLIOGRAFIE 345 


Kris, ERN., Meister u. Meisterwerke der Steinschneidekunst in der italienischen 
Renaissance. Viena, 1931. 

REAU, L., Peter Vischer et l’école franconienne. Paris, 1909. 

ROLLAND, Romain, La vie de Michel-Ange. Paris, 1925. 

SCHLOSSER, J. von, Lorenzo Ghiberti, Viena, 1934. 


PICTURA 


ALAZARD, T. Le Pérugin. Paris, 1927. 

BÉRENCE, F., Léonard de Vinci. Paris, 1938, 

BERENSON, P., Les peintres italiens de la Renaissance. Paris, 1935. 

BoDE, W. Sandro Botticelli. Berlin, 1921. 

CARRA, C., Giotto. Paris, 1927. 

DEUTSCH, N., Deutsche Malerei des XVl-ten Jahrhunderts. Berlin 
1935. 

Fracco, G., L’arte di Andrea Mantegna. Bologna, 1927. 

GRIMM, H., Das Leben Raffaels, ed. IV, Stuttgart, 1903. 

GRONAU, G., Bellini. Berlin, 1930. — Tiziah. Berlin, 1900. 

HAUTECOEUR, L., Les primitifs italiens. Paris, 1931. 

HOFFMANN, V., Michelangelo. Augsburg, 1927. 

JACOBSEN, E., Umbrische Malerei des XIV-ten, XV-ten u. XVl-ten Jahrhun- 
derts. Strassburg, 1914. 

LA TOURETTE, G. de, Leonard de Vinci. Paris, 1932. 

MESNIL, T., Massaccio et les débuts de la Renaissance. Haga, 1927. 

PITTALUNGA, M., 1] Tintoretto. Bologna, 1925. 

Ricci, C., Correge. Paris, 1930. 

SALMI, M. Masaccio. Paris, 1934, 

SCHERER, V., Dürer, ed. IV, Stuttgart, 1928. 

SCHNEIDER, R., La peinture italienne des origines au XV-e siècle. Paris, 
1929. 

STEIN, W., Holbein. Berlin, 1929, 

Togsca, P., La pittura fiorentina del Trecento. Firenze, 1929. 

VENTURI, L., Le origini della pittura veneziana. Venezia, 1907. 

WALDMANN, E., Tizian. Berlin, 1923. 

WOLFLIN, H., Die Kunst Albrecht Dürers, ed. V, München, 1926. 


346 RENAȘTEREA ȘI REFORMA 


CAPITOLUL X 


REFORMA 


REFORMA LUTHERANĂ 


Studiul asupra Reformei și asupra lui Luther începe cu Reforma. Dar 
cea mai mare parte a operelor care datează din această epocă sunt opere de 
polemică, atacuri violente contra autorilor schismei sau replici tot așa de 
violente din partea acestora. Studiul critic al Reformei începe abia în secolul 
al XIX-lea, când s'a dat cea dintâi ediţie monumentală a operelor lui Luther 
și ale principalilor săi colaboratori. Incepută la Erlangen și Frankfurt în 1826, 
ea a fost terminată în 1857, în 67 de volume în 8°.-Aceasta ediţie a fost com- 
pletată dela 1829 până la 1873 prin alte 33 de volume, conținând operele 
latine ale reformatorului. 

Un comitet de istorici a întreprins la 1883 publicarea unei noui ediții a 
operelor lui Luther în ordine cronologică și după cele mai riguroase exigente 
ale criticei moderne. Această ediţie cu introduceri critice, cu note și cu ilu- 
straţii e azi aproape terminată si numără peste 60 de volume in 4°. Paralel 
cu această ediţie a fost întreprinsă colectionarea și publicarea scrisorilor 
lui Luther. Aceste diverse publicaţii au dat un puternic impuls cercetărilor si 
expunerilor sistematice. 

După unele cercetări în Franţa, de exemplu ale lui Mignet si Michelet, 
care cei dintâi arată importanţa extraordinară a Reformei asupra desvoltării 
istoriei moderne, direcția mișcării e luată de Germani și ea va rămâne în 
posesiunea lor. Ranke inaugurează metoda științifică si dă, în Deutsche Ge- 
schichte im Zeitalter der Reformation (1839—1847), un model de critică a 
textelor autentice și de expunere obiectivă. Ranke nu se preocupă însă de ori- 
ginile Reformei; lacuna aceasta a fost umplută de FLATHE (Geschichte der 
Vorläufer der Reformation, 1835—1836) și ULLMANN (Reformatoren vor der 
Reformation, 1841—1842). 

Acestor studii le urmează o serie de monografii excelente consacrate princi- 
palelor personalități și evenimente din timpul Reformei: studiul lui Feugére 
asupra lui Erasm, ale lui Strauss și Boeking asupra lui Ulrich von Hutten, al 
lui Geiger asupra lui Reuchlin; al lui Woltmann asupra lui Holbein si al lui 
Springer asupra lui A. Diirer. Janitschek sintetizează rezultatele cercetărilor 

asupra miscärü artistice in Geschichte der deutschen Malerei (1890), Pam- 
fletele si foile volante, așa de caracteristice polemicilor din secolul al XVI-lea, 
au făcut obiectul unei serii de studii ale lui Bauer si Weller (1872). Aspiratiile 
sociale și politice ale umaniștilor au fost studiate de Voigt (1859), Lechler 
(1873), Gothein (1878), Keller (1885) și ADLER, Die Organisation der Zentral- 
verwaltung unter Kaiser Maximilian I (1886). 

Monografii asupra lui Luther au publicat de Wette (1825—1826), Seidemann 
(1859), Burckhardt (1886). 

Rezultatul la care au condus aceste studii diverse au fost recapitulate 
concentrate in operele fundamentale ale lui THEopostus HARNACK, Luthers 
Theologie (Erlangen, 1862—1886) si Jurius KÔSTLIN, Luthers Theologie in 
ihrer geschichtlichen Entwicklung, 2 vol. Stuttgart, 1863. Vieata si opera lui 
Luther au inspirat monografiile clasice ale lui KÔSTLIN, Luther, sein Leben 
und seine Schriften, 2 vol. Elberfeld, 1875; Max Lenz, Martin Luther, 
1883; TH. KOLDE, Martin Luther, eine Biographie. Gotha, 2 vol. 1889. In 
sfarsit, A. ERBERGER, Martin Luther in kulturgeschichtlicher Darstellung. Berlin, 
1895—1919. F. KUHN, Luther, sa vie, son œuvre, 3 vol. 1883—1884, pune la 
îndemâna publicului francez rezultatele câştigate de eruditia germană. Aceste 
monografii dau despre Luther o imagine care a devenit clasică și a intrat în 
toate manualele școlare. Ea părea, până la 1904, definitiv constituită. Carac- 
teristica comună a acestor monografii e că aproape toate își încep expunerea 
cu afișarea faimoaselor teze ale lui Luther pe porţile bisericii dela Witten- 
berg. Asupra evenimentelor anterioare anului 1517, toți istoriografii lui Lu- 
ther treceau repede, E adevărat că ei nu prea aveau mijlocul să cunoască 
experienţele personale ale lui Luther dinainte de actul revoluționar dela 
Wittenberg. Singurele urme scrise erau un curs asupra psalmilor ţinut 
între 1513 și altul asupra Epistolei apostolului Pavel către Galateni dela 
1515—1516, însemnări rudimentare în care ar fi fost temerar să se caute 
elementele unei doctrine sistematice. Predicele asupra decalogului ţinute dela 
mijlocul anului 1516 până la începutul anului 1517 nu conţineau nimic ori- 
ginal, iar cele câteva scrisori ale lui Luther datând din perioada aceasta 
erau prea răzlețe, prea fragmentare, pentruca să se poată întrevedea psiho- 
logia autorului. Astfel perioadei din 1517 la 1521 i se acordă o importanță 
covârșitoare: călătoria la Roma, vânzarea indulgențelor, mizeriile vieții 
de copil, de student, de călugăr și de profesor ale lui Luther, toate acestea, pri- 
vite prin mărturisirile retrospective pe care Luther bătrân ni le-a lăsat în 


348 RENAȘTEREA ȘI REFORMA 


vestitele sale Tischreden, formau elementele esenţiale ale explicării ideilor si 
conduitei Reformatorului. 

Aceste rezultate, care păreau definitiv câștigate, au fost, la începutul se- 
colului al XX-lea, puse în discuţie si contestate în înseși postulatele lor funda- 
mentale. In 1899 profesorul J. Ficker a descoperit la Roma copia unui manuscris 
al cursului lui Luther asupra Epistolei către Romani din 1515—1516, pro- 
venind dela Biblioteca palatină din Heidelberg, transportată la Roma în tim- 
pul războiului de trei zeci de ani. In același timp și în același loc, Ficker 
găsi comentariile lui Luther asupra Epistolei către Tit (1516) şi asupra Epistolei 
către Evrei (1517). Această descoperire, adăugată la notele lui Luther pe 
marginea operelor fericitului Augustin, Pietro Lombardo, Anselm și Tauber 
care se coboară la 1509, găsite la 1889—1890, în cursul asupra Epistolei 
către Galateni (1516), asupra psalmilor (1513—1515), cunoscute încă din 1885, 
aruncă o vie lumină asupra desvoltării intelectuale a lui Luther până în 1515. 
Mai ales cursul asupra Epistolei către Romani prezintă un interes deosebit, 
Aici se află faimosul text care a servit ca punct de plecare teologiei lutherane: 
credem că omul se izbäveste prin credință fără îndeplinirea poruncilor Legii. 
Textul arată că Luther a fost condus de apostolul Pavel la teoria izbăvirii 
prin credință pe care o posedă deja din 1516. Continuându-si cercetările, 
Ficker a descoperit manuscrisul original al cursului la Biblioteca din Berlin 
si în 1908 l-a publicat sub titlul Luthers Vorlesungen über den Rômerbrief, 
1515—1516, Cursul aceasta, viu, interesant, original — operă de geniu cio- 
plită dintr'o bucată — permite reconstrucția sigură a evoluţiei religioase 
a lui Luther până la 1517. Primul care a tratat-o a fost HemNnricy Suse DENIFLE, 
sub-arhivar la Vatican. El a publicat la 1904 o carte Luther und Luthertum 
in der ersten Entwicklung quellenmässig dargestellt, 2 vol. Mainz, 1904—1906, 
care a produs un räsunet considerabil. Denifle dobândise, prin studiile sale 
asupra teologiei mistice, reputatia de mare erudit si de spirit original. Cer- 
cetări asupra cauzei decăderii mânăstirilor în secolul al XV-lea l-au condus 
să studieze începuturile Reformei. Care n’a fost surpriza lui Denifle consta- 
tând erorile pe care teologii protestanți le făceau nu numai asupra teologiei 
scolastice pe care n’o cunoșteau, ci şi asupra originii ideilor religioase ale lui 
Luther! Denifle a arătat mai întâiu că toate mărturiile lui Luther, posterioare 
anului 1530, asupra copilăriei si desvoltärii sale intelectuale sunt suspecte. 
In colocviile sale ( Tischteden), in predicele și scrierile sale de după 1530, Luther 
transfigura experientele sale din tinerete pentru a le potrivi cu rezultatele 

evenimentelor de mai târziu. Poate fără să-și dea seamä, întemeietorul de mai 
târziu al unei biserici își remaniase copilăria și tinereţea pentru a da vieţii 
sale o unitate logică pe care nici o existență n’o are. Denifle merge chiar 
mai departe si nu se sfieste de a acuza direct pe Luther de a fi alterat con- 
stient adevărul. Luther, spune Denifle, e departe de a fi fost un călugăr exem- 
plar. Pornit, pasionat și torturat de impulsiuni sexuale nu s’a putut acomoda 
restricţiilor și disciplinei pe care i le impuneau Biserica și spiritul monahal, 
De aceea și-a creat o doctrină în conformitate cu instinctele sale perverse 
si, renunțând la lupta grea pentru a le înfrânge, a preferat să adopte doctrina 
mai comodă a gratiei cu care D-zeu acopere pe omul credincios, dar inevi- 
tabil menit păcatului. Alunecând pe această pantă, Luther a căzut din ce 
în ce mai jos, până când a ajuns la negarea normelor și învățăturilor Bisericii 
sale. Astfel Denifle nu găsea la originea «ereziei » lui Luther nimic divin, 
ci numai orgoliu, încăpățânare și depravare. Cartea lui Denifle a provocat 
un scandal formidabil în toată lumea protestantă, dar cum afirmaţiile sale 
erau întemeiate pe fapte riguros controlate, chiar şi adversarii lui cei mai im- 
placabili au fost siliți să procedeze la un nou examen al faptelor pe care se 
sprijinea interpretarea -clasică a vieţii si operei lui Luther. După potolirea 
primelor accese de indignare și de revoltă, istoriografia germană s'a pus 
să verifice toate obiectiunile lui Denifle. Firește, teza absurdă a lui Denifle 
de a deriva o mișcare de amploarea și de importanța Reformei din sufletul 
corupt al unui călugăr obsedat de tentaţii sensuale a căzut dela sine. Istori- 
cilor germani nu le-a fost greu să arate că textele pe care își întemeia Denifle 
rechizitorul erau rău înțelese sau greșit interpretate. Din aceste atacuri ceva 
a rămas totuşi: monografiile consacrate lui Luther au revenit asupra tendin- 
tei care ameninţa să le transforme in hagiografii. In locul unui Luther conven- 
tional si searbăd, ni s'a prezentat un Luther aproape de realitate, cu însușirile 
si cu scäderile lui. Dar Denifle, studiind cursul lui Luther asupra Epistolei 
către Romani, își concentrează atenţia asupra genezei ideilor religioase ale 
lui Luther. Cartea lui Denifle se referă aproape în întregime la perioada 
dintre 1505—1518 din viata lui Luther, câtă vreme acest episod nu era tratat 
mai înainte decât în treacăt. Toţi urmașii săi l-au urmat în această privință: 
Martin Luther al lui Scheel consacră două din cele patru volume ale sale, 
tinereţii și vieţii din mânăstire a lui Luther. Dintre cele patru volume « Luther 
and the Reformation » ale lui JAMES MACKINNON, unul e consacrat tinereții 
lui Luther până la 1517, al doilea perioadei 1517—1521. Apoi Denifle, arătând 

tot ce Luther a imprumutat dela vechii doctori ai bisericii catolice, dela 
Ockham mai ales, a permis să se definească mai exact ceea ce Luther a adus 
nou, tot ceea ce s'a prelungit din teologia catolică în teologia protestantă; 
tot ce Reforma datorează evului mediu. In sfârşit aprigul Dominican a ară- 
tat erorile pe care Luther şi reformatorii le-au comis denaturând doctrina 
catolică și tot el a pus în evidență deosebirile care separă doctrina lui Luther 
de doctrina protestantismului. Importanța acestei cărți nu stă însă atât în 
valoarea, ei ştiinţifică cât în reacţiunea pe care a produs-o si în impulsul pe 
care l-a dat nouilor cercetări. In câţiva ani argumentele aduse de el au 
fost discutate în o serie de lucrări care au modificat radical concepţia pe 
care lumea ştiinţifică şi-a făcut-o despre geneza operei lui Luther. Astfel 
W. BRAUN (Die Bedeutung der Concupiscenz in Luthers Leben und Lehre. 
Berlin, 1908), a studiat vieata lui Luther în mânăstire, exclusiv pe baza docu- 
nemtelor contemporane. El a ţinut prin urmare seamă de afirmaţia lui Denifle 
că tradiţia protestantă cu privire la vieata lui Luther în mânăstire nu-i decât 
un «roman », întemeiat fie pe amintirile ulterioare ale lui Luther, fie pe no- 
tele rău înțelese sau inexact redate ale comesenilor săi. 

« Tischreden » au fost supuse unei opere de verificare şi de triaj care e încă 
departe de a fi terminată. Braun recunoaște lui Denifle meritul de a fi sem- 
palat importanța noţiunii de «concupiscenfä invincibilă » pentru formarea 
teologiei lui Luther, dar se ridică contra concluziilor pe care acesta le trage 
asupra caracterului moral si a teologiei lui Luther, arătând că argumentarea 
lui Denifle se bazează pe o greșită interpretare a acestor termeni. Publicarea 
în 1908 a cursului lui Luther asupra epistolei către Romani (J. FICKER, Luthers 
Vorlesung über den Rômerbrief, 1515/16, 2 vol. Leipzig, 1908), n'a făcut decât 
să confirme concluzia lui Braun. Cursul lui Luther a dovedit că dacă no- 
tiunea concupiscentei a avut în adevăr o înrâurire de netăgăduit asupra 
formării teologiei lui Luther, această teologie prezintă o tendință diametral . 
opusă aceleia pe care i-o atribue Denifle. In adevăr, ea nu e « doctrina unui 
om corupt, betiv si grosolan căutând numai un adăpost contra mâniei lui 
Dumnezeu, ci cugetarea unui suflet însetat de absolut, constiincios şi smerit, 
care-și contestă orice merit, dar care a făcut experiența unui Dumnezeu dă- 
ruitor din pură graţie a vieţii nouă celor ce cred în el », (Strohl, I, 19). Textul 
acesta confirmă în întregime ideea pe care teologia protestantă și-a format-o 
despre caracterul religios și moral al lui Luther. Tinereţea lui Luther si ge- 
neza ideilor sale religioase, așa de violent atacate de Denifle și așa de stră- 

lucit reabilitate de + cuirsul lui Luther asupra Epistolei către Romani », a de- 
venit principalul obiect al cercetărilor referitoare la Reformă. O întreagă 
echipă de istorici eminenti au întreprins cu succes lichidarea controversei 
deschise de cartea lui Denifle. Catolicii au trebuit să revină asupra exage- 
rärilor lui Denifle. Un călugăr iezuit, Grisar, pe atât de măsurat pe cât de im- 
pulsiv a fost Denifle, şi-a luat sarcina de a examina ceea ce e de reținut în 
cartea lui Denifle. Monografia lui, în trei volume mari, respinge mare număr 
din reproșurile pe care Biserica catolică are obiceiu să le adreseze lui Lu- 
ther. El respinge ipoteza că teologia lui Luther n’ar fi decât justificarea in- 
stinctelor lui depravate. Dar calitatea sa de iezuit, obligându-l să apere papa- 
litatea și dogmele Bisericii sale, îl împiedică să înţeleagă geniul și opera lui 
Luther. 

Cercetärile asupra genezei ideilor religioase ale lui Luther n’au avut drept 
consecintä numai lämurirea problemei originale protestantismului, ci au ri- 
dicat problema raporturilor Reformei cu lumea modernă. Examinând 
această problemă Ernst Troeltsch ajunge să stabilească o distincție netă 
între protestantismul lui Luther și al lui Calvin, si protestantismul modern. 

Cel dintâiu, impregnat încă de idei medievale, îşi propune să organizeze 
societatea după preceptele evangelice şi după legile revelatiei supranaturale ; 
al doilea, sub influența raționalismului modern, lasă în seama fiecărui in- 
divid dreptul de a dispune de vieata sa religioasă. Germenii fecunzi ai vii- 
torului, nu vechiul protestantism pe jumătate încă medieval, ci sectele libere 
l-au conservat si desvoltat. Meritul cel mare al vechiului protestantism ¢ de 
a fi înlăturat barierele pe care catolicismul le-a ridicat în contra ideilor li- 
berale si laice. Gloria de a fi cucerit aceste idei nu-i revine însă lui. Toleranta 
religioasă si libertatea de conștiință sunt produse ale spiritualismului mistic; 
separatia între Biserică si Stat e opera anabaptismului; concepția istorică a 
religiei creștine e o cucerire a umanismului. Principalul rezultat al acestor 
„cercetări a fost o schimbare completă a punctului de vedere din care fusese 
„judecat Luther. Inainte de descoperirea cursului asupra Epistolei către Romani, 
înainte de ofensiva lui Denifle, istoricii vedeau în Luther mai ales Reforma- 
“torul revoltat contra abuzurilor Bisericii și teologul preocupat de instituirea 
unei noui teologii și a unei noui Biserici. 

Cercetările recente au arătat că Luther a fost un teolog mediocru si putin 
original, care împrumută. înaintaşilor săi si mai ales lui Ockham, cea mai mare 
parte din ideile sale teologice și care se încurcă în contradicții pe care un 

student în teologie mai desghetat le-ar fi evitat. Aceste cercetări au mai sta- 
bilit că Luther nu s'a preocupat de ideea să alcătuiască un plan de reforme 
şi să înlocuiască vechiul edificiu al Bisericii printr'unul modern, ci numai 
să definească rostul propriei sale existente. Luther e exemplul cel mai complet 
al « tipului profetic » în religie. Ceea ce îl interesează nu e reforma vieții bi- 
sericesti, ci a vieţii sale personale. 

BOEHMER (Die Romfahrt) a arătat că în timpul călătoriei sale la Roma 
Luther a fost pelerinul cel mai supus si cel mai cucernic. El n'a venit revol- 
tat de acolo, «fiindcă la Roma n'a auzit și n'a văzut nimic extraordinar » 
(Scheel, IT, 295). Când se revoltă împotriva indulgențelor, Luther nu se ridică 
contra abuzurilor fiscalitätii pontificale, ci împotriva credinței că pacea sufle- 
tească și mântuirea pot fi câștigate prin cumpărarea unor indulgente. Esen- 
tialul pentru el era să fie creștin, adică să aibă încredere în bunătatea! și harul 
lui Dumnezeu. Fata de această datorie, celelalte, organizarea unei Biserici, 
erau griji secundare. 

Această ctedință i-a dat eroismul pe care l-a dovedit la Worms. Pentru 
a nu se desminti pe sine însuși, pentru a fi sincer în sine însuși a re- 
zistat Impăratului cu riscul de.a fi închis, condamnat si ars pe rug. Acest 
principiu explică toate contradicţiile, toate ezitările, toate compromisurile 
aparente ale lui Luther. El n'a avut decât indiferență si pasivitate pentru 
puterile lumești. Adevărata sa împărăție nu era din lumea aceasta. Insurat, 
cu copii, Luther a rămas de fapt călugăr: « El n’a avut decât dispreţ pentru 
bunurile acestei lumi si n'a crezut decât în făgăduinţa lui Cristos ». 

(Cf. H. Boehmer. Luther im Lichte der neueren Forschung. Leipzig, 1918. 
—L. Febvre, Le progrès récent des études sur Luther. (Revue d'Histoire 
Moderne no. 1. 1926). —H. Strohl, L'évolution de la pensée religieuse de 
Jnsque’en 1915. Strasbourg, 1922). 

